
PANNONIA KONYVNYOMDA GYŐR, ERZSÉBET-TÉR 2. 


Bánffy és Pichler. 
1897. július 3. 


Haragos mivoltában olyasmit mondott a kormány- 
elnök úr, hogy ő a Pichler képviselő beszédét nem veszi 
komolyan. Pedig az ország nem ezt várta tőle. Mert a sző- 
nyegen levő javaslat súlyos közjogi és közgazdasági aggo- 
dalmakra ad okot. Fényesen rámutattak ezen aggodalmak 
alapjaira Komjáthy, Horánszky, Eötvös, Okolicsányi és még 
többen. Ellenben a kormánypárt részéről még csak meg 
sem kísérletté senki ezen aggodalmak eloszlatását. 

Méltán várta tehát az ország a kormányelnök úrtól, 
mint politikai életünk vezérétől, hogy megnyugtató érvekkel 
oszlassa el az alaposnak tetsző aggodalmakat. Vártuk a 
bizonyítékot arra, hogy Ausztriában megvan a teljes alkot- 
mányosság és arra, hogy a kivitelre adandó jutalom nem 
kidobott pénz. 

Tudni szeretnők, hogy az osztrák alkotmány ínség- 
szakasza miként terjed ki oly tárgyakra is, melyeknek elin- 
tézési módját maga az alkotmány egyenesen a törvényho- 
zásra utalja; amiből következik, hogy a császári rendelettel 
való elintézés az alkotmánytörvény által megállapított elinté- 
zési módnak egyenes megváltoztatása. Ennek pedig éppen 
az ínségszakasz mond ellent. 

Adatszerű bizonyítást vártunk arról, hogy mi haszna 
van a gyárosoknak és répatermelőknek a prémiumból és 
ezzel szemben mennyi a magyar kincstár hátránya? 

Fölvilágosítást vártunk, hogy miért kell nekünk egy 
olyan szerződést törvénybe foglalni, amelyről semmi bizto- 


sítékunk sincs, hogy van-e egy másik szerződő fél is és ha 
van, vajjon elfogadja-e az is? 

Mindeddig az a tény áll előttünk, hogy a prémium első 
sorban és kizárólag Ausztriának válik előnyére. Ezt a tényt 
szerettük volna megcáfolni látni s alapos biztosítékokat vár- 
tunk a kormányelnök úrtól arra, hogy a mi participálásunk 
arányában meglesz-e a mi hasznunk is? 

De a kormányelnök úr elmulasztott minden fölvilágosí- 
tást. A pénzügyminiszter és az előadó urak szintén kurtán- 
furcsán bántak a kérdéssel, mert nem fukarkodtak ugyan az 
állítással, de merőben adósok maradtak a bizonyítással. 
Más pedig közülök nem beszélt s amint híre jár, nem is 
fog beszélni. Teremt tehát a kormányelnök úr egy olyan 
helyzetet, hogy adóemelést kivan a belfogyasztasra szánt 
cukorra, adóelengedést és ráadásul jutalmat a kivitelre szánt 
cukorra, de nem világosit föl ezen intézkedés hatásáról sem 
pénzügyi, sem közgazdasági téren. Kívánja pedig mindezt 
nemcsak indokolatlanul, hanem szerződési formában, szer- 
ződő fél nélkül. Egyszóval azt kívánja, hogy pénzt adjon a 
parlament, de nem mondja meg sem azt, hogy mire; sem 
azt, hogy kinek; sem azt, hogy miért. A fizető országot és 
a szavazó parlamentet a legegyszerűbb fölviláosiításra sem 
tartja érdemesnek. 

Összes argumentációja abban áll, hogy a Pichler képvi- 
selő beszédjét nem veszi komolyan. De ilyen argumentációra 
nincs olyan elvetemült parlament, amely pénzt szavazna meg. 
Minden egyebet mellőzve, legalább a jóizlés és látszat nevé- 
ben össze kellene mérni az érveket. Ha nem tudják meg- 
dönteni az ellenség igazságait, próbálnák meg azokat leg- 
alább elgyöngiteni. Hadd álljon legalább egy kétes hypothe- 
zis a rendelkezésökre, amely nyilvánvalóvá tehetné a jóhisze- 
műségüket. Az ország azt mondhatná: nincs igazuk, de van 
legalább okuk; tehát nem rosszak, csak tévelygők. 

A kormányelnök úr azonban még a látszatot sem 
kívánja megmenteni. Vád, panasz, izgalom és szenvedély 
nem zavarja őt. Övé a többség. Miért kelljen azt a több- 
séget megbecsülni? Miért kelljen azt a többséget megóvni 
attól, hogy nyers, brutális és érzéketlen szavazógépnek ne 


tekintessék? Ellenkezőleg. Le kell arról nyúzni minden ön- 
érzetet. Hadd szavazzon vakon. Hadd lássa a király és az 
ország és Ausztria, hogy ez a többség nem alkotmányos 
tényező, hanem a kormányelnök úr konvenciós csapatja. 

Elég annyi, hogy nem veszi komolyan a Pichler 
beszédét. 

Csakhogy az ország komolyan veszi ám. És gondolko- 
zóba esik. Kérdéseket intéz. Mért nem veszi komolyan ez az 
ember a mások beszédjét? Hát talán az övé komoly? Talán 
tönkrezúzta előbb a Pichler érveit, összetörte okoskodásait, 
halomra döntötte adatait s mikor már por, hamu és semmi- 
ség lett a beszéd minden mondatából, akkor mondta ki a 
kormányelnök úr a nevezetes szót, hogy nem veszi komo- 
lyan azt a pocsékká lett beszédet? Nem. 

A kormányelnök úr még csak kísérletet sem tesz a 
fegyverek  összemérésére. Már pedig az ellenséget csak 
akkor nem veszi komolyan a harcos, mikor már le van 
terítve. Aki nem áll szemtől-szembe, aki nem mérkőzik, bőrét 
nem viszi a küzdelembe, hanem elbúvik egy összeharácsolt 
többség bástyái mögé s azt kiabálja: hogy nem veszi ellen- 
felét komolyan: az ilyen ember ne öltögesse nyelvét, hanem 
legyen maga megismerő és szerény. 

Pichler képviselő az ellenzék egyszerű közvitéze. Nem 
fontoskodik és vezérszerepet nem kivan magának. Fegyvert 
ölt, ha lelkiismerete azt rendeli, hogy síkra szálljon pártjának 
igazsága mellett. Ezt a fegyvert elég jól forgatja. Minden- 
esetre sokkal jobban, sokkal több tudással, sokkal nagyobb 
előkészülettel és sokkal izmosabb dónumokkal, mint a kor- 
mányelnök úr a magáét. 

Mikor a kormányelnök úr nem veszi komolyan a Pich- 
ler képviselő beszédét, akkor a lehető legszerencsétlenebb 
lépést teszi. Mert fenhéjázó kijelentése minden szemlélőnél 
provokálja az összehasonlítást. A közvélemény mérlegbe teszi 
e két férfiút. 

Az egyik serpenyőben Pichler, a másikban Bánffy. 

Nos? 

Mondhatom, hogy kegyetlen eredmény látható. Az 
egyikben tartalom van; a másik üres. Az egyiknél politikai 


és irodalmi műveltséget fedezünk fel, a másik egy parlagon 
maradt, hiányos nevelésű ember. Az egyikben van szónoki 
képesség; a másikban nincs. Az egyik a maga erejéből emel- 
kedett oda, ahol van; a másikat ismeretlen és föl nem fog- 
ható szeszélyei a véletlennek emelték helyére. Az egyik jó 
közepes sikerrel tölti be a helyét; a másiknak gyarlósága, 
érzéketlensége,  készületlensége arcpirító  bosszankodással 
töltiel az országot. Ezt mutatja a mérleg. 

És nincs kétség benne, hogy az az egyik nem a 
kormányelnök úr; az a másik pedig nem Pichler Győző. 


A vita célja. 
1897. július 6. 


A rendszer hívei abban a csalódásban ringatják ma- 
gukat, hogy amit nem látnak, az nem is lehet valóság s 
ami zsebre nem tehető, az nem is lehet érték. Ehhez járul 
korszakunk finnyás tartózkodása az erőteljes küzdelmektől. 
Ennek a nemzedéknek a fórum szabad levegője nyers. 
Inkább szereti a széláramoktól védett előszobák lakájleve- 
gőjét. Ez az irányzat háttérbe szoritotta a parlamenti mér- 
kőzések nemes ambicióit. 

Mióta Bánffy kormányoz, még minden vitát obstruk- 
ciónak keresztelt el a többség. A rábeszélés lehetősége és 
az okoskodás ereje konfiskálva van. Szerintük az érv frá- 
zis, a tárgyalás idővesztés, az ellenvélemény kötekedés. 
A jognak, igazságnak és hatalomnak csak egy kútforrása 
létezik: a többség. Csak egyetlen akarat tarthat számot az 
érvényesülésre: a többség akarata. Egyetlen érdek vár jogo- 
san kielégítésre: a többség érdeke. 

Ami ezen túl van, az a semmi. A hajdankornak nagy 
emlékei, együtt a nemzeti érzelmek hevüléseivel: mindez 
csak színes szappanbuborék nekik. Az ellenzék megokolt 
kívánsága, a szónokok bebizonyított igazsága, az ország- 


nak féltett élete: nekik ez is csak levegő, mely alakot ölt 
a délibáb által s aztán szétfoszlik, ha jön az alkonyat. 

Csalódnak. Nem foszlik szét. 

Vannak nem látható valóságok és zsebre nem rak- 
ható értékek is. A levegő sem látható: mégis súlya van. 
Az igazságot nem lehet elraktározni, sem börzei árfolyam- 
mal ellátni; mégis becse van annak. Terjed, megoszlik, szét- 
foly s amint atomizálódik az emberek lelkében: erejéből 
és hatásából nem vészit, miként a felváltott bankjegy, ha- 
nem nő és fokozódik annál nagyobb mértékben, minél több 
részre aprózódik fel. 

A megrendelésre készült kifakadások a 48-as és füg- 
getlenségi párt ellen, senkit sem hoznak zavarba. Mindenki 
ismeri a hízók nyugtalanságát, ha váratlanul fogy el a 
jászol tartalma. 

A pajta berendezése kifogástalannak látszott. A több- 
ség szertelen nagysága gondtalan hizlalási időt látszott biz- 
tosítani. Olyan jól vala rendezve minden, hogy egyetlen 
inkompatibilista sem szorult le a jászoltól. A takarmánykész- 
let is kielégítőnek mutatkozott. Sőt az új készletekre nyílt 
derűs kilátás a beruházási kölcsön verőfényes hírei által. 

Egyszerre azonban egy rémes szó Zavarja meg a 


kérődzés fenséges nyugalmát. Obstrukció! — nyögi halo- 
vány ajakkal az egyik. Obstrukció! — kiáltja torzult voná- 
sokkal a másik. Obstrukció! — ordítja vtört reményi omla- 


dékánx egy harmadik. Csoda-e, ha nagy a nyugtalanság? 
Ki tud meghízni, ha obstrukcióban szenved? Sőt veszély 
fenyegeti az eddig egybegyűlt hájat is. 

Az a Justh Gyula pedig úgy viseli magát, mintha a 
pokol minden ördöge megszállotta volna. Miféle izmai van- 
nak, hogy el nem lankad soha? idegeit acélból kovácsol- 
ták-e, hogy mindig rugalmasok? Micsoda ismeretlen erő is 
az a kötelességteljesítés, hogy még egy pillanatra sem zsib- 
bad el? 

És a többiek, valamennyien, a mezei hadak e rakon- 
cátlan önkéntesei, mióta és miként alakultak át fegyelme- 
zett hadsereggé? Úrállomását íme egyik sem hagyja cser- 
ben. Föladatát mindegyik bravúrral oldja meg. Külön-külön 
és együttvéve rajtuk függ a nemzet tekintete. Mert a nem- 


zet minden tagja tudja, hogy a vita hullámai nemcsak a 
16-ik szakaszt és a cukorprémiumot fenyegetik, hanem a 
kormány lételét és a rendszer fönnállását is. 

A közérzület ráunt a Bánffy-kormányra és rendszeré- 
től fél. Minden parlamenti eszközt helyesel tehát, ami meg- 
szabadíthatja politikai csömörétől. Tudja, hogy az agyon- 
beszélésnek két éle van, mely a kormány mellett könnyen 
megsebzi az intézményt is. De azt is tudja, hogy az intéz- 
ményt ellepte a többségi abszolutizmus fekélye. Azt onnan 
ki kell metszeni, különben elpusztul a test. Ezúttal tehát 
szükség van a fegyvernek mind a két élére. 

A közérzület helyesli a vitát és helyeselni fogja az 
agyonbeszélését is. A hipokriták óbégatása a parlamentariz- 
mus veszélyeiről senkit sem csal meg, mert mindenki tudja, 
hogy ezt az intézményt épen ők rontották meg. Mikor a 
sárcsatornában megtorlódik a szenny: azt bizony nem mossa 
ki a vizvezetéknek szabályozott szívárgása. Az ilyen torlódást 
csak az agyonbeszélés zuhataga törheti keresztül. 

Aki többségi akaratról beszél: mutassa föl programm- 
ját. Ide vele. Lássuk a 16-ik szakaszt. Ha programmjában 
egyetlen egy felmutatja: azt tanácslom Justh Gyulának, hogy 
tegyele a fegyvert. 

Aki a parlamentarizmust félti: adjon magyarázatot a 
Bánffy-kormány létjogáról. Mit keresnek, mit akarnak, miért 
léteznek? Évek óta közkézen forog ez a kérdés. A fele- 
lettel évek óta adósak. Pedig háromszázan támogatják. Tud- 
nunk kell, hogy miért? Mit várhatunk? Minő hivatást vállalt 
magára? Mi célja van az országgal? 

Látni akarjuk a terveket. Tudni szeretnők, mivel szol- 
gálják a hazát? Minket az nem elégít ki, hogy önmagu- 
kat kielégítik. A parlamentarizmusnak nem az a feladata, 
hogy parvenüket rakosgasson az uralom uborkafájára. Jel- 
lemben erős, tehetségben kiváló, célokban tudatos, alkot- 
mányt és szabadságot tisztelő férfiak valók kormányzásra. 

Hol vannak? 

Az országnak nincsen kedve hanyattesni a talpa alatt 
elguruló borsószemtől. Vihar ha jön, ám csavarja ki a fát 
gyökerestől; de pártunk el nem tűri, hogy levéltetű pusztítsa 
ki a nemzet ezredéves törzsét. 


A csordaszellem. 
1897. július 8. 


Némelyik beszéd olyan, mint a nyári harmat. Fölfris- 
síti az érveket és megtermékenyíti a gondolatokat, ilyen 
beszédet mondott Barta Ödön is. Az okoknak egész soro- 
zatát újította föl emlékezetünkben és az elmét alvó gon- 
dolat-rügyeknek kihajtására sarkalta. 

Megjegyzéseímet azon hatásokhoz fűzöm, melyeket 
bennem ez a jó beszéd keltett. 

Az a tízsoros fölszólalás, mellyel a kormányelnök úr 
e nagyarányú vita egész gazdasági és közjogi területét leta- 
rolni vélte, ezt a kijelentést is tartalmazta: va szabadelvű 
párt tudja, hogy mivel tartozik a parlamentarizmusnak.c 
A kormány elnök úr téved. A szabadelvű párt nem ismeri 
ezt a tartozást. Sőt a szabadelvű pártnak nincs is ilyenféle 
tartozása. Ha volna sem érezné annak kötelességeit. De 
valójában nincs. 

Miért is lenne? Hiszen a csekély számú kiviteltől 
eltekintve, képviselői ekzisztenciájuknak semmi köze sincs 
a parlamenti rendszerhez. Nevüket nem a köztiszteletből 
fakadt népszerűség, hanem a főispán hozta forgalomba fel- 
sőbb rendeletre. Mandátumot nekik nem a spontán meg- 
nyilatkozó közbizalom adott, hanem a pártcéloknak aláren- 
delt közigazgatási hatóság. Felfogásukat és cselekedetüket 
nem az egyéni meggyőződés, sőt nem is a párt szabad 
elhatározása irányítja, hanem a rendőrileg, egyházilag, köz- 
jogilag és hírlapiróilag berendezett kormányelnöki iroda. 

Erre a lelki lealacsonyitásra lehetetlen mély szánalom 
nélkül gondolni. Minden erő, minden tehetség és minden 
akarat elnémult. Az egyén feloszlott, miként a vízcsepp, ha 
pára lesz belőle; és beleolvadott a csordába, miként a pára 
beleolvad a felhőbe. És miként a felhőalak a széljárás sze- 
rint, akként változik a csordaszellem a kormányelnök ren- 
delkezései szerint Ha akarom, teve; ha akarom, menyét — 
mondaná egy Hamlet nevű főherceg, akit Bánffy úr jól 
ismerhet a Plató munkáiból. 


Ez a csordaszellem a parlamenti élet méregitala. 
A nemzet hite és bizalma emiatt kezd a törvényhozástól 
elfordulni. Természetes útjáról ez a szellem sodorta le a 
parlamentet. A közjóra hajló ösztönöket és a cselekvésnek 
függetlenségét ez a méregital ölte meg. 

íme egy kérdés. De őszinte feleletet kérek. Ha a kor- 
mányelnök ma azt a taktikai jelszót adná ki, hogy egész 
erővel meg kell a vitában mérkőzni: kérdem, akkor is 
hallgatnának-e? 

Avagy egy másik kérdés. Ez már nem taktikai szem- 
pontot érint, hanem érdembe vág. Ha a kormányelnök ma 
este a klubban kijelenti, hogy a cukorprémium elfogadá- 
sára Ausztriában hiányoznak az alkotmányos előfeltételek s 
ennélfogva indítványozza annak levételét a napirendről: kér- 
dem, fog-e tovább is ragaszkodni a prémiumhoz a sza- 
badelvű párt s el van-e tökélve azt a kormány elnök óhaj- 
tása ellenére is megszavazni? 

Feleletet kérek. 

Őszinte feleletet csak az ád, aki bevallja, hogy a párt 
úgy taktikailag, mint érdemileg követi a kormányelnök úr 
nézeteit. Tehát akkor is, ha beszélni kell, akkor is, ha 
hallgatni kell; akkor is, ha el kell fogadni a javaslatot és 
akkor is, ha nem kell elfogadni. Vagyis a párt hajlandó 
a jóra és a rosszra egyaránt. Ez a hajlandóság a kormány- 
elnök úrtól függ!. Ha úgy kívánja: kitátják a szájukat és 
meleget lehelnek; ha másként kívánja: füttyre húzzák ajkai- 
kat és hidegen fújnak. Teszik pedig ezt egy és ugyanazon 
szájjal, egy és ugyanazon tüdővel, egy és ugyanazon kész- 
séggel, így van? 

Ezt az állapotot már régen látja az ország. A csorda- 
szellem nem most kezdődik. Most csak a virágzás tetőpont- 
ján áll. De a nadragulyát a közélet megrontására már a 
fúziónál elültette Tisza Kálmán. Ez a bolondító azóta min- 
dig tenyészik, nő, ágakat hajt és gyümölcsöt hoz. A gyü- 
mölcsöt mohón eszik a szabadelvű klubban. Az elmékre 
homály borul, a szívverés halkabb lesz, a vér elsavósodik, 
az emlékezet összezsugorodik és a nadragulya-méreg bolon- 
ditó hatása alatt megszületik az eszelős csordaszellem. Biz- 
hatik-e ebben az ország? 


Nem az ellenzéktől kell a parlamentarizmust félteni, 
hanem a többség csordaszellemétől. Az ellenzék program- 
mot mond, beszámol, bírál, ellenőriz, vitatkozik, harcba viszi 
lelkét, kitárja szemeit, hirdeti a jót, korlátozza a rosszat, 
szolgálja az igazságot, üldözi a korrupciót, nem kér osz- 
talékot sem a rendjelekből, sem a vállalatokból, de kiveszi 
részét a kötelességből, bármilyen terhes az. Ellenben a több- 
ség elszakítja magát a közérzülettől, beburkolózik a klub- 
élet takarójába, vakon engedelmeskedik, száműzi kebeléből 
a kutatás jogát, távol tartja magát a küzdelem sorompóitól 
és egész lelki világát azzal a tisztátalan hűséggel tölti meg, 
amellyel vezérének, urának, a kormányelnöknek tartozni vél. 

A többség tehát lemond az intellektuális élet kötelmei- 
ről. Szájkosorat tűr az ábrázatán és szolgaságba hajtja a 
fejét. Mindent rábíz egy emberre. Ez: az egy cselekszik, 
parancsol, ijeszt, gorombáskodik, figyelmeztet, ferdít, kohol, 
kotnyeleskedik, erőszakol, sületlenkedik. És amit ez az egy 
csinál: az nekik jó. Nem bírálnak, nem kutatnak, nem gon- 
dolkoznak, nem latolnak. Úgy van helyesen, ahogy rende- 
lik. Ilyen a csordaszellem. 

Azok pedig, akik e csordaszellem alatt üvöltenek, hall- 
gatnak, tapsolnak és mosolyognak, de mindig: és mindent 
rendeletre: azok ne beszéljenek parlamentarizmusról, mert 
ez a beszéd éppen olyan idétlen, mintha a festett kasza he- 
lyett bokrétát adna a halál kezébe. 


Válságos napok. 
1897. július 10. 


A kormánypártnak egyik főembere hallhatóvá kívánja 
magát tenni, minek következtében mellőzi saját pártja orgá- 
numát és a Budapesti Hírlapban szólal meg. A hosszú sopán- 
kodás értelme az, hogy a bajok nemcsak felgyűltek, de 
meg is torlódtak. Cukortörvény, szesztörvény, bűnvádi eljá- 

rás életbeléptetése, beruházási kölcsön, kötvénybiztosítás, 
határszéli vasút, kvóta, delegáció, költségvetés és a gazda- 
sági kiegyezésnek javaslatlitániája: mindez úgy omlott a kor- 
mány nyakába, mint egy zivatar és vészesen megtorlódott 
a parlamenti tárgyalásoknak megszűkült csatornájában. 

Vajjon, ki fullad bele? 

Kétségtelen, hogy a meggyült anyag rendes parla- 
menti feldolgozására immár nincsen idő. Ha minden úgy 
menne, mint a karikacsapás, még akkor sem lehetne ezt 
a nagy munkahalmazt karácsonyig feldolgozni. De arra, hogy 
a kritika ne boncolgasson mélyrehatókig: elnézésre van szük- 
ség. Arra, hogy az ellenőrzés ne merüljön apró részletekbe: 
méltányosságra van szükség. Arra, hogy a vita egyáltalá- 
ban ne gördítsen akadályokat a tárgyalás gyors tempójára: 
bizalomra van szükség. 

Tehát elnézés, méltányosság és bizalom az ellenzék 
részéről a kormány irányában. Lehet-e erre kilátás? Még 
akkor is, ha amfibiumok ülnének az ellenzék padsoraiban, 
— ereikben vér helyett vízzel: vagy ha angyalok volnának, 
kik minden rosszat elfelednek, hogy csak a jót gyakorol- 
ják: még akkor is van-e a kormánynak jogosultsága arra, 
hogy elnézést, méltányosságot és bizalmat várjon és kapjon 
az ellenzéktől? 

Ám feledjük el azt az irtóháborút, melyet Bánffy úr 
kacagva viselt a választásoknál; ne idézzük meg a törvény- 
es jogtiprásnak szuronyoktól véres árnyait; hallgassunk a 
megrészegített tömegek ocsmány tivornyáiról és a szel- 
lemnek azon ledérségéről, mellyel a védtelen igazságot 
prostituálták. Borítsunk fátylat minden féktelenségre és éges- 
sük el a hatalmi visszaélések összes emlékeit a hazafiság 
kohójában. Legyünk lomhák és hidegek, miként az amfibiu- 
muk és jók a tökélyig, miként az angyalok. Akkor is min- 
dent feledve és mindent megbocsájtva: várhat-e, remélhet-e, 
kivánhat-e a kormány elnézést, méltányosságot és bizalmat? 

Januárban két éve múlt annak, hogy a Bánffy-kormány 
átvette az ügyek vezetését. Mit tett ez alatt? Gondoljon 
minden objektív ember az elmúlt harmadfélévre. Emlékez- 
zék mindenki vissza az időpazarlásnak nevetséges módjaira. 

Hetenként két-három ülés. Csupa folyó ügyek. Semmi munka- 
rend. Száraz jelentések, jegyzőkönyvhitelesítések, kamarai 
üzenetek, huza-vona, halogatás, titkos előkészületek egy im- 
fámis választáshoz, milléniumi bankettek. 

A nemzeti párt nemes ideálizmussal pihentette fegyve- 
rét a treuga dei ünnepi sátorában. A függetlenségi párt 
nagyobbik árnyalata az egyházpolitikai reformok emlékeibe 
merülve, legalább a belügyi téren elvazonosságot remélt 
saját programmja és a kormány liberalitása között. Ennek 
következtében nem nagyon bolygatta a kormány békéjét. 
Néppárt még nem volt s a merész fejet, mely Stomfán és 
Nyitrán felütötte magát, a Tarnóczy Gusztáv pallosával 
vágták le. Mert hát Tarnóczy úr a rendszer tipikus alkat- 
része. Tehát a néppárt sem okozott bajt. Némi küzdelmet 
csak az Ugron-párt fejtett ki. De ez sem ment egész erő- 
vel a harcba. Vezére emberfölötti erőt fejtett ki. De maga 
a párt még csak fürge sem volt. A kormány hajója jófor- 
mán akadályok nélkül vitorlázhatott tetszés szerint való irány- 
ban és sebességgel. 

Ezt a kedvező időjárást ugyan mire használták föl? 
Semmire. Egyszerűen bizonyítványt adtak arról, hogy munka- 
kerülők és munkaképtelenek. Ezen kiáltó bizonyítványért a 
kormány helyett más bizonyel nemviseli a felelősséget. 

Éhez járul a céltudatosság teljes hiánya. Égető kér- 
dések emelkedtek viharfelhők módjára a láthatáron. Köz- 
igazgatás, nemzetiség, szocializmus, kongrua a kath. pap- 
ságnál, stólaveszteség a protestáns papságnál, kath. auto- 
nómia, szerb kongresszus, közjogi sérelmek, valutaveszélyek 
és a legégetőbb valamennyi között a lejáróban levő gazda- 
sági szerződés Ausztriával. A nemzet aggódva látta a fel- 
hők tornyosulását. Az ellenzék megkérdezte a kormányt ter- 
vei felől. Semmi válasz. 

Ausztria megmozdult. Hivatalos és nem hivatalos gyű- 
lések foglaltak állást. A számtani mérlegelés kérdését átját- 
szották a politikai izgalmak terére. Az osztrák kormány 
egyetértése az osztrák társadalommal nyilvánvaló lett. Har- 
cias hangulat keletkezett odaát. Valóságos rohamokat intéz- 
tek — úgy jogaink, mint zsebünk ellen. A magyar kormány 

mindezt tétlenül nézte. A nemzetnek nem bocsájtott rendel- 
kezésére egy felvilágosító adatot; az aggódó társadalomhoz 
nem intézett egy biztató szót. 

Egész eljárását egy bürokratikus felfogás hitvány gőgje 
vezette- Nem mondta meg, mit akar. Nem szabta meg sem 
az ellenállásnak, sem az áldozatkészségnek határait. Titkoló- 
zott. Magyarázatokra a nemzetet érdemesnek nem tartotta. 
Reményeinket nem mérsékelte; fizetőképességünket nem mu- 
tatta ki; buzgóságunkat nem fokozta. Elménket és szívün- 
ket méltatlannak tartotta arra, hogy meggyőzni igyekezzék 
saját álláspontjának helyes volta felől. 

Végtére is Bánffy úr nem minden és a nemzet nem 
semmi. De úgy bánt a nemzettel, mintha ő minden volna. 
Mindentudó és mindenható. És vak bizalmat kívánt. Minő 
alapon? Talán erkölcsi nagyság, miként Deák Ferenc volt? 
Avagy lángész, miként Andrássy volt? Vagy tán providin- 
ciális férfiú, kit sok megpróbáltatás után küldött nekünk a 
gondviselés különös kegyelme?  Államférfiúi  belátásáról, 
politikai bölcseségéről, törvényhozói képességéről, hazafiúi 
megbizhatóságáról ugyan mikor, hol és miben tette le a 
próbát? 

Elnézésre, méltányosságra, bizalomra számithat-e ezek 
után a Bánffy-kormány? 

Ám milesz a hazával? 

A hazával? Már mint a Bánffy-kormány nélkül? Ez 
igazán nehéz kérdés. Mert kiheverni az Árpádokat, a 
Hunyadyakat, a trónöröklés viszályait, a török háborút, a 
forradalmakat, — ez mind bagatell dolog. Széchenyit, Eötvöst, 
Kossuthot, Deákot, Andrássyt eltemettük. Batthyányit kivé- 
gezték. Rákóczit nótázták. Ezeket mind kiheverte a nemzet. 
De Bánffyt! Hogyan leszünk el nélküle? 

Valóban súlyos problémákat dob olykor a végzet a 
nemzetek útjába. Mi lesz hazánkkal Bánffy nélkül? Némi 
vigaszt meríthetnénk abból, hogy ezer évig meg voltunk nél- 
küle. De hátha sorsunkkal összeforrott az ő egyénisége? 
Hátha a nemzet nem egyéb egy gyufaszálnál, melynek a 
feje Bánffy Dezső? Ugyan mit ér ez a kis faszálka, ha 
lehull a feje? 

És ha nem hull le az a fő, hanem meggyullad a fel- 
tornyosult viharfelhők egy villámszikrájától: oh népek istene 
akkor vajh! mi lesz velünk? El kell-e mindnyájunknak ham- 
vadni a meggyűlt fő kénköves tüzétől? 


Az osztrák válság. 
1897. szeptember 7. 


Két nagy kérdés van, melynek tárgyalásánál különös 
egyhangúságot tud kifejteni hazánk sajtója. Egyik a hár- 
mas szövetségi, másik az osztrák válság. Mind a két dolog- 
ban olyan egy húron pendülnek, mintha egyetlen kéz tar- 
taná a nyírettyűt s olyan kritika nélkül fogadunk és adunk 
tovább bizonyos bécsi vigazságokatxc, mintha valamennyien 
a Neue Freie Presse agyvelejével gondolkoznánk. 

Az első kérdéssel nem foglalkozom. Évek óta várom, 
lesem a hármas szövetség" indokolását, mert sohasem tudtam 
megérteni, hogy mi érdekünk van abban, hogy a frankfurti 
béke pontjait fülig; fölfegyverzett állapotban őrizgessük a 
gonosz franciáktól. De az indokolás alaposan késik vaz éji 
homályban. Csak annyit látok, hogy szidjuk a franciát, 
félünk az orosztól s ragaszkodunk a némethez. A magya- 
rázatra senki sem kíváncsi. 

Hanem a másik kérdés odáig érett már, hogy annak 
megbeszélése elől mulasztás nélkül kitérni nem lehet. Az a 
helyes tétel, hogy ne avatkozzunk egymás ügyeibe, se Ausz- 
tria a mienkbe, se mi az övékbe, nem azt jelenti, hogy 
mereven elzárkózzunk a helyzet fölismerése elől. Sem azt 
nem jelenti, hogy a mi politikánk ne igazodjék az ott tör- 
ténő és relánk is kiható események és fölfogások váltako- 
zZásai szerint. 

Az osztrák válság igazi kútforrása nem Badeni gróf- 
ban, nem is a nyelvrendeletben található meg, hanem abban 
az alkotmányos szabadságban, melyet a 67-iki kiegyezés 
föltételéül számukra a magyar státusférfiak kikötöttek. 

Nem kell feledni, hogy az úgynevezett örökös tarto- 
mányok is történelmi formációkkal bírnak. Fekvésük, hatá- 
ruk, szokásuk, hagyományuk, fajbeli mivoltuk nem császári 
rendeletre keletkezett, hanem, mint minden nép, úgy ők is 
a sokszázados megszokásnak és fejlődésnek történelmi pro- 
duktumai. Ebből következik, hogy mihelyt mód és alkalom 
kínálkozik arra, hogy a maguk természete s fejlődése medré- 
ben haladhassanak, azt a módot azonnal megis ragadják. 

Ezt a módot és alkalmat az alkotmányos szabadság 
adta meg nekik. Amelyik pillanat megnyitotta előttük a nép 
akaratának érvényesülési sorompóit, ugyanazon pillanat fej- 
leszteni kezdette odaát a föderalizmus csiráját. Mert örök 
törvény, hogy minden nép, ha erre meg van a kellő sza- 
badsága, a maga természeti sajátságai szerint igyekszik be- 
rendezkedni. A cseh csehül, a szlovén szlovénül, a lengyel 
lengyelül. Ha nem ezt teszi, külső erőszaknak enged. De 
belső erejénél és saját fajsúlyánál fogva arra gravitál, hogy 
történelmi sajátságának, tehát fajbeli izmosodásának és orszá- 
gos függetlenségének minél tágabb mezőt nyisson. Ez az 
egyetlen út arra, hogy a népek nagy versenyében, mint 
individum, erőteljes életföltételekhez jusson. 

A föderalisztikus törekvés tehát természetes következ- 
ménye az alkotmánynak, mely fölszabadította a népakaratot 
a császári akarat nyűgei alól — és természetes folyománya 
a népakaratnak, mely faji és történelmi tulajdonságait ebben 
a státus-alakzatban képes kifejteni és érvényre emelni. 

Midőn tehát a magyar publicisztika unisono az osztrák 
németek pártjához szegődik s egyfelől követeli a törvénye- 
sen is megkívánt vteljes alkotmányosságk-ot, másfelől hibáz- 
tatja a föderalisztikus erőfeszítéseket s nem akar s nem 
tud odaát egyebet képzelni, mint német hegemónia alá kény- 
szeritett államegységet: akkor mi egy természeti lehetetlen- 
séget kívánunk tőlük, mert törvénykönyvre ütve reklamáljuk 
az alkotmányos fa gondozását, de úgy, hogy az semmi szin 
alatt gyümölcsöt ne teremjen. 

Ausztriával való viszonyunk minket arra kötelez, hogy 
kölcsönösen megvédelmezzük egymás területi épségét s ezzel 
együtt a trón biztosságát. Más kérdés, hogy miként tegyünk 

eleget ennek a kötelezettségnek. De maga a kötelezettség 
úgy az 1723-iki, mint az 1867-iki törvények szellemében 
. csakis ennyire terjed. 

Ennek a kötelezettségnek a felek csak úgy tehetnek 
eleget, ha a bennük rejlő erők természetes fejlődéshez jut- 
nak. Vagyis, ha izmosodásukat nem hátráltatja sem a szol- 
gaságnak állapota, sem az olyan államintézmény, mely a nép- 
sajátságok rendes kiforrását lehetetlenné teszi. 

Arról, hogy a szolgaság állapota ne legyen akadály 
a szerződési föltételek teljesítésénél, gondoskodott a kiegye- 
zés, midőn teljes alkotmányosságot követel Ausztriában is. 
Arról pedig, hogy az erők természetes fejlődése mesterkélt 
államintézményekkel meg; ne béníttassék, a fölszabadult nép- 
akarat igyekszik gondoskodni a föderalizmus által. 

Ami most Ausztriában történik, az az okok és okoza- 
tok összefüggésének törvényei szerint történik. A századok 
óta dédelgetett német uralom lépésről-lépésre tért vészit, 
mert csak mesterséges volt. Ezen uralom helyébe apró népek 
lépnek, mindenik visszaadva önmagának. A hatalmi rendel- 
kezések rendszerét leszorítja a történelmi igazságok ereje. 
Ez a processzus okozhat kárt a reáluniós viszonynak, de 
hazánknak csak hasznára lehet, mert minden oldalon sietteti 
annak fölismerését, hogy a monarchia súlypontját az egy- 
séges Magyarországra kell áthelyezni. 


A föderalizmusról. 
1897. szeptember 11. 


Ausztriában a helyzet nem tisztul. Ok nélkül valónak 
látszik minden erőlködése az elemek lecsöndesítésére és a 
vegyrokonsági érzés fölkeltésére. Sőt a fenyegetés is hol 
abszolutizmussal, hol a perszonális unió képzelt rémeivel, ok 
nélkül való. 

Nem tágít gyűlöletévelsem a germán sem a szláv. 

A küzdelem behunyt szemmel foly. Immár nem látják a ma- 
gasabb állami érdeket és nem emlegetik az osztrák hazafi- 
ság hagyományait. Mi pedig tanúi vagyunk egy igen érde- 
kes formációnak. Látjuk, hogy a lelki kötelékek ama fajok 
között miként szakadoznak el egyenkint. Ma Prágában sza- 
kad el egy fonál, holnap Grácban, holnapután Brünnben. 
A kéve szálakra oldódik s a megszabaduló szálak új, apróbb 
kévékbe csoportosulnak. 

Az egységnek az a fogalma, mely tetszetős volt Bécs- 
ben sokáig, immár nemcsak ingadozik, de ki is veszett a 
fajok tudatából. Külső tünetekben még él ugyan az egység, 
de fejlődő egyéniségéből egyetlen faj sem akar annyit 
áldozni, amennyi az államközösség fenntartására nélkülöz- 
hetetlen. 

Az együttes nagy barlang, melybe őket a dinasztikus 
érdekpolitika kényszerítette, nyilasokat kapott az új idő esz- 
méinek hatása alatt. Ezeken a nyilasokon a fajfenntartás 
ellenállhatatlan erejével tódulnak ki a rokon elemek, hogy 
apró, de enyhe fészkeket rakjanak nemzetcsaládjuk számára. 
Egy szellemi rajzás ez a régi köpüből az új otthonba, me- 
lyet sem föltartóztatni, sem más irányba terelni nem lehet. 

Ezt a folyamatot beavatkozásokkal zavarni kár is volna. 
A folyóvíz árját föl lehet tartóztatni mesterséges gáttal. De 
csak addig, míg a víz eléri a gát szintjét. Akkor aztán 
keresztülzúg a gáton és lecsap vad morajjal. Amennyivel 
a gát meglassította a folyást, ugyanannyival lesz sebesebb a 
lezuhanás által. Tehát az előrehaladás nemcsak föltartóztatva, 
de még lassúbbá téve sincs. A fejlődés tovább megy a maga 
utján és jó szerencse, ha nem rombol, mikor a gáton átbukik. 

Politikai bölcseség sem volna a mesterséges akadá- 
lyok fölállításában. Mert az egységes Ausztriának a népér- 
dek szempontjából nem igen volt jogcíme az élethez. A kü- 
lönböző fekvésű, különböző fajú, különböző érdekű orszá- 
goknak ezen összeverődése csak a családi politika szem- 
pontjából volt indokolható. Most már abból sem. 

Most, a népélet-viszonyok átalakulásával, összeolvadt 
a dinasztikus érdek a népérdekkel. E két tényező együtt alkot 
törvényeket s az általános hadkötelezettség mivolta a régi, 

családi, zsoldos hadat néphadsereggé alakította át, melynek 
célja és kötelessége trónt és népet egyaránt oltalmazni. 
Ezelőtt a trón erős volt, ha miinél több erőt vont el a 
néptől és gyűjtött maga körül. Most a trón ereje olyan mér- 
tékben fokozódik, amilyen mértékben a nép a maga benső 
erejét kifejteni képes. 

A hangya egyik főtápláléka az a mézga, melyet a 
hamuféreg önmagából kiizzad. Mikor a facsemete fÍriss haj- 
tása sorvadni kezd, mert a hamuféreg! nagy tömege elszívta 
életnedveit: akkor az okos hangya gyöngéden fölnyalábolja 
a kis férget és átrakja egy más, kövér csemetehajtásra. így 
juttatja a férget új táplálékhoz és önmagát több mézgához. 

Mai időben nem szükséges egyéb, minthogy az ural- 
kodó házakban legyen meg a hangya életösztöne. Ne gátol- 
ják, sőt segítsék meg az izzadó férget az életföltételek meg- 
szerzésében. 

Mikor még erőt kellett elvonni a néptől, hogy erőt 
nyerjen a trón, akkor egységessé kellett tenni Ausztriát. 
De most, mikor a néperő a trón ereje is: azon kell lenni, 
hogy erőhöz jusson a nép. A régi hajtás sorvad. Át kell 
a férget rakni új hajtásra. Ez az új hajtás a föderalizmus. 

Miért nem ment a magyar nemzet a Reichsrathba? 
Mert féltette állami individualitását? De ami nekünk rossz, 
az másnak sem jó. Az összekapcsolás: megbénulás. A beol- 
vadás: megsemmisülés. Viszont az önállóság: megizmosodás. 

Ha együtt vannak e különböző fajok: gyöngülnek, 
mert egymást marcangolják. Ha külön vannak: erősödnek, 
mert nem harcolnak, hanem versenyeznek. 

Most, hogy fajbeli sajátságaik nem találnak a közpon- 
tosítás miatt kellő kielégítést, ide-oda gravitálnak. A szláv 
erre, a német arra kacsint. Menekülni akarnak a közös bar- 
langból s ennélfogva szerteszét húznak. Mivel nem találják 
jól magukat Ausztriában, hát egyebüvé kívánkoznak. Ám, ha 
itt boldogulhatnak, nem lesz okuk bizonytalan vállalatokban 
keresni a jövendőt. Ha kielégítést nyer a fajtörekvés: visz- 
szatérnek a napi munkához és helyreáll a béke. 

A kielégített nép jobb katona és hűségesebb polgár. 
Tehát erősebb a hadban és megbízhatóbb a békében. A sza- 

bad fejlődésben izmossá lett országok erőssé teszik majd 
a föderált államot. 

A nemzetiségi eszme faji tudattá forrta ki magát. Ezzel 
komolyan kell számolni. Ezt az erőteljes ifjút nem lehet 
áristomba tenni az asztal alá, mint a pityergő gyermeket. 
Ennek már igen komoly igényei vannak: 

Ezen igények kielégítése által a Habsburgok monar- 
chiája új világtörténelmi mederbe lép. Központja, támasza, 
fejlesztője lesz a kis fajok szabad életének. 


A szakolcai gyűlés. 
1897. szeptember 13. 


A felvidéki magyar közművelődési egylet közgyűlést 
tartott tegnap Szakolcán. Mivelhogy éppen Szakolcán voltak, 
ezen kis határszéli városban, ahol negyven év előtt tizenöt- 
ezer lakos volt, most pedig! ötezer van s ahol a műveltebb 
elem merőben németül beszél, a néptömeg pedig kizárólag 
tótul: ennélfogva a specifikus helyi viszonyokat is találóan 
jellemezte a Károlyi István gróf elnöki beszéde, mely egész 
terjedelmében és összes részleteiben azt a történeti igazsá- 
got domborította ki, hogy a magyar kormányzat a kiegye- 
zés óta, sohasem követett céltudatosan előrehaladó magyar 
nemzeti politikát. 

Bármerre tekint a közügyek vonalán ez a magyarlelkű 
gróf, mindenütt arra az eredményre jut, hogy a nemzeti 
ügy előrehaladása nem üti meg a legszerényebben fölállí- 
tott mértéket sem. A nemzetiségi vidékeken a magyar nyelv 
nemcsak nem hódit, de sőt mind szűkebb és szűkebb terü- 
letre zsugorodik. Meglepő példát nyújt erre nézve Fiúme 
és Horvátország. De nem vigasztalóbb a helyzet az erdélyi 
részekben, a Bánátban és a felvidéken sem. 

Nagyobb baj ennél, hogy más ajkú polgáraink nem- 
csak nyelvben, de lelkületben sem magyarok. Hova-tovább 

mindinkább fokozódik esztelen gyűlöletük irányunkban. Mivel 
pedig a Kárpátok medencéjében mi vagyunk és csak mi 
lehetünk a vezérfaj, tehát a haza képe a mi bélyegünket 
viseli: ennélfogva a nemzetiségeknek irántunk táplált ellen- 
séges érzülete áthárul a hazára is. Azon nemes és nagy 
indulatokat, melyek az embert polgárrá, a polgárt hazafivá 
avatják, ők nem istápolják, nem is ismerik. Nem a kor- 
mányzat egyik vagy másik irányával szemben folytatnak oppo- 
zíciót, mert hiszen a kormányoknak mindennap hajlandók 
magukai eladni; hanem oppozíciót folytatnak a haza egy- 
sége, becsülete, múltjának dicsősége és jövőjének reményei 
ellen. Teszik pedig; ezt azon szabad intézmények segélyé- 
vel és oltalmában, amelyeket a magyar faj az osztrák reak- 
ciótól hosszú és véres küzdelmek árán számukra is kicsikart 
s melyeket a magyar haza nekik is biztosit. 

Van-e okuk erre a hazafiatlan és piszkos eljárásra? 
Nincs. Mert a magyar haza részéről ugyanazon elbánásban 
részesülnek, mint a magyarnyelvű polgárok. A hibás tör- 
vény, az ingatag juszticia, a pártadminisztráció, a terhes 
adó és a közhatalom botrányos visszaéléseinek sokasága min- 
den honpolgárt egyenlően sújt. Oláhnak, tótnak, horvátnak, 
olasznak, szásznak nincsen más törvénye, mint a magyar- 
nak. A haza nem okoz külön bánatot az egyiknek és kivált- 
ságos örömet a másiknak. 

Okuk tehát nincs. Ürügyük azonban van, mert tudnak 
hazudni. Ezek az velnyomottx fajok földingásról beszélnek, 
ha a vakondok megmozdít egy diónyi rögöt. 

Kormányaink feladata tehát nem az volt, hogy eltávo- 
lítsa az okokat, melyek a nemzetiségek köteles ragaszkodá- 
sát e hazához talán gátolhatták s gyűlölködő érzelmeiket 
talán fokozhatták volna. Mert hiszen ilyen okok nem létez- 
nek. A föladat csak annyi volt, hogy leleplezzen bizonyos 
hazugságokat s fölvilágosítsa a tömegeket. 

De még ennyit sem tettek. 

Pedig mérhetetlen hatalmat ragadtak kezükhöz nem- 
csak közhatóságilag, de az egyéni élet fölött is. Egyéb célt 
nem is lehet találni az elmúlt harminc év kormányzási irá- 
nyában, mint a központi hatalomnak mód nélkül való 
kiterjesztését. 

Helyesen mondja tehát Károlyi István gróf, hogy va 
nemzeti eszme sorsa a kormányok kezében volt. Azt tehet- 
ték velünk harminc év óta, amit akartak.x 

És mit tettek — kegyelemnek szent istene, mit tettek? 
A Széchenyi vívódó nemzetét, a Kossuth hős nemzetét, a 
Deák ellenálló nemzetét — tányérnyaló nemzetté sülyesz- 
tették. 

Cuvier egy csontszilánkból ráismert az egész vázra. 
A szakolcai kis gyűlésből rá lehet ismerni parlamenti több- 
ségünk politikai, nemzeti és erkölcsi értékére. 

Károlyi gróf arról beszélt, hogy a kormányzás iránya 
— nem ezt a kormányt, hanem valamennyit vette, — nem 
felel meg egy öntudatos nemzeti politika igényeinek. Ter- 
jedelmes beszédjét kizárólag ezen az alapon építette föl. 
Erősségekkel támogatta tételét a boldog emlékezetű Bethlen 
Gábor gróf életéből, a felvidéki kultúregylet hivatalos adatai- 
ból, az iskolázás eredménytelenségeiből és a terjedelmes 
államépítkezések és kodifikátori alkotások magyartalan voltá- 
ból. A kormányzáson kívül felelőssé tette a tudományt, az 
akadémiának a nemzeti ügytől való merev elzárkózása miatt 
és a társadalmat, a német hírlapirodalom szertelen támoga- 
tása miatt. 

Komolyan megfontolt, higgadt, hazafias, erőteljesen 
magyar szellemű és nemes érzelmektől áthatott beszéd 
volt az. 

És mi történt? 

Zúgtak, kiabáltak, legénykedtek pad alá hajolva, nők 
háta mögé bújva és rüpőkmódon törekedtek megakadályozni 
az elnök beszédjét. Kik? Azok az emberek, kik a nyitrai 
választásoknál gyakorolták be magukat a véleményszabad- 
ság tiszteletében, a törvények és jogok alkalmazásában és az 
érzületek tisztességében. Nem a tót és német lakosság 
zavarta a magyar nemzeti ünnep rendjét, méltóságát, tekin- 
télyét; hanem a magyar nemzet magyar ajkú tagjai, az 
állam és vármegye hivatalos alkalmazottjai. Tették ezt olyan 
helyen, ahol idegien ajkú nép lakik s ahová a jók, a becsü- 
letesek, a magyar hazafiak, a magyar kultúra terjesztésének 
okából zarándokoltak el. 

yKultúráról és ne politikáról tessék beszélni! — ordí- 
tozta a klikk. Az a szamárság, mely ebben a közbekiáltás- 
ban rejlik, annyira figyelemreméltó, hogy még magyarázatra 
sem szorul. Azonban jellemző, hogy egyik szónok a gyűlés 
folyamán kerek egy félóráig áradozott a Bánffy-kormány 
dicsőítésében. Ez már nem politika. Persze, hogy nem. Mert 
ez — tányérnyalás. 

De jó emberek! Miért csináltátok hát meg azt az 
egyletet és miért jártok el gyűléseire? Azt hiszitek, hogy 
a kifosztogatott, elsanyargatott, mindenképpen szegényes 
magyar társadalom azért hozta létre a kultúregyleteket, ami- 
vel hogy ki volt elégítve a kormányok nemzeti politikájá- 
nak eredményeivel? Együgyűek vagytok, jó emberek és lelki 
nyomorékok. 

Hiszen, ha azt láttátok volna, hogy a nemzeti ügy 
sorsa jó kezekben s szertelen hatalmukat a kormányok ön- 
tudatos tervszerűséggel használták föl hazánk népcinek meg- 
magyarosítására, — ha nem is nyelvben, de legalább szel- 
lemben: akkor bizony nem sorakoztatok volna; nem nyúl- 
tok zsebeitekbe, nem áldoztok időt és fáradságot, hogy 
munkálkodjatok, lelkesítsetek, izgassatok; hanem nyugalmas 
örvendezéssel szemléltétek volna a nemzeti ügy fejlődését, 
melynek sorsát, előhaladását és győzedelmet nálatok nélkül 
is biztosítja a kormány. 

De mivel nem tette s mivel ezt ti ereztétek, láttátok; 
ezért szervezkedtetek társadalmi utón, hogy — amint szépen 
mondja az elnöki megnyitó — ha nem is tudjátok pótolni 
a mulasztást, legalább őrt álljatok s az árbóc-kosárból figyel- 
meztessétek a kormányost az útirányra. 

Ezért alakultatok meg. Erre figyelmeztetett az elnök. 
Ti ezt a figyelmeztetést ledorongoltátok szánalomraméltó 
gondatlansággal és illetlen hetykeséggel. igazán együgyűek 
vagytok és siralmatos lelki szegények. 


22 


A kultúregyletekről. 
1897. szeptember 14. 


Mikor a szakolcai események képét az összes árnyé- 
kokkal és színekkel megismerendi a Budapesti Hírlap: 
akkor majd sajnálni fogja, hogy pálcát tört az elnöki meg- 
nyitó beszéd fölött. Mert a tüntetés, amely ott megzavarta 
a nemzeti ünnepélyt, nem a beszéd hatása alatt keletkezett, 
hanem előre megállapított szándékkal történt. Sőt annyira 
ügyetlenek voltak a tüntetők, hogy be sem várva a politikai 
természetű indokolást, már akkor is kiabáltak, zajongtak és 
neveletlenkedtek, mikor az elnök azokat a kegyeletes érzel- 
meket tolmácsolta, melyekkel a Bethlen Gábor gróf emlé- 
kének tartozunk. 

Az eszes Budapesti Hírlap politikai tartalmat lát a 
Károlyi gróf beszédében s emiatt nem helyesli azt. Egy- 
szersmind közli azon sürgönyt, melyet egy kormánypárti 
képviselő indítványára a közgyűlés Bánffy báróhoz intézett. 
Ha ez az üdvözlő sürgöny momentán keletkezik a megnyitó 
beszéd hatása alatt: akkor az igazság látszatával mondhatná 
a kormánypárt, hogy az elnök szelet vetett és vihart aratott. 
De az indítvány megállapított tervszerűséggel jött létre; tehát 
Bánffy bárót azon esetben is üdvözölték volna, ha Károlyi 
gróf szaloncukorkákat osztogat vala a nyitrai hivatalos klikk 
tagjai között. 

Ilyenformán ki politizál? 

Voltaképpen politizált-e Károlyi István gróf? Ha igen: 
úgy minden bírálata a közállapotoknak, politika. 

Belesülyedni a napi kérdések taglalásába s megosztani 
a kultúregyletek tagjait a fönnálló pártkeretek szerint: ez 
már politizálás volna és az egyletek halálát jelentené. Irtóz- 
nak is ettől mindazok, kik ezen szervezetek létrehozásán fára- 
doztak s fönnállásukon örvendeznek. Az ellenzéken minden 
gondolkozó ember tudja, hogy amelyik pillanatban a tagok 
politikai pártok szerint tömörülve jelennek meg a gyűlése- 
ken: abban a pillanatban a kultúregyletek kortes-apparátussá 
alakulnak át, még pedig nem az ellenzék, hanem a kormány 

kezében Ez pedig nemcsak az egyleti életre volna veszélyes, 
de az ellenzékre nézve pártszempontból is szerencsétlenség 
lenne, mert a kormánynak hatóságilag szervezett pártját a 
társadalmi szervezkedések is gyámolítanák. 

De hát politizált-e ilyen értelemben Károlyi István gróf? 

Pclitizál-e a hisztorikus, mikor szemlét tart és bírálatot 
mond egy negyedszázad kormányzási és törvényhozási iránya 
és eredményei fölött? Politizál-e a magánjog tanára, ha mű- 
veiben kifejti az állandó recipiális nemzeti hátrányait és ma- 
gyartalansággal vádolja a törvényalkotásokat? Avagy az 
építőművész, ki egy magyar styl felől álmodozik és látja 
a szanaszét heverő ornamentikát és fontolóra veszi, hogy a 
szórványos kincset összesítve, rendszerbe foglalva, művész- 
lélekkel egységbe öntve, szép álma teljesülhetett volna azon 
tömeges építkezéseknél, melyeket az állam a vasutaknál, az 
iskoláknál és két nagy városnak — Szegednek és Budapest- 
nek újraépítésénél véghezvitt: vajjon az építőművész, ha 
fontolóra veszi ezt a vajmi ritkán kínálkozó alkalmat s azzal 
szembe teszi a pótolhatatlan mulasztást, — politizál-e, ha 
megszólal fájdalmas hangon a magyar kultúrának e meg 
nem mérhető vesztesége fölött? 

yKultúráról beszéljen! — kiáltották a nyitrai hivatalo- 
sok. Ennek a beszédnek a ovkultúrához semmi közex — 
írja laptársunk. Ez a megjegyzés vagy lapsus, amilyent gyors 
munkájában a legjobb hírlapíró is elkövethet; vagy ha nem 
az, akkor az egyletek hivatására nézve van köztünk föltűnő 
nagy különbség. 

Nemzetiségi vidékeken nem mutatkozik az iskolázás 
eredménye. Horvátországban és Fiúméban a magyarság iránt 
táplált rokonszenv lehanyatlott. A központi hatalom nem 
adott tervszerű öntudatossággal lendületet a nemzeti ügy- 
nek. A kormány nem támogatja a közművelődési egylete- 
ket. Törvényalkotásunkat nem lengi át magyaros szellem. 
Középítkezéseinknél nem fordítottak gondot a magyar ízlés- 
nek, fajunk szunnyadó esztétikai szellemének fölébresztésére 
és kifejlesztésére. Ezek valának a Károlyi gróf beszédének 
főbb tételei. Ezenkívül rámutatott az akadémiával viszony- 
ban álló tudományosságnak és a társadalom hírlapolvasó 

nagyközönségének nagyfokú erőtlenségére a magyar nem- 
zeti irodalom istápolása körében. 

Van-e hát egyetlen tétel is ezek között, mely szoros 
összefüggésben lenne a magyar kultúrával? Lehet-e a föl- 
sorolt gondolatok közül bármelyikről is azt mondani, hogy 
annak va kultúrához semmi közec. 

Más lapra tartozik, ha az egyletek hivatása felől tér- 
nek el nézeteink. 

Ezt a hivatást Károlyi gróf így írja körül: Mi egész 
mértékben beváltjuk föladatainkat, ha részben viharban nem 
mozdulunk az árbockosárból s őrködő lelkünk lelkiismeretes 
hűséggel jelzi a kormányosok számára a jó és rossz irányt, 
és ha igyekszünk ébrentartani a hajó népében a fajszeretet 
tüzét és a hazafiságnak kötelességeit. 

A hivatásnak eme meghatározását részemről elfogadom. 
Nem is igen tudnám, hogy ezentúl, vagy ezen innen mit 
tehetnének az egyletek. Mert ez a meghatározás magában 
foglalja egyfelől a segélyezést, jutalmazást az iskolák, men- 
helyek, óvodák létesítését és ami ezeknél sokkal fontosabb: 
másfelől magában foglalja minden tagra nézve azt a köte- 
lességet, hogy saját környezetében önmagából és elvrokonai- 
ból őrállomást szerezzen a nemzeti ügy számára. 

Ilyenformán az alkotásnak két fő alkateleme van. Gyűjtő 
szavakkal: egyik az iskola; másika fajszellem gondozása. 

Tapasztalásból tudom, hogy első fele kevés sikerrel jár. 
Ahhoz, hogy az iskolák terén szembetűnőleg pótoltassék a 
hiány, olyan óriási vagyon és olyan szakszerű szervezet kel- 
lene, amilyennel az egyletek nem rendelkeznek és rendel- 
kezni nem is fognak. Látjuk, érezzük, hogy ezt a feladatot 
az összes egyházak egyeteme együtt az állammal csak szá- 
nalomra méltó hiányosságokkal tudják teljesíteni. Ilyen föl- 
adat nem is hárul a társadalomra s nem hárítható rá kivált 
nálunk, hol a társadalom különben is képtelen erőfeszítése- 
ket tesz a felekezeti iskolák fönntartása érdekében. 

De a másik hivatás jelentékeny sikereket mutathatna 
föl, ha minden egylet arra fektetné a súlypontját. Az egy- 
letek vagyoni tőkéjének kurta kardját kellene megtoldani a 
hazafias erélynek és a fajszeretetnek egy-egy lépésével. Úgy 

értem, hogy ezeknek a társadalmi szerveknek lelke hatoljon 
be az élet azon rejtekeibe, hová a hatósági szervek be nem 
hatolhatnak. így lehetnének egy lélek a magyar állameszme 
társadalmi oszlopai. 

Régtől fogva látható, hogy a fajküzdelem csatamezője 
a község, a templom, a tűzhely, a felekezeti iskola, az olvasó- 
egylet, a pénzintézet és egyéb szemenszedett apró alkalma 
a csoportosulásnak. Mindenik hely fészke az izgatásnak és 
archímedesi pont arra, hogy a magyar glóbusz kizökken- 
tessék tengelyéből. Ezekbe a fészkekbe hatóságilag bejutni 
vajmi nehéz. Sokszor — a közszabadság sérelme nélkül - 
nem is lehet. De a társadalmi hálózatnak finomabb fonalai 
vannak. Ezeken a fonalszálakon el lehet jutni mindenüvé, 
így az ellenfél minden törekvése, minden lépése s lépésé- 
nek minden indoka ellenőrizve lehet, az őrállomásokon lévők 
jelentéseiből minden egylet megbízható nyilvántartást vezet- 
het a magyar kormányok felvilágosítására. 

Kell-e bizonyítani, hogy ilyen feladatot csak erőteljes 
közszellem vesz a vállára és hogy az erőteljes közszellem 
nem jön létre soha, ha némán surranunk el a közállapotok 
mellett s ha nem figyelmeztetjük a nemzetet azokra a mu- 
lasztásokra, melyekben a kormányzat bűnös? 


Kedvező alkalom. 
1897. szeptember 18. 


Az egész magyar nemzet elégtételt fog abban a tény- 
ben látni, hogy a német császár eljön Budapestre. Jobban 
esett volna s jelentőségben is nyert volna ez a látogatás, 
ha nem most történik, hanem a múlt évben. Nem azért, 
hogy akkor díszben voltunk, most pedig művesnapi ruhá- 
ban vagyunk; hanem azért, mivel a tavalyi ünnepünknek 
történelmi fontossága volt az európai államalakulások kereté- 
ben s ha akkor jön a német császár: megjelenésével annak 

a nemzetközi jogrendnek értékét manifesztálta volna, melyet 
a magyar nemzet ellenséges áramlatok között a maga szá- 
mára kardjával kivívott és bölcseségével fönntartott. 

De most már késő volna kutatni azon okokat és fel- 
sorolni azon pletykákat, melyek a tavalyi látogatás elmara- 
dásához fűződnek. Érjük be hát példabeszédeink bölcsesé- 
gével: ami halad, nem marad és jobb későn, mint soha. 

Nem ugyan a magunk emberségéből, de az osztrák 
viszonyok rohamos fordulata következtében a magyar nem- 
zet ma erősebb, mint tegnap volt. Az erőtényezők itt is, 
ott is ugyanazok, mint tegnap voltak. A vagyon, a munka- 
képesség, a népszám, a kultúra ma sem kisebb Ausztriá- 
ban és ma sem nagyobb Magyarországon, mint a múlt év- 
ben. De az erők működése új alakot öltött odaát. Ami 
lekötve volt, fölszabadult; ami felül volt, alól került. 

Látni eddig nem akarták és bevallani nem merték, 
hogy az osztrák egységnek nincsen természetes politikai 
alapja. Ennek a szembekötősdinek véget vetettek az ese- 
mények. Most már a vak is látja, hogy a mesterséges 
enyvezésnek nincs kellő összetartó képessége. 

Abszolutisztikus rendszernek sikerül a ragasztás, mert 
ott a nép nyers anyag. De az alkotmány életet lehel a maté- 
riába. A mechanizmus átváltozik organizmussá, amely saját 
belső életszükséglet szerint nő, alakot ölt és keresztül töri 
fejlődésének akadályait. A gyenge rügy megrepeszti a tölgy 
erős kérgét és a kis gyökér széthasítja a tömör sziklát. Ahány 
nemzet, annyi most a repedés Ausztriában és ahány ország, 
annyi a nyilas. 

E nyilason és repedéseken sietve száll el a régi egység 
szelleme, miként a füst a kémény üregén. 

Ezzel szemben itt áll Magyarország az államegység 
történelmi lelkével és a kultúrai erők fejlődésre alkalmas 
tényezőivel. Úgy áll a talpán, mint a félreismert és félre- 
tolt és elhanyagolt gyermek, melyet megedzett a mostoha 
bánásmód. Nem puhult el a kényeztetésben, sem gyámolat- 
laii nem lett az örökös támogatás miatt. Férfivá nőtt a mel- 
lőzés dacára és hű maradt a szenvedések dacára. 

Ha ez a férfi most kihasználná a kedvező alkalmat: 

ha kormányosaink tudnának bánni a vitorlákkal; ha volna 
bennünk bátorság és tehetség illetékes helyen földeríteni azt 
az erői, mely nemzetünk államalkotó képességeiben és ka- 
tonai erényeiben rejlik, akkor a nemzet ősi vágya most 
teljesedésbe mehetne és visszanyerhetnők Európa közjogá- 
ban azt a felséges szerepet, melyet kezünkből a mohácsi 
vész kisodort. 

Erre azonban nincsen kilátásunk. Vezérletünk merőben 
képtelen arra, hogy a históriai alkalmak nagy pillanatait 
megragadja. 

De ha nem is számíthatunk saját emberségünkből 
becses fordulatra; az osztrák viszonyok kényszerítő hatása 
eredmény nélkül el nem múlhatik. Vezérletünk gyarló a 
sors korrigálására, de az osztrák események politikai szel- 
leme aranytálcán nyújtja felénk a jobb jövendő reményét. 

Biztató reménységgel adja át magát a nemzet annak 
a föltevésnek, hogy a német császár látogatása összefügg az 
osztrák zűrzavarral. Mintha azt jelentené, hogy az a zavar 
nem érinti a hármas szövetség erőviszonyait, mert a korona 
az ott levő zavarból származható erőveszteséget könnyen 
pótolhatja Magyarország államéletének fejlesztésével. Mintha 
azt mondaná az a jószemű fejedelem, hogy a magyar nem- 
zetben fekvő államképesség; gyémántját végre-valahára ki 
kell csiszolni a politikai súlypont áthelyezésének gyémánt- 
porával. 

E föltevés szép álmában ringatózva várja nemzetünk 
a német császárt Budapest falai közé. 

Jól megjegyezzük, hogy csak föltevésről és álomról 
van szó. Egy sugár az csupán a remény pirkadó hajnalából. 
Egy gomolygó alaptalan vágy, melynek némi realitást köl- 
csönöz az osztrák állapot. 

De az álmokból csak a nemzeti akarat tud történeti 
valóságot formálni. Mannahullást ne várjunk se Bécsből, se 
Berlinből. A gondviselés jósága megáld képességekkel, de 
nem áld meg sikerekkel. Munka nélkül nem jön létre a mű. 
Akarat nélkül nincs munkásság. 

Deák Ferencnek is segítségére ment Sadova, de ha 
a magyar nemzet ugyanekkor egész politikai erejét latba 

nem veti a Deák törekvései érdekében: a külesemények 
felhői nyom nélkül vonultak volna el s hazánk egyetlen 
csöpp termékenyítő esőt sem kapott volna. 

Így vagyunk most az osztrák eseményekkel is. Nem 
kész eredményt hoznak azok nekünk, csak jó alkalmat. Van-e, 
aki üstökön ragadja? 

II. Vilmos császár gondosan kerülte idáig a nemzettel 
való érintkezést. Most azonban eljön meglátogatni főváro- 
sunkat. Ezt a lépést mindenesetre az események hatása 
alatt teszi. Nekünk tehát elégtétel ez a látogatás, mert azt 
bizonyítja, hogy minket meg nem látni nem lehet. De ez 
elégtétel csak erkölcsi eredmény. Az államférfi politikai ered- 
ményekre is törekszik. 

Hol van a kormány? Mi a nézete? A Deák állás- 
pontját mindenki ismerte. A nemzet közakaratából készült 
a nemzeti erő hangján. Ezért beszélhetett döntő súllyal s 
történelmi változást a monarchiában ezért idézhetett elő. 
De ki beszél most és mit mond? Általában mond-e valamit? 

Kormányunk kisajátított minden jogot és minden érde- 
ket. Országunk erejét, nemzetünk akaratát láncra fűzve keríi- 
tette kezébe. Mire akarja használni azt a szertelen hatal- 
mat? A polgárok leigázására? Avagy a nemzet fölszabadítá- 
sára a teljes államiság! megszerzése által? 


Búcsúszó. 
1897. szeptember 21. 


Diadalútjában amerre jár, Isten áldása kísérje II. V1il- 
mos német császárt! Hatalmát tetézze a népek szeretete s 
dicsőségének fényes gyöngysorában mindörökké ékesedjék 
a magyar nemzet őszinte hálája. 

Látogatásával reményeket keltett a mi szegény nemze- 
tünk szívében, melynek sorvasztó vágya, — hogy illetékes 
szerepét megnyerje az európai népek családfáján; —— beszédé- 

vei boldoggá tett egy viharedzett, de a szenvedések soka- 
ságában görnyedező nemzetet. 

Találgattuk mindannyian, vajjon minő benyomást visz 
magával ez a nagy fejedelem. A közlelkesültségben föl- 
ismeri-e hűségünket a királyhoz és azt az intenzív hazafi- 
ságot, mely minden magyar ember lelkében kiirthatatlanul 
él. És ha fölismeri: számításba veszi-e ennek a nagy ethikai 
erőnek politikai és katonai súlyát, midőn mint a kontinens 
vezére, döntő hatást gyakorol a népek sorsára? 

És mintha a melegségnek abból a sugarából, mely 
százezrek kebeléből áradott feléje, megértette volna aggódó 
kérdésünket: íme föláll a fejedelmi asztalnál és félretéve 
a formalitások ügyeit, melyek írott beszédhez kötik az ural- 
kodókat, — egy remek lendületes rögtönzésben felelt a 
nemzet kérdésére. 

Hallva, olvasva ezt a beszédet: egyik meglepődésből 
a másikba esik minden magyar ember. Hol kapta ez a nagy 
uralkodó ezeket a színeket? Hiszen ezek a mi édes színeink. 
Honnan vette ezt a hangot? Hiszen ez a mi szívünk dobo- 
gása. Hogyan jutott ezekhez a történelmi képekhez? Hiszen 
mindenik a mi igazságunkat magyarázza. 

Vajjon nem káprázat-e, hogy ilyen varázsigék csendül- 
nek meg a budai várkastélyban? A história komoly múzsája 
nem tündérjátékot űz-e a magyar nemzettel? Egy férfiú, kit 
arra tartogat a század, hogy medret ásson az európai "poli- 
tika folyásának, íme fennhangon emel ki rejtekéből egy 
nemzetet és bemutatja a nagyvilágnak, mint hőst, mint 
martirt, mint az emberi civilizáció bajnokát és mint becsüle- 
tes, hü alattvalót, aki véráldozatokkal oltalmazza koronájá- 
nak fenségét éppen a vitéz porosz fegyverek ellen! Ezen- 
közben rámutat a magyar faj kultúrai képességére, házi 
erényeire és vonzó egyéniségére. 

Nagyon elkényeztetve bizony nem vagyunk. Nemze- 
tünk lelkületét a viszontagság edzette türelmessé. Megtanul- 
tunk szenvedni s keserveinket elfojtani a mellőztetések mél- 
tatlan idejében. Nekünk a figyelem: balzsam; az elismerés: 
üdv. És most arra ébreszt egy lángeszű uralkodó, hogy nem 
figyelmet, nem méltánylatot érdemlünk, hanem szeretettel- 
jes dicséretet. 

A magyar költő szebben, a magyar hazafi melegeb- 
ben, a magyar politikus szabatosabban nem jelölheti meg 
fajunk helyzetét a népek forgalmában. A kishitűek, a lemon- 
dok, a jogfecsérlők — ha majd bizonygatják, hogy jobb ne- 
künk egy csonka-béna nemzeti lét, mint a történelmi vágyak 
erőteljes megvalósítása: akkor mi felmutatjuk nekik ezt a 
beszédet, miként egy kőtáblára vésett tízparancsolatot a nem- 
zeti kötelességekről. 

Tartományi helyzetünk merőben szünetel a világraszóló 
beszédben és hazánk államisága egész fenségében lép elő- 
térbe. A hű barát és az erős szövetségestárs senki más, 
mint a omagyar királyx. És magyarul élteti a magyar királyt, 
hogy szónoklata a nemzetben annyival inkább fölkeltse a 
szeretet forradalmát. 

Mintha mondta volna: itt van az ígéret földje a Kár- 
pátok belső medencéjében. Bármi sors viszálya érje koroná- 
dat, ez itt biztos talaj trónusod számára. Itt látom a kor- 
szellem megértését, az egység erejét, a  hazaszeretetnek 
mindenhatóságát és a hűségnek százados kitartását. Uram, 
királyom, atyai barátom, szövetségesem a népek békéjének 
oltalmára, ha erős akarsz lenni: íme itt van az erő; ha 
nyugalomra vágyói: itt van a hűség; ha áldozatot követel 
a borús idő, itt fölleled az önzetlen hazafiságnak nemes 
indulatait. 

A népek istene áldja meg azt a nagy uralkodót, aki 
így megbecsülte vívódó nemzetünket! Bármerre lép: soha- 
sem feledkezik meg a magyar arról a dicsőségről, mely- 
ben őt e szónoklat részesítette. Meg nem szűnő hálával 
rebegünk feléje búcsúszót. 

Magyar udvartartás. 
1897. szeptember 23. 


Az idő érlel; a jóravaló eszmét éppen úgy megérleli, 
mint az egészséges gyümölcsöt. A korcs gondolatot pedig 
elpusztítja vagy féregtanya, vagy rothadás által. 

Az a gondolat, hogy Magyarország beolvasztassák 
Ausztriába, csehmágnásokká formálódott gyülevész hadveze- 
tők hígvelejében fogant a tizenhatodik évszázadban. Az 
eszme nem volt egészséges. Az idő el is rohasztotta. 

Az a jóravaló eszme azonban, hogy a Habsburg-ház 
hatalmának Magyarország legyen a súlypontja, íme foly- 
tonosan érik az idő hatása alatt. 

Ezt az eszmét Savojai Jenő hadvezér, aki pedig gyű- 
lölte a magyar nemzetet, dobta felszínre. Mikor pedig két 
ban és az olasz tartományok fölött: akkor már nem az 
emberi okoskodások, hanem a politikai erőviszonyok faj- 
súlya tették szükségessé, hogy a Habsburg-ház vagy le- 
mondjon hatalmáról, állásáról, vagy mint keleti hatalom, 
Budapesten verjen gyökeret. Az események ezen históriai 
fordulatát azonnal megértette Bismarck s vélekedését nem 
is hallgatta el. 

De megértette Deák Ferenc is. Ezért gondoskodott az 
udvartartási költségek megállapításánál a magyar királyi 
méltóság szuverenitásának nagy érdekeiről. Az udvartartást 
nem tette közös ügygyé. Úgy akarta, hogy a budai vár 
fokán a királyi udvar fénye állandóan ragyogjon. Éppen 
ezért nem a gazdasági mérleg arányában állapította meg 
a nemzet ő felsége magyar udvartartásának költségeit, ha- 
nem a politikai egyenrangúság alapján. Az van ezzel ki- 
mondva, hogy a magyar királyság állása nem kisebb mél- 
tóság sem hatalomban, sem tradíciókban, mint az osztrák 
császári méltóság. 

A kiegyezési mű alapgondolata ennél az intézkedésnél 
jutott kifejezésre. Azon monarchikus elvnél fogva, hogy a 
béke és háború joga az uralkodó felségét illeti; a hadse- 

reg vezérlete, vezénylete és szervezete pedig ő felsége 
hadúri jogkörébe utaltatik: olyan személyes hatalom van a 
koronára ruházva, amelyet csak igen hiányosan ellensúlyoz 
az országgyűlésnek adómegszavazasi és  újoncmegajánlási 
joga: valamint, hogy a paritás érvényesülését is igen cse- 
kély mértékben biztosítja a delegációk intézménye. 

Hol és miben van hát mégis a garancia az iránt, 
hogy Magyarország törvényes állami egyenjogúsága a való 
életben is funkcionáljon és hogy érdekeinkkel ellentétes 
háborúkba ne sodortassunk. 

A korona akaratában. 

Helyes-e ez? Megegyezik-e a népfelség törvényeinek 
princípiumával? Nincsen-e ezzel az újkori demokrácia győ- 
zelmi eredménye mereven háttérbe szorítva? Minderre én 
most nem felelek. Mert fejtegetéseimhez az impulzust a 
német császár halhatatlan emlékű beszédje adta s nem 
vagyok olyan góbé azt hinni, hogy az a lángeszű Impera- 
tor szélbali politikát csinálni jött hozzánk. 

Akár helyes tehát, akár nem: tény, hogy kivált a pari- 
tás törvényes gondolatának megvalósítása egész mértékben 
a korona akaratától függ. Mihelyt a hadsereg vezérlete, 
vezénylete és szervezete pur et simpel hadúri jog, akkor 
bizony a hadsereg lelki mivoltának, hazafias érzületének, 
alkotmányos szellemének a korona ad irányt. És mihelyt 
az összes külügyi vonatkozásokat Bécsből intézik: mérték- 
telenül kevés befolyást gyakorol a magyar kormányelnök 
a nemzetközi viszonyokra. 

De ha így is vagyunk, akkor a korona hajlamának, 
rokonszenvének, hozzánk való ragaszkodásának megnyerése 
Magyarországra nézve életszükség. Ez az életszükség egy 
elvétett alaptörvénynek logikai következménye. A kiegyezési 
műben a népfelségi elv legitimitása csatát vesztett. Ezt a 
vereséget a Deák Ferenc alkotása azzal igyekszik pótolni, 
hogy nem teszi az udvartartást közös ügygyé; sőt az egyen- 
értékű hozzájárulás révén a magyar királyi udvartartás állan- 
dóságát iktatja törvénybe. 

Ez azt jelenti, hogy a magyar királyt ne a Lobkovitzok, 
Auerspergek, Lichtensteinek, Schwarzenbergek környékez- 

zék, hanem hogy a nemzet vágya, reménye, aggodalma és 
egész szelleme az alkotmányos kormány vezérlete alatt, az 
Apponyiak, Batthyányiak, Esterházyak, Károlyiak, Zichiek. 
szóval a magyar udvari emberek lelkén átszűrődve jusson 
a koronához. Jelenti azt, hogy dolgainkról, viszonyainkról, 
embereinkről ne idegenektől nyerjen impulzusokat a magyar 
király. 

Hogy a törvényben lefektetett paritás nem ment át 
az életbe és nem mutatkozik sem a hadsereg nyelvében, 
kiképzésében, szellemében, sem a diplomácia vezetésében, 
ügyrendjében, képviseletében, sem érdekeink megóvásában, 
sem államiságunk kidomborításában: azt én kizárólag az 
udvarhoz férkőzött bécsi körök hagyományos bizalmatlan- 
ságának tulajdonítom. Nemzetünk szellemét, históriai hivatá- 
sát és politikai ösztöneit nemcsak félreismerik, de meg- 
ismerni sem akarják. Azt a jogvédelmet pedig, melyet köte- 
les szívóssággal tanúsított a nemzet a viszontagságos idők- 
ben, egyenesen félremagyarázzák. 

Elosztani ezt a bizalmatlanságot tisztán a törvényho- 
zási és kormányzási érintkezések hivatalos merevségével nem 
lehet. Éhez a hatás állandósága, tehát a társas érintkezés 
folytonossága, vagyis egy magyar önálló udvartartás szük- 
séges. 

Egy ilyen udvartartás csínját látom én abban, hogy 
királyunk Budapesten fogadta a német császárt és itt 
fogadja pár nap múlva Románia királyát is. És egy ilyen 
udvartartás eszméje és valósága nyert diplomáciai szentesí- 
tést abban a históriai okmányban, mely e szavakkal vég- 
ződik: vÉljen a királyik 

Uralkodónk címeit a német császár bizonyára jól 
ismeri. A szónak és gondolatnak is feltétlen ura. Azt is 
tudja, hogy mivel tartozik állásának és minő jelentősége 
van imperátori kijelentéseinek. 

Egy históriailag fontos momentumban, midőn hatalmas 
fejedelmek pecsétet ütnek békefenntartó szövetségükre, ha 
az egyik szövetséges elhagyva az osztrák császári címet, 
csak a magyar királyt nevezi meg: akkor ez a megfontolt 
és öntudatos kifejezés szuverén valóságnak ismeri el a ma- 

gyár királyi méltóságot. Nem egyéb ez, mint föltétlen meg- 
hódolás a paritás törvényes rendje előtt. Elismerése annak, 
hogy a magyar királyság hozzájárulása a szövetséghez 
éppen annyira fontos és nélkülözhetetlen, mint az osztrák 
császárság hozzájárulása. Egy okmányba lefektetett igazság 
arról, hogy a magyar királyság a létező európai jogrend- 
nek egyik kiegészítő alkatrésze. Főként pedig ujjmutatás 
arra, hogy a bizalmatlanság tényezőit el kell távolítani egy 
állandó és önálló magyar udvartartás létesítése által. 


Elhibázott bázis. 
1897. október 9. 


Kárörömmel én nem nézem az osztrák rajkszrát bom- 
lását. Inkább sajnálom, hogy a történelmi végzet nem egy 
megragadó jelenetben, hanem utcára való nemtelen kifaka- 
dásokban érvényesül. Sajnálom a népjogok szempontjából, 
melyeknek harcát szeretném mindenütt tiszteletreméltó alak- 
ban látni. 

Az olyan küzdelmet, aminő Ausztriában foly, csak felü- 
letes szemlélők ítélik meg a napi események kvalitása sze- 
rint. Az elhangzott szidalmak és a kilátásba helyezett 
pofok nem teszik súlytalanná a küzdelemnek sem okát, 
sem célját. Ezek a csúnya tünetek csak szépséghibák. Mond- 
hatnám: a forrongásnak elhibázott dekoratív eszközei. Kard- 
vágás és sebtapasz könnyen eltüntetik az ilyen szépség- 
hibákat. 

Mikor az élet nagy problémái előtt állunk, akkor bizony 
az illendőségi kérdések sokszor háttérbe szorulnak. Valami- 
vel több szenvedély és valamivel kevesebb nevelés a küz- 
delmet könnyen kizökkentik a méltóság kerékvágásából 
De aki akár bírálni, akár okulni akar, annak nem a föl- 
merülő csetepaté formátlanságát, hanem a mozgató erőket 
és a természetes célokat kell szemügyre venni. 

Így vizsgálódva, nem mellőzhető az a meggyőződés, 
hogy Magyarországnak komoly szüksége van egy államilag 
konszolidált Ausztriába, mert a pragmatika szankcióból folyó 
kötelezettségnek csak egy erős Ausztria tehet eleget. Ali 
nem esünk abba a hibába, amit Ausztria századokon keresz- 
tül folytatott ellenünk, hogy a szövetséges társ ellen dolgoz- 
zunk s annak szerencsétlenségét aknázzuk ki a magunk 
javára. Mi boldogulni tudunk a magunk erőforrásaival, a 
kívánságunk sem több, sem kevesebb, mint hogy Ausztria 
is boldoguljon a saját erőforrásaival. 

Ilyen szempontok vezették azon államférfiakat is, kik 
a dualizmust s abban a két állam egyenjogúságát meg- 
állapították. De Ausztria népeinek mélységes forrongása mu- 
tatja, hogy az a bázis, melyre a dualizmus közjogi intéz- 
ményét fektették, nem volt szilárd. 

Ezt a bázist az 1867. évi XII. t.-c. 30-ik szakasza 
jelöli meg, midőn kifejezi, hogy egyrészről a magyar korona 
országai együtt, másrészről ő felsége többi országai együtt 
úgy tekintetnek, mint két külön és teljesen egyenjogú fél. 

Itt tehát két közjogi centralizált szervezet szerepel. 
Egyfelől, mint közjogi organizmus — Magyarország; más- 
felől mint közjogi organizmus — Ausztria. Egyfelől tehát 
egy magyar államegység; másfelől egy osztrák államegység. 

Folytatva a syllogizmust: itt az egyik korona, ott a 
másik korona; itt az egyik címer, ott a másik címer. Itt 
az egyik országgyűlés; ott a másik. Itt az egyik kormány; 
ott a másik. Itt az egyik udvartartás; ott a másik. 

Mit jelent ez? Semmi egyebet, mint azt, hogy a szö- 
vetség főtétele egyik felől egy magyar államegység, másik 
felől egy osztrák államegység. 

Ám, a magyar államegység egy világtörténelmi pro- 
duktum, mely külső támadásoknak gyakran volt kitéve, de 
melynek belső életviszonyaiban a közjogi egység gondola- 
tát soha semmiféle alakulás problematikussá nem tette. 
Magyarország területén sohasem képződtek az államegység 
rovására külön közjogi organizmusok külön tartományi élet- 
tel. Az erdélyi fejedelemség ideje nem képezheti alapját sem 
történelmi jogoknak, sem politikai aspirációnak, melytől a 

nemzeti erő az első kedvező alkalommal megmentette az 
országot. 

Magyarország a népvándorlás korában alakult állammá. 
Tehát olyan időben, mikor még a primitív népsejtek alkal- 
mas anyagul szolgáltak az állami egységgé való összeolva- 
dásra. Éppen azért itt soha nyoma sem keletkezett az oláh, 
tót, szerb tartományi avagy hatósági szervezetnek. 

Ausztria más képet mutat. Ott történelmileg kifejlett 
organizmusok csoportosultak állammá. Ott tehát nem egy 
vegyi összeolvadás történt, hanem mechanikus összeragasz- 
tás. Jó darabig öncélú életet folytattak amaz országok. 
Később alkatrészei lettek a római szent birodalomnak. Mikor 
ennek a rhenusi konfederáció véget vetett: akkor az osztrák 
császárság alkatrészeivé váltak. 

De állami egység ott nem létezett. A birodalom csak 
tagolt részekből állott. A históriai jogok alvó állapotba jutot- 
tak, de nem nullifikálódtak. A fajok sem olvadtak be egy- 
másba. Sőt megizmosodtak. Cseh-, Morva-, Szilézia, Galícia, 
Ausztria, Tirol, Isztria, Karinthia, Stájerország megtartották 
területüket, ápolják a hagyományaikat és egyik sem akar a 
másikban elveszni. 

A 48-iki korszak magyar államférfiai ezt a tényt nem 
ignorálták. Éppen ezért igen szabatos formulát használtak, 
mikor úgy kívántak egyezkedni, mint yszabad nemzet sza- 
bad nemzetekkel. Ezt a szabatos formulát Deák Ferenc 
is következetesen használta a 61-iki és 66-iki fölirataiban 
yszabad nemzet szabad nemzetekkel.x Szövetségünkben ez a 
kifejezés felelt volna meg a históriai jognak és a népek 
érdekének és lelki valóságának. 

De a 67-iki törvény más útra tért. A helyes formulát 
megváltoztatta. A yszabad nemzetx helyébe tette ezt a kifeje- 
zést: ya magyar korona országai együttk s a szabad nem- 
zetek, helyébe tette ezt: xŐ felsége többi országai együtt. 

Tehát: együtt. Minden kizárásával a nemzeti külön- 
állásnak és a történelmi fejlődés igazságának állapították 
meg eszerint a dualizmus bázisát. Államegységet feltéte- 
leztek odaát is. Nem vették számításba, hogy mihelyt az 
alkotmányos szabadság megnyitja a nemzeti fejlődés útját, 
a képzelt és erőszakolt egység bilincsei azonnal szétzúzódnak. 

Most már szemmel látható és kézzel fogható ez az 
igazság. A bázis immár nemcsak ingadozik, de valósággal 
düledez. Vezető férfiaknál azt a törekvést észlelem, hogy 
a német hegemónia fölélesztésével és támogatásával szeret- 
nék a bázist megszilárdítani. Hiu törekvés. 

Hiszen ez az állapot vő felsége többi országai együttx 
a lehető legnagyobb mértékben hozzájárult a német hege- 
mónia biztosításához. Mégsem tudták megtartani, mert az 
élet erősebb a törvénynél s a nemzeti fejlődés ösztöne erö- 
sebb az államférfiak akaratánál. A hegemóniát nem egy 
elhibázott politika következtében veszítette el a német elem, 
hanem a dolgok természetes rendje következtében. 

Éppen ezért a magyar döntő köröknek nem egy düle- 
dező bázis mesterséges fenntartásán kellene fáradozni, ha- 
nem magát a hibásan épített bázist kell fölcserélni egy job- 
bal. A mostani törvény korlát az ausztriai népek fejlődésé- 
ben s ennélfogva ok az irántunk való gyűlölködésre. A dua- 
lizmus mai formája belekergeti őket egy olyan állami egy- 
ségbe, amelyben veszélyeztetve látják nemzeti fejlődésüket 
s miután ezt a formát a magyar nemzet irányadó körei erő- 
nek erejével fönn kívánják tartani, ennélfogva gyűlöletük a 
magyar nemzet ellen fordul. 

Az ilyen politika eredménye könnyen megmérhető. 

Szükségünk van arra, hogy a szövetséges erős legyen, 
mert elvállalt kötelezettségének az együttes birtoklás és 
kölcsönös védelem terén csak úgy felelhet meg. Azonban 
nem tud erős lenni, mert a nemzeti törekvések a meg- 
állapított bázis miatt nem nyerhetnek kielégítést — s min- 
den belső erő fölemésztetik a fajharcok által. 

A létező szövetség bizalmat és jóviszonyt föltételez a 
népek között, és ez sem jöhet létre, mert a magyar nem- 
zet azon törekvése által, hogy a német hegemónia mester- 
ségesen ápoltassék, folytonos tápot ad a szláv fajok gyű- 
löletére, — anélkül, hogy a német elemet megnyerhetné 
magának. 

Ilyenformán a szövetség napról-napra távozik a céljá- 
tól. Nem erőnek, hanem a gyöngeségnek forrása. Nem 
összetart, hogy kifelé súlyunk legyen, hanem bomlaszt, mert 
a lajthántúli népekben irredentisztikus vágyakat kelt. 

Mit mond a törvény? 
1897. október 15. 


Az önvédelmi harc gyászos befejezése után idegen 
uralomnak súlyos keze nehezült hazánkra. Törvényeinket 
elkobozták, intézményeinket kitörülték az élő szervezetek 
sorából, alkotmányunkat megsemmisítették. 

A rabláncra fűzött nemzet szorongva nézett külföldre, 
ahonnan a magyar emigrációnak emberfölötti erőfeszítései 
révén segítséget reményleni meg nem szűnt. Ez a segít- 
ség — ha nem is abban az alakban és abból a célból, 
melyet az emigráció megjelölt — elkövetkezett. 

Az összbirodalmi eszmét összetörte két szerencsétlen 
hadjárat. Ausztria állami presztízsét szétzúzták a vesztett 
csaták; gazdasági hitelét pedig megőrölte az abszolutizmus. 

Más csapásra kellett térni, mert ingoványon állott az 
állam szekere, hol csak sülyedésre és elmerülésre lehetett 
kilátás. 

Melyik legyen az a csapás? Az-e, melyet az emigráció 
kijelölt, hogy várjunk, tűrjünk, szenvedjünk, mert Európa 
előbb-utóbb megérti kiáltásunkat s elismeri igazságunkat? 
Vagy az, melyet Bécsben jelöltek meg az októberi diplomá- 
val és a februári pátenssel, — hogy egy alkotmányos össz- 
birodalom alkatrészévé legyen hazánk? 

Deák Ferenc egy harmadik utat jelölt meg. Kiegyezni 
az uralkodóházzal és biztosítani hazánk állami függetlensé- 
gét. Ez volt a Deák jelszava. 

A nemzet ezt az utat választotta. Jól értsük meg. Párt- 
különbség nélkül választotta ezt az utat. Senki sem volt, aki 
fenn kívánta volna tartani a 49-iki detronizációt; tehát min- 
denki békülni akart az uralkodóházzal. És jóformán senki 
sem volt, aki hazánk állami függetlenségét biztosítani ne 
kívánta volna. Tehát a nemzet egyfelől cserbenhagyta az 
emigrációt, másfelől visszautasította a  Reichsrathba való 
belépést. 

Ekként a kiadott jelszót a nemzet elfogadta. Ezzel a 
cél meg volt jelölve. Önként merül föl a kérdés, hogy miként 
lehet és miként kell foganatba venni a kitűzött célt? 

Deák ezt is megállapította. vRestitutio in integrum.kx 
Vagyis helyreállítani azt az alapot, amelyen úgy a korona, 
mint a nemzet állottak, mielőtt a félreértés és a harc be- 
következett. Ez az alap az 1848-ban szövegezett alkotmány 
a maga teljes mivoltában. 

A foganatba vételnek ezt a módját Bécs többször visz- 
szautasitotta. De a nemzet olyan hitvallásszerű bizalommal 
ragaszkodott ehhez a módhoz és olyan rendületlen elhatá- 
rozással követte a Deák föltételét, hogy végre is a korona 
engedett s a koronázás ezen az alapon létrejött. 

Ezeket a köztudomású tényeket két okból frissítettem 
föl az olvasók emlékezetében. 

Egyik okom abból a közszükségből származik, hogy 
a nemzetnek a nagyobbméretű eshetőségek küszöbén biztos 
direktívája legyen. Ha a kiegyezési alkudozások idejében 
szerteszét mállottak volna a vélemények s annyifelé oszlott 
volna a nemzet, ahány gondolkozó fejet számlál a kebelé- 
ben: akkor — az erkölcsi erőknek ezen szétforgácsolása mel- 
lett a restitutio in integrum sohasem jött volna létre. Mivel 
pedig a mai idők igen könnyen alakulhatnak úgy, hogy 
be nem látható válságokkal kell a nemzetnek megküzdenie: 
most is szükségünk volna egy olyan politikai és közjogi 
direktívára, amely - a bekövetkezhető alkotmányválság 
esetében mindazokat, kik Magyarország históriai egyéniségét 
féltik és biztosítani kívánják, egy célra tömörítse egy gon- 
dolat által. 

Kitől várjunk egy ilyen direktívát? Bánffy Dezső 
bárótól? 

Másik okom a tények fölidézésére az a meglepő fel- 
fogás, amellyel egyik-másik kollegám a 67-iki XII. t.-c. szel- 
lemét tárgyalja arra az esetre, ha Ausztriában alkotmányos 
eljárás helyett rendeleti utón akarnák a közös viszonyokat 
intézni. 

Kollegáim felfogása szerint bármi történjék Ausztriá- 
ban, a közösügy (hadsereg, külügy) intakt megmarad, mert 
azt a pragmatika szankció állapította meg és csak az elinté- 
zési mód jöhet változás alá, mert csak ehhez van kötve a 
teljes alkotmányosság föltétele. 

Ez a fölfogás közjogilag helytelen, politikailag nyugta- 
lanító s gyakorlatilag értelmetlen. Ezúttal csak a közjogi 
részt veszem figyelembe. 

A pragmatika szankció nem közösügyeket állapított 
meg, hanem azt, hogy a Habsburg-ház uralkodása alatt élő 
országok vfeloszthatatlanul és elválhatatlanul együtt birtok- 
landók.x (2. §.) Mi ennek a gyakorlati értelme? Meg- 
mondja a törvény. 3A közös biztosság együttes erővel 
leendő védelme és fentartása.x Ez tehát egy vközös és viszo- 
nyos kötelezettség, mely a pragamtika szankcióból szárma- 
zik.x Ezen xkötelezettség mellett határozottan kikötötte a prag- 
matika szankció, hogy Magyarország alkotmányos közjogi 
és belkormányzati önállása sértetlenül fenntartassák.x (3. §.) 

Látható, hogy közös hadseregről és közös külügyről 
itt egy betű sincs. 

Az országgyűlés két. alapeszmét tartott szem előtt. 
Egyik alapeszme a közös biztosság együttes erővel leendő 
védelme és fenntartása; másik az ország alkotmányos ön- 
állása. 

Ezen két alapeszme szem előtt tartásával fogott az: 
országgyűlés vazon viszonyok meghatározásába, melyek Ma- 
gyarországot és az ő felsége uralkodása alatt álló többi 
országokat közösen érdeklik.x (4. §.) 

Mit mond tovább a törvény? Hogy mindazt, ami ezen 
közösen érdeklő viszonyokra vonatkozik, ezelőtt a magyar 
országgyűlés a magyar királlyal intézte el; most azonban, 
miután ő felsége alkotmányos jogokkal ruházta föl többi 
országait: azok alkotmányos befolyását nem mellőzheti. 
(5. §.) 

Miben nem mellőzheti? Kollegáim szerint a közös- 
ügyek elintézésénél. Igaz. De ez nem az egész igazság. 
Mert az alkotmányos befolyás nemcsak az elintézési mód- 
nál nem mellőzhető, hanem egyenes föltétele az a közös- 
ügyek elismerésének is. Bizonyítja ezt a 6. §., mely így 
szól: vlrányadóknak tekinti az országgyűlés e szemponto- 
kat, midőn kijelöli a főelveket, melyek a közös viszonyok 
megállapításánál (tehát: nem elintézésénél, hanem megálla- 
pításánál) alapul szolgálnak.x 

Mely szempontokat tekint tehát irányadóknak? Azokat, 
melyek az előző szakaszokban formuláztattak. Tehát 1. a 
közös biztosságnak együttes erővel leendő védelmét és fenn- 
tartását; 2. az ország belkormányzati és közjogi önállósá- 
gát; 3. Ausztriának alkotmányos jogokkal való fölruházását. 

Ez világos beszéd. Megerősíti ezt a világosságot a 
törvény abbeli szerkezete, hogy előbb elősorolja ezen irány- 
adó pontokat, mint föltételeket s csak azután sorolja föl 
azon főelveket, melyeket a közös viszonyok megállapításá- 
nál szükségesnek lát. Csak ezután veszi kodifikátori tagla- 
lásba, hogy miként értelmezi az együttes erővel leendő védel- 
met és az alkotmányos önállást. Amannak egyik eszköze - 
a törvény szerint — az egész és összes (seholsem közös) 
hadsereg, melynek kiegészítő része (tehát semmi szó az 
egységről és a beolvadásról) a magyar hadsereg; másik 
eszköze azon külügy, mely az összes országokat együtt illeti. 
Emennek, vagyis az önállásnak biztosítása a dualizmus s 
az abban kikötött teljes egyenjogúság. 

Kétségtelen, hogy a hadügy és külügy vilyen módon 
való közösségex (18. §.) a törvény szerint a pragmatika 
szankcióból folyónak tekintetik, de az ilyen módon való 
közösséget nem a pragmatika szankció állapította meg, ha- 
nem a 67. évi XII. t.-c, mely ezt is mondja (18. §.): yHa 
ezekre nézve (t. i. a hadügy és külügy mivoltára nézve) 
mindkét fél egyetértésével megtörténik a megállapodás... 
nos, akkor következnek azok a törvényes rendelkezések, 
melyek az elintézés módjára vonatkoznak. 

A mindkét fél egyetértése mi egyebet jelentsen, mint 
alkotmányos elhatározást itt is, Ausztriában is? 

Mindebből keletkezik, hogy mihelyt megszűnnék Ausz- 
triában az alkotmányosság — még pedig nem akármilyen 
látszólagos fogásokról és színpadi dekorációról van itt szó, 
mert a törvény világosan megmondja, nemcsak nagy álta- 
lánosságban, hogy az valódi és teljes legyen, hanem azt is, 
hogy képviseleti és felelős, tehát parlamenti legyen — mihelyt 
megszűnnék ott az alkotmányosság, azonnal ipso facto visz- 
szahelyezkedik Magyarország arra az alapra, amelyen a koro- 
názás végbement s amelyre a 67-iki kiegyezés bizonyos mó- 
dosításokkal helyezkedett. Ez az alap az 1848-iki alkotmány. 

Ama módosítások — a hadügynek és külügynek s azok 
elintézési módjának meghatározása — azon okból történtek, 
mivel ő felsége alkotmányos jogokkal ruházta föl többi 
országait. Ha megszűnik az ok, megszűnik az okozat is. 
Igen is fenmarad a pragmatika szankcióban elvállalt köte- 
lezettségünk. Gondoskodni tartozunk az együttes biztosság 
védelméről és fenntartásáról. E gondunkat megosztjuk a 
magyar királlyal. De senkivel mással. Ez a törvény világos 
és félre nem magyarázható értelme. Ausztriában az alkot- 
mány felfüggesztése tehát nálunk külön magyar hadsereget 
és külön magyar külügyet jelent. Tehát perszonális uniót. 

Azt a felfogást, hogy a közös intézmények megma- 
radnak, ha föl is bomlik Ausztriában az alkotmányos rend, 
nem támogatja a törvénynekse a szelleme, se a betűje. 


Egy kis disztinkció. 
1897. október 17. 


Az átalakulások békés folyamát mindig megnehezíti s 
olykor föl is tartóztatja az egyéni önzés. Megszokott helyünk- 
ről nem szívesen lépünk ki nem próbált élet sodrába. A for- 
dulattól féltjük azt az erkölcsi és vagyoni tőkét, mely birto- 
kunkban van. Bizonytalannak látjuk a jövőt s ez a látás 
töprengést okoz. Inkább szeretünk okoskodni, mint csele- 
kedni. Sok szép reformot tört le az ilyen bölcseség: vjobb 
ma egy veréb, mint holnap egy túzok.x 

Jól megnézve, nem is veréb. Mert akik fölhasználtak 
a kedvező pillanatot, azok részére a dualisztikus korszak a 
bőség szaruja volt. Bőség a provízióban, a rendjelben, a 
címekben, a befolyásban. Bőség a hatalomban, az oszta- 
lékban, a prezenzmarkban, a harácsolásban. Bőség a mél- 
tóságban, a fényben, a rangban és az összeférhető össze- 
férhetetenségben. 

Csoda-e, ha ragaszkodnak a rendszerhez? 


43 


De nemcsak az egyéni önzés nehezíti az átalakulást. 
Igen sokan a legjavából szintén hő ragaszkodással vannak 
eltelve a dualizmus iránt. Örömmel nézik a fejlődést, mely- 
nek majd minden emléke ehhez a korszakhoz tapad. Hazánk 
testi-lelki izmosodásáról meglepő adatokat mutatnak a sta- 
tisztika rovatai. A nemzeti munka íme szárnyakat öltött. 
Haladás észlelhető minden téren. Szabad-e, okos-e megvál- 
toztatni egy rendszert, mely ilyen eredményeket szül? 

A fejlődés képe a jóhiszeműeket is megragadja. Nem 
jut eszükbe fontolóra venni, hogy ez a megragadó kép a 
vászonnak csak az egyik oldalán van. Nem kutatjuk a kép 
árát sem. A verejtéket, mit a fejlődés munkája kisajtolt a 
nemzetből, senki sem gyűjtötte medencébe. És azt az 
erköicsi nihilt, mely a jóllakottak fölfogásából ragályként 
terjedt szét, senki sem méri össze a takarékbetétek értékével. 

Én sem teszem. Pedig egy érzékeny mérleg arról, amit 
szereztünk és arról, amibe szerzemény került, megmutatná 
a fényes kép visszáját is, mely a vásznon éppen akkora 
területet foglal el, mint a színes fele. 

De nem teszem. Elfogadom az értékét s nem kérde- 
zem az árát. A haladást nem tagadom, sőt elismerem. Nem 
rontom az örömet azzal az igazsággal sem, hogy ezt a hala- 
dást a dolgokban rejlő erő és a civilizációval járó élet- 
ösztön hozta létre. Ennélfogva föltétlenül meghódolok azon 
állítás előtt, hogy a dualisztikus alkotmánynak harminc évi 
fennállása alatt igen nagy méreteket öltött Magyarország 
fejlődése. 

Ám, ha ezt elfogadom a jó békesség kedvéért s ha 
mellőzöm a kép mivoltának és értékének bírálatát: ezzel 
szemben a jóhiszeműektől megkívánom, hogy a haladás 
kútforrásait ők is vegyék mérték alá. Elmélkedjenek kissé 
afölött, hogy a dualizmus minő erőforrásokat nyitott meg 
a nemzeti fejlődés számára? 

Az elmélkedésnek segítségére megyek egy ténybeli 
megkülönböztetéssel. Kétségtelen ugyanis, hogy mai közjogi 
szervezetünknek az 1848-iki alkotmány képezi az alapját. 
A kiegyezési mű jelentékeny részben elfogadta a 48-iki törvé- 
nyeket, részben pedig megváltoztatta. Ilyenformán, aki a 

fejlődés megítélésénél igazságos akar lenni, annak köteles- 
sége megvizsgálni, hogy a fejlődés gyökérszálai közül me- 
lyek fakadnak a 48-iki alkotás talajából és melyek a 67-iki 
talajból. 

Mert, ha igaz, — amiről most nem vitatkozom, — hogy 
a haladás nagyméretű is és egészséges is; továbbá, ha igaz, 
— amit elismerek, — hogy a nemzeti fejlődés az alkotmá- 
nyos rendszer eredménye: akkor az a föltevés, hogy fejlő- 
désünk a dualizmusnak köszönhető, csak úgy állja ki a 
próbát, ha különválasztjuk azokat az erőforrásokat, melyeket 
a 48-iki alkotás nyújt a nemzeti munkának azoktól az erő- 
forrásoktól, melyeket kizárólag a dualizmusból nyerünk. 

Szükséges tehát megállapítani, hogy mit köszönhetünk 
48-nak és mit köszönhetünk 67-nek. 

A 48-iki alkotás létrehozta a jogegyenlőséget, a sajtó- 
szabadságot, a miniszteri felelősséget, a parlamenti rend- 
szert, a népképviseletet. 

A 67-iki alkotás létrehozta a delegációt, a közös kor- 
mányt, a közös külügyetés a közös hadsereget. 

Más szavakkal: 48 kiterjesztette a jogot és a hatás- 
kört minden irányban; 67 összezsugorította az ország jogait 
és a parlament hatáskörét. A független államból paritásos 
állam lett. A teljes jogú parlamentből csonka hatáskörű 
parlament. 

Most már kérdezem: melyik alkotásnak köszönhető a 
fejlődés? 

Ha szükség, szívesen felelek arra a kérdésre, hogy 
a sajtószabadság, népképviseleti felelős rendszer és a polgári 
jogegyenlőség miként, miáltal, minő utakon mozdítja elő 
egy nemzet erkölcsi és vagyoni fejlődését. Ezekben a ténye- 
zőkben könnyű megtalálni a haladás melegágyát. 

Ezzel szemben azok, kik a fejlődésben a dualizmus 
eredményét hirdetik, kötelesek volnának okfejtő módon kimu- 
tatni, hogy melyik nemzeti erőnek adott szárnyat a közös 
hadsereg és a közös külügy intézménye? 

Igenis fejlődtünk. De állítom, hogy a fejlődés kútfor- 
rását azok a jogintézmények nyitották meg, melyeket a 
67-es mű átvett a 48-as alkotásból. Viszont azok az intéz- 

menyek, melyeket a dualisztikus forma tett szükségessé s 
melyek a 67-es mű individuális sajátságát képezik, a nem- 
zeti erőknek nem fejlesztésére, hanem  meggyöngítésére 
szolgáltak. 


Felelet. 
1897. október 20. 


Ha a Budapesti Napló (v)-jének a politikai jóhisze- 
műség terén szüksége lenne az én elismerésemre: azt én 
neki igaz jószívvel megadnám. Azonban nem ilyesmire van 
köztünk szükség, hanem felvilágosító megjegyzésekre. 

Az a disztinkció, melyet 48 és 67 között fölállítottam, 
összefügg egy megelőző okoskodással. Nem kívánom, hogy 
ezt az előzményt is figyelemre méltassa a Budapesti Napló; 
de fölemlítem, mert a fenforgó kérdés nem fér el egyet- 
len hírlapi cikk keretében s mert a politikai egyéniség csak 
akkor számíthat igazolásra, ha a bírálat nem szorítkozik az 
okoskodás mellékhajtásaira, hanem szemügyre veszi magát 
a törzset Is. 

Az osztrák válsággal szemben én ezt az alapgondolatot 
hirdetem: Mihelyt odaát — bármi ok miatt — nincs teljes 
alkotmányosság, azonnal életbe kell lépni a perszonális 
uniónak. E gondolat megerősítésére törvényes bizonyítéko- 
kat használtam. De azt a gondolatot politikai indokok is 
támogatják. Ezek közül való az az állításom, hogy a nem- 
zeti fejlődést nem a dualizmus eredményezte, hanem a 
48-iki alkotásnak visszaállított intézményei. Fölhoztam pedig 
ezt a megkülönböztetést azért, mivel sokan vannak, kik 
hazafias aggodalommal féltik a dualizmust abban a tévhit- 
ben, mintha ez lenne kútforrása az elért eredményeknek. 

Ezzel megállapítottnak vélem a vita kiindulási pont- 
ját és anyagát. 

Álláspontomat a Budapesti Napló kifogásolja. Miután 

pedig nem ököllel ront nekem, hanem ésszel jön felém: 
ennélfogva kötelességet érzek aziránt, hogy felfogásomat 
igazoljam. 

Egyet látszunk abban érteni, hogy a nemzeti erők 
kifejlésére alkalmat, mozgási képességet, lendületet az alkot- 
mányos szabadság nyújt. Már pedig a Budapesti Napló 
szerint ezt az alkotmányos rendet, ha mindjárt 48 alkotta 
is meg, de a 67 szólította az életbe; minélfogva minden 
eredmény ami az alkotmánynak köszönhető, ahhoz az alko- 
táshoz (67-hez) fűződik, mely az alkotmányt életre hívta és 
annak fennállását biztosította. 

Ez a logika teljesen kifogástalan s azt én magamé- 
nak vallom egész mértékben. Csakhogy semmit sem dönt 
meg abból, amit én mondok és semmit sem erősít meg 
abból, amit a Budapesti Napló mond. Mivelhogy a vita 
keretén merőben kívül esik. 

Igenis, a vita lényeges pontját alkotná ama logikai 
igazság, ha én a kiegyezésről írtam volna s annak ered- 
ményeit vontam volna kétségbe. De bármilyen lázas gyor- 
sasággal megy végbe a hírlapírói munka: arra mégis vigyá- 
zok, hogy tollam ilyen goromba botlást el ne kövessen. 

Ha a Budapesti Napló nem sajnálja a fáradságot, 
még egyszer végigfuthat vdistinkcióimon és látni fogja, 
hogy a kiegyezés fogalmát csak egyszer használom, - 
mikor megállapítom, hogy jelentékeny részben átvette a 
48-iki törvényeket, részben pedig módosította. Ott azonban, 
ahol párhuzamba állítom a 48-at a 67-tel s a fejlődés 
eredményeit a 48-iki számla javára írom: a legnagyobb 
óvatossággal kerülöm a kiegyezés szót és mindig a dualiz- 
must használom. 

Máskülönben értelme sem volna az én okoskodásom- 
nak; mert mihelyt elismertem, hogy a kiegyezési mű jelen- 
tékeny részben elfogadta a 48-iki törvényeket: akkor azt 
is elismertem, hogy mindazon eredmények, melyek a 48-iki 
alkotás szelleméből folynak, egyszersmind köszönhetők a 
kiegyezésnek is. Ez így van. Kétségbe én ezt soha sem 
vontam. 

A kiegyezés eszméjét (nem a törvényt, hanem az esz- 


47 


mét) részemről mindig elválasztom a dualizmus eszméjétől. 
Bajunk, félreértésünk, harcunk nekünk nem az örökös tarto- 
mányokkal volt, hanem az uralkodóházzal. Ezt a bajt, félre- 
értést és harcot szüntette meg a kiegyezés, mindkét fél rá- 
lépvén az elkobzott, de visszaállított alkotmány talapzatára. 
Ebben az áldást ígérő tényben rejlik a kiegyezés jelentő- 
sége. Értelmi és érzelmi összhang keletkezett az uralkodó 
és nemzet között. 

A dualizmus azon történelmileg létrejött viszonyokat 
szabályozza, melyek Magyarországot és ő felsége többi 
országait közösen érdeklik. Ez már nem kiegyezés, — mert 
azok az országok és tartományok nem voltak abban a hely- 
zetben, hogy velünk akár békében éljenek, akár háborút 
viseljenek, — hanem megegyezés. Ez a megegyezés lehet 
ilyen is, olyan is. De akár ilyen, akár olyan, magát a kiegye- 
zést, vagyis a mi alkotmányos életünket és a koronával 
létrejött összhangot semmiképpen sem alterálhatja. 

A Budapesti Napló a dualizmus előnyére azt a hatalmi 
potenciát említi, amely a közösügyi intézmények által a 
monarchiában létesült. A perszonális unió hátrányának pedig 
a nálunk létező nemzetiségi torzsalkodásokat tekinti. 

Ez az összekapcsolás kedvemre van, mert a nemzeti- 
ségi kérdés okozati összefüggése a közösügyi intézmények- 
kel nem tagadható. 

Tehát a monarchia nagyhatalmi állását a dualizmus- 
nak köszönhetjük. Valóban köszönhetjük? Van köszönet 
benne? Mitől és mikor óvott meg? Hol és kicsoda fenye- 
getett? Nem föltevéseket várok kérdéseimre, hanem pozití- 
vumot. A Budapesti Napló éles szeme be tud-e látni abba 
a sötét lyukba, ahol a diplomácia mesterkedik? És el tud-e 
igazodni a külügyi viszonylatokban, melyeket én alkotmá- 
nyos tájékozottságunk szempontjából, talán nem egészen ok 
nélkül neveztem vFerenc József-földx-nek? 

Hanem amit szemmel megláthatunk, a magyar gazda- 
sági érdekek oltalmazása és előrenyomulása a vám- és 
kereskedelmi szerződések által; no, arról tudjuk, hogy hányat 
ütött az óra. Számtanilag bizonyítható, hogy minden viszony, 
mely a monarchia és a vámkülföld között szövődött, hazánk 

életerejét sorvasztja el. Patvarba az olyan nagyhatalmi áüás- 
sal, melynek csak terheit viseljük, de előnyeit nem élvezzük! 

A nemzetiségi kérdés bizonyára súlyos ok . . . de mire? 
Arra-s, hogy a nemzeti erőt törvénybe iktatott mesterséggel 
apasszuk, avagy arra, hogy intézményeket alkossunk a nem- 
Zeti erő fokozására? 

A közös külügy és a közös hadügy intézményében 
szükségképpen osztrák intézményt lát a nemzetiségi izgató. 
Tehát osztrák befolyást, osztrák erőt és osztrák tekintélyt. 
Azt látja, hogy a magyar állam szuverenitása csak papiros- 
hatalom. Én a Budapesti Napló igazságszeretetére bízom, 
hogy leszámoljon azokkal a politikai következtetésekkel és 
azokkal a lélektani motívumokkal, melyeket egy ilyen álla- 
pot a nemzetiségi izgatóknál szül. Azt is rábízom, hogy 
leszámoljon azzal a hatással, melyet a más ajkú népek 
lelki világában egy magyar hadsereg előidézne. 


A kiegyezés föltétele. 
1897. október 22. 


Jóhiszemű hazafiaknak a dualizmushoz való ragasz- 
kodását soha megérteni nem tudtam. A komoly ragaszko- 
dás példái vajmi ritkán is mutatkoztak. Többnyire vivendi 
modusnak tüntették föl a dualizmus rendszerét. Jóformán 
senki sem vitatta azt, mintha ezzel a nemzeti eszmények 
tetőpontját értük volna el, hanem csak azt hirdették, hogy 
politikai célszerűség okából ez az állapot kielégítő. A tel- 
jesen kiépített állami függetlenségnek nem a kívánatos 
voltát vonták kétségbe, hanem a lehetőségét. 

Fordulni látszik azonban a történelem kereke s Ausz- 
triában úgy mutatkozik a helyzet, hogy beszélni lehet a 
dualizmus  alapföltételének esetleges megszűnéséről. Ezen 
eshetőségre publicisztikailag komolyan készülhetünk. Amit 
ezen a téren teszünk, az nem borsóhányás a falra, hanem 

búza-szemelés. Az igazságok elválasztása a tévedésektől — 
ez a mi munkánk föladata. Lámpagyújtás, hogy a megvilágo- 
sított mezőn helyes útra terelődjék a közérzület. 

Ezt a kötelességet éreztem én akkor, mikor arra térit- 
gettem a figyelmet, hogy a nemzeti fejlődésnek látható 
eredményei nem a dualizmusnak köszönhetők, hanem a 
48-iki alkotmány helyreállított részének. 

Erre az a felelet jött, hogy az alkotmány visszaállítását 
a kiegyezés eszközölte. És ez igaz is. Csakhogy én nem a 
kiegyezés eredményeit állítottam szembe a 48-iki alkotmány 
eredményeivel, hanem a dualizmus eredményeit. Önként ért- 
hető volt, hogy én a dualizmust nem tekintem a kiegyezés 
szükségképi alkatrészének. 

Vitázó társam erre azt feleli, hogy a dualizmus alap- 
föltétele volt a kiegyezésnek s ennélfogva annak köszönhet- 
jük a kiegyezést. 

Mikor pedig arra kérek pozitív feletet, hogy mitől 
óvott meg minket a nagyhatalmi állás, — melynek ellen- 
felem szerint a dualizmus adott fényt, erőt és szilárdságot, 
— akkor az a felelet jő, hogy a dualizmus biztosította 
a békét. Mert vagy fenyegetett háború s ezt elhárította, vagy 
nem fenyegetett s akkor azért nem fenyegetett, mivel 
nagyhatalmi tekintélyünk még a fenyegetést is elhárította 
fejünkről. 

De én pozitívumot kértem. Tehát történelmi adatot. 
Ehelyett ügyes alternatívát kapok a föltevések dúsgazdag 
tárházából. Úgy, de az agyköszörülés megerősítheti ügyes- 
kedésünknek elismerését, de nem világítja meg a nehéz 
kérdést. 

Arról, hogy a kiegyezés föltétele a dualizmus lett 
volna, nekem tudomásom nincs. Vitázó társam így írja ezt 
körül: Az abszolút hatalom visszaadta nekünk az alkot- 
mányt, hogy megkaphassa a közös intézményeket. Lehet, 
hogy így van. Nem tudom. A törvényben, a törvény indoko- 
lásában, a hatvanötös bizottság tárgyalási naplójában, a 
korona és nemzet között váltott üzenetekben és az; ország- 
gyűlési vitákban én ezt sem kifejtve, sem megállapítva nem 
találom. Sőt úgy tudom, hogy a Deák Ferenc által vezetett 

korszak semmi szín és ürügy alatt nem kötötte az alkot- 
mány helyreállítását föltételekhez. Igenis, fordulnak elő Ígé- 
retek a föliratokban a horvát kérdésre, a nemzetiségekre, 
az államadósság elvállalására nézve, de ez is csak a szán- 
dék megjelölése volt, nem pedig valamely föltétel elfogadása. 

Azonban ismétlem a kulisszák mögött történhetett olyan 
megállapodás. Sőt bizonyára történt is, különben nem be- 
szélhetne róla (v) apodiktikus hangon. írjuk le tehát másod- 
szoris ezt a megállapodást. 

yAz abszolút hatalom visszaadta nekünk az alkotmányt, 
hogy megkaphassa a közös intézményeket. 

Lássuk hátennek a megállapodásnak a jelentőségét. 

Elveszi, visszaadja. Mit? A magyar alkotmányt. Hát 
ez amolyan subagallér? Elméleteink szerint a magiyar alkot- 
mány a nemzet történelmi fejlődésének természetes produk- 
tuma. Nem szerszám, melyet ide-oda rakosgathat a hata- 
lom, hanem lényeges alkatrésze a nemzet testi-lelki életé- 
nek. Ha mégis elveszik, vagy felfüggesztik: azt csak az 
erőszak teheti. De az erőszak nem jogforrás. Ennélfogva 
a hatalom nem szólhat így: visszaadom, de  föltételek 
mellett. 

y Visszaadta . . . hogy megkaphassa a közös intézmé- 
nyeket.x Ki adta vissza? vAz abszolút hatalom.x Miért? 
yHogy megkaphassa a közös intézményeket. No hát, tisz- 
telt barátom: ez az én bajom. Ezért szidatom magam Feny- 
vessy Feri által szamárnak és Bánffy Dezső által bolond- 
nak, a rendszer minden híve által makacsnak, élhetetlen- 
nek s azok által, akik nemesen gondolkoznak, idealistának, 
immár egy negyedszázad óta. 

De kutyába se venném azt a bajt, mely engem ér 
azzal, hogy hitem megfoszt az építés gyönyörétől és arra 
utal, hogy hátamon naponkint rőzsét hordogassanak a fő- 
emberek által falbarúgott szent tűz ápolására és élesztgeté- 
sére. Hanem a bajt súlyosnak, sőt életveszélyesnek látom 
a nemzetre nézve is. 

Igenis, eltaláltad az alkalmas szót. Az abszolút hatalom 
megkapta a közös intézményeket. Ezzel föl van billentve az 
alkotmányos szabadság egyensúlya. Az államélet két leg- 

hatalmasabb faktora kisiklott a nemzeti hatáskör markából. 
A nemzet nem ura sem a helyzetnek, sem önmagának. 

Mikor pedig az események fordulása olyan eshetőség- 
gel látszik kínálgatni, hogy legalább elmélkednünk lehet a 
kisiklott erők visszaszerzéséről: akkor előáll egy varjúcsa- 
pat s inaszakadtából kiabálja, hogy nem kell, nem kell, nem 
kell! És a károgó csapat lármája megzavarja a te szíve- 
det is kedves vitatkozóám s ámbár nem tudsz biztos irányt 
megjelölni arra az esetre, ha odaát megszűnik az alkotmá- 
nyos élet, hanem azért mégsem veszed kezedbe a nemzeti 
jogok kiépítésének kínálkozó munkáját, hanem a dualizmus 
egy új, még: ki nem talált formája után kutatsz, 

Pedig te mondod, hogy a közös intézményekre az 
abszolutizmusnak volt szüksége. Mikor tehát a közös intéz- 
ményeket szolgálod, — vajjon a nemzeti szabadság ügyét 
szolgálod-e? 

Az abszolút hatalom megél valahogy nálunk nélkül is. 
Bízzuk saját sorsára. A mi hivatásunk a nemzeti erők fej- 
lesztésében áll. 


A pártélet hátránya. 
1897. október 29. 


Ilyenkor látszik meg igazán, hogy az óvatosan körül- 
kertelt politikai klubrendszer ki nem számítható hátrányok- 
kal jár a vélemények alakulására, kidomborítására és meg- 
ülepedésére. 

Harminc év előtt a magyar alkotmány legyőzhetet- 
lennek látszó dilemmák előtt állott. Meredélyek voltak az 
úttestén s azokon túl mélységek. De a nemzeti képviselet 
együtt volt, egy helyen tanácskozott, mindennap eszmét 
cserélt, állandóan vitázott — nem zárt csapatokban, egymás 
ellen törve, hanem egyénenkint, a tudás világosságának és 
a tekintély súlyának kölcsönös fölhasználása mellett. 

Nem organizált pártok küzdöttek egymás ellen, hanem 
argumentumok. Nem legyőzni iparkodtak egymást, hanem 
meggyőzni. Nem az érdekek voltak forrongásban, hanem a 
meggyőződések. 

A hitnek, tudásnak, lelkiismeretnek, hazafiságnak, ön- 
bizalomnak és lemondásnak ebben az eszményi harcában, a 
meggyőződések bajvívásának tüzes szikráinál fejlődött ki az 
uralkodóházzal való kiegyezés közszükségének általános érzü- 
lete, így lett ez a közszükség ama korszaknak alapeszméje. 
És így lett a pragmatika szankció minden politikai gondolat- 
nak és irányzatnak kiindulási pontja. 

Csak mikor az építésre került a sor, váltak külön a 
vélemények és alakultak meg a pártok azon eszmekörök 
szerint, melyek a közös és együttes tanácskozások barátsá- 
gos tűzhelyénél kiegyenlíthetők nem valának. 

Ha azt a históriai port, mely akkor elintézést nyert, 
nem a nemzet osztatlan képviselete folytatta volna; ha a 
pör alapeszméjére és kiindulási pontjára nézve nem hozott 
volna létre az együttes tanáskozás egyhangú megállapodáso- 
kat; ha egymástól elzárt pártok egymás között folyó har- 
caiból és üzenetváltásaiból született volna az eredmény: 
erős hitem szerint a bécsi fölfogás jutott volna győze- 
lemre s mi most fájdalom, nélkülöznők még azokat a 
hézagos biztosítékokat is, melyeket alkotmányos szabadsá- 
gunknak a kiegyezési mű nyújt. A pártharcok megosztot- 
ták és fölemésztették volna a nemzeti erőket s a bécsi föl- 
fogás súlyát a részben megosztott, részben fölemésztett 
magyar erők igazsága nem lett volna képes túlszárnyalni. 

Nem állítom, hogy éppen olyan nehéz problémák vár- 
nak most megoldásra, mint harminc év előtt. Meg van köny- 
nyítve a nemzet helyzete az által a szerencsés viszony 
által, mely közte és a fejedelem között azóta létrejött. 
Könnyítve van az által is, hogy az alkotmányos életnek - 
ami akkor hiányzott — most már teste van, amelynek szer- 
vei, jól-rosszul funkcionálnak is. 

De a könnyebbségek dacára is igen nehéz problémák 
elé sodorták az események hazánkat. Ha szerencsés a meg- 
oldás: akkor évtizedekre kaphat nemzeti fejlődésünk jóté- 

kony lendületet; de ha vakot vet a kocka: akkor a már is 
megnyirbált államiság lejtőjén legördülünk az összbirodalmi 
eszme vészes és terméketlen ingoványába. 

Direktívára volna tehát szükségünk. Egy igazságra, 
melyhez mindannyian ragaszkodhatnánk;s egy gondolatra, 
melyet valamennyien fejleszthetnénk; egy eszmére, mely- 
ből mint alapvető életerőből, az összes közjogi felfogások 
sejtszálai kiindulhatnának, hogy ekként megalakuljon a vál- 
tozás alá kerülő életviszonyok organikus szövedéke. 

Ezt az igazságot, ezt az eszmét, ezt a gondolatot ma 
hiába keressük a magyar közéletben. Deák Ferenc, Ghyczy, 
Csengery, Kemény Zsigmond, Somsich és a többiek, akik 
akkor beszéltek és írtak a nemzet fölvilágosítására, nem 
lépnek ki sírjaikból, hogy direktívát adjanak nekünk. Az 
élő főemberek hallgatnak. A hírlapirodalom nem tudja pó- 
tolni ezt a hallgatást, mert mi csak arra lehetünk alkalma- 
sak, hogy az igazságok érési folyamatát elősegítsük, de nem 
arra, hogy az érett eszméket átvigyük a cselekvés terére. 

Az osztrák viszonyok zűrzavara egy eddig nem látott 
kérdést tolt az előtérbe. Mi történjék, ha közjogi helyzetünk 
egyik alapfeltétele, az alkotmányosság odaát megszűnik? 
Olyan kérdés ez, mely minden magyar pártot készületlenül 
talált. E kérdés természetében rejlik az az igazság, hogy a 
megoldás csak úgy lehet szerencsés, ha azt nem pártközi 
dulakodás, hanem a nemzet nagy egyetértése hozza létre. 
Kielégítő megoldás csak úgy képzelhető, ha egész mérték- 
ben megóvatik államiságunk jogköre anélkül, hogy Ausztriá- 
ban gyöngitenők azon természetes életerők fejlődését, me- 
lyek az együttes birtoklás szempontjából ránk nézve is 
értékesek. 

Ilyen megoldáshoz kevés reményt nyújt az a körül- 
kertelt klubélet, mely államférfiainkat és politikusainkat egy- 
mástól hermetice elzárja. Ez a klubrendszer mérkőzésre 
utalja az erőket. A mérkőzésből küzdelem származik; a küz- 
delemből harc, melynek végső eredménye nem a megszü- 
letett igazság, hanem egyik oldalon a győzelem, másik olda- 
lon a legyőzetés. 

Fontolóra kellene venni, hogy a fölmerülő kérdés 

nem a pártoknak ad munkát, hanem a nemzetnek. Azokat, 
kikre hallgatni szeret az ország, igen nagy felelősség ter- 
heli. Az eredményre nézve beláthatatlan különbség, hogy 
egy széttöredezett nemzet néz-e farkasszemet az új hely- 
zettel, vagy pedig az alapeszmében és főirányzatban egye- 
sült nemzeti erő. 


Kettős csalódás. 
1897. november 3. 


Szálldogáló hírecskékre politikai bástyákat építeni nem 
szokás. Aki így épít: az első ostromot sem állja ki. Oly 
időben, mikor minden hit ingadozik s az intézmények 
bordái recsegni látszanak, csak annak van biztos talaja, ki 
az igazság után kutat. 

A históriának, a népléleknek és a törvényeknek igaz- 
ságát nem alterálja a kormányelnök bécsi utazása. Ezek a 
nagy dementumok haladnak, fejlődnek, építenek és rombol- 
nak anélkül, hogy tudomást vennének Bánffy úrról. Ha a 
parton áll, elhömpölyögnek mellette, miként fűzfa mellett 
az áradat; ha útjokban van, elsodorják. 

Abból a bécsi útból én csak annyit látok, hogy 
Andrássy szerepét nem tudja mindenki játszani. Ehhez a 
szerephez ész, ötlet, tapintat, érzék és látókör szükséges. 
Meg aztán tekintély. De csak szerencsével állandó eredmé- 
nyek el nem érhetők. A szerencse tündére megbízhatatlan. 
Ma forrón ölelget; holnap a faképnél hagy. A magyar nem- 
zet politikáját nagy könnyelműség volna a Bánffy úr sze- 
rencséjére építeni. 

A históriának, a népléleknek és a törvényeknek igaz- 
sága az, hogy a század eleje óta minden magyar állam- 
férfi a létező vvegyes házasságx békéjét, üdvét és fenn- 
maradásának lehetőségét Ausztria alkotmányosságában ke- 
reste és vélte föltalálni. 

Ettől várták az állandósított gravamenek megszűnését, 
így remélték a saját alkotmányos szabadságunk biztosítását. 

Okoskodásuk tiszteletreméltó s reménykedésük bázisa 
volt. Abban az időben, mikor a magyar vezéremberekben 
ez az eszme megfogant, az vosztrák házc képviselte Európa- 
szerte a reakció elvét. A bécsi kongresszus után az vosztrák 
házc állott a szent szövetség élén. Innen indult ki a népek 
leigázására minden mozgalom. Az akkori fogalmak szerint, 
melyek a század első felét merőben lefoglalták, az xosztrák 
ház nem egy családnak, nem egy dinasztiának tekintetett, 
hanem egy sötét és kegyetlen politikai rendszernek. 

Érthető tehát, ha a szabad intézményekre törekvő 
magyarság Ausztriának alkotmányt kívánt. Ránk nézve ez a 
kívánság egy veszélyes hatalom megtörését jelentette. Az 
erő súlypontja ezen kívánság teljesülése által az xosztrák 
ház kezéből átsiklik a népek kezébe. Jelszó lett tehát: 
egyezkedni, mint szabad népek, szabad népekkel. 

Ennek a jelszónak horderejét fokozták az önvédelmi 
harcnak és a rákövetkezett gyásznak tapasztalatai. Nép és 
dinasztia századokig nem tudták egymást megérteni. De nép 
és nép majd csak megértik egymást úgy a közös szabad- 
Ság örömeiben, mint — ha kell — a közös szolgaság szen- 
vedéseiben is. 

Így gondolkoztak. Ez a fölfogás képezi az osztrák 
alkotmányosság felől táplált remények filozófiáját. Deák 
Ferenc győzelemre vitte ama fölfogást. Fejét nyugodtan 
hajthatta a sírba, mert íme megszabadította nemzetét egy 
százados veszélytől. Az vosztrák házx abszolút hatalmi ereje 
a szabadság elvének transzmissziója által alkotmányos népek 
intézkedési körébe ment át. 

A félreértés ezentúl ki van zárva; az erőszak lehetet- 
len; a viszály képtelenség. 

Azonban csalódott. Még pedig két irányban. 

Először is az az vosztrák házc, mely reakciót, sötétsé- 
get, kegyetlenséget, elnyomást jelentett: a koronázás óta 
nem létezik. Igen is van alkotmányos fejedelmünk és az 
alkotmányos élethez alkalmazkodó uralkodóháziunk. Az a 
félelmes és irtózatos fogalom, mely az vosztrák házc-hoz 

fűződött, teljesen megszűnt. Ha kormányaink olyan tiszte- 
letben részesítenék az alkotmány szellemét és rendelkezéseit 
miként a korona: akkor ezen a téren nem volna panaszunk. 

Annak a kívánságnak tehát, hogy Ausztriában is alkot- 
mányos élet legyen, az egyik oka jóformán megszűnt. Mert 
az a veszély, mely népünk szabadságát az uralkodóház részé- 
ről fenyegette, csak annyiban létezik, amennyiben a hatalom 
természetes gyarapodási törekvése — mint mindenütt a vilá- 
gon — itt is keresi az érvényesülést. Ezt a szerencsés 
átalakulást Deák Ferenc, aki jól ismerte nemzetünk vívó- 
dását az abszolút korszakban, s aki mindezeknek az okait 
is alaposan ismerte — sem hinni nem merte, sem remélni 
nem tudta. Ez okozta az egyik csalódást. 

A második csalódást Ausztria népei készítették szá- 
munkra. Az a remény, hogy a szabad nemzetek egymást 
meg fogják érteni, nem teljesült. Törvényesen vállalt kötel- 
meinek hűséggel felelt meg nemzetünk. Ápolta a dualiz- 
mus eszméjét és tűrte a jó béke kedvéért az ismétlődő 
injuriákat. Nagy jogról mondott le, hogy lehetővé tegye a 
közös ügyek alkotmányos kezelését. Olyan terheket vállalt 
csak azért, hogy súlyuk alatt a másik fél össze ne roskad- 
jon, amelyek sem emberi, sem isteni törvények szerint nem 
kötelezték. 

Ellenben Ausztria gyarmatnak nézte hazánkat gazda- 
ságilag és provinciának politikailag. Dölyfös, igazságtalan 
és erőszakos módon bánt velünk. Kizsákmányolt a vámnál, 
monopóliumot űzött nálunk az iparával, de a mi terményeink 
monopóliumát a saját földjén nem tűrte meg. 

Soha egy jó baráti szó felénk onnan nem hangzott. 
irigyelte fejlődésünket a világ előtt. Nem volt segítőtár- 
sunk sem az alkotmány kivívásában, sem annak fenntartásá- 
ban. Hintette nálunk az izgalmak magvait és ápolta a dekom- 
pozició dudváit a szocializmus által, az antiszemitizmus 
által és nemzetiségeink bujtogatása által. 

A paritásra, mely életföltételünk volna a 67-iki alko- 
tás szerint, még csak gondolni sem merheténk miatta. Ekként 
a dualizmus tejfelét ő szedte le. A nagyhatalmi állás elő- 
nyeit csak ő élvezte. A külképviseletaz ő színeit, az ő 

címerét hordozza meg a világban. A hadsereg az ő szel- 
lemében neveltetik. A közös kormány, az udvar, a diplo- 
mácia náluk lakik s osztrák bélyeget visel és német szót 
használ minden közös intézmény. 

Mi tehát az igazság? Az, hogy az ok, mely egy fél- 
századon keresztül kívánták államférfiaink — Kossuth épp 
úgy, mint Deák — az osztrák alkotmányosságot, ma már 
nem létezik. A számítás megcsalta őket. Örvendetes csaló- 
dást konstatálhatunk a korona irányában, mely régi hagyo- 
mányos abszolút elvével szakított és szomorú csalódást kon- 
statálhatunk az osztrák népek irányában, melyek visszaéltek 
a helyzettel s nem mint szövetségesek állunk velük szem- 
ben, hanem mint ellenségek. 


Az orthodoxia csődje. 
1897. november 10. 


Illenék, hogy a közjogi orthodoxia taláros papjai 
egyszer már megszólaljanak. Jó volna, ha megmutatnák 
azt az örökkévalóságot, mellyel a 67-es alkotást felruház- 
ták. Még jobb volna, ha végre vallomást tennének nagy 
csalódásukról, kicsiny elméjükről. 

Még nincs elfeledve sem gőgjük, sem elméletük. Ha 
revíziót kértünk: lenéztek; ha az alkotás hibáira mutattunk: 
mosolyogtak. Úgy tüntették föl a művet, mint egy hegy- 
láncot, mely el nem porlik az idő hatása alatt és meg nem 
dől semmi viszontagságban. — így volt? 

Szilárdnak, változtathatatlannak hirdették a művet. Úgy 
beszéltek róla, mint egy oltárkőről. Szent volt minden betűje 
és megközelíthetetlen, mint az égő csipkebokor. Úgy becsül- 
ték, miként a frigyládát, és tartósságáról úgy beszéltek, 
miként a kozmikus rend törvényeiről. — Így volt? 

Más emberi igazság nem volt, csak ez a törvény. 
Minden jognak ez volt az álltája és az ómegája. A — szabad- 

ságnak kezdetét s a szenvedésnek végkimúlását innen szá- 
mították. Bölcseség csak az vala, amit e mű tartalmazott. 
Ha megbomlik e törvény, beáll a végtelen kháosz s a világ 
teremtését újra kell kezdeni. 

Nos? íme néhány lármázó ráfújja lehelletét a bércre. 
Micsoda? Ingadozik? Hát igaza volna, hogy az a bérc 
csak kártyavár? No lám! 

Persze ezt a gyöngeséget nem volt szabad ez ideig 
látni. A szappanbuborékot acélgömbnek kellett nézni; a por- 
felhőt sziklabércnek; az üvegcserepet gyémántnak. 

Bolond az eset nagyon. A híres örökkévalóság meg- 
hátrál néhány rakoncátlan osztrák előtt. Nini, ennek a furcsa 
örökkévalóságnak farka van, melyre rá lehet hágni és füle, 
melyet meg lehet foglalni és keze-lába, amit el lehet törni. 
Bordája recseg a legkisebb szorítástól s érverése azonnal 
eláll, ha valamelyik erecskéjét leköti az osztrák obstrukció. 
Orthodox urak! Eljött az idő: igazoljátok magatokat! 

Hogy lúdlábon áll ez a vár, mindig hirdettem. De 
hogy mennyire gyatra és élhetetlen, én sem képzelem. Tud- 
tam, hogy a fölpezsdülő nemzeti önérzet erős akaratának 
nem tud ellenállani; de sejteni sem mertem, hogy élete 
minden pillanatában ki van szolgáltatva húsz-huszonöt em- 
ber kegyének. 

Micsoda szerencsétlen konstrukciója is az elmének 
abban keresni két állam nagyhatalmi erejét, hogy ezeknek 
periodikus alkalmuk legyen egymás becsapására? időről- 
időre vámszerződést kötni, kvótát megállapítani, bankegyez- 
ményt csinálni, kiegészíteni, újoncállítási föltételeket meg- 
állapítani — két államnak, mikor mind a kettő külön testet 
képez a gazdasági téren és külön közjogi organizmust a 
történelmi fejlődés terén! 

Hiszen ez az alkotás egy melegágy, hol a bomlasz- 
tás csirái mesterségesen tenyésztetnek. Olyan békeszerződés 
ez, melyben a periodikus háború egyenesen ki van kötve. 
Van-e becse annak a hagyatéknak, melynél a végrendel- 
kező kiköti, hogy az örökösök tíz évről tíz évre új osztályos- 
pört kezdjenek? 

Vegyük ehhez, hogy a periodikus kikötés ezúttal biz- 

tosíték. A törvény az állami függetlenség megóvása szem- 
pontjából proklamálja az időnként való megújítás eszméjét. 
Mintha mondaná: szomszédok vagytok; ragasszátok össze 
házaitokat egy közfallal. De, hogy kitűnjék melyik, kinek 
a háza, időnkint bontsátok le a közfalat és építsétek újra. 
Kapjatok hajba az építésnél minden tíz évben, mert ha 
kitépítek egymás haját, eltöritek egymás karját és lerántjá- 
tok egymás becsületét: akkor erősebbek lesztek. 

Jól vigyázzatok! Mikor le van bontva a közfal, ez 
jó alkalom a harácsolásra. Szemesek legyetek tehát. Kutas- 
sátok ki egymás zsebét és tele zsákkal menjetek haza a 
szomszéd granáriumából. 

Az alkotásnak ez a természetellenes volta nem kerülte 
ki az én figyelmemet soha, de hogy ennyire élhetetlen és 
szánalmas, ezt csak az osztrák obstrukció mutatta meg. 
Most már bizonyítani sem kell, hogy az a közösügy nin- 
csen hasznára se Istennek, se embernek. Ez nem egy 
törvénytelen állapot kiegyenlítése, hanem egy sokszázados 
viszálynak törvényes állandósítása. 

Bármiként hányjuk, vetjük, a gyakorlati életben oda 
vezet ez az intézmény, hogy Ausztria zsákmányol ki min- 
ket, vagy mi őt. Ez mindig a politikai erőnek attól a 
mértékétől függ, amelyet harcba viszünk. Eddig mi húztuk 
a rövidebbet. így lesz ezután is. De megfordítva sem lenne 
üdvös, mert minden szövetségnek csak úgy van értéke, ha 
nem rejti magában a viszály magvát. 

Igenis teljesítenünk kell az együttes és feloszthatatlan 
birtoklásból származó kötelességeinket. Az erőviszonyok sze- 
rint tartson Ausztria is hadsereget, és tartsunk mi a trón 
biztosságára, a haza és együttes birtoklás védelmére. Ezen 
hadseregek fölött gyakoroljon a korona legfőbb hadúri 
jogkat. Ez az eminens fejedelmi jog megoltalmazza a két 
hadsereg szervezetében a taktikai egységet. A költségek- 
ről és egyéb idevonatkozó ügyekről gondoskodjék mindenik 
állam a maga módja szerint. Ez a megoldás egyszerű és 
természetes. Egyik államnak sem zavarja meg az életét; 
kizárja a viszályt, erősiti a trónt, boldoggá teszi a hazát. 

2 
1897. november 17. 


Mi a delegáció? Egy nagy kérdőjel. Nem mintha 
kijelentései és határozatai meglepetéseket tartalmaznának. 
Ezekre nézve nincsen kétsége senkinek. Az ekszpozé, bonyo- 
dalom és kifejlés ott mindig egyforma. Hanem hogy kicsoda, 
micsoda voltaképpen az a delegáció? ez az, amit nem tud 
halandó ember. 

Úgy-e százhúszan vannak, — hatvan osztrák és hatvan , 
magyar? Jó. Ezt lehet érteni. Tehát százhúsz labanc. Az 
ülésezés fölváltva történik, hol Budapesten, ha páros az év- 
szám; hol Bécsben, ha nem páros. Ez is érthető. Annyit 
jelent, hogy költözködnek, mint a gólyamadár, melynek 
nincsen hazája; vagy mint a csúzos baj, mely hol a bal- 
karban, hol a jobbkarban üt tanyát. 

De ezentúl: mi is voltaképpen ennek az intézmény- 
nek az államjogi természete? 

Parlament? Nem. Hiszen nem hoz törvényt. Bizott- 
ság? Nem; mert határozatai végérvényesek. Ánkett? Nem. 
Hiszen nemcsak véleményt mond, de szavaz és határoz is. 

Íme öt tucat törvényhozó itt és ugyanannyi ott — 
anélkül, hogy törvényalkotási hatáskörük volna. Népképvi- 
selők, akik nem képviselnek népet. Követek, akik nem kap- 
tak utasítást. Küldöttségi tagok, akik nem felelősek senkinek. 
Ezt az államjogi szörnyeteget delegációnak hívják. 

Testület, amelynek hiányzik a teste, mert nincsenek 
végrehajtó szervei. Benne miniszterek — ország nélkül; 
hazafiak — haza nélkül. Ha akarom hús, ha akarom hal. 
Pedig se hús, se hal. Mi az hát? 

Semmi és minden. 

Arra, hogy jót tegyen, semmi. 

Arra, hogy rosszat tegyen, minden. 

Egy szövevényes kombinált verkli, altató nótákra be- 
rendezve, Külügyi, pénzügyi, hadügyi bizottság — mindenik 
egy-egy betét-szerkezet a külön állandó nótához. A koron- 
got a közös miniszter forgatja. Az alvás a nép kötelessége. 

Kivel közös, mivel közös az a miniszter? Hiszen csak 
osztrák. Testéből, lelkéből semmi sem a mienk. Beszé- 
dünket nem érti, bánatunkat nem érzi, terheinkben nem 
osztozik. 

Ha a mienk: miért nem lakik közöttünk? Ha a másé: 
miért elegyedik dolgainkba? Ha közös: miért nem lakik 
itt is, ott is. Miért nem beszél magyarul is? Miért nem pol- 
gára a mi hazánknak is? Ha pedig egy ember nem lehet 
két hazában honos, mert tiltják a jogelvek: hogy lehet két 
külön hazának egy közös intézménye? 

Ki tudná determinálni ezt a csodalényt? Ezt a hal- 
farku leányt, denevér szájú tigrist, krokodiltorkú sárkányt? 
Az emberi ész megáll és a józan gondolat megsemmisül e 
torzalak torzvonásait vizsgálva. 

Gyomra nincsen, miként ha giliszta volna; foga nin- 
csen, miként ha pióca volna. De gyomor nélkül és fogak 
nélkül annyit zabál, mint akármelyik jól táplált kétfejű sas. 

Enni: pénzt eszik; inni: verejtéket iszik. Országok 
pénzét, országok verejtékét. Pedig nincsen országa. vSe Or- 
szága, se hazája, mégis piros az orcája.k 

És hallom felőle a dicséretet. Hogy minő bölcs, minő 
szilárd intézmény. Nyugalmát nem zavarja a néplélek hábor- 
gása. Nem ingadozik, nem tétováz. Habozástnem ismer. 

Persze, hogy nem. Én is látom, jól emészt a vihar- 
ban is. Szilárdan áll a hullámcsapások közt. Igenis: emészt, 
mert cápa természet. Mindent fölfal, ami útjába akad. És 
hogy szilárdan áll, az is igaz, mert kő van a szíve helyén, 
hogy ne érezze meg a nép jajkiáltásait. 

Ma megalakul, holnap tiszteleg, holnapután tanácsko- 
zik. Ki bánja? A nemzet bánja. Az ország rendelkezési 
joga bánja. Aztán szavaz. Amit megszavaz, az nem törvény. 
Még is kötelez. De ha kötelez, pedig nem törvény; akkor 
parancsolat. 

Igenis. A delegáció parancsol az országnak; a közös 
miniszter parancsol a delegációnak. Nem így van? Mi az, 
amit ez a testület meg nem szavazott? Honnan is vegyen 
erőt az ellenállásra? Kire támaszkodik? Hol a gyökere? 
Melyik haza az övé? 

Végre is, mit képvisel? A birodalom két államát — 
mondják. De mit? A két államnak az együttes érdekét 
talán? Tehát a közös hangulatot? Az államszövetség lelki 
állapotát? Igen? És mégis szilárd és nyugodt? Még sem 
ingadozik? Még sem haboz? . . . Ejnye, hogy a kakas 
csipje meg az ilyen képviseletet? 

Olvasom, hogy ez az intézmény a dualizmus próba- 
köve. Nyugalmán meglátszik, hogy minő erős az épület 
fundamentuma. Ádáz harcban emésztik egymást a népek 
és a delegáció íme csöndes. 

Ez a jelenség valóban próbakő. De nem annak próba- 
köve, hogy a dualizmus erős és örökéletű, hanem annak, 
hogy a delegáció nem képviseli a népeknek sem ösztö- 
neit, sem érzületét, sem érdekeit. 

El van szakítva a néptől, mint háborgó tengertől az 
a víz, melyet bögrében tartogatnak. A bögre vize persze 
csendes és nyugodt. De van-e nagyobb hazugság, mint a 
kimerített liter víz állapotáról azt következtetni, hogy a ten- 
ger sem háborog? 


A delegáció hatásköre. 
1897. november 19. 


Az a különös államjogi kotyvaszték, mit delegációnak 
nevez a törvény, íme terjeszkedni óhajt, miként ha zsir- 
pecsét volna. Választott elnöke valóságos feliratot mond a 
király színe előtt és ő felsége trónbeszéddel válaszol. 

Honnan veszi magának a delegáció ezt a fáradságot? 
A törvény világos és részletes. Tartalma és parancsa a tör- 
vénynek nem nőttire van szabva, miként a téli ruha a 
szegény ember gyermekére. Ellenkezőleg a törvény igen 
óvatos megszorításokkal tűzdelte körül a delegáció jogait. 

Tessék az 1867. évi XII. t.-c. 37., 40., 42. és 44. sza- 
kaszait olvasni. Ott meg van állapítva a hatáskör. Kivi- 

láglik minden betűből, hogy tágítani a körülirt hatáskört 
nem szabad. Az elnöki beszéd mégis tágított rajta, mint a 
jóllakott ember a nadrágszíjján. De az ilyen terpeszkedés 
nincsen ínyünkre. Államiságunk érdeke megkívánja, hogy 
a tisztelt delegáció férjen el a maga bőrében. 

A delegáció hatásköréhez csak azon tárgyak tartoz- 
nak, melyek mint közösügyek, határozottan a bizottsághoz 
vannak utasítva.xígy szól a törvény. 

A közös költségvetés megállapítása leend e bizottsá- 
gok föladatának legfontosabb része. E költségvetés egyedül 
azon költségekre terjedhet, melyek közösöknek vannak kije- 
lölve.x Ezt is a törvény rendeli. 

yAz efféle számadások (a közös költségekről beterjesz- 
tett zárszámadás) megvizsgálása hasonlóan a delegációt 
illeti.x így kívánja a törvény. 

A delegáció vbír kezdeményezési joggal, de csak oly 
tárgyakra vonatkozólag, melyek mint közösügyek, a jelen 
határozat szerint szorosan a bizottságok köréhez tartoznak.x 
Ezt szintén a törvényből idéztem. 

Ezen rendelkezések sem. félre nem érthetők, sem félre 
nem magyarázhatók. A delegáció körébe azon közösügyek 
tartoznak, melyeket a törvény egyenesen oda utal. Tehát 
külügy és a hadügy. De nem ám a maguk teljes mivoltá- 
ban! Mert úgy a külügynek, mint a hadügynek neveze- 
tes alkatelemei vannak, melyek fölött kormányzási és tör- 
vényhozási szempontból csupán az országgyűlés  intéz- 
kedhetik. 

Így a hadsereg kiegészítése, az újoncmegajánlás, a meg- 
ajánlás föltétele, a szolgálati idő meghatározása, a katona- 
ság élelmezése, a védelmi rendszer megállapítása, vagy 
megalakítása, a hadsereg tagjainak polgári viszonya: egy- 
től egyig az országgyűlés jogkörébe tartozik, egyenesen 
kikötve, hogy ezen ügyekben az intézkedést, határozást, meg- 
állapodást, változtatást a törvényhozás önmagának tartotta 
fönn, át nem ruházva abból semmit a delegációra. 

Hasonló azeset a külügyeknél is. 

A külfölddel kötött kereskedelmi és vámszerződések 
nemcsak közérdekű ügyek, hanem egyenes alkatelemeit képe- 

zik a külügyi törvényhozásnak és kormányzásnak. Azért 
mégsem a delegáció hatásköréhez vannak ezek az ügyek 
utasítva, hanem azok felett teljes tökéletes szuverenitással 
intézkedik az országgyűlés, mihelyt megszűnnek azok a 
korlátok, melyek az Ausztriával kötött vámszövetség termé- 
szetébői erednek. 

Ismétlem, hogy a delegáció hatáskörébe csak a kül- 
ügynek és a hadügynek egyenesen odautalt alkatelemei 
tartoznak és ezek költségeinek a megállapítása, valamint az 
idevonatkozó zárszámadás, egyéb semmi. 

Miként jutunk tehát egyszerre ahhoz a programmszerű 
felirathoz, melyet a delegáció elnöke a trón előtt mondott? 
Főként pedig ehhez a kijelentéshez: 

yTudjuk, hogy Magyarország és a Felséged király- 
ságai és országai közt törvényeink értelmében megújítandó 
egyezmények mily gondot okoznak Felségednek. De minél 
nehezebbek a viszonyok, annál inkább összetartanak azok, 
kik az 1867-iki alkotásokat fenn kívánják tartanix — mily 
címenjutott a delegáció? 

Igenis, a delegáció. Mert amit az elnök mond, azt 
maga a bizottság mondja, mert az a könnyelműség, hogy 
a felség színe előtt olyan beszéd tartassék a delegáció nevé- 
ben, mely a kormánynak és a delegációnak előleges bele- 
egyezését meg nem nyerte, úgy hiszem ki van zárva. Minő 
jogcímen beszél tehát a delegáció azokról a megújítandó 
eseményekről, amelyekhez abszolúte semmi köze sincs? 

Melyek is voltaképpen azok a megújítandó esemé- 
nyek, először is a kvóta megállapítás. Azért először, mert 
ennek meg kell lenni. Addig, ameddig. Tudniillik ameddig 
alkotmányosság van Ausztriában is. Azután a vám- és ke- 
reskedelmi szövetség, a bankegyezmény, a fogyasztási adók 
egyöntetű rendezése. Ezeknek már nem muszáj meg lenni. 
Megcsináljuk, ha akarjuk. Sehogy se csináljuk, ha sehogy 
se akarjuk. Önálló egyezkedő felek vagyunk. Végre jönni 
fog az élelmi rendszer együtt a hadkiegészítéssel, a szol- 
gálati idő meghatározásával és az újoncozási föltételek meg- 
állapításával egyenlő elvek szerint itt is, Ausztriában is. 

Ím, ezek képezik az egyezkedés megújítandó tárgyát. 
De ezen tárgyak közül egyetlen egy sem tartozik a dele- 
gáció hatáskörébe. Ezek fölött kizárólag mágia az országgyű- 
lés határoz, dönt, intézkedik a maga törvényhozási szuve- 
renitásával, részben szerződéses utón, részben saját önálló 
akaratának érvényre emelésével. 

Ismét kérdem tehát, minő címen akar a delegáció úgy 
terpeszkedni, hogy a megújítandó egyezményekre is ráne- 
hezedjék torzalakú testével? 


Fiúme. 
1897. november 21. 


A magyar haza és a magyar társadalom — a vasút- 
as kikötőépítés által, továbbá a hajózási, közraktári és pénz- 
intézeti vállalatok által sok száz milliót költött Fiúméra. 
A magyar haza és magyar társadalom jóindulata, áldozat- 
készsége ezt a jelentéktelen halászvárost kimosdatta a 
piszokból és tisztes forgalmi gócponttá emelte. 

Ebben az emelkedésben annyi érdeme van Fiúménak, 
amennyi része van az anyagnak a szoborhoz. A mester 
hozzájárulása nélkül tégla is lehetett volna belőle; avagy 
tapasz a vályogvető kezében, vagy sárdarab az emberi 
haladás országútján. 

Így azonban szép, nagy, gazdag, élénk város lett 
belőle. 

Amíg építettük, dédelgettük, — belső fejlődését ápol- 
gattuk, a versenytől óvtuk, gyámolatlanságának első szaká- 
ban és izmosodásának kezdetén jó és okos gyermeknek 
mutatta magát. Hízelkedett a szelíd magyar anyának, kezeit 
csókolgatta, vágyait teljesítette, hálálkodott és fogadkozott, 
hogy mindvégig jó leány marad, édesanyjának örömére és 
büszkeségére. 

Mikor megnőtt: megcsalta az anyját. 


66 


Kacérkodni kezdett, hol az olasz, hol a horvát ifjú- 
val. Anyjára nem hederített. A gyermeki engedelmességnek 
kötelességeit megtagadta, bájait kihurcolta az utcára. Fes- 
lett életű teremtés lett belőle. 

Nehéz a magyar embernek hidegvérrel írni a — 
leányról. Semmi sem undorítóbb, mint mikor a hálátlan- 
ság szemtelenséggel párosul. Az ilyen úticifra erkölcsöt csak 
rendőrileg lehet kezelni. 

Hetek óta olvasom, hogy a Bánffy-kormány tapintat- 
lan volt s ezzel rontott el mindent. Én ezt az állítást attól 
a pillanattól kezdve, mióta a kormány elnök a Házban föl- 
derítette meggyőző részletességgel a kérdést, éktelen beszéd- 
nek tartom. 

Tapintatlan eljárás. Mi az, mikor húsz év óta fenn- 
álló fontos törvényeket nem vesznek ott számba? Mikor 
a magyar állam hatalmát, tekintélyét, törvényét ott kutyába 
sem veszik? Mikor az állam törvényes közegével még csak 
szóba sem állnak s kormányunk összes ereje még arra 
sem volt képes, hogy az iskolakötelezettség mivoltáról hiva- 
talos adatokat nyerjen? 

Bocsánat! Ez nem az önkormányzat törvénye. Még 
kevésbé a szabadság kérdése. Itt egyszerűen a rendetlen- 
ség, a makacsság, az engedetlenség ütött tanyát. A becsü- 
letes önkormányzat nem bomlasztó elem az állam életében. 
Hanem a hazafias összetartozandóságnak spontán tényezője. 
A becsületes önkormányzat fórum a honpolgári kötelessé- 
gek gyakorlására. Iskola, amely megtanít, hogy miként 
legyen az egyén a maga szűkebb körében támasza az állam 
föladatainak. 

Ezzel szemben Fiúme azt véli, hogy az önkormányzat 
választóvíz és csak arra való, hogy ráöntsék arra a kapocsra, 
melyek a várost a hazához fűzi. És gyártják a választóvizet 
a városházán, a magánkörökben, a vállalatok irodáiban, a 
közmulatóhelyeken, az utcán, — mindenütt, évek óta. És 
locsolják, égetik ezzel a gyilkos szerrel a hazaszeretetnek 
gyilkos szálait. Nemzedékeket nevelnek föl abban a tudat- 
ban, hogy a magyar haza nekik egy alkalmatlan nyűg és 
hogy ennek a nyűgnek a lerázása a közszabadság föl- 
tétele. 

Mindent nekünk köszönhetnek; mégis reánk agyar- 
kodnak. Mikor német uralom alatt voltak, elnémetesedtek 
gyalázatos módon. Mikor a horvát kezelte őket: horvát 
képet öltött az egész város. Még annyi ellenállás sem volt 
bennük, mint a cserebogár pondrójában, mely a fekete 
földben fehér marad. Hanem miként a káposztahernyó, a 
zöld laptól zölddé válik: akként ők is olyan szint változtak, 
amilyen eledellel jól tartották. Az ilyen vedlés és színvál- 
tozás nem az önkormányzati erélyről tesz bizonyságot, ha- 
nem a lakáj-erkölcsről. Olyan uniformist vesz föl magára, 
amilyent gazdája ráparancsol. 

Most egyszerre nemzeti büszkeségről beszélnek és 
nyelvüknek szentségét kezdik védelmezni. Kitől, mitől? 
Hiszen senki meg nem támadta; félelmük: ürügy; lármá- 
juk: hazugság. 

A magyar kormányzat fönnálló és mindenkit kötelező 
törvényeket léptet életbe. Hát ok ez a panaszra, lármára, 
zavargásra? 

Mi pedig ahelyett, hogy a kormány célját, mely helyes 
és törvényes a közhangulat tekintélyének mindenható er- 
kölcsi erejével támogatnék: az eljárás formaságainak illem- 
tani bölcselkedésével megosztjuk a nemzeti közvélemény 
egységét és a tapintatosságáról tartunk böjti prédikációkat! 

Tapintat . . . Hát tapintatos volt-e az a kormány, 
midőn, mintegy vadbivaly keresztül gázolt a polgári jogo- 
kon, irtó háborúban dézsmálva meg az ellenzéket? Azért 
mégsem lett az ellenzékből a haza ellensége. De Fiúme 
a haza ellensége lett! 

A közkormányzat nem borbélyműhely, megrakva pomá- 
dékkal és szépitőszerekkel. Legyen a kormány eljárása a 
formákban törvényes, a tartalomban igazságos. Ha ezt a 
szabályt sértette: hibázott és lakoljon. De Fiúméval szem- 
ben nem sértette meg ezt a szabályt. Ott régi mulasztáso- 
kat akar helyrepótolni, a  rakoncátlanságot akarja meg- 
törni, a hazához való tartozandóság kapcsait akarja meg- 
szilárdítani. 

Mikor ilyen akarat vezeti a kormányt egy hűtelen 
magaviseletű várossal szemben: akkor mit keres kritikánk- 

ban a tapintatlanság vádja? Hiszen Bánffy Dezső nem 
táncmester. 

Tapintatlansággal vádolni a kormányt ebben az eset- 
ben annyi, mint gáncsot vetni a harcba induló katonának 
amiatt, mivel menetközben elporosodott a bakancsa. 


Az események hatalma. 
1897. november 26. 


Éppen most két éve jelentette ki Badeni gróf minisz- 
terelnök a Reichsrathban, hogy a vezetése alatt álló kor- 
mány nem parlamentáris. Ugyanakkor lefoglalta kormánya 
részére az osztrák birodalom valamennyi hivatalnokát, állít- 
ván, hogy ezek, mint a kormányzás végrehajtó közegei, 
politikai vonatkozásokban nem játszhatók ki a kormány ellen. 

Ezen hivatalos kijelentésre nálunk a parlamentben és 
sajtóban felszólalások történtek, hangsúlyozván, hogy Ausz- 
triában nincs többé teljes és valódi alkotmányosság, minél- 
fogva kormányunk nem érintkezhetik az osztrák kormány- 
nyal sem kvótára, sem gazdasági kiegyezésekre nézve. Föl- 
szólalásainkat nem vették figyelembe. 

Pedig aki töviről-hegyire vizsgálta a dolgokat, igen 
jói tudhatta, hogy parlamenti törvényhozás parlamentáris 
kormány nélkül nem lehetséges. Ideiglenesen, mint átmeneti 
kisegítő eszköz, képzelhető beamterminiszterium is a folyó 
ügyek vezetésére, a mindennapos érintkezés fenntartására 
korona és nemzet között; de a nem parlamenti kormány, 
mint állandó intézmény a népképviseleti parlament mellett 
többség nélkül, felelősség nélkül nem ekzisztálhat s ha 
mégis fönntartatik, akkor az nem alkotmányos, mert hiány- 
zik a közakarat természetes és szabad érvényesülésének a 
lehetősége. 

Az osztrák események ugyancsak rábizonyítottak a mi 
elméletünkre. Most immár mindnyájan meg lehetünk győ- 

ződve, hogy a parlamenten kívül álló kormány nem képes 
alkotmányos utón kormányozni. Ha Magyarország vezető 
emberei két év előtt ismerték volna fel ezt az igazságot s 
mihelyt Badeni megtette idézett nyilatkozatát, mely még azt 
a lenéző formulát is magába foglalta, hogy a kormány haj- 
landó a Reichsrath akaratát figyelemmel kísérni: ha azon- 
nal felvilágosították volna a koronát a kiegyezési törvény 
azon rendelkezéséről, hogy úgy a közösügyek megállapítá- 
sa nak, mint azok intézési módjának kizárólagos és el nem 
engedhető föltétele az osztrák alkotmányosság képviseleti 
alapon és felelős kormányzattal: akkor a féltékenyen őrzött 
dualizmusnak fogvacogtató veszélye nem következett volna 
be, mert vagy a korona gondoskodott volna Badeni helyett 
egy parlamenti kormányról, vagy alább szállott volna a 
Badeni mindenhatósági képzelődése s mint átmeneti beam- 
terminiszterium tartózkodott volna a nyelvrendelet által meg- 
nyitni a fajgyűlölet pandora-szelencéjét. 

Akkor gőgös mosolygás fogadta az Ugron fölszólalá- 
sát és távolról sem sejtették, hogy az elkényeztetett dualiz- 
must az előrelátás hiánya minő veszélybe sodorhatja. Most 
talán belátják a baklövést. De — késő bánat, ebgondolat. 
Meg vagyon irva s ezt jó lenne, ha mindazok, kiktől akár 
véletlenségből, akár saját erejöknél fogva népek sorsa függ, 
ajtójuk szemöldökére vésetnék: yWas man von der Minute 
ausgeschlagen, giebt keine Ewigkeit zurück.x 

A történelem logikája arra való, hogy okulást merít- 
sünk belőle. A tudomány által föltárt nagy természeti tör- 
vények szintén arra valók. Ezek a törvények megegyeznek 
azzal a logikával. Mert a mindenségben utasítás van s az 
erkölcsi rend ugyanazon szabályok alatt formálódik, mint a 
természeti rend. Ellentétes érdekeket nem lehet tartós és 
békés szövetségbe fűzni. Ilyen szövetségben a gyöngébb- 
nek az érdeke áldozatul esik. így tanítja a történelem logi- 
kája. Végy rokonság nélkül nincs vegyület. Két élő szerve- 
zetet egy élő szervezetté egyesíteni nem lehet. Az egyesü- 
lés csak úgy történhetik, ha az egyik fölemészti a másikat. 
Tehát úgy, ha az egyik élete áldozatul esik. így tanítja a 
természet törvénye. 

Harminc év óta hirdetik az igazságot a függetlenségi 
eszme barátai. Mindig süket fülekre találtak. És íme eljött, 
sokkal hamarább, mint gondolhatánk, egy nagyobb hatalom, 
mint a mi rábeszélésünk, izgatásunk, bizonyításunk vala, — 
eljött az események hatalma, hogy összezúzza azt az alko- 
tást, mit gyarló elmével sokan örökéletűnek hirdettek. 

Mintha mondaná: föllázadtál magyar nemzet a jog- 
rend igazsága ellen, mikor lemondtál az önrendelkezés ké- 
pességeiről. Nem tűröm, mert halálod órája még nem 
ütött. Föllázadtál a történelmi tapasztalatok igazsága ellen, 
mikor belenyugodtál, hogy idegen szellemű hadsereg, mely- 
lyel semmiben nem rendelkezel, megszállva tartsa hazádat. 
Ezt sem tűröm, mert akarom, hogy még tovább is élj. Föl- 
lázadtál az életrevalóság törvénye ellen, midőn kiszolgáltat- 
tad gazdagságodat más népek zsákmányának. De ezt sem 
tűröm. Mikor azt hirdeted, hogy ennek így kell lenni, mert 
az a törvény örökéletű, akkor lázban vagy és félrebeszélsz. 
Önként belefeküdtél halálos ágyadba. Én kikergetlek onnan. 

Jó magyarom! Azt a pofot nem Wolf úr kapta teg- 
nap az ifjú csehektől. Mi kaptuk azt. Az események ha- 
talma mérte ránk. És a többi ütleg, a sok rúgás, pisz- 
kos szitok, — ez mind nekünk szól. Nekünk, akik abból 
a hazugságból élünk, hogy állam vagyunk lényeges állami 
szervek nélkül. Nekünk, akik harminc év óta vakmerően 
tapossuk porba a világrend nagy törvényeit. 

Most már kérdezem: alkotmányos utón kezeli Badeni 
az ügyeket? Ha dulakodásközben az elnök hirtelen kimond 
egy határozatot: lehet-e azt alkotmányos utón létrejött hatá- 
rozat gyanánt elfogadni? Szabad-e szavakkal és fogalmak- 
kal úgy visszaélni, hogy parlamenti tanácskozásnak nevez- 
zük a Reichsrath verekedését? Kell-e most is bizonyítani, 
hogy a nem parlamenti kormány nem alkotmányos kor- 
mány és hogy a Reichsrath eljárása nem alkotmányos? 

A hatalom sok mindent tehet. Letartóztathat annyi 
németet, ahányat tetszik. Megnyújthatja az ülés idejét 96 
órára, vagy azon is túl. Fegyveres erőt alkalmazhat saját 
akaratának érvényesítésére. Elnöki furfanggal kimondhat 
egy határozatot előleges szavazás nélkül. Szavazást rendel- 
het el előleges tanácskozás és tárgyalás nélkül. 

Ezt mind megteheti a hatalom. Miért? Azért, mert 
fizikai ereje van hozzá. De lesz-e hazánkban olyan elvete- 
mültség, hogy az így létrejött határozatot alkotmányosnak 
ismerje el? 

Amit Bécsben látunk, az a közösügyek agóniája. Gon- 
doskodjunk a temetésről és ne essünk kétségbe afölött, 
hogy ezentúl magunknak kell intézkedni a magunk dolgában. 


Váljunk el! 
1897. november 28. 


Ha van Magyarországon ember, aki így beszél: semmi 
közünk ahhoz, hogy van-e alkotmányosság Ausztriában, 
vagy nincs, — az ilyen emberrel szóba nem állok, mert 
vagy tudatlansága, vagy ostobasága lehetetlenné teszi a 
diskussziot. Ha pedig olyan akad, aki átlátja ugyan, hogy 
a közjogi kiegyezés alapföltétele az osztrák alkotmányosság, 
de hirdeti, hogy nem ránk tartozik az osztrák alkotmány 
tartalmát és az eljárás formáit vizsgálni: akkor én ezzel az 
úrral szemben is tartózkodom a vitától, mert ezúttal fölös- 
leges a bizonyítás. 

Az eredményre nézve tökéletesen mindegy, akár ren- 
deletileg intézkedik a nyers hatalom valamely ügyben, akár 
a házszabályok teljes mellőzésével fölolvastat a Házban egy 
indítványt Falkenhayn gróf által és azt az elnök előleges 
kinyomatás, szétosztás, napirendre tűzés és tárgyalás nélkül 
megszavazottnak jelenti ki. Az is mindegy az eredményre 
nézve: akár a Ház kapujában tartja vissza a belépéstől a 
fegyveres erő mindazokat a képviselőket, akik a nyers hata- 
lomnak nem tetszenek, akár a már bent levő képviselőket 
dobja ki a rendőrség a tanácsteremből. Sőt az is mind- 
egy, hogy a Házból a nyers erő a folyosóra hurcolja-e 
a kijelölt képviselőket, vagy a börtönbe. 

Abban a parlamentben, ahol nem a Ház ereje, hatalma, 

tekintélye csinál rendet, hanem a hatalom szolgálatában 
álló és a hatalom parancsának engedelmeskedő policia: 
nincsen egy porszemnyi adag sem a törvényhozási szuve- 
renitásból. A parlament törvényt hoz és rendelkezik a kor- 
mánnyal Amely kormány fegyveres erőt alkalmaz a parla- 
mentben, az a kormány föllázadt ura ellen. Csodálkozom, 
hogy a képviselők ott a helyszínén a kormányelnököt íe 
nem szúrták, vagy meg nem fojtották. 

Ha nem lehet a kisebbség féktelensége miatt tanács- 
kozni, az mindig olyan baj, amelynek fontos oka van. El 
kell tehát hárítani az okot. Ha pedig a többség igazsága 
(nem hatalma!) sehogysem érvényesülhet a rakoncátlanko- 
dók miatt: akkor rendelkezésre áll az elnapolás, vagy a 
Ház föloszlatása. Ezen rendelkezés foganatosítására már 
fegyveres erő is alkalmazható, mert az elnapolás és föl- 
oszlatás a korona joga. De határozatok kierőszakolására 
használni a fegyveres erőt: ez nem egyéb, mint teljes föl- 
forgatása mindazon biztosítékoknak, melyeket a népszabad- 
ság részére az alkotmányosságban keresünk. 

De ismétlem, nem erről kívánok beszélni. Minden bizo- 
nyítást fölöslegesnek tartok. Aki azt hiszi, hogy az is alkot- 
mányos eljárás, ami Ausztriában foly: arra én nem veszte- 
getek szót, mert kutyából úgy sem lesz szalonna. Aki pedig 
azt véli, hogy az osztrák alkotmányosságnak ez a mértéke 
is elegendő a kvóta megállapítására és a gazdasági szövet- 
ség megkötésére, azzal sem vesződöm, mert a dualizmus 
fenntartására amúgy sem használtak soha ügydöntő érve- 
ket, hanem mindig csak hamis ürügyeket, — s most, ha 
a megszokott politikai hazugságokat még egy hazugsággal 
tetézik, csak következetesek maradnak. 

Inkább azt keresem, hogy miben egyezhetnének meg 
főembereink. 

Az osztrák események után, vajjon betölthető-e a dua- 
lizmus föladata? Hitem szerint ez most a kérdés lényege. 
Ha igen: akkor érthető, hogy a közjogi rend hívei nem 
bíbelődnek az alkotmányossággal, mint kikötött alapföltétel- 
lel, hanem minden tehetségüket a dualizmus megmentésére 
fordítják. 

A dualizmus föladata egyszerűen az, hogy az osztrák 
császárság nyújtson segélyt kültámadás esetében a magyar 
királyság megvédelmezésére s viszont a magyar királyság 
védelmezze meg az osztrák császárságot. A védelem mind- 
két részről csak úgy lehet hatályos, ha mindkét államnak 
van hozzávaló ereje. 

Érdekünk tehát, hogy Ausztria erős legyen. Viszont 
Ausztria érdeke az, hogy mi is erősek legyünk. Mindkét 
állam érdeke, hogy békésen megférjen egymás mellett s 
testvéri hűséggel ápolja a bizalmas, baráti viszonyt. 

De ha egymás ellen harcolunk, akkor kölcsönösen 
elgyöngítjük egymást és ha elidegenedünk egymástól az 
örökös veszekedés következtében, akkor a szövetség egy 
fabatkát sem ér. 

Már pedig egyebet sem teszünk harminc év óta, mint 
kézzel-lábbal harcolunk egymás ellen. Nyílt háborúban levő 
államok sem lehetnek rosszabb viszonyban, mint mi vagyunk 
ebben a szövetségben. Ellenséges népek nem törhetnek 
ádázabb módon egymás gazdasági életére, amiként az osz- 
trák népek törnek mireánk. 

A tapasztalás mutatja, hogy a gyűlölködésnek ez az 
indulata évről-évre fokozódik. Ha mesterségesen volna ez 
a gyűlölet szítva, akkor is sok bajt okozna, de a fölvilá- 
gosítás eszközeivel lehetne rajta segíteni. De a meglevő 
érzelmek nem mesterséges izgatásból táplálkoznak, hanem 
abból az érdekellentétből, mely a földrajzi, történelmi, gaz- 
dasági és politikai viszonyokból fejlődött. Hamarább meg 
lehet semmisíteni egyik vagy másik fél állami létét, mint 
elsimítani ezeket az érdekellentéteket. Minél tovább tart a 
dualizmus, annál inkább távozik egymástól a két állam érze- 
lemben, szellemben s ennélfogva annál inkább megérlelődik 
a válás eszméje. 

Az osztrák események bomlást jelentenek. Az össze- 
tartozandóság kapcsai málladoznak. Németek és szlávok harca 
az uralomért ott nem ideiglenes természetű. Engedékeny- 
ségre nincs kilátás. A leigázás még rosszabb kilátásokat 
nyújt. Mi pedig szövetségben vagyunk velük. Kikkel? Egy 
állammal, mely képtelen az alkotmányos életre; hol a békés 

kormányzás lehetősége megszűnt és forradalmi lázban ég 
minden polgár. Lehet-e bizalom ilyen szövetségben? Elvál- 
lalt feladatainak meg tud-e felelni egy ilyen szövetséges? 
Számíthatunk-e rá, mint hű támaszra egy nagy európai 
konflagráció esetében? Nem inkább attól félhetünk-e, hogy 
a mostani bomladozás hullámai átcsapnak az irredentizmus 
medrébe s ahonnan támaszt remélünk, onnan üti föl fejét 
a nem várt ellenség? 

Egyetlen- szilárd pont van még csak az osztrák császár- 
ságban és ez a császári korona. Kezdetben is ezzel szer- 
ződtünk. Kötésünk — akkor is, mikor I. Ferdinándot királlyá 
választottuk, akkor is, mikor lemondtunk a királyválasztás 
jogáról és akkor is, mikor megállapítottuk a trónöröklés 
rendjét, -- sohasem az osztrák birodalom országaival és 
tartományaival jött létre, hanem mindig a Habsburgok koro- 
nás fejedelmeivel. Mivel 67-ben amaz országok és tartomá- 
nyok alkotmányt kaptak, ennélfogva az újabb szerződést 
velük kötöttük meg. Ez a szerződés időhöz van kötve. 
A határidő lejárt. Van-e okunk megújítani a szerződést? 
Ez olyan kérdés, mint ez: helyes-e egy egészséges testet 
egy beteg testhez láncolni? 

Hanem ott van az osztrák császári korona. Amit azzal 
kötöttünk, az nincsen határidőhöz kötve. Azt a szerződést 
megtartjuk. Érezzük azt a kötelességet, hogy biztosi tanunk 
kell az uralkodóház együttes és elválhatatlan birtoklását a 
két állam fölött. Ennek a kötelességnek eleget teszünk tel- 
jes erőnkből. Meghoztunk minden áldozatot eddig is. Meg- 
hozzuk ezentúl is. 

Nem bíbelődünk tovább Ausztriával. Boldoguljon, 
ahogy tud. Falják föl egymást, vagy csókolódzanak össze 
tetszés szerint. Mi megélünk a magunk emberségéből, ők 
is éljenek meg a magukéból. Békét hagyunk nekik. Ők is 
hagyjanak nekünk békét. Nem kérünk tőlük sem tanácsot, 
sem kalácsot. Közösügy köztünk negyedfélszáz év óta nem 
volt. Ezentúl se legyen. A magyar királyság rendezze a 
maga dolgait a saját belátása szerint s az osztrák császár- 
ság iráni fennálló ügyeit hozza rendbe az osztrák császár- 
ral. De Ausztriával ne vesződjünk többet! 

Váljunk el! 

Hogy leszünk? 
1897. december 5. 


A régi vHúsvéti cikkxk módjára, jó volna, ha egy 
ahhoz értő ember egy vKarácsonyi cikkc-et írna. Úgy értem, 
hogy a kormány publicisztikájának tájékoztatóra van szük- 
sége. A forma nem határoz. Megjelenhetik a cikk rendelet- 
alakban, avagy tanácsképen, vagy a fejtegetés ábrázatával. 
Csak jelenjék meg. Hogy legyen már egyszer anyag az 
engedelmeskedésre. És hogy legyen abban a dúló hadjá- 
ratban, mely a magyar közjog ellen foly, legalább egyönte- 
tűség és rendszer. 

Mert úgy, ahogy most csatáznak, a vagdalkozás igen 
sok kárt tesz a politikai irodalom hitelében. Háromemele- 
tes ellenmondások és hatemeletes szamárságok hemzsegnek 
hasábszámra naponként. Úgy védelmezik a 67-iki alkot- 
mányt, mint a légykergető medve a gazdáját. vHess te 
alkalmatlan légy arról a közjogi műalkotásrólik És oda 
legyintenek, hogy elkergessék a tolakodó férget. Ezzel a 
legyintéssel pedig agyoncsapják a szerető gazdát — a 67-iki 
kiegyezést. 

Nem bánnám, üssék, amíg eleven, ha azért tennék, 
hogy hazánk ismét birtokába lépjen azon természetes jogok- 
nak, melyeket 67-ben részint lekötött, részint megosztott 
Ausztriával. De ami történik, olyan képtelenség, amire nem 
nyújt példát semmiféle nép története. Még a haláltusában 
vonagló népek is több életösztönt tanúsítottak. Mert a kor- 
mány publicisztikája nem az önként kínálkozó jogok vissza- 
szerzésén, helyesebben mondva, egyszerű elfogadásán mű- 
ködik, hanem azon, hogy lebunkózza a kedvező alkalmat 
és erőnek erejével visszavonulásra kényszerítse az önrendel- 
kezési jognak felénk közeledő csapatját. 

Micsoda?! A vak sors ternót kínál nekünk? Honnan 
veszi ezt a bátorságot? Mi öntudatos lények vagyunk. Nem 
tűrjük, hogy rajtunk kívül álló események ránk kényszerít- 
sék az állami függetlenséget. Mutassuk meg, hogy itt az 
lesz, amit mi akarunk. Ne fogadjuk el a szerencse ajándé- 

kát. Sőt dobjuk el a meglevőt is. Mert csak így mutathat- 
juk meg, hogy urai vagyunk saját akaratunknak. 

A közösügyek létrejövetelének, fennállásának és keze- 
lési módjának alapföltétele az osztrák alkotmányosság. Ha 
megszűnik az alapföltétel: ezzel megszűnt az a mű is, amely 
erre az alapra építtetett. Mert alap nélkül nincsen épület. 
Levegőben lógó házakat senkisem látott. 

Ha pedig megszűnik alapostól együtt az épület: ma- 
rad az a talaj, amelyre 67-ben építkeztek. Melyik az? A tör- 
vény világos szavai szerint az 1848-iki alkotmány. 

A kérdés tehát csak az lehet, hogy megszűnt-e az 
alapföltétel? Efölött helye van a vitának. Én úgy látom, 
hogy megszűnt. Attól a pillanattól fogva, hogy Badeni a 
kormányt nem átmenetinek, hanem állandónak jelezte és 
mégis nem parlamentinek, — ami egy év előtt történt, - 
Ausztriában nincs alkotmányosság. Legalább nincsen olyan, 
amilyen a 67. évi XII. t.-c. fennállásához törvényesen meg- 
kívántatik. De efölött — ismétlem — lehet vitatkozni s az 
ellenvéleménynek sem jóhiszeműségét, sem jogosságát két- 
ségbe nem vonom:. 

De nem jóhiszemű és nem jogos az olyan vélemény, 
mely az osztrák alkotmányosság megszűnése esetében is a 
közösügyek további fennállását vitatja. Elvadult ostobaság 
pedig az olyan állítás, hogy a közösügyek fennállásának 
föltétele az osztrák alkotmányosság ugyan; de ha megszű- 
nik a föltétel, a közösügyek mégis megmaradnak, mert 
jogainkat gyakoroljuk, midőn a föltételt megváltoztatjuk. 
Ezt az okoskodást így is lehet formulázni: én bátor ember 
vagyok, mert íme merészlek gyáva lenni. Ki mondja, hogy 
nem vagyunk független ország, mikor ezt azzal bizonyítjuk, 
hogy lemondunk függetlenségi jogunkról?! 

Nincs  közösügy osztrák alkotmányosság nélkül? 
Micsoda szélbali heccelődés már ez? Igenis van. A közös- 
ügyi gerenda két oszlopra van fektetve. Az egyik támosz- 
lop a magyar, a másik az osztrák alkotmányosság. Az ese- 
mények íme kidöntik a gerenda alól az egyik oszlopot. Így 
a gerendának csak egyik vége alatt van oszlop. A másik 
vége a levegőben inog. Úgy néz ki, mint egy óriás 

akasztófa. Hanem az mindegy a kormány publicisztikájá- 
nak. A közösügy azért mégis maradjon meg. 

Vajjon, hogy képzelik ezt? Két birtokos között lehet 
közös jószág! De kivel legyen az az ügy közös, mikor 
hiányzik a másik birtokos? Szerződés, szerződő fél nél- 
kül. Szamárság, szamár nélkül. 

Alkotmányunk értelmében a hadügy és a külügy kö- 
zös kezelés alatt állnak, mint közös intézmények az alkot- 
mányos Magyarország és az alkotmányos Ausztria között. 
Ránk nézve tehát akár közösügyek, akár a gazdasági szöc 
vétség tekintetéből, Ausztria úgy is mint birtokostárs a kö- 
zös intézmények fölött, úgy is, mint szerződő fél a gazda- 
sági szövetségnél: csak addig létezik, amíg saját sorsának 
és akaratának ura, vagyis sui juris, vagy más szavakkal alkot- 
mányos, mert így kívánja a törvény és így kívánja a 
józan ész. 

Mihelyest Ausztria gyámság alá kerül, mihelyt Ausz- 
triát abszolút módon kormányozzák: azonnal meg kell szűnni 
köztünk és közte a közösségnek, nemcsak azért, mivel a 
törvény alapföltételül tűzte ki az osztrák alkotmányosságot, 
hanem a dolog természeténél fogva is. Mert ha abszolutiz- 
mus van Ausztriában, akkor ott a császár teljhatatmúlag 
rendelkezik. Közösügyünk és szövetségünk tehát csak a 
császári koronával lehetséges. Már pedig az osztrák császár 
egy és ugyanazon személy lévén a magyar királlyal: a szö- 
vetséges állapot merő lehetetlenség, mert olyan jogelméle- 
tet maga Mikszáth (pedig ugyancsak nagy fantáziával csinál 
politikát), sem tud kifundálni, hogy egy és ugyanazon sze- 
mély szerződésre lépjen önmagával. 

Megoldódik tehát a dolog úgy, hogy Magyarország 
intézi a maga ügyeit egyetértésben a magyar királlyal. 
Ausztriának az ügyeit pedig intézi az osztrák császár. Kon- 
fliktusoktól ne tartson Beksics Gusztáv. Mert a magyar 
királynak olyan sokoldalú érintkezése van az osztrák csá- 
szárral, hogy a nehézségeket egymás között valahogy csak 
kiegyenlítik. 

Haj, de mi lesz a szeretett kvótával és a boldogító 
közös vámterülettel? 

Egyszerűen az, hogy a magyar törvényhozás egyet- 
értve a magyar királlyal, törvényt hoz arról, hogy a közös 
és együttes birtoklás védelmére mennyi katonát szolgáltas- 
son Magyarország és mennyi pénzzel födözze saját katonai 
kontingensének a fenntartását. Továbbá törvényt hoz arról, 
hogy minő föltételek mellett jöhetnek-mehetnek át a ma- 
gyar vámsorompókon az árucikkek. Amit ekként a magyar 
király és a magyar nemzet alkotmányos utón megállapítot- 
tak, annak az osztrák császár a maga abszolút hatalmával 
Ausztriádban érvényt és tiszteletet szerez. így lesz. Ez a ter- 
mészetes megoldás. 

Engem pedig ne tessék azzal ijesztgetni, hogy ezen 
az utón visszaesünk a régi gravaminális korszakba, mivel- 
hogy a magyar megállapodásokat az osztrák abszolutizmus 
mindig megdönti. Dehogy dönti. Hiszen az osztrák alkot- 
mányosságnak s ezzel együtt a közösügyeknek megszű- 
nésével nem dikaszteriális állapotba sülyedünk vissza, ha- 
nem a törvényes jogrend értelmében az 1848-iki bázisra 
helyezkedünk. Tehát birtokában leszünk mindazon garanciák- 
nak, melyek innen az osztrák abszolutizmus befolyását távol 
tartják. Ez az egyik mondani valóm. 

A másik mondani valóm az, hogy mindazon remény 
füstbe ment, amelyet nemzetünk az osztrák alkotmányos- 
ságba vetett. A szabaddá lett Ausztria megbízhatatlan szö- 
vetségesnek bizonyult. Képtelen a gőgjét korlátozni és kap- 
zsisága nem kielégíthető. Nem barátunk, hanem ellensé- 
günk. Nem támogat, hanem döntöget. Gazdaságilag szipo- 
lyoz. Politikailag a fajharc gyűlöletes ragályát árasztja ránk. 
Etnikailag a hazaárulás mérgét csepegteti a szívekbe né- 
met csatadalaival. Könnyebb és okosabb tehát megegyezni 
az osztrák császárral, mint azokkal az éretlen, gyűlölködő, 
jogot nem tisztelő, más hazát kereső népekkel. 


Mit mond a törvény? 
1897. december 10. 


Hogyan? Csakugyan bátorkodnék az Igazság szembe- 
szállani Andrássy Gyula gróffal — a kicsivel? És Beksics- 
csel, a zergevadásszal? Hát nem tetszett olvasni a gróf 
könyvét? És nem tetszett hallani Beksics fegyver-bravúr- 
jairól? Vigyázzon az Igazsági magára! Ne ellenkezzék ezek- 
kel az urakkal, mert az egyik megint könyvet ir ellene, a 
másik pedig lelövi! 

Ilyenformán kérve kérem a tisztelt Igazságot, legyen 
szerény, húzódjék a sarokba, vegye magára az éjszakának 
leplét, hogy senki meg ne lássa. Rejtekhelyére cipelje magá- 
val a Törvényt, feküdjék rá, dugja el, mint valami csempé- 
szett portékát és tiltakozzék, nehogy valaki fölnyitni és 
olvasni merészkedjék. 

Műveletlen, nyomorult, rabszolga népek a kasztrend- 
szer bilincseiben, az önkényuralom korbácsa alatt, szintén 
nem láttak Törvényt. A közmegbízott — pap, avagy hóhér 
— tudatta esetről-esetre a törvény parancsát. vJobbfelől üt: 
nekem fütyül; balfelől üt: nekem fütyül. Hajlékony volt a 
törvény a megbízott kezében, mint a hajlékony viasz. 
Bizonytalanabb annál a madár gyomra sem volt, ha jósolni 
kellett belőle. 

Ez a rossz idő csak formailag tűnt el. 

Formailag azért, mivel a Törvény sok kézen forog. 
De a lényeg ugyanaz. Amint látom: szabad a törvénybe 
olyan dolgot is belehazudni, ami nincs benne; és szabad 
belőle olyant is kihazudni, ami benne van. Úgy bánnak a 
szegény Törvénnyel, mintha el volna zárva hét pecséttel a 
brahminok és mágusok fiókjába s mintha a kormányon 
kívül minden halandó előtt örök rejtély volna annak tartalma. 

Olvasom, hogy a nemzeti párt bizonyosan megsza- 
vazza a provizóriumot, mert ez a párt híve a 67-iki 
törvénynek. 

Nevezetes. Igazán meglepő okoskodás. Mintha azt a 
törvényt senki sem olvasná, senki sem értené. Mert ha 

mondanák: a függetlenségi párt megszavazza a javaslatot, 
mert főtörekvése rést ütni a 67. évi XII. t.-cikk híresztelt 
szentségén és  sérthetetlenségén, — ennek a beszédnek 
értelme is volna és logikája is. Mert a függetlenségi párt 
precedenst láthatna a javaslatban a sokszor megtámadott 
törvény módosítására. 

De a nemzeti párt, mely becsületes ragaszkodást mu- 
tatott mindig a 67. évi XII. t.-cikknek úgy szelleméhez, 
mint betűjéhez s valóságos történelmi hivatást érzett ezen 
törvény sértetlen fönntartásának megótalmazására: miként 
jut ahhoz a föltevéshez, hogy megszavaz egy olyan javas- 
latot, mely a féltett törvény egyik nagyfontosságú rendel- 
kezését minden teketória nélkül mellőzi, sőt egyenesen meg- 
tagadja. 

Ellenkezőleg. A tétel ez: Mivel a nemzeti párt egész 
terjedelmében, az abban foglalt összes kötelességekkel és 
összes jogokkal fenn kívánja tartani a 67. évi XII. (.-cik- 
ket, — éppen ezért a provizóriumos javaslatot nem sza- 
vazhatja meg. 

Más a liberális párt. Ez arra van berendezve, hogy 
ne kutasson, ne bíráljon, ne gondolkozzék, hanem térdet- 
fejet hajtson. Ha Bánffy szomorú: a háta mögött sírnak. 
Ha náthát kap a vezér: zsebkendőbe búvik az egész párt 
orra. Ha pedig köhécselni talál: a tüdősorvadás tünetei 
vesznek erőt a hű seregen. 

Ezek tehát nem sokat töprengenek. A bakról elhiszik, 
hogy vemhes; a nőstényről, hogy apaállat. Nekik az egér 
nyerít, mint egy nílusi ló; a galamb pedig fenevad, - 
ha úgy kívánja Bánffy. Ezek fogadkoznak, ha kell, hogy 
az önrendelkezési jog azt jelenti, hogy mondjunk le ön- 
rendelkezési jogunkról; a szövetség megszűnése azt jelenti, 
hogy tartsuk fenn a szövetséget; az alkotmányos élet pe- 
dig azt jelenti, hogy életbevágó kérdésekben ne a törvény- 
hozás intézkedjék, hanem a kormány rendeleti úton. 

De a nemzeti párt! A törvénynek, jognak, erkölcs- 
nek e hivatott védelmezői! Kicsoda tehetné föl róluk, hogy 
föntartsák a törvényből azt, ami a nemzetnek káros és 
elcsempészni engedjék azt, ami hazánknak jó? 

Van-e törvényes joga Magyarországnak az önálló vám- 
sorompók felállítására? Ez az egyik kérdés. Tudtommal ezt 
a kérdést még senki kétségbe nem vonta. Ha valaki mégis 
kételkednék: tessék az 58-ik szakaszt elolvasni. 

De mikor a törvény megállapítja ezt a jogot, ugyan- 
akkor az országgyűlés vfontosaknak és számosaknak ismer- 
vén el az érdekeknek kölcsönös érintkezéseitx, késznek nyi- 
latkozik arra, vhogy időnként kereskedelmi és vámszövetség 
köttessék.x Az erre következő hat szakaszban a szövetség 
mivoltáról rendelkezik. vHatároztathatik, megállapíttattatik, 
intézkedhetik, fognának eldönteni, kívánatos, mindenik fél 
érdekében szükségesx stb. így beszél a törvény. Mindig 
feltételesen. Olykor óhajtó módban. Sohasem  obligatív 
alakban. 

Előbb tehát megcsinálja a jogalapot. Magyarország, 
mint jogilag különálló ország, saját felelős kormánya és 
törvényhozása által intézkedhetnék s vámvonalak által sza- 
bályozhatná ügyeit.k így van megépítve a jogalap. Cél- 
szerűségi szempontból azonban kész az ország vámszövetsé- 
get kötni az érdekek kölcsönös érintkezései alapján. Ez az 
egyik feltétel. A másik feltétel, hogy az egyezkedés Ma- 
gyarország és Ausztria között sikerüljön. Mert ha vnem 
sikerülne: az ország önálló törvényes intézkedési jogát 
fenntartja s minden jogai e részben is sértetlenek ma- 
radnak.c 

Nos? Sikerült? Létrejött az egyezkedés? Sőt, van-e 
odaát egyezkedő fél, hogy szövetségre lépjünk, vmint sza- 
bad nemzet szabad nemzetekkel? cx 

És a Bánffy-javaslat mégis szövetséget ajánl! Kivel? 
Egy nem létező féllel? Mi megkínáltuk Ausztriát a szö- 
vetséggel. Ez a tény. A birodalmi gyűlés nem fogadta el 
ajánlatunkat. Ez a másik tény. Már most mit tegyünk? 

A törvény megmondja. Ha nem sikerül az egyezkedés: 
vaz ország fenntartja magának önálló törvényes intézkedési 
jogát.x így rendeli a törvény. 

Mi legyen azonban az ország önálló törvényes intéz- 
kedési joga? Ezt is megmondja a törvény az 58-ik sza- 
kaszban. Már idéztemis. Az önálló, törvényes intézkedési 

jog az, hogy kereskedelmi ügyeit Magyarország yvámvo- 
nalak által szabályozhassax. íme, ezt a törvényes jogot álla- 
pította meg a király és törvényhozó testület együttes aka- 
rata. Ezt és semmi mást. így van kifejezve. Nem magyaráz- 
ható másfelé. Kizár minden további okoskodást. Nem ter- 
mészetes jogról van itt szó, hanem vtörvényesx jogról. Nem 
a természetes, nem a célszerű, nem a politikai megfontolás 
alá tartozó jogot tartotta fenn a 68-ik szakasz, hanem a 
ytörvényesg jogot. Tehát olyant, amilyent a törvény meg- 
állapított az 58-ik szakaszban. 

Bárki legyen, kormány avagy ellenzék, aki egyebet 
mond, vagy egyebet cselekszik, mint amit a 67. évi XII. 
t.-c. 58. és 68. szakaszai a maguk természetes és törvényes 
összefüggésében rendelnek: bárki légyen az, tiszta bizonyos, 
hogy megtagadja magát a fennálló törvényt. Már pedig 
ez a két szakasz egyenesen azt követeli, hogy a beállott hely- 
zetben állíttassék fel az önálló vámsorompó. Mikor tehát 
a javaslat nem arra utasítja a kormányt, hogy az önálló 
vámsorompó érdekében tegyen haladéktalan intézkedéseket, 
hanem arra, hogy a lejáró szövetséget újítsa meg szövetsé- 
gestárs nélkül is: akkor az a javaslat a dolog lényegére 
nézve nemcsak mellőzi, de egyenesen megtagadja a fenn- 
álló törvényt. 

Vajjon hova lett az a hírneves vridegx konzervativiz- 
mus? Mit szól Andrássy gróf, a pályadíjas könyv írója, 
ahhoz a buta fejszéhez, melyet a szent és sérthetetlen 
Törvény derekába akarnak vágni? És mit szól a szegény 
Igazság, mikor a 67-es pártok azon okból készülnek fel- 
dönteni a 67-es törvényt, mivel azt fenntartani akarják?! 


83 


A nemzeti párt. 
1897. december 12. 


Soha egy pillanatig sem engedtem meg magamnak azt 
a föltevést, hogy függetlenségi testvéreim az egyházpoliti- 
kai javaslatokat jóhiszeműleg szavazzák meg. így vagyok 
most a nemzeti párttal is. 

Kormányt és rendszert dönthetett volna föl a függet- 
lenségi párt, ha régi elveihez szívósan nem ragaszkodik. 
Kormányt és rendszert dönthetne most meg a nemzeti 
párt, ha a 67-es alap oltalmazása nem képezné politikai 
hitágazatának sarkalatos pontját. 

Miként akkor a függetlenségi testvérek elveik kedvéért 
nemcsak meggyöngítették, de egyenesen leszerelték az ellen- 
zék akcióját; akként most a nemzeti párt a 67-es alap 
kedvéért meggyöngíti az ellenzék erejét és megnyújtja a 
kormánynak és rendszerének életét. Ez az analógia, úgy 
hiszem, kifogástalan. 

Éppen azért nem volna igazságos eljárás a megítélés- 
nél most más mértéket használni, mint amilyen akkor hasz- 
náltatott. Valamint akkor nem kerestem mellékcélokat és 
csak taktikai botlást láttam az eljárásban: úgy most sem 
hiszem, hogy a nemzeti pártot az önkéntes, hazafias meg- 
győződésen kívül más is vezetné. A botlást azonban most 
is látom s indokaimat, mint akkor, úgy most is elmondom. 

Igenis, a 67-es intézmény veszélyben forog. Miért? 
Azért, mert ez az intézmény ellenkezik a dolgok belső ter- 
mészetével; a néporganizmusok pedig nem tűrnek meg ma- 
gukban olyan tényezőket, melyek az életösztönök fejlődését 
korlátolják. 

Ezt a veszélyt a szőnyegen levő javaslat nem hárítja 
el a 67-es intézmény fejéről. Sőt minél behatóbb a vizsgá- 
lódás, annál szembeötlőbb, hogy a javaslat nemcsak el nem 
hárítja, de még csak el sem odázza a veszélyt, hanem éppen 
ellenkezőleg, még komplikálja azt. Úgy néz ki a dolog, 
mikor a 67-es intézmény okából fogadják el a javaslatot, 
mint mikor valaki a haláltól való félelme okából öngyilkos- 
ságot követ el. 

A javaslat egy vám- és kereskedelmi szövetséget kíván 
meghosszabbítani. De meghosszabbítani egy szövetséget 
annyi, mint megkötni a szövetséget. A meghosszabbítást 
nem hozhatja más létre, mint aki a szövetséget létre hozta. 
Tárgya, eleme és módja sem lehet a meghosszabbításnak 
egyéb, mint a mi a megkötésnek volt. 

Minderről a 67. évi XII. t.-c. 58-68. §§-ai igen rész- 
letesen intézkednek. A 61. §. így szól: pA szövetség meg- 
kötése kölcsönös alku által történik oly módon, mint két 
egymástól jogilag független ország hasonló egyezkedései 
történnek.x Hogy pedig soha semmi kétség fönn ne forog- 
hasson az iránt, hogy mit érthet a törvényhozás a függet- 
len országok egyezkedési módja alatt, a törvény ezt is de- 
terminálja a következő szavakkal: sA két fél felelős minisz- 
tériumai közös egyetértéssel készítsék meg a szövetségi 
részletes javaslatot s terjessze azt mindenik az illető ország 
gyűlése elé s a két országnak megállapodásai lesznek ő fel- 
sége szentesítése alá terjesztendők.x 

Mi tehát a megkötés módja? Világos, hogy az alkot- 
mányos út. Még pedig nem akármilyen alkotmány. Nem 
14-ik paragrafusos alkotmány. Nem is dikaszteriális alkot- 
mány. Hanem olyan alkotmányos eljárás, melynek sarkala- 
tos föltétele a felelős kormányok javaslata, az országgyű- 
lések határozata és az uralkodó szentesítése. 

Így ezen sarkalatos föltételek megtartásával jött létre 
a vám- és kereskedelmi szövetség immár három ízben. Ezen 
év végével lejár a harmadik ciklus. Következik a negyedik. 
A három első tíz-tíz évre szólott. A negyediket csak egy 
évre akarja a kormány megkötni. Ezt szabad. Mert a tör- 
vény nem határozza meg a lejáratok idejét. Csak annyit 
parancsol, , hogy ez a szövetség ne legyen állandó. 

Tehát akár tíz évre, akár egy évre köttetik a szövet- 
ség, az a törvényre nézve közömbös. De már az, hogy mik 
legyenek a szövetség tárgyai, nem közömbös a törvény 
előtt, mert szakaszonkint texative fölsorolja azon tárgyakat, 
melyek a szövetségi egyezménybe fölvehetők és fölveendők. 
Ezen rendelkezés szerint jár el a szőnyegen levő javaslat is. 

Ám az sem közömbös a törvény előtt, hogy milyen 

módon köthető meg a szövetség. Már idéztem is a 61-ik 
szakaszt, melyben a megkötés módja világosan és részlete- 
sen megállapíttatik. És itt van a nagy bökkenő. Mert a kor- 
mány javaslata a megkötésnek ezt az egyedül törvényes 
módját egész mértékben mellőzi. 

Ugyanis a törvény első parancsa szerint a két fél 
felelős kormányainak mindenekelőtt közös megegyezésre 
kell jutniok. Ez nem történt meg. A második parancs sze- 
rint a két felelős kormánynak közös egyetértéssel részletes 
javaslatot kell készítenie. Nem történt meg. A harmadik 
parancs szerint a részletes javaslatot mindkét kormány köte- 
les az illető ország gyűlése elé terjeszteni. Ez csak nálunk 
történt meg, de Ausztriában nem. (Az új javaslatról beszé- 
lek, nem az október 12-ikiről.) Negyedik parancs, hogy a 
két országgyűlésnek megállapodása ő felsége elé terjesz- 
tessék szentesítés végett. Ez sem fog megtörténni, mert az 
osztrák birodalmi gyűlés nem fogja tárgyalni a szövetségi 
javaslatot; tehát megállapodásra sem juthat. Ötödik parancs: 
a javaslatból csak úgy lesz törvény, ha mindkét országgyű- 
lés megállapodását az uralkodó szentesíti. Ezt a parancsot 
is megszegjük, mert az osztrák országgyűlés nem állapodik 
meg semmiben. A semmit pedig szentesíteni nem lehet. 

Napnál világosabb ezekből, hogy kereskedelmi és vám- 
szövetség kizárólag csak az alkotmányos Magyarország és 
az alkotmányos Ausztria között jöhet létre. 

Ha bármi okból — akár azért, mivel a két kormány 
és két országgyűlés meg nem állapodik, akár azért, mivel 
itt vagy ott a parlament életműszerei pangásban vannak, 
akár azért, mivel Ausztriában nincs alkotmány, — a Szö- 
vetség nem köthető meg: akkor Magyarország önállóan 
intézkedik. 

Ezt teszi a fönforgó javaslat is. Önállóan intézkedik. 
Idáig helyes. Kérdés azonban, hogy miként akar intézkedni? 
Ez a punktum saliens. Felelet: intézkedik a szövetség fön- 
tartása értelmében. Tehát: mivel a szövetség nem köthető 
meg: ergo megköti. Jól vigyázzunk: a szövetséget köti meg. 
Melyik szövetséget? Azt, amelyiknek megkötési módját a 
61. §. megállapítja. Megköti pedig nem úgy, ahogy a tör- 

vény rendeli, hanem önálló intézkedéssel! Vagyis fölfüg- 
geszti a 67-es törvény kardinális rendelkezését anélkül, hogy 
erről egyetlen szóval megemlékeznék. 

Lehetetlen, hogy a nemzeti pártnak a közjogi téren 
is nagytekintélyű férfiai ne látnák, hogy a törvény lelkében 
egy igen fontos distinkció van, mely a Deák Ferenc elme- 
élét és alkotmányos bölcseségét minden idők számára hal- 
hatatlanná teszi. Ezen distinkció szerint óhajtandó ugyan 
köztünk és Ausztria között a kereskedelmi és vámszövetség, 
vagyis a vámközösség, de azt csak időről-időre és alkot- 
mányos úton, a két állam törvényhozásának elhatározása 
folytán szabad megkötni. Mihelyt ez nem lehető: az ország 
fentartja önálló törvényes intézkedési jogát. Melyik az? Az 
58-ik §. szerint saját kereskedelmének vámvonalak által való 
szabályozása. 

A szövetséget tehát Deák kizárja, mihelyt alkotmányos 
utón nem jöhet létre. Miért? Mivel a szövetségi viszony 
nemcsak kölcsönös érdektalálkozást föltételez, hanem köl- 
csönös befolyást is. A szövetség révén mi befolyást gyakor- 
lunk a közös tarifák megállapítására, Ausztria fogyasztási 
adórendjére és az egyezségnek egyéb tárgyaira. Viszont 
Ausztria is befolyást gyakorol a mi gazdasági életünk majd 
minden ágazatára. Ezt a befolyást Deák Ferenc megenged- 
hette, ha alkotmányos utón történik, mert abban a remény- 
ben élt, hogy a szabad népek megértik egymást. De már 
olyan szövetséget, amelynek megkötésénél az egyik alkot- 
mányos fél hiányzik, nemcsak azért nem engedett meg, mivel 
a szövetség szövetséges fél nélkül jogi, erkölcsi és fizikai 
képtelenség, hanem azért is, mert az abszolút módon kor- 
mányzott Ausztria befolyásában hazánk önállására nézve 
végzetes veszély rejlik. Míg tehát az alkotmányos Ausztriá- 
val óhajtandónak vélte a vámközösséget; addig szükséges- 
nek találta hazánkat az abszolút Ausztriától vámsorompók 
által is elkülöníteni, hogy az abszolút hatalom befolyása 
ezzel is csökkentessék. 

Így értem az idevonatkozó törvény lelkét. Nem hiszem, 
hogy a nemzeti párt tagjai másként értelmeznék. Mert, ha 
szövetséget foglal magába a kormány javaslata, — pedig 

azt foglal, — akkor mellőzve van a törvényben parancsolt 
megkötési mód; tehát föl van forgatva incidentaliter az 
1867. évi XII-ik törvény kötelező ereje. Ha pedig az önálló 
törvényes intézkedési jog alapján áll a javaslat, akkor ki 
van zárva a szövetségnek még csak lehetősége is, mivel a 
törvény vaskapcsai olyan dilemmát tartalmaznak: vagy Szö- 
vetség s akkor nincs önálló intézkedési jog; vagy önálló 
intézkedés s akkor nincs szövetség. 

Ezzel szemben a javaslat önálló intézkedési jogot is 
akar és szövetséget is. Egy lélegzetre meleget is, hideget 
is. Szabadságot és bilincset. A 67-es törvény megtartását 
és feldöntését. 

Elfogadhatja-e ezt a nemzeti párt anélkül, hogy a 
Károlyi István gróf módosítását megkövetelné? A Károlyi 
gróf módosítása nem egyszerűen állandó intézkedésre uta- 
sítja a kormányt, hanem egyszersmind az ország önálló gaz- 
dasági életének berendezésére is. Ez változtat a dolgon. 
A törvényes sérelmek igen nagy része ezzel elesnék. Ha 
nem is fölgyógyulás a betegségből, de legalább remény 
a fölgyógyuláshoz. Ezzel a módosítással a törvénynek szeg- 
zett tőr hegye le volna törve. így is meg; lesz az sebezve, 
de nem halálosan. 

A kényszerhelyzetről nem beszélek, mert nem szükség 
talán bizonyítanom, hogy az oppozíciónak soha sem volt 
föladata a kormányokat a kényszerhelyzetből kisegíteni. 
Majláthék is kényszerhelyzetben voltak Sadova után, de 
Andrássy nem kisegíteni törekedett őket, hanem eltávolítá- 
sukat követelte. A Badeni kényszerhelyzetének sem az volt 
a következménye, hogy az ellenzék kisegítette, hanem az, 
hogy megbukott. Mióta érdemel több kíméletet a Bánffy- 
kormány, mint azok, kik veszélyes helyzetekbe sodorták 
hazájukat? 

A függetlenségiek javaslata. 
1897. december 15. 


Politikai harcainkban új korszakot jelent a független- 
ségi és 48-as pártnak tegnap elfogadott határozati javas- 
lata. E fontos okmányt Győry Elek szerkesztette, olyan 
férfiú körültekintésével, kinek elmeéle kodifikátori munkál- 
kodásban csiszolódott fényessé. 

Olvasva ezen okmányt: első benyomása mindenkinek 
csak az lehet, hogy a felelősségérzet legkomolyabb alakja 
nyilvánul meg minden szavában. A kormánynak megdöb- 
bentő mulasztásai kényszerhelyzetbe sodorták hazánkat és 
az osztrák viszonyok jelleme a válságok egész sorozatával 
fenyegeti jövendőnket. Az ilyen helyzet higgadt mérlegelést, 
okos elhatározást, megfontolt eljárást parancsol minden 
hazafinak Túlzás a követelésben épen olyan ártalmas lehet,, 
mint meghátrálása jogban. 

A nemzet előtt két javaslat fekszik. Egyiket a kor- 
mány, másikat a függetlenségi párt készítette. Mind a kettő 
kibontakozást céloz egy bonyolult helyzetből. 
íme a különbségek. 

A kormány javaslata négy hónapi időhaladékot kér 
avégből, hogy újabb kísérleteket tegyen a kereskedelmi és 
vám szövetség megkötésére. Mit jelent ez? 

Azt jelenti, hogy a kormány kirúgta talpai alól a 
törvényt, mely azt rendeli, hogy ha nem sikerül az egyez- 
kedés: az ország önálló törvényes joga szerint intézkedjék. 
Meghosszabbított újabb egyezkedési kísérletezést a törvény 
nem ismer. Pedig részletes világossággal írja meg a proce- 
dúrát. Meghatározza a fölmondás határidejét, az egyezke- 
dés módját és a szövetség tárgyait. Ennek a kormány meg- 
felelt. Mindenekelőtt fölmondott s azután egyezkedett. Az 
egyezkedés nem sikerült. De a kormány ahelyett, hegy 
most már engedelmeskednék a törvénynek és az eddigi 
szövetség által lekötött és az új szövetség meghiúsulása 
által  föléledt önrendelkezési jog alapján vámvonalak által 

szabályozná kereskedelmi jogainkat, ahelyett időhaladékot 
kér újabb egyezkedési kísérletekre. 

A függetlenségi párt javaslata szintén nyújt időhaladé- 
kot a kormánynak, de nem arra, hogy újabb egyezkedési 
kísérleteket tegyen, mert ezt tiltja a törvény, hanem arra, 
hogy az ország önálló gazdasági életének berendezésére 
megtegye a szükséges intézkedéseket, — mert a törvény 
így rendeli. 

Ezt a szakadást át nem hidalható árokká mélyíti azon 
körülmény, hogy a kormány javaslata a kért négy hónapi 
időhaladék után sem rendeli el az önálló gazdasági beren- 
dezést, hanem csak vállandó szabályozásrax utasítja a kor- 
mányt. 

A törvény szellemében igen sokan hajlandók voltak az 
vállandó szabályozás alatt a vámsorompók fölállítását érteni, 
mert hiszen merő képtelenségnek tetszik úgy szabályozni 
egyoldalúlag egy ország vám- és kereskedelmi ügyeit, hogy 
annak vámsorompói ne legyenek. De azon nyilatkozatok 
után, melyek illetékes részről a pénzügyi bizottságban el- 
hangzottak ez az értelmezés ki van zárva. 

A pénzügyminiszter szerint mi valóságos paraziták 
vagyunk Ausztria testén. Rajta élősködünk; szívjuk az élet- 
nedvét; nála nélkül egy pillanatig sem élhetünk. Összes 
kereseti forrásaink elapadnak, ha nem Ausztria vagyonából 
merítjük az életitalt. Hitelünk megrendül, piacunk eltűnik, 
gabnánknak nem lesz vevője, papírjainknak elvész az értéke, 
forgalmunk megapad, — egyszóval összezsugorodunk, elsze- 
gényedünk, meglapulunk; mert úgy területünknek kicsiny 
volta, mint egész gazdasági berendezésünk arra utal min- 
ket, hogy önálló országnegyed ne lehessünk. 

Megértetted ezt, magyar nemzet? Amit nem tudtál 
eddig, most tudd meg pénzügyminisztered szájából. A te 
életed csak addig tart, amíg élősködhetel Ausztria testén! 
Mert a te sorsod a parazita sorsa. Életföltételeidet csak ide- 
gen testen elégítheted ki. Ha levakar magáról Ausztria: 
elpusztulsz, mint a hóra dobott tetű. 

Földednek termékenysége, vizeidnek ereje, erdőségeid- 
nek fája, bányáidnak érce, polgáraidnak munkássága, vér- 

keringésed a vasutakban, fölgyújtott tőkéd a pénzintézetek- 
ben, életrevalóságod a vállalatokban és az a szellemi kincs, 
melyet tudósaid, költőid, publicistáid összehalmoztak és az 
a lelki érettség, melyet ősi alkotmányod együtt az egyházi, 
városi, vármegyei és községi önkormányzatokkal polgáraid- 
nak nyújtott: mindez íme nem alkalmas arra, hogy a ma- 
gad lábán megélj; hogy idegen befolyás és vezetés nélkül 
meg tudd különböztetni a jót a rossztól; hogy le ne 
sülyedj azon alsófokú lények osztályába, amelyeknek hit- 
vány élete csak úgy tengődhetik tovább, ha tolakodó mó- 
don idegen testekre másznak, hogy rajtuk élősködjenek! 

Oh, az egri választásnak minden cudarsága létjogot 
nyert e pillanatban. A fenköltlelkű Szederkényi jelenik meg 
lelki szemeink előtt kopott ruhájában, szent rajongással a 
nemzeti eszményekért és megragadja kezemet, hogy ne 
folytassam tovább e gondolatot. Szelíd mosollyal szól 
felém: vne bántsd! Hadd teljék meg csordultig a pohár. 
Majd csak fölébred az alvó nemzet és számonkéri ezt a 
nagy szégyent.K 

Fölfogásával nem áll egyedül a pénzügyminiszter úr. 
Tisza Kálmán azt jósolá, hogy az utódok el fogják átkozni 
azokat, kik az önálló vámterületet fölállítják. Amiből vilá- 
gos, hogy önálló gazdasági élet — a liberális párt uralma 
alatt — még az esetben sem lehet reményünk, ha május 
1-ig az új egyezkedési kísérletek meghiúsulnak. 

Ezen hadüzenet nem hozta ki sodrából a független- 
ségi pártot. Nem az vezeti, hogy mit érdemel a kormány, 
mely frivol játékot űzött a törvénnyel és közérdekkel, midőn 
egy év előtt fölmondta a szövetséget, de az új berende- 
zésre egy lépést sem tett s most azzal áll elé, hogy nincs 
idő az önrendelkezési jog foganatosítására! Az sem vezeti, 
hogy minden alkotmányos eszközt megragadjon az inga- 
dozó 67-es mű teljes és tökéletes feldöntésére: hanem a 
felelősségérzetnek azon komoly tudatában, mely csak an- 
nak lelkét hatja át, aki nemcsak akadémikus elveket hirdet, 
de kész terve van nézetei gyakorlati érvényesítésére is, - 
megjelöli a kibontakozás törvényes módját és időt enged a 
rázkódások elkerülésére. 

Ebben áll a függetlenségiek határozati javaslatának 
nagy jelentősége. Forduló pont a párt életében. Egy kifo- 
gásolt, de fönnálló, tehát kötelező erejű törvény alapjára 
helyezkedik és számot vet a helyzet nehézségeivel. Nem- 
csak tagad, de javasol is. Megmondja, hogy mit nem akar; 
de azt is megmondja, hogy mit kell tenni. 

Erre nem felelhetnek a régi nótával: vigazatok van, 
de nem tehetünk másként, mert kényszerhelyzetben va- 
gyunk.xc Mert a mi válaszunk ez: vTegyétek azt, amit a 
törvény parancsol. Tegyétek úgy, ahogy megjelöltük. Ezzel 
meg lesz oltalmazva a törvény is, a közérdek is. Mi a 
helyzetet nem arra használjuk föl, hogy nektek kellemetlen- 
séget, a kormányzásnak nehézséget, az alkotmánynak bajt 
okozzunk, hanem arra használjuk föl, hogy a törvénynek 
engedelmességet szerezzünk, az ország alvó jogát fölélesz- 
sztik s titeket nagy és becses gazdasági érdekek előmozdí- 
tására sarkaljunk. 

Ha ezt a törekvést visszautasítjátok, mind e felelősség 
rátok hárul.x 

Ezt jelenti a függetlenségiek határozati javaslata. 


A casus belli. 
1897. december 17. 


Magyarország bármi közös viszonyra nézve csakis 
Ausztria alkotmányos képviseletével léphet érintkezésbe. 
(25. §.) 

Vám- és kereskedelmi szövetség csakis a két fél fele- 
lős kormányainak közös egyetértésével, a két országgyűlés 
elhatározásával és az uralkodó szentesítésével köthető. (61. §.) 

Ha az egyezkedés nem sikerülne, az ország föntartja 
önálló törvényes intézkedési jogát. (68. §.) 

Magyarország törvényes joga, hogy kereskedelmi ügyeit 
vámvonalak által szabályozhassa. 

Mindkét fél államterülete a szövetség idejére egy kö- 
zös vámterületet képez. (XVI. t.-c. 1. §.) 

Így szól a törvény. 

Ha tehát lejár a szövetség és nem újíttatik meg: 
ipso facto megszűnik a vámterület közössége. Ennélfogva 
kötelessége a kormánynak a törvény parancsához képest 
haladéktalanul hozzálátni gazdasági életünk önálló berende- 
zéséhez. De a kormány nem ezt teszi. 

Elismeri ugyan tegnap óta, hogy hazánk december 
31-én túl az önálló vámterület elvi alapján áll; de mégsem 
teljesíti a törvény parancsát, hanem négy hónapi határidőt 
kért a lejárt, meghiúsult és immár törvényesen kizárt szö- 
vetség megkötésére. 

Ez az egyik sérelem. 

A másik sérelem az, hogy a kormány még arra az 
esetre sem kötelezi magát a külön vámsorompók fölállítá- 
sára, ha a kért négy hónapi határidő alatt is meghiúsulna 
a szövetség megkötése. A sorompók fölállítása helyett vál- 
landó szabályozást ígér a 68. §. alapján. Ez egy: nesze 
semmi, fogd meg jól. Hiszen a mostani javaslat is a 68. 
§. alapján jött létre, mert ebben a szakaszban az önálló 
intézkedési jog van lefektetve. Már pedig a mostani javas- 
lat is önálló intézkedéseket tartalmaz. Annak az vállandó 
szabályozásinak nem a 68. §-ra kell támaszkodnia, hanem 
az 58. §-ra, mert ez mondja meg, hogy mi veleje és értelme 
van az önálló törvényes intézkedési jognak. Ez a szakasz 
állapítja meg az önálló vámterület jogát. 

A harmadik sérelem az, hogy a kormány arra az esetre, 
ha Ausztria megtagadná a viszonosságot, fölhatalmazást kér 
rendeleti utón szabályozni a fönforgó kérdéseket. 

Az első két pont a törvény integritását támadja meg. 
A harmadik: sérelem a józan ész ellen. Mert az olyan kor- 
mány, mely a szövetséget egy év előtt fölmondta és azóta 
semmit sem tett s ezáltal a magyar alkotmányos életet egy 
kutyaszorítóba kergette, nem érdemel annyi bizodalmat, 
hogy rendeleti utón való kormányzásra fölhatalmaztassék. 
Aki mégis fölhatalmazza: az nem cselekszik a józan belátás 
törvényei szerint. 

A megindult parlamenti csatában két tábor ütközik. 
Egyik ezt mondja: Tartsuk meg a törvényt. A másik ezt: 
Mellőzzük a törvényt. Az egyik így beszél: Megtartván a 
törvényt, intézkedjünk a gazdasági élet önálló berendezése 
iránt. A másik így: Mellőzvén a törvényt, tegyünk új kísér- 
letet a szövetség megkötésére. Ilyen a casus belli. 

A közvélemény könnyen eldöntheti, hogy melyik ré- 
szen van az igazság. 

Magyarországnak sok kárt okoz a vámközösség. A vita 
rendjén ez bőven ki lesz fejtve. Kossuth Ferenc nagy 
készültséggel fejtegette ma is. Adatai megdönthetetlenek. 
Tönkrejutással fenyeget ez a rendszer a gazdasági élet 
minden vonalán. 

Jogosult volna tehát a függetlenségiek álláspontja még 
azon esetben is, ha törvényt kívánnának változtatni abból 
a célból, hogy önálló gazdasági életre rendezzük be hazán- 
kat. És nem volna jogosult az ellentábor álláspontja még 
akkor sem, ha egy meglévő törvényhez konokul ragasz- 
kodva, elzárnák az utat az ország vagyonosodása elől. 

De mit mondjak e jelen esetben? 

A függetlenségiek nem változtatni akarnak a törvé- 
nyen, hanem azt teljes szigorában fönntartani. Egyszerűen 
engedelmeskedni kivannak egy fönnálló törvény világos 
parancsának. Ráhelyezkednek, mint legbiztosabb alapra, a 
törvényre és követelik, hogy azt tartsuk meg és annak értel- 
mében állítsuk föl a sorompókat. 

Az ellentábor pedig megkerüli a törvényt, azt megvál- 
toztatni nem meri, de kijátszani iparkodik, — félre sem 
csavarja annak értelmét, mert elismeri, hogy elvileg a külön 
vámterület alapján állunk; hanem azért mégis ignorálja a 
törvény parancsát s tényleg nem áll a külön vámterület alap- 
jára. E helyett kiteszi az országot négy hónapra az egyez- 
kedési kísérletezés bizonytalanságának s tudtul adja, hogy 
igyekezni fog azután is valamely fortéllyal, amit vállandó 
szabályozásnak nevez, kikerülni a vámterület önállóságát. 

Itt tehát a legkínosabb tünet mutatkozik, ami egy 
országban megérthető. A kisebbség követeli a törvény 
megtartását, hogy ezáltal hazája vagyoni érdekein  lendít- 

hessen. A többség mellőzi a törvényt, hogy ezáltal a haza 
rendszeres elszegényedését biztosíthassa. Van-e erre példa 
a népek történetében? 

Mert ha meg kellene változtatni a törvények egész 
sorozatát és új törvényhozási intézkedéseknek egész soro- 
zatára volna szükség avégből, hogy gazdasági életünket a 
magunk érdekei és a magunk belátása szerint önállólag 
rendezhessük be: akkor érteném — ámbár nem helyesel- 
ném, — ha a megszokásnak nyűge és a törvény eltörlésé- 
nek, módosításának nehézségei, az Ausztriával komplikált 
helyzet akadályai miatt a kormány tartózkodó álláspontra 
helyezkednék és aggodalmaskodnék a jövendővel járó 
bizonytalanságok fölött. Ezt érteném. Elvégre is a törvény 
sok viszonyra nézve összebogozott Ausztriával és kettémet- 
szeni a csomót nem épen könnyű föladat, mert a csomó- 
ban sok a véredény s ha elvágjuk, nem bizonyos, hogy 
mennyi lesz a vérveszteség. Tehát érteném, ámbár nem 
helyeselném, ha attól tartózkodnék a többség, hogy egy 
ilyen törvényes csomót vágjon ketté. 

De most nem erről van szó, hanem éppen az ellenke- 
zőről. Ezúttal maga a törvény mondja ki, hogy a szövet- 
ség megszűnt s hogy a szövetség helyébe lép az önálló- 
ság annak minden attribútumával. Ezúttal tehát csak magát 
a törvényt kell megtartani. Egyszerűen attól a végzetes 
lépéstői kell tartózkodni, hogy föllázadjon a kormány a 
legitimitás elve ellen. 

Mi legyen ilyen körülmények között a kisebbség fel- 
adata, ha nem az, hogy megvédje a törvény szentségét 
és ezzel a jogrendet? 

Ennek a nagy kötelességnek a teljesítésére — úgy 
állapította meg a kormány a munkarendet — csak 10-12 
ülés kínálkozik. Azt mondják, tessék a kötelességteljesítés 
érzetének minél szűkebb határokat szabni. Bocsánat! A kor- 
mány egy év előtt mondotta föl a szövetséget. Mit tett ez 
alatt? Volt ideje megtenni a szükséges lépéseket. 

Az országot ilyen dilemmákba kergetni nem szabad. 
Ha főzte: egye is meg. Ki az oka, hogy nincs idő a beható 
vitára? Az ellenzék? Az ország? Az alkotmány? Nem! 

Ennélfogva a keserű poharat nem az ellenzéknek, nem az 
országnak, nem az alkotmánynak kell kiüríteni, hanem a 
kormánynak. 

Tessék leköszönni! Az erkölcsi és alkotmányos rend 
parancsolja, hogy aki ilyen dilemmába sodorja hazáját, az 
ne viseljen kolompot. 


Apponyi gróf. 
1897. december 19. 


Aki azt hiszi, hogy függetlenségi embernek rosszul 
esett az Apponyi gróf tegnap nyert diadala, igen nagy 
tévedésben van. Minden függetlenségi ember el volt rá 
készülve, hogy azt az erőteljes parlamenti segítséget, me- 
lyet sok vitában nyújtott Apponyi gróf, előbb-utóbb nél- 
külöznünk kell. 

Sőt, ha igazságosak akarunk lenni, hogy a függet- 
lenségi eszmére nézve már rég kívánatos esemény köszön- 
tött be a tegnapi nappal. Föltéve, hogy ez a nap az Apponyi 
államférfiúi egyéniségének teljes érvényesülésére épített 
hidat. Pedig úgy érzem, hogy ez a hid készen is van. 
Elkészült Ausztriában a fajharc által, Budapesten a német 
császár beszédében nyilvánult politikai irányzat által, a koro- 
nánál a katonai nevelésre vonatkozó törvény által s végre 
azon bomladozó állapot által, mely a dualizmusban ő fel- 
sége többi országait és tartományait napról-napra mindjob- 
ban megfosztja attól a sarkponti bizalomtól, melyet eddig 
kizárólagosan élvezett. 

Ha volt is olyan idő, midőn az elveknek akadémikus 
fejtegetése és meleg ápolása a házi tűzhelyek szent oltá- 
rainál képezte a függetlenségi ember föladatát, — ez az 
idő alaposan elmúlt. Egy időre tévedésbe ejthette a nem- 
zet értelmiségét a 67-ben lefektetett közjogi alap termé- 
szete. Annyi benne a jogföntartás és oly sok benne az 

alkalmazkodás, hogy a tévedés könnyen megeshetett. Főként 
pedig megvan az a kiváló oldala, hogy az egyéni törekvés 
könnyű szerrel nyerhetett kielégítést. 

Belső természeténél fogva ellenkezvén a nemzeti erő- 
kifejtés örök törvényeivel, csak úgy volt föntartható, ha 
annak minden előnye, minden hatalma, minden igazsága 
lefoglaltatik egy érdekcsoport keletkezésére, itt jött létre az 
elfajult viszonosság az intézmény és az érdekcsoport között, 
amely ingataggá tette az alkotmányos hitet és megtörte a 
szabadsághoz fűződő reményeket. 

Uralomra jutott a kapzsiság. Azok az erkölcsi tenge- 
lyek, melyek az emberi együttlétnek szabályozói, megrendül- 
tek. A cselekvésnek egyetlen fékezője a büntető törvény 
lett. A szégyenérzet kipusztult, miként a nemes plánta a bur- 
ján sokaságában. Törvény, jog, igazság délibábos eszmé- 
nyekké lettek, mert a valóságban a nyers erő, a hatalom, 
a hazugság ütött tanyát. 

igenis; bármennyi jóindulattal — az ellenállásnak és 
jog érzetnek bármennyi fenségével alkotta is meg Deák 
Ferenc ezt az intézményt: mégis csak arra bizonyult alkal- 
masnak, hogy a nemzeti összeség jogai és érdekei benne 
elsorvadjanak, de az egyénnek kapzsi, brutális és kapasz- 
kodó hajlamai kifejlődjenek. 

Ilyen a tapasztalat. Ám, hibás a kezelés, — állítja 
Apponyi gróf. Amit láttunk, az nem következménye az 
intézménynek, hanem csak kinövése. A hazafias és erköl- 
csös kezelés más eredményeket mutatna föl. 

Ezek szerint kontroverzia keletkezett az intézmény mi- 
voltára és gyümölcsözésére nézve Apponyi gróf és a füg- 
getlenségi ember között. Mi a tapasztalásra hivatkozunk; ő 
a rossz kezelésre. Vitánk csak a tények erejével dönthető el. 
Mindaddig, míg e vitás kérdés végleg el nem dől, a füg- 
getlenségi eszme nem nyer támaszt a nemzet értelmiségé- 
nek jelentékeny részénél. 

Régi és jogosult vágy tehát, hogy dőljön el már egy- 
szer ez a vita. Vegye kezébe Apponyi gróf az ország kor- 
mányzását. Vigye oda széles látókörét, tiszta hazafiságát, 
becsületes szándokait. A függetlenségi eszme híve egész 

lelkéből óhajtja ezt. Hadd lássuk már egyszer annak az 
intézménynek necsak a fonákját, hanem az elejét is. Hadd 
döntsenek a tények afölött, hogy az a lehetetlennek látszó 
probléma, melyre a 67-es alku szelleme vállalkozott, kiegyez- 
tetni Magyarország önálló államiságát az összbirodalmi esz- 
mével, vajjon csakugyan megoldható-e az életben? 

Ha igen; ha a nemzet ezen intézményben is föltalálja 
az erőkifejtésnek mindazon eszközeit, melyek történelmi 
hivatásának individuális betöltésére szükségesek; ha az élet 
valósága azt bizonyítaná ránk, hogy az idegen befolyás 
nem nyűg, hanem támasz; ha a pártadminisztráció békói 
lehullnak s a parlamentben helyreáll az alkotmányos élet 
egyensúlya; ha az a közszellem, mely a véderőt áthatja, 
átváltozik az ő vezérlete alatt hazafias és alkotmányos érzü- 
letté: nos, akkor nyert pöre van Apponyi grófnak; szabad 
választások rendén is számíthat többségre; a függetlenségi 
eszme hívei pedig azzal a nemes öntudattal ápolgatnák a 
történelem hagyományait, hogy céljuk felé Apponyi gróf 
által egy lépéssel közeledtek. 

Igenis azt hiszem, hogy elmúlt az az idő, midőn be- 
érhette a függetlenségi ember az elvek akadémikus fejtege- 
tésével és meleg ápolásával a parlamenti és publicisztikai 
tűzhely lángjainál. 

A függetlenség nemcsak legfőbb java az életnek, de 
egyedüli föltétele is. Mivel pedig nincsen kedvünk a nem- 
zeti halálhoz, ennélfogva a föladat nincs bevégezve az eszme 
ápolásával. Kötelesség az eszmét meg is valósítani. Tehát 
minden kínálkozó időt és minden kedvező alkalmat megra- 
gadni, hogy közelebb jussunk a valósághoz. 

Ilyen időt értünk meg most. Ilyen alkalomnak nézem 
én az Apponyi gróf kormányra jutását is. Az időt azért 
nézem kínálkozónak, mert a gazdasági önállóság fontos 
alkatrésze a politikai függetlenségnek. Az Apponyi gróf 
kormányra jutását azért tekintem kedvező alkalomnak, mert 
vagy beválik mindazon remény, mely az ő vezérletéhez 
fűződik — s ezen esetben közelebb jutottunk célunkhoz; 
vagy hajótörést szenvednek szándokai az intézmény szirtjein 
s akkor a nemzet végkép elveszíti azt a bizalmat, melyet a 

közjogi kiegyezés irányában még ma ápol — s annyi hányó- 
dás, bizonytalanság, kapkodás és megalázkodás után végre 
is a függetlenségi eszmében keresi meg életének föltételeit. 
Én tehát a függetlenségi elvek szempontjából az 
Apponyi gróf kormányra jutását melegen óhajtom s azt a 
helyzet kibontakozására nézve döntő súlyúnak nézem. 


Kibontakozás. 
1897. december 22. 


Az Ausztriával kötött vám- és kereskedelmi szerződés- 
nek három lényegbe vágó ismérve van. Egyik az, hogy a 
szövetségnek módosítását vagy megszűnését egy évi föl- 
mondás előzi meg. A másik, hogy vámszövetségi viszonyban 
Magyarország csak az alkotmányos Ausztriával lehet. A har- 
madik, hogy: ha az egyezkedési kísérlet a szövetségre nézve 
meghiúsul, Magyarország az önálló vámterület alapján ren- 
dezi be gazdasági életét. 

A fölmondás megtörtént. Ez azt bizonyítja, hogy kor- 
mányunk vagy változtatni, vagy megszüntetni kívánta a Szö- 
vetséget. 

Időközben előállott a szövetségi viszony megszűnésé- 
nek két fontos előföltétele. Ausztria alkotmányos rendje 
képtelenné vált a tárgyalások fölvételére és befejezésére és 
emiatt, mivel ott az alkotmányos életműködés szünetel, az 
egyezkedési kísérlet meghiúsult. 

Ez a helyzet. 

Egészben véve egyszerűnek és átlátszónak tetszik min- 
den izében. A törvény részletesen gondoskodik a megoldás 
felől. Ha az egyezkedés nem sikerül, Magyarország fön- 
tartja önálló törvényes intézkedési jogát. Mi légyen az? 
Mindenki tudni véli, hogy mit jelent az önálló intézkedés. 
Olvastunk is rémes magyarázatokat. Még azt is írták, hogy 
önálló intézkedés az is, ha egyelőre lemondunk az önálló 

intézkedés jogáról. Azonban következetesen feledik a vtörvé- 
nyesx szót. Ezzel a szóval körül van írva, ha úgy tetszik, 
meg van szorítva az önálló intézkedés joga. Ez a szó azt 
jelenti, hogy a törvényben magában valahol lenni kell vala- 
mely rendelkezésnek arról, hogy ez az önálló intézkedés 
mikor, miként: törvényes. Valóban, a törvény meg is mondja, 
hogy mi az az önálló törvényes intézkedési jog. Meg- 
mondja pedig az 56. §-ban. Abból áll ez a törvényes jog, 
hogy Magyarország a maga kereskedelmi ügyeit vámvona- 
lakkal szabályozhassa. Sem több, sem kevesebb. Túlmenni 
sem szabad rajta, innen maradni sem szabad. 

A helyzet tehát egyszerű és átlátszó. 

Az egyezkedés a szövetségre nézve nem sikerült. Sza- 
bályoznunk kell tehát kereskedelmi ügyeinket vámvonalakkal. 

Nem azt mondja a törvény, hogy közjogilag, vagy 
elvileg előállott-e a külön vámterület állapota s hogy ebben 
az állapotban új kísérleteket tegyünk a szövetség megköté- 
sére; hanem azt rendeli, hogy szabályoztassék vámvonalak 
által a kereskedelem ügye. Nem képzeleti, nem levegőben 
lógó, nem papíron meghúzott vámsorompókról szól a tör- 
vény, hanem vámvonalak által való szabályozásról. Tehát 
látható, érzékelhető, megfogható sorompókról. 

Tessék hát létesíteni azokat a vámvonalakat. Semmi 
yhac, semmi vdex, semmi vhanemx. Tessék a törvénynek 
engedelmeskedni. 

A törvényt megváltoztathatják az illetékes tényezők. 
Ez lehet. De nem tették. Még kísérletképpen sem tették. 
A törvény tehát áll a maga szentséges mivoltában. Az or- 
szággyűlés elfogadta. A király szentesítette. Ezenfelül Ferenc 
József ő Felsége ünnepélyesen megesküdött az élő Istenre, 
a boldogságos Szűz Máriára s Istennek minden szentéire, 
hogy Magyarország alkotmányát sértetlenül föntartja. A zá- 
radékban pedig biztosította ő Felsége I. Ferenc József az 
országot arról, hogy a fönn beiktatott törvénycikkelyekben 
foglaltakat mind maga megtartja, mind más híveivel meg- 
tartatja. 

Nincs itt tehát helye sem konsziderációknak, sem poli- 
tikai mérlegelésnek, sem gazdasági kárnak vagy haszonnak. 

Legfőbb erősség a törvény. Legelső parancs a törvény 
parancsa. 

Béke csak addig van, amíg engedelmeskedünk a tör- 
vénynek. Ha ma a liberális párt mellőzheti a törvényt, úgy 
holnap ugyanannyi jogcímmel mellőzheti valamelyik hadtest, 
holnapután egy vármegye, azután a bírói hatalom. Hazánk 
békéjéből, a vagyonbiztosságból, a trón szilárdságából mi 
lesz ott, ahol nem tartják meg a törvényt? 

Tessék tehát nem egyszerűen vaz önálló intézkedési 
jogotx, hanem vaz önálló törvényes intézkedési jogotx foga- 
natba venni és a vámvonalakat felállítani. 

Ám, lehet! Micsoda? Nem lehet? Nem lehet a törvényt 
végrehajtani? A kibontakozásnak egyetlen törvényes mód- 
ját foganatosítani nem lehet? Ugyan miért? 

Mivel a sorompók fölállítására nincs megtéve a kellő 
előkészület. 

Úgy? ... Az már más. Mi tehát egy vis majorral 
állunk szemközt. Ez változtat a dolgon; de nem változtat 
a törvényen. Azonban vizsgálni kell, hogy csakugyan léte- 
zik-e az a vis major? Képesek vagyunk-e az osztrák határ- 
szélek forgalmi vonalait máról-holnapra vámőrökkel látni 
el? Betaníthatók-e egypár nap alatt azok a vámőrök? Van- 
nak-e vizsgálati helyiségek? Tudjuk-e, hogy minő tarifákat 
alkalmaznak az osztrák árukra? Meg vannak-e a külálla- 
mok nyugtatva az iránt, hogy a közös vámterületen vállalt 
kötelezettségeinknek ezentúl is eleget teszünk?  Kaptak-e 
megfelelő utasításokat a közös konzulátusok?  Tétettek-e 
intézkedések, hogy a fogyasztási adóbevételeknél ami a 
mienk, az csakugyan a miénk legyen? 

E kérdésekre a felelet egy megdöbbentő vnemx. Min- 
denki tudja, hogy — nem. Egyetlen előkészítő lépés sem 
történt arra, hogy a törvény parancsa foganatosítható 
legyen. Hazánknak egész gazdasági élete a véletlen esé- 
lyeinek van odadobva. A polgárok vagyona, a kereskede- 
lemnek minden érdeke, a törvénynek kötelező ereje, a jog- 
rend szilárdsága; tehát jóformán mindaz, ami becses az 
állami kötelékben, íme lutrira van téve. 

Kinek volt kötelessége a szükséges előkészületeket 

megtenni? Kicsoda idézte ránk azt a rettenetes állapotot, 
hogy a törvényt foganatosítani s ezzel a helyzet bonyo- 
dalmait eloszlatni nem lehet? Ki az, aki fölmondta egy év 
előtt a szövetséget és mégsem tett egy lépést sem az ön- 
álló berendezkedésre? 

Igazságos ítéletet kérek! 

Ne legyünk e téren a kormánnyal szemben se ellen- 
zékiek, se ellenségek. Ne vádló legyen az ország; pedig 
nagy alkalom van a vádra. Panaszos se legyen; hej, pedig 
sok van a rováson. Legyen bíró az ország. Alakuljon át 
egy óriási esküdtszékké. És mondjon Ítéletet szenvedély 
nélkül, elhamarkodás nélkül, lelkiismeretesen. 

Ki ahibás? 

Kerek egy esztendeje volt a kormánynak, hogy az 
önálló gazdasági élet berendezésére elkészüljön. Munkáját 
nem hátráltatta senki, terveit nem közölte senkivel, akaratá- 
nak nem volt az országban akadálya. Erőt és időt tőle a 
parlament el nem emésztett, mert a parlamenti életet 
kerülte, az alkotmányos fórumokat negligálta. Bírálat és 
háborúság nélkül dolgozhatott. 

Megkérdezték szándékai felől; — nem felelt. Megkér- 
dezték az előkészületek mibenlétéről; — nem felelt. Saját 
kizárólagos felelősségének köpenyébe burkolódzva ment neki 
a jövendőnek. 

Ezenközben tornyosultak az osztrák fellegek. A leg- 
brutálisabb gazdasági izgatás vett erőt az osztrákok lelkén. 
Hivatalos színű szakkörök csatakiáltásai töltötték meg a 
levegőt. Az osztrák kormány nem csillapította az izgalma- 
kat, hanem ellenkezőleg: szintén fenyegető állásba helyezte 
magát hazánkkal szemben. Az osztrák pénzügyi körök már 
a millenáris évben sortüzet adtak ellenünk. Az osztrák pia- 
cok városról-városra üzentek hadat nyerstermékeinknek. 

Hol és miben lehetett biztosíték arra, hogy méltányos 
szövetség jöhet létre? Egyetlen biztosíték lehetett a Badeni 
kormány ilyen vagy amolyan ígérete. 

Ám tudni kellett, hogy Badeni nem parlamenti kor- 
mány. Tudni kellett, hogy megbízható többsége nincs. Tudni 
kellett, hogy minden osztrák párt gyűlöl minket és arra 

utazik, hogy gazdaságilag jogtalanul kizsákmányoljon. Tehát 
tudni kellett, hogy a Badeniben remélt biztosíték nem ko- 
moly. Mert tudni kellett, hogy a szövetség megkötéséhez 
nemcsak a kormányok, hanem minden alkotmányos tényező 
hozzájárulása szükséges. 

Jött a nyelvrendelet s ezzel jött a fajharc. Mindenki 
látta. Dimenzióit, elfajulását, kegyetlenségeit, engesztelhe- 
tetlenségét olvastuk mindennap. Társaskörökben, nyilvános 
helyeken, utcán, a műhelyekben, az irodákban erről be- 
szélt mindenki négy hónapon át. Mindenki látta, érezte, 
tudta, hogy Badeni nem lesz képes megbirkózni ezzel a 
rettenetes harccal. Lehetséges-e, hogy csak éppen a ma- 
gyar kormány ne látta volna ezt? 

Ha pedig látta — már pedig látta — szabad volt-e a 
kormánynak még e szenvedélyes harc tüzében is Badeniről 
azt föltételezni, hogy keresztül tudja vinni a szövetséget 
alkotmányos utón? 

Meglepetés tehát a magyar kormányt nem érte. Már 
maga a fölmondás arra utalta, hogy előkészületeket tegyen. 
Erre utalta ezenkívül az Ausztriában lángra kapott gazda- 
sági harc tüze. Erre utalta azon körülmény, hogy Badeni- 
nek nincsen valódi gyökere a birodalmi gyűlésen. És végre 
erre utalta a fajgyűlölködésnek az a szenvedélyes kitörése, 
mely egészen és minden vonalon Badeni ellen irányult. 

De kormányunk nem értette meg sem az események 
intő szavát, sem a viszonyok kényszerítő erejét, sem a föl- 
mondással járó kötelesség parancsát. 

Az előkészületeket nem tette meg. 

Ki a hibás? 

Most pedig nem azt javasolja ez a kormány, hogy 
a törvényhozás nézze el mulasztásait, jelentse ki az új 
törvényben a fönnálló törvényes jogokhoz való ragaszkodást 
és adjon neki időt a törvény foganatosítására; hanem elő- 
ször bizalmat kivan arra a célra, hogy ismét fölvehesse 
az egyezkedés fonalát; másodszor bizalmat kivan, hogy az 
állandó szabályozás iránt lépéseket tegyen, ha nem sikerül 
az egyezkedés; harmadszor bizalmat kivan, hogy ha meg- 
szűnnék Ausztriában a viszonosság, intézkedhessek ren- 
deletileg. 

Ez egy kicsit mégis csak sok. 

Képtelensége, tudatlansága, mulasztása oda sodorta 
az országot, hogy — ha kellő bírálat és megfontolás nél- 
kül, rögtön, azonnal el nem fogad a Ház egy fölötte 
zavaros, villával összehányt-vetett, törvénybe ütköző, alkot- 
mányt sértő, önmagának ellentmondó, föléledt önrendelkezési 
jogainkat hátravető javaslatot: akkor nincs más mód, mint 
feldönteni az alkotmány legféltettebb alapelvét és rendele- 
tekkel szabályozni a fenforgó nagy kérdéseket. 

Hohó! Ez már mégsem tréfa! Nem lehet egy törvény- 
hozás mellének ilyen revolvert szegezni. Vagy bízol ben- 
nem, vagy nincs alkotmány; vagy elfogadsz egy alkotmá- 
nyos jogaidat sértő javaslatot, vagy fölforgatom az egész 
alkotmányt. 

Mégis vakmerő lépés odaállani ezzel az alternatívával: 
Vagy Bánffy, vagy alkotmány. 

A bírói széket ülő ország választása nem nehéz. Számba 
veszi a magyar alkotmány becsét és számba veszi a Bánffy- 
kormány becsét. Melyik értékesebb? Megméri, hogy tudunk-e 
élni a Bánffy-kormány nélkül? Mi lesz jobb: alkotmányos 
szabadság  Bánffy-kormány nélkül, vagy  Bánffy-kormány 
alkotmányos szabadság nélkül? 

Más kibontakozás nincs. 

A javaslat összes tartalma bizalmat föltételez. Hogy 
idáig jusson az ország, ahhoz az kellett, hogy minden okos, 
törvényes, előrelátó lépést elhanyagoljon a kormány. Ilyen 
kormánynak a többség sem adhat bizalmat. Ellenkeznék ez 
az erkölcsi renddel és a parlamenti élet természetével. Egy 
másik kormánynak azonban adhat, mert az nem részese az 
elkövetett feneketlen hibáknak. 

A kibontakozás egyetlen módja tehát a Bánffy-kormány 
lemondása. 

És én kérdem a nagy bírótól, az ország közvélemé- 
nyétől és minden szabad polgárnak lelkiismeretétől, nem 
hazafias kötelessége-e a Bánffy-kormánynak letenni azt a 
gyeplőt. amellyel bánni nem tudott. Szabad-e helyén ma- 
radni annak a kormánynak, melynek hibája, tévedése, mu- 
lasztása abba a dilemmába sodorta az országot, hogy vá- 
lasszon a kormány és az alkotmány között? 

Igenis, a kormány megteheti, hogy egy erőszakos 
utón létrehozott és erőszakra hajló többség támogatását 
igénybe vegye s ezen támasz segélyével helyén maradjon 
és felforgassa az alkotmányt. Ezt megteheti. A fizika nem 
tiltakozik. De a jogrend tiltakozik. És nem tudom hinni, 
hogy magának a kormánynak és a többségnek hazafias 
lelkiismerete is ne tiltakozzék. 


Oroszlánbőrben. 
1897. december 24. 


Ez az okos világ mindig bolondítható volt. Zubolynak 
van igaza vén, Pyramus, nem Pyramus vagyok ám, hanem 
Zuboly a takács.x Mindjárt megnyugszik a világ. 

Aztán ki kell jelenteni azt is, hogy vholtig sajnálnám, 
ha oroszlánnak néznének: nem, én nem vagyok oroszlán. 
Ne féljenek, ne reszkessenek!x 

sÁm, hogy viszünk terembe holdvilágot? Potomság, 
a vackor esze szerint. vValaki fölléphet és mondhatja, hogy 
ő a hold személyét prezentálni jött. 

yDe mi lesz a fallal?x Ez is gyerekjáték. yValaki pre- 
zentáljon falat is,x — tanácsolja Zuboly. Legyen rajta egy 
kis mész, egy kis sár, egy kis habarcs, amivel jelentse, 
hogy ő a fal.c 

Az okos világ ezt is elhiszi. 

yAki pedig az oroszlánt játsza, le ne találja vágni a 
körmét! c 

Körmönfont Bánffy játszta tegnap az oroszlánt. Bele- 
bujt az Apponyi gróf beszédje bőrébe. így előzte meg 
korát — a farsangot. És beszélt az oroszlánbőrben. Pompás 
maszk. Simán, vontatva, majdnem méltósággal lépdelt a 
bársonyszék sorompójához. Várta a csöngetyű szót, hogy 
mikor kezdje az előadást. Az elnök jelt ad. 

Amint felkél, nyújtózik, feszül: pötyögős marad mégis 

az oroszlánbőr. Csöndes mosolygás kíséri fölléptét. Elő- 
ször is a falat prezentálja. yEgy kis mész, egy kis sár, egy 
kis habarcs.x Megvan. Ő a fal és senki más. A legtökélete- 
sebb fal. Nem látod a sarat? Csak álfal, de fal. Mész, sár 
és habarcs. Tégla nincs. Kő sincs. Még vesszőfonat sincs. 
Csak mész, sár és habarcs. Hanem azért fal. 

Vajjon megtörik-e ilyen falon a magyar alkotmány? 

A jelenet változik. 

Oda nézzetek! Most — holdvilág. Mert holdra is van 
szükség a komédiában. Hogy ne legyen sötétség. Tisztán 
akar látni az ország. Tudni akarja, mért nem törvény a 
törvény? Mért nem négy a kétszer kettő? Milyen a vám- 
vonal vámsorompó nélkül? Milyen a szövetség, szövetséges 
nélkül? Kit kötelez az olyan szerződés, mely senkit sem 
kötelez? Mindazt megmutatja a hold. Oda nézzetek! 

Nem látjátok? Hogy is ne! Hiszen hallottátok: va több- 
séget vitatni lehet, de kétségbe vonni nem.x Jártatok már 
Dodonában? És Pythia jósnőt hallottátok már? A Korán 
igazságait, a Bibliának kijelentéseit elfeledtétek volna? Tap- 
soljatok! Hogy mondta az intendáns? vSekszpírt vagy jól 
kell adni, vagy sehogy; de adni kell.x Hiszen ezen embert 
maga a Szentlélek szállotta meg. Egy kellő szó a kellő 
pillanatban. Bolond, aki ezentúl is aggódik. A szövetséget 
vitatni lehet, de kétségbe vonni nem. A vámközösséget 
vitatni lehet, de kétségbe vonni nem. A korona akaratát 
vitatni lehet, de kétségbe vonni nem. 

Ki mondja ezek után, hogy Bánffy vnem helyeselhető? c 

De ki is beszél többet Bánffyról? Tegnap belebujt 
Apponyiba, mint a kukac a sajtba. 

Mikor sajtot vásárolsz, úgy-e a sajtot méred s nem a 
kukacot. Két hatosért sajtot, — ezt megérti a fűszeres. De 
ha mondod: két hatosért kukacot, — ezzel megsérted őt. 

A kukac nem jár külön. Önálló jelentősége annak nin- 
csen. De fontosságra tesz szert azonnal, ha beleköltözik a 
sajtba. íme, benne van. Amíg nem volt benne, igaz ínyenc- 
falat gyanánt emlegette mindenki az Apponyi sajtot. Most? 

. Hiszen kukac van benne! Ennek az a forgalmi jelen- 
tősége, hogy így nem kell a sajt senkinek. 

Csak legalább az oroszlán szerepet hagyta volna el. 
Avagy ha nem fogadta el a Zuboly tanácsát és levágta 
volna a körmeit. De nem. Ez az ember makacs. 

Szorosabbra akarja xösszehúznix a viszonyt Ausztriá- 
val. Éhez a vállalathoz köröm kell s főként oroszlánbőr. 
Hogy mi van a bőr alatt, maradjon toilett titok. Ne legyünk 
indiszkrétek az öltöző zugjai irányában. Rossz ízlésűek se 
legyünk, hogy az oroszlánbőrről mindjárt Aesopus jusson 
eszünkbe. Fogadjuk el a látszatot valóságnak, a körmöt 
fegyvernek, a cérnát sörénynek. Ne fortélyoskodjunk afölött, 
hogy szűk-e, tág-e az Apponyi beszédpalástja a Bánffy mi- 
voltán? Vegyük a dolgot komolyan. 

Bánffy így beszél: Urak én most Apponyi vagyok. 
Apponyi az én szájammal beszélt; az én gondolataimat 
mondta el. Apponyi által az én közjogi kvalitásom jutott 
nyilvánosságra. Apponyi képviseli az én  igazságomat. 
Apponyi mondta el az erősségeimet. Apponyi felel az én 
tetteimért. Amit én csinálok, azt Apponyi csinálja. Amire 
vágyom, arra törekszik Apponyi is. Az Apponyi dicsősége 
az enyém. Az én felelősségem az Apponyié. Különbség csak 
az, hogy Apponyinak nincsenek körmei. Nekem vannak. 

Ezekkel a körmökkel erősebben xösszehúzomc a viszonyt 
köztünk és Ausztria között. Igenis, Ausztriában megakad a 
parlament kereke. Hát akadjon meg nálunk is. A Szilágyi 
kísérlete lírum, — a Csáki kísérlete lárum, — az Andrássy 
kísérlete lírum-lárum. Ne legyen béke! Mert nekem körmeim 
vannak. yNe legyen béke, míg rossz szívetekből a vér utolsó 
csöpje nem csurog Ezt mondta Plató. Talán Madách. 
Talán Petőfi. Mindegy. Egyik sem volt miniszterelnök s 
Lukácstól Bécsből egyik sem kapott chiffre-sürgönyt. 

yErősebben összehúzni!x — Ez már programm. Ausztriá- 
ban bomlik az alkotmányos rend. Illik, hogy nálunk is 
bomoljék, Rég megmondtam, én vagyok Magyarország 
utolsó alkotmányos miniszterelnöke. Hadd teljék be a jós- 
lat. Hallottátok már hírét Batthyány Lajosnak? Ő volt az 
első. Meghalt. Hát Reviczky Ádámnak? Ez is meghalt. 
Ám ez föltámad. Általam és bennem támad föl. íme, kör- 
meim! Úgy-e jól megnőttek? Majd meglátjátok, miként 
tépem szét azt a papírt, amelyre az alkotmányt fölírták. 

Megoldási módok. 
1897. december 29. 


Farizeus ábrázattal hirdetik, hogy nincs más lehetősége 
a megoldásnak, mint a patens. Valóban? Oda jutottunk 
volna, hogy nektek a pátens-megoldás? Más mód pedig 
csakugyan ne volna. 

Én tudok egyet. Sőt kettőt is tudok. 

Egyik ez: tartsuk meg a törvényt. 

Másik ez: mondjon le a kormány. 

Ahol jó egészségben van a közérzület, ott a megoldás- 
nak mindkét neme egyszerre következnék be. Mi, akik gyar- 
lók vagyunk és egy sokszázados lidércfény világánál állandó 
optikai csalódásban vagyunk az igazság mivolta felől be- 
érjük a megoldásnak egyik módjával is. 

Ha csakugyan életbevágó ezen mi nagy államférfiaink- 
nál a nyugdídjképesség ideje: hát isten neki, melengessék 
még néhány hétig didergő tagjaikat a bársonyszéken, hadd 
érjék meg számukra a penzió gyümölcse. Ennél egyéb célt 
eme kabinet miniszterkedésében úgy sem képes az ország 
fölfedezni. 

De a törvényt tartsák meg! Gondoljanak a nyugdíjra. 
Ezt is a törvény adja. Törvény ha nincs: nyugdíj sincs. 
Olyan argumentum ez, amelyet hazánkban minden adótár- 
nok és minden miniszter megért. 

A fölmondás mindkét fél részéről megtörtént. Ha ez 
nem történik, beszélhetnének a szövetség hallgatólagos meg- 
hosszabbításáról. De megtörtént. Nem elkésve, hanem a 
maga rendes idejében mondta föl a magyar kormány a vám- 
szövetséget. Igaz, vagy nem igaz? 

Ezek után a magyar kormány megkínálta az osztrák 
kormányt egy új szövetséggel. Törvényeink szerint ilyen 
szövetség csak az alkotmányos fórumok hozzájárulásával 
köthető. A magyar törvényhozás hozzá is járult október 
12-én az új szövetségi javaslathoz. Ellenben az osztrák tör- 
vényhozás nem járult hozzá. A szövetség tehát nem jött 
létre. A régi szövetség pedig föl is mondatott s le is jár 
december 31-én. 

Maradtunk tehát és leszünk január elsején kereskedelmi 
és vámszövetség nélkül. 

Ez úgy-e borzasztó? Nem lesz megkötve a kezünk. 
Lábainkról lehull a gyarmati állapot bilincse. Ezentúl önma- 
gunkért kell izzadnunk, nem pedig Ausztria javára. Hát 
nem kétségbeejtő ez? 

De ha megszűnik a szövetség, mi a tenni való? 
A törvény szerint ez: önálló intézkedési joggal szabályozzuk 
kereskedelmi ügyeinket. (68. §.) A szabályozás önálló és 
jogilag független országok módja szerint, vámvonalak által 
történik. (58. §.) 

így a törvény. Tessék megtartani. Nincs idő. Adunk 
rá időt. De nem arra, amire ti kértek időt, — újabb egyez- 
kedési kísérletekre; hanem arra, hogy törvényes jogaink 
életbe lépjenek. 

Ám, a kormány nem akar a jogilag és törvényesen 
beállott külön vámterület alapjára állani. Annyira ragaszko- 
dik a gazdasági függés állapotához, hogy arról még a 
törvény világos parancsára sem mond le. 

Ez egy kissé különös. Mert a kormány nézete nem 
a parlamenti többség vagy a korona nézetével jött ellen- 
tétbe hanem a fönnálló törvénnyel. Ha a többséggel vagy 
a koronával jutott volna ellentétbe: úgy-e lemondana? Nos, 
most a törvénynyel jött konfliktusba. És mit cselekszik? 
Talán ezt: készebb vagyok ezt a törvényt módosítani, mint 
végrehajtani? Avagy ezt: készebb vagyok lemondani: mint 
ezt a nekem nem tetsző törvényt végrehajtani? Nem. Pedig 
egyenes ut volna mind a kettő. De a kormány a világ 
leggörbébb útját választotta, így szólván: a törvényt nem 
tartom meg, nem is módosítom, le sem köszönök miatta, 
hanem keresztülgázolok rajta. 

Lehet-e egyebet tenni, mint amit a függetlenségi párt 
tesz? Védjük, oltalmazzuk, fenntartjuk a törvényt. Ez a mi 
tisztünk. Különös, hogy a história, amely megdöbbentő mó- 
don ismétli magát. Az úgynevezett magyar lázadók és forra- 
dalmárok sohasem reformokért küzdöttek, hanem az alkot- 
mányba foglalt törvényes rend oltalmazásában véreztek el. 
Dúló csaták hevében is a corpus juris hungarici volt szent 
paizsuk. 

Jellemző, hogy a természetes és egyszerű megoldás- 
nak egyik módját sem fogadja el a kormány. Ehelyett pá- 
tensei fenyeget. Ki ijed meg? Aki gonosz dolgot cselek- 
szik, azt illeti meg a félelem. 

És újabb törvény másként nem intézkedik, a meg- 
levő törvény szerint január elsején külön vámterületünk van. 
Erre a pillanatra immár harminc év óta várunk. A szemé- 
lyes előnyök minden kínálkozó alkalmát nemes hevüléssel 
utasítottuk el magunktól, hogy megérhessünk becsületben 
egy ilyen pillanatot. Micsoda elvetemültség volna tőlünk, 
meg nem ragadni ezt a szent időt? 

Igenis, megragadjuk. Nem engedjük, hogy olyan javas- 
lat emelkedjék törvényerőre, mely azt a pillanatot elodázza. 
Harcunk sokszor volt reménytelen. De most alkalmunk van 
a Nébó ormáról megmutatni nemzetünknek az Ígéretföld- 
jét. íme, amit fogadtunk, meg van. Nincs többségünk, hogy 
gyümölcsöztessük számodra a külön vámterület Ígéretföld- 
jét. De volt erőnk, hogy ide kényszerítsük a kormányt. 

Nem a mi hibánk: ha a kormány készebb az alkot- 
mányt földúlni, mint a törvényt megtartani. Készebb páten- 
sekkel kormányozni, mint lemondani. 

Kibontakozásul azt ajánljuk, hogy tartsák meg a tör- 
vényt. Ez a törvény erejének győzelmét jelentené. Azt is 
ajánljuk, hogy mondjon le a kormány. Ez a felelőség elvé- 
nek győzelme volna. 

Egyik módot sem fogadják el. Miért? Mivel nem a 
törvényt, nem is egy parlamenti elvet akarnak győzelemre 
juttatni, hanem a Bánffy-kormányt. Csakhogy győzzön. Még 
a törvény sérelmével is; még az alkotmány megcsorbításá- 
val is! Ez valóban megható ragaszkodás. De a hazafiasság- 
nak nem sok köze van hozzá. A józan észnek pedig éppen 
semmi köze sincs. 

Ki az erősebb? 
1897. december 31. 


Néhány óra múlva e sorok megjelenése után, éjféli 
tizenkét órakor, a vámszövetség köteléke a törvény erejénél 
fogva fölbomlik s hazánk eléri az önálló gazdasági életnek 
rég óhajtott függetlenségét. Rázkódások nélkül, az érdekek 
sérelme nélkül és anélkül, hogy politikai és katonai viszo- 
nyunk Ausztriával a legcsekélyebb változást is szenvedné - 
halkan, észrevétlenül, miként a lombfeslés egy harmatozó 
éjszakán, úgy lép Magyarország a maga szuverén jogainak 
birtokába. 

Mily különös! A nemzeti erély idegszálai még csak 
meg sem feszültek; Ausztriával, melynek sok oka van gör- 
csösen ragaszkodni a szövetséghez, még csak össze sem 
szólalkoztunk; fortélyt, erőszakot nem használt senki: mégis, 
a nemzet hő vágya, mit bírni óhajtott, de remélni alig mert, 
íme teljesedik; háztartásunkat saját belátásunk szerint ren- 
dezhetjük; a nemzeti közmunkásságnak egy merőben új, 
tágas birodalmát vesszük birtokunkba; idegen befolyástól 
menten fogunk rendelkezni összes vagyoni forrásainkkal; 
megszűnik az a kár és szégyen, hogy idegen országnak 
fizessünk adót. 

Kezünkről, lábunkról bilincs hull le az újév hajnalán. 
Gyarmatosok helyett szabad polgárok leszünk. Nem visel- 
jük többé az idegen ipar monopóliumának szégyenbélyegét 
borús homlokunkon. Nem érezzük többé az idegen érdekek 
ostorcsapásait meggörnyedt hátunkon. Szabadok leszünk . . . 

Mi történt? Semmi egyéb, mint amit mindennap 
látunk. A nap leszáll nyugaton és éjbe borul a mi vilá- 
gunk. Aztán lefekszünk; álom jön szemünkre; tétlenségbe 
esünk, öntudatunk elszáll, akaraterőnk lehanyatlik, szabad- 
ságunk szétfoszlik. De a keleti láthatáron hajnalhasadáskor 
megjelenik a nap: világosság lesz, izmaink fölélednek, aka- 
raterőnk birtokba veszi valónkat, talpra állunk, gondolko- 
zunk, cselekszünk. Az álom bilincse lehull. Szabadok leszünk. 

Mindezt megszoktuk; föl sem tűnik tehát. 

Most pedig nyugtalankodunk. Miért? Mivel hogy föl- 
ébredtünk. Mivel megint urai lettünk saját sorsunknak. 

Néhány szakasza a törvénynek elaltatta hazánk abbeli 
törvényes jogát, hogy vkereskedelmi ügyeit vámvonalak által 
szabályozhassa.x Elaltatta pedig abból a végből, hogy vám- 
közösségbe lépjünk Ausztriával. Megtörtént. Napunk leáldo- 
zott a nyugoti szemhatáron. Sötétség borult bérceinkre és 
rónáinkra s lelkünkre-testünkre álom nehezedett. 

De meg vagyon írva, hogy ha meghiúsul az egyezke- 
dés: föléled a törvényes jog. És meghiúsult. Nem mi hiúsí- 
tottuk meg. Nem is a másik egyezkedő. Maga a jó Isten 
jelent meg dönteni a nagy, történelmi erők ellenállhatatlan 
hatalmával. És döntött. A vámszövetséget megkötni nem 
lehetett. 

Ezáltal az elaltatott törvényes jog önként, önmagától, 
saját erejéből föléledt. A nap megjelent a keleti" szemhatáron. 
Vele a világosság, az önrendelkezés törvényes joga, a gaz- 
dasági élet szabadsága. Visszatért az a jogállapot, hogy ha- 
zánk a maga vkereskedelmi ügyeit vámvonalak által szabá- 
lyozhassa.x 

Ez a száraz tény. Sem több, sem kevesebb. Megnyer- 
tük az önálló gazdasági élet minden föltételét. 

Nincs egyéb hátra, mint alkalmazásba venni az eszkö- 
zöket. A szerencsés események bőségszarva ölünkbe ejtett 
egy alvó jogot, mely a függetlenségi párt meleg karjai között 
föléledt. És annyi harc, annyi mellőzés, annyi gúny és 
számba nem vevés után a függetlenségi párt elérte azt a 
magasztos történelmi pillanatot, hogy büszke lélekkel nyújtja 
oda a nemzetnek a föléledt jogot. Ím, itt van. 

Az ébredezőnek új altatószert akart a kormány adni 
egy fortélyos javaslat méregitalával. De mi nem tűrtük a 
méregkeverést. Odaállottunk a jog oltalmazására. Elszánt 
sorainkat nem tudta megtörni a hatalom. Az ébredező ajkát 
nem érinthették meg az álomitallal. Fölébredt. Itt van. Élj 
vele magyar nemzet bölcsen, megfontolással, erőidnek fej- 
lesztésére, fiaidnak boldogulására, önmagadnak büszkeségére. 
Szabaddá lettél az újév hajnalán. 

Milyen különös!  Bérceink ormán nem gyúlnak öröm- 

tüzek és a keblek mélyét nyugtalanság fogja el. Mint mikor 
a kis kanárit kibocsájtják a szabadba. Vidám csicsergéssel 
nem üdvözli a nagy alkalmat, hogy szabaddá lett, hanem 
meghúzódik az első lomb alatt félénken, gyáván, reszketve 
a széltől, mely fölfrissít más lényt, megijedve a bogártól, 
mely fölötte zümmög, kétségbeesve a jövőtől, hogy nem lesz 
már etető gazdája. 

Szegény, szerencsétlen nemzetem! Hát csakugyan félsz 
a szabadságtól? A híres turulból kanári madár lett a közös 
vámsorompók kalitkájában? Azt hiszed, hogy téged az 
osztrák kitartott? Minő megalázás, ah, milyen szégyen, hogy 
így kell rólad beszélni! 

Te, ki annyiszor voltál nagy a szenvedésben és oly 
sokat szenvedtél, hogy szabad lehess, — mi lelt? Fiaid hű- 
sége talán csak nem szűnt meg végképpen? Az a nagy 
többség, mely együtt van, hogy törvényt hozzon, jogot véd- 
jen, törvényt megtartson, talán csak nem állott be összesen 
és egyenkint osztrák cselédnek? 

Írott törvényünk világos. Ha nem sikerül az egyez- 
kedés: marad számunkra a törvényes jog. (68. §.) Melyik 
az? Hogy az ország yvámvonalak által szabályozhassa keres- 
kedelmi ügyeit.x (58. §.) Az egyezkedés pedig nem sike- 
rült. Maradt tehát a törvényes jog. Nem kivívni kell ezt a 
jogot, csak megtartani. 

A kormány nem akarta megtartani. E helyett javasla- 
tot készített hogy új egyezkedési kísérleteket tehessen. Ezt 
a javaslatot a ház nem fogadta el. Maradt tehát a törvényes 
állapot. Melyik? A vámszövetség állapota? Nem; hiszen az 
néhány óra múlva törvényesen megszűnik. Melyik marad 
tehát? A jogfentartás állapota arra, hogy az ország vám- 
vonalak által szabályozza ügyeit. 

Mit csinál a kormány? A törvény világos parancsa sze- 
rint január elsején hozzá kell, hogy fogjon a vámvonalakkal 
való szabályozáshoz. Törvényesen egyebet nem tehet. Mun- 
kája, eljárása fölötte könnyű. Egyszerűen egy élő törvényt 
kell alkalmazásba venni az osztrák határszélen. Az 1882. évi 
XVI. t.-c. a legrészletesebben gondoskodik arról, hogy mi- 
ként kell kereskedelmi és vámügyekben eljárnunk olyan 

államokkal szemben, melyekkel nem vagyunk szerződési 
viszonyban! Már pedig éjfél után nem vágytunk Ausztriával 
szerződési viszonyban. Gondoskodva van ezen törvényben a 
jövedékekről, a fogyasztási adótárgyakról, az árucikkek vám- 
tarifájáról, — mindenről. Tessék ezt a törvényt alkalmazni. 
Csak egy rendelet kell a vámhivatalokhoz, egy-két kirendelt- 
ség a határszéli állomásokhoz, az eddigi kötések respektálása, 
a törvényesen megállapított tarifák alkalmazása — egy kis 
személyszaporítás, kellő erély, biztos kéz, hazafias elhatáro- 
zás és engedelmesség a törvény parancsának. 

A magyar kormány ezt nem akarja megtenni. Innen 
a köznyugtalanság. A magyar kormány nem engedelmeske- 
dik Magyarország törvényeinek. Készebb megszegni a tör- 
vényt, mint foganatba venni a külön vámterület előnyeit. 
Tehát mellőzi az ország törvényét és az ország érdekét. Mi 
ez? Mi a hűtlenség közjogi fogalma, ha nem ez? 

Arra virradhatna föl a magyar nemzet újév hajnalán, 
hogy minden idegen befolyástól menten intézze gazdasági 
ügyeit. Élő, világos törvény rendeli, hogy így legyen. És 
íme, arra virradunk föl, hogy a kormány összetépi a törvényt, 
beláthatatlan zavaroknak teszi ki a közéletet, elkeseredett 
harcok kétes jövőjét zúdítja a parlamentre, megingatja alkot- 
mányunk oszlopsorait és mindazt a szent hitet, melyet a ma- 
gyar jogrend szilárdságához fűzött a hazafias megnyugvás, 
egyetlen tollvonással semmivé teszi. 

Nincs hát okunk örömtüzek gyújtására. Sötét borulat 
száll a kedélyre, tornyosuló aggodalmak teszik szürkévé 
hazánk egét. A holnap bizonytalan. A jog feldúlva, a hit 
kizökkentve sarkaiból. 

Ki a hibás? 

Tartsuk meg a törvényt! — mondja a függetlenségi párt 

Az én akaratom a törvény! — mondja Bánffy Dezső. 

Többé tehát nem két párt, nem két eszme, nem két 
irányzat ütközik, hanem az erőszak intéz rohamot a jog 
ellen. Az egyik hadakozó Bánffy Dezső, a másik hadakozó a 
törvény. Lesz-e bátorsága a többségnek kitartani Bánffy mel- 
lett, aki a törvény ellen indult? És lesz-e ereje az erkölcsi 
rendnek megvédeni a törvényt ezen erőszakos roham ellen? 

Így áll a kérdés. 

Hazánk jogrendjének jövendője függ attól a kérdés- 
től, hogy vajjon Bánffy Dezső együtt a híveivel erősebb-e. 
mint az ország törvénykönyve? 


1898. 


Az első lépés. 
1898. január 12. 


Betűszerint egybehangzó tudósítást közölnek lapjaink 
Fiúméről. Méltán föltehető ilyenformán, hogy a tudósítás 
megfelel a valóságnak. 

A valóság pedig ez: 

A városi képviselet egyszer valamikor, a nyáron, vagy 
az ősszel egytől-egyig leköszönt azon okból, mivel a magyar 
kormány a városi képviselet megkérdezése, beleegyezése és 
jóváhagyása nélkül néhány magyar törvényt Fiúméban élet- 
beléptetett. A kormány új választást rendelt el. Megtörtént. 
De leköszöntek a polgármesterek is. Ezek helyett is ujakat 
kell vala választani. 

Az új képviselet tegnap estefelé ülést tartott, hogy meg- 
alakuljon, esküt tegyen és polgármestereket válaszszon. Elnö- 
költ a kormányzóhelyettes — mert az egybehangzó tudósítás 
szerint vaz új kormányzó tegnap este (vasárnap) elutazott és 
csak holnap reggel (kedd) tér vissza.x Jellemző távolmaradás Í 
Éppen hétfőn nem lehetett Fiúméban, a mikor alakuló gyű- 
lést kellett tartani. Vasárnap még ott volt. Kedden is ott van 
már. Pedig sem vasárnap nem volt ott dolga, sem kedden 
nincs. De hétfőn hivatalos funkciója lett volna. Azonban el- 
utazott. 

Az officiumnak ez egy egészen új módja. Nem tudom, 
hol tanítják. Miként nézne ki az olyan hadsereg, melynek ka- 
tonái a csata előző estéjén elutaznának és csak reggel, a csata 

után térnének vissza? Vajjon ez a gyorsutazás emelte-e 
Fiúméban a kormányzói állás tekintélyét és a kormányzó mél- 
tóságát? 

Föl kell tenni, hogy Szápáry László gróf kész tervvel 
vállalt hivatalt. Kineveztetése sokáig vajúdott. Föladatát volt 
ideje megismerni. Nehéz időben vállalta el tisztét. Tudnia kel- 
lett a bonyodalmak okait és ismernie kellett a kibontakozás 
eszközeit. A kormánynyal is bizonyára megegyezésre jutott, 
hogy rendelkezhessék mindazon eszközökkel, melyek a ne- 
hézségek megoldására vezetnek. 

De ha terve van és eszköze a terv végrehajtására: akkor 
mivel indokolható a megfutás a legeslegelső lépés elől? Hi- 
szen a kész programm mellett lenni kell egyéni belátásnak is; 
az egyéni belátások foganatosítására pedig lenni kell a kor- 
mány részéről diszkrecionális fölhatalmazásnak is. 

Vagy előre lehetett tudni, hogy minő lefolyása lesz az 
alakuló gyűlésnek, vagy nem. Ha igen: akkor a kormányzó 
előre megállapíthatta a maga tennivalóját. Ha nem: akkor a 
kormányzó éppen annyi joggal, de mindenesetre több tekin- 
tévelylyel vehette volna foganatba a maga invencióját, mint 
helyettese. 

Így a hogy történt, azt a sajnálatos képet nyerjük, hogy 
döntő pillanatokban nem a vezér áll helyt, hanem az alvezér. 
De ha így van: miért nem vezér az alvezér, s miért vezér, a ki 
nem vezér? 

Mindenki a maga helyén — ez az új korszak törvénye. 
A közfunkciók betöltésénél ne legyen kiváltsága senkinek. Jól 
szolgálni, a közérdeket — ez a föladat. Mindegy, ha mágnás, 
ha latájner, ha cívis, csakhogy rátermett legyen arra, a mit 
vállal. Rang és vagyon indokolt előnyökkel bír a társas élet- 
ben. De az érdemek kiosztásánál csak a teljesített szolgálat 
és a közpálya betöltésénél csak az arravalóság lehet irányadó. 

Fiúméban ember kellett a gátra. Nem mágnás, nem tu- 
dós, nem szegény legény, hanem ember. Még pedig gátra 
termett ember, ilyennek ismerte-e a kormány Szápáry László 
grófot? Ilyennek ismerte-e a gróf önmagát? Ha igen: a kor- 
mány jói tette, hogy odahívta; a gróf jól tette, hogy elfogadta 
a meghívást. 

Nekünk azonban bizonyítékra van szükségünk. Mert ne- 
künk közömbös, hogy a kormányzói állásra kinek van legitim 
vagy illegitim vágya; de aziránt már élénken érdeklődtünk, 
hogy alkalmas férfi tölti-e be azt az állást, vagy nem alkalmas. 
Az első bizonyíték nem szerencsés. A kezdő játszmát elvesz- 
tette az új kormányzó. Bizalmunkat nem fokozta, hanem lo- 
hasztotta. Hadállásáról távozott az őrszem, mielőtt az ellenség 
mutatkozott volna. Pedig tudnia kellett, hogy ellenséges földre 
nem kotilionordókkal megy a katona, hanem csatabárddal. 

A képviselőtestület megalakult. Az esküt is letette. A 
polgármestert is megválasztotta. Az új polgármester pedig ki- 
jelentette, hogy nem tesz esküt a magyar törvényekre; azok- 
nak engedelmességet nem ígérhet, mert azokat nem a városi 
képviselet jóváhagyásával és beleegyezésével léptették Fiúmé- 
ban életbe. 

Szabad-e a kormányzónak onnan és akkor távol lenni, 
a hol és a mikor így beszél Magyarország egyik hivatalnoka? 

A törvény csak úgy törvény, ha a város helybenhagyja, 
elfogadja — tehát szentesíti. Új elmélet, mely nem lázadást 
tartalmaz, hanem hóbortot. Jól nézne ki Magyarország állami 
egysége, ha valamennyi törvényhatóság úgy megbolondulna, 
mint Fiúme. Ki a fészkes fülemile gondolta, hogy hazánkban 
a törvények alkotásához és életbeléptetéséhez a törvényhozó 
és végrehajtó hatalmon kívül még egy más faktor akarata is 
szükséges, és hogy ez a faktor éppen Fiúme képviselőtes- 
tülete? 

Ha volna a fiúmei tébolyban egy szemernyi igazság; sőt 
többet mondok, ha volna abban egy szemernyi jóhiszeműség; 
még többet mondok, ha volna bár egy szemernyi tévedés: ta- 
nácsra, fölvilágosításra, szelídségre, méltányosságra tarthatna 
számot az a fejvesztett fészek. De így — fenyíték alkalma- 
zandó. Az ilyen példa szükségessé teszi a példás eljárást. 
Ostoba hóbortokért nem veszélyeztethető az államegységben 
levő erő. 

A szabadságra nézve átoknak tekintem a centralizáció- 
nak minden fölösleges intézményét. De van egy határ, melyen 
tul az örkormányzat joga nem terjedhet A rész nem helyezheti 
magát ellentétbe az egészszel. Az orgánum alá van rendelve 

az organizmusnak. Minden szeparasztisztikus hajlam jogosu- 
latlan, ha az egységen akar csorbát ütni. 

Fiúmét meg nem fenyíteni annyi, mint ma Szebent, hol- 
nap Brassót, holnapután Naszódot fölháborítani. A mi most 
hóbort, később pártütés, azután lázadás. 

Látni való, hogy Fiúme beteg. Makacsságban szenved; 
azt ki kell belőle verni. Agybántalmai is vannak. Nem arra 
való tehát, hogy sui juris legyen. Bolond lyukból bolond szél 
fuj. Be kell a lyukat tömni. Szapáry gróf pedig ne utazzék, 
mikor helyt kell állni. 


Akombákom. 
1898. január 23. 


Úgy biztatnak, hogy a kvóta 35 százalékon alul lesz. 
A kormánypárt hírmondói biztatnak. Köszönjük. A műtő is 
így vigasztalta az áldozatot: ne tessék félni, hiszen csak a 
lábát vágjuk le. Csak! 

Csak harmincöt; vagy azon is alul egy-két tizeddel. 
Nohát! Hiszen negyvenet kért a német. Ha csak 35 lesz, ak- 
kor becsapjuk a németet, mert annak 40 kellett volna. 

Különben, vajjon honnan veszik azt a számot — a har- 
mincötöt a magyar és a negyvenet az osztrák? Mi a számítás 
alapja? Hol rejlik a kulcs? Miből indulnak ki — a tehervise- 
lésből, vagy a teherképességből? Abból-e, hogy mennyit bí- 
runk, vagy abból, hogy mennyit hordunk? 

Ahhoz értő emberek arra tanítanak, hogy Ausztria töb- 
bet bír, mint a mennyit hord; megfordítva: Magyarország 
többet hord, mint a mennyit bír. 

Szerencsére, akik ezt eldöntik, azok nem sokat értenek 
hozzá. Ennélfogva könnyű lesz a döntés. Csak úgy találomra. 
Az egyik sokat kér, a másik keveset ígér. Valószínűleg a kö- 
zépen van az igazság. Üssünk le a követelésből és adjunk 
hozzá az ígérethez. Te német, engedj a követelésedből né- 
gyet; te magyar, szerezd meg az ígéretet négygyel. 


118 


Így. Most már szent a béke tíz esztendeig. Megint nagy- 
hatalom vagyunk. Megint nem kacag a világ. Van íme fényes 
gombra hajtókára való; kalapálhatunk, önthetünk, fúrhatunk 
kis kalibert, nagy kalibert, középkalibert. Próbálkozhatunk ez- 
Zel is, azzal is. Biztosítva vagyunk. Packázhatunk — saját adó- 
fizetőinkkel Mert az ellenséggel szelíden bánni — jó. Velünk, 
adófizetőkkel azonban packázhatnak bátran 

Ha csakugyan fölemelik a hadilétszámot, akkor több 
lesz a költség A kvóta is nagyobb lesz. Nem százalékban, ha- 
nem tartalomban. Ha ma egy százalék annyi, mint másfél- 
millió forint: akkor majd kétmillió lesz. Ki bánja? Miért fs 
bánnók? 

Immár kitaláltuk, hogy miként kell elviselni a nyomort. 
A felvidéken tótok, ruthének régen tudják már. Gyakorlatból 
ismerik a külömbséget a fűmag és a búza között. Tavaly előtt 
kézről-kézre járt egy olyan felvidéki kenyér, melyben több 
volt a föld, mint a liszt. Földből lettünk, földdé leszünk. 

Most már az Alföld is megtanulja. A gazdag Torontál, 
a hires Ternes és a többi. Ötmillió adóelengedés fenyegeti 
azt a vidéket. Szörnyű lehet ott az állapot, hol a finánc is kö- 
nyörül Isten óvja hazánkat az adóelengedéstől. Nincs a nyo- 
mornak ennél borzasztóbb mértéke. 

Ilyenkor, ha ínséget látunk; jól jegyezzük meg, hogy mi- 
ként segit nagy veszedelmén a nép. Először is kevesebbet 
eszik — úgy-e? Azután silányabb az étel minősége. Olykor 
nem is egészen eledel. A penész elkerüli az ilyen kenyeret; 
nincs rajta semmi jó. A légy sem szállja meg. Mit csináljon 
ezen a sziklává keményedett rögön, összegyúrva, tengeri-kó- 
róból, csukából, búzapolyvából, vadborsólisztből, zabhulla- 
dékból? 

Mikor ez is elfogy: meghal a nép éhtífuszban. Az előre- 
látóbb kivándorol. Némelyik munkát kap itt vagy ott. Meg- 
húzódik a főváros pincéiben. 

Láttatok már ilyen lyukakat? Nem barlangot, a hol a 
medve lakik; nem is vermet, mit a róka vájt magának. Hanem 
pincelyukakat, ahol emberek laknak. Együtt: öt-hat család. 
Felnőtt fiúk, serdülő leányok, ifjú házasok, szeretkező párok 
— együtt; salak és nemes érc, kerítő és áldozat, egészséges 
és bélpoklos, pietista és anarchista — együtt. 

És amíg megnézel egy ilyen pincét és kikérdezed a bő- 
beszédű rendőrt annak a helynek borzalmas titkai sötét bű- 
nei, jajveszékelő vergődései felől: azalatt mintha láthatatlan 
hullámok csapkodnának feléd — egyenletes, ütemszerű moraj 
üti meg füleidet s inogni érzed lábad alatt a talajt. 

Mi az? Semmi. Csak a cucilisták. Igen? No sebaj. Majd 
ha megéheznek. De már éhesek és mégsem állnak munkába. 
Akkor pusztuljanak. Ám, nem mozdul senki. Valamennyi úgy 
néz ki, mintha vasba akarna harapni. 

Hát ez, milyen különös! Mintha hallucináció kínozna. 
Megint moraj. Fenyeget, zug, torlódik, hömpölyög. A testvé- 
rek gyülekeznek Zágrábban, Nagy-Szebenben, Turócszent- 
mártonban. Felnőttek. Nagykorúsíttatni akarják magukat. 
Aztán osztozni. Persze Magyarország fölött. Értékes kis ha- 
gyaték. Ezért érdemes pörlekedni. 

Ilyenkor bizony nagy bölcseség, ha áldozatot hozunk — 
Ausztriának. Csak négy percentet. Egyelőre nem több hat 
milliónál. Ha átalakítják az ágyukat: több lesz; ha a létszá- 
mot fölemelik: még több lesz. Talán sok is lesz. Hátha hábo- 
rúba keveredünk? No de nem keveredünk. Mi igen jó barát- 
ságban élünk összes ellenségeinkkel. Különben sem arra való 
a mi hadseregünk, hogy megverje az ellenséget. Sokkal szebb, 
nemesebb és főleg békésebb feladatot teljesít. Féken tart min- 
ket. No ehhez nem kell nagy vitézség. Sohasem hittem volna, 
hogy a párduc mezei egérré törpülhet. 

A legrosszabb esetben sem lesz több . . . mennyinél? 
Ki tudja? Senki sem tudja, Baljóslatú arcok jelentkeznek a 
politika határán. Oautsch úr idejött tegnapelőtt pereputtyos- 
tól. Tegnap elment pereputtyostól. Csak villásreggelizni jött 
volna? 

Nagyon összezándorodhattak. Még a díszebédet sem 
várták meg. Lóhalálában utaztak vissza. Mi nem tetszett? Ki 
a hibás? Nem elég a harmincöt? Ezért kár haragudni. Any- 
nyit adunk, amennyi elég lesz. Mert ha az ujjúnkból szopunk 
numerusokat és a könyökünkből rázunk ki számítási kulcso- 
kat: akkor kár makacskodni. Ha a német csak 36 százalék 
mellett lesz jókedvű, hát adjunk neki annyit. 

Egyet azonban mindenáron kössünk ki. Azt, hogy Bánffy 

maradjon a mi vezérünk az emberi kor legvégső határáig. Ez 
megnyugtató lesz. Amit vesztünk a túlfizetés révén, azt meg- 
nyerjük a dicsőség vámján. Fölemelő érzés, hogy Bánffy a 
vezérünk. 


Vilmos császár. 
1898. január 28. 


Aki távolról néz felénk, bátran hiheti, hogy a magyar 
nemzet az ártatlan örömök zsenge korát éli. Mintha vezér- 
fonalunk a góthai almanach volna; jóformán minden hírlap 
rábukkant Vilmos császár születésnapjára; és mintha kis pa- 
rasztfiúcskák volnánk: minden vezércikkező neki kászolódott, 
hogy ékes rigmusokat mondjon e napon. Nehezen lehetne 
elhitetni az idegennel, hogy nem egy központi vezetés terv- 
szerűsége dolgozik ennél az egyöntetű lelkesedésnél. 

Bármilyen indokoltnak tűnik föl ez a gyanú: a szókimon- 
dás őszinteségétől mégse tartson vissza senkit. Igenis, a ma- 
gyar nemzet szívből élteti születésnapján II. Vilmos német 
császárt. Azok is szívből teszik, akiknek érzelmei a hivatalos 
fölfogás korlátai között mozognak; de igaz szívből tesszük 
mi is, kik abban, hogy érzelmeinknek őszinte hangot adjunk, 
semmiféle korlátot nem ismerünk. 

Amit néhány német lap szokatlan vakmerőséggel hirde- 
tett, mintha Vilmos czászár pillanatnyi benyomások hatása 
alatt tett volna a budai várlakban egy elhamarkodott kijelen- 
tést: ezt az állítást a magyar nemzet minden fia hideg meg- 
vetéssel olvasta. A hely, ahol beszélt, a környezet, akiknek 
beszélt és a szónok, aki beszélt, merőben kizárja a rögtön- 
zésnek még a föltevését is. 

Vilmos császár egy világtörténelmi szövetség fennállá- 
sát proklamálta abban a beszédben. Nyilatkozata válasz volt 
a Ferenc József császár és király beszédjére. Itt tehát egy 
aktus ment végbe, melyet a história följegyez, mint sarkpon- 
tot a világesemények forgandóságában. 

Ha pedig Vilmos császár ezen nagy pillanatban a ma- 
gyar nemzetről megemlékezik, hűségét megdicséri, vitészsé- 
gét megcsodálja, kultúráját elismeri s mindezzel hivatására 
figyelmezteti, akkor bátran emelkedhetünk ellenfeleink kicsiny- 
lése fölé, mely nem zavarhatta meg sem a pillanat komoly- 
ságát, sem a számunkra kijelölt helyzet reményeit. 

A magyar nemzet, pártkülönbség nélkül, a politikai 
érettség klasszikus ösztönével fogta fel ama beszéd jelen- 
tőségét. Nem a hívságos érzelmek szalmatüze gyúlt lángra 
annak a szónoklatnak gyújtó igéitől, hanem az öntudatos 
missziónak becse, értéke és felelőssége hatotta át a nemzeti 
lelkesedés fényes áramlatát. Mintha mondtuk volna: itt va- 
gyunk, készen állunk arra, hogy a históriai egyéniség tuda- 
tával elfogadjuk a nemzetközi feladatoknak vállunkra eső 
terheit. 

Nem volt köztünk senki, aki föl ne ismerte volna 
abban a halhatatlan szónoklatban a világesemények logiká- 
ját. A Habsburgok alatt élő államcsoport súlypontját meg- 
ingatta a német egység. Mihelyt Ausztria kiszakadt a német 
bundból, azonnal megszűnt Bécs földrajzi központ lenni. 
Mihelyt pedig az alkotmányos szabadság Ausztria népének 
mozgási tért nyitott s ezt az alkalmat ők a partikulárizmus 
izmosítására és a fajellentétek kiélesítésére használták föl: 
abban a pillanatban le kellett mondani arról, hogy a kettős 
monarchiának politikai súlypontját Bécs képezze. 

Tudom, hogy még nem mondtak le. A hagyományok 
köteléke erős. A megszokás nyugalmát nem könnyen cseréli 
föl senki egy ki nem próbált állapottal. De az események 
logikája erősebb, mint az emberek elhatározása. Az életösz- 
tön hatalmasabb indulat, mint a rokonszenv. Végre is, hogy 
Budapest legyen a politikai súlypont: az nem egy ki nem 
próbált állapot, mert hat századon keresztül, az Árpádok, az 
Anjouk és a vegyes királyok alatt itt volt a súlypontja a 
dunamenti államalakulásnak. 

Azt a törekvést, mely a dinasztia programmját képezte, 
a mohácsi vésztől a szadovai vészig, a történelem nem iga- 
zolta. Magyarországot sem germanizálni, sem beolvasztani 
nem lehetett. Úgy látszik, hogy azok az imponderabíliák, me- 

lyek a tartós államalakulásokhoz éppen olyan szükségesek, 
mint az organizmusok keletkezéséhez és fönmaradásához, 
nem tűrnek a Kárpátok medencéjében más vezérfajt, csak a 
magyart. Próbáltak itt már szerencsét igen sokan. Dákok, 
szarmaták, rómaiak, gepidák, góthok, hunok, avarok, longo- 
bárdok, tatárok, törökök tettek itt kísérletet államalakításra. 
Nem sikerült. De a magyar már ezer év óta él itt. Miért? 
Talán ugyanazon törvény miatt, mely egyik helyen fenyőt, 
a másikon nádat, a harmadikon árvalányhajat hoz létre. 

De nemcsak Magyarországot nem lehetett germanizálni 
és beolvasztani, hanem az osztrák tartományokat sem lehe- 
tett egységes nemzeti testté formálni. A germanizáció még 
ott sem sikerült; sem az összeolvadás. Ez a tény egy négy- 
százados törekvésnek teljes meghiúsulását jelenti. Jelenti 
egyszersmind a nagyarányú politikai méretek irányzatának 
szükségképpen való átváltozását. 

A trónnak támasz kell. Ott kell keresni a támaszt, ahol 
van. Az állami életnek erőre van szüksége. Ez az erő csak 
az egységben található fel. Politikai egység azonban csak 
MagyarországOon van. Támasz is — igazi, őszinte, föltétel 
nélkül való támasz — csakitt van. 

Sok volt a szenvedésünk önhibánkon kívül is. Gyak- 
ran mellőzve valánk, ha nem is adtunk rá okot. Tévedé- 
sektől minket sem kiméit meg a sors. De a szenvedések, 
mellőzések és tévedések sokaságában sohasem szűnt meg 
ennek a nemzetnek a ragaszkodása ahhoz az alkotmányhoz, 
mely a dinasztiát a szent koronával, a nemzetet pedig sza- 
bad intézményekkel ékesítette föl. Még a forradalmak alkal- 
mával is ezt az alkotmányt védelmeztük. 

Az a támasz tehát, melyet mi nyújtunk a trónnak, meg- 
bízható. Mi nem szaladunk a szomszédba politikát csinálni. 
Nem kacérkodunk se muszkával, se nagy-németekkel belső 
bajaink orvoslása végett. Nem éneklünk olyan csatadalokat, 
melyek ingoványossá teszik a trón lábai alatt a talajt. Ausztria 
úgy néz ki, mint a nyüves sajt. Mászik szét. Ki jobbra, ki 
balra. Mihelyt állunk és elég erősek vagyunk arra, hogy a 
a dákoromán árulás, mely egy abroncsot kiszeretne törni a 
koronából, megfékezzük. 

Ilyen helyzetben a nehézségerő törvényei szerint a poli- 
tikai súlypontot felénk tolják az események. A német csá- 
szár beszédét mindig úgy fogtam föl, hogy az az éleselméjű 
fejedelem felismerte a történelem igazságát s bennünk keresi 
a monarchia magvát, erejét, jegecedési pontját. így fogta föl 
a nemzet is. Éppen ezért nem puszta udvariasság, hanem a 
tiszteletnek és hálának őszinte szava nyilatkozik meg a ma- 
gyar sajtóban Vilmos czászár születése napján. 


Nincs vita. 
1898. január 30. 


Réges régen nagy sérelem volt, ha össze nem hittak az 
országgyűlést. Senkinek sem jutott eszébe egyebet látni az 
országgyűlésben, mint a nemzeti közakarat tolmácsoló szer- 
vét. Összehívni az országgyűlést annyit jelentett, mint meg- 
hallgatni az ország véleményét. Amit az a testület beszélt, 
azt az ország mondotta; amit határozott, azt az ország akarta. 

Éppen ezért nagy volt a tisztessége ennek a gyülekezet- 
nek. Értékes tükördarab volt, mely azonban csak egy képet 
vett föl magába — a haza képét. 

Pénzvállalatoknak busás osztaléka nem tette kapóssá a 
követi állást. Kegyelmes úr talán egy se volt: az alsó táb- 
lán. A vicinálisták is hiányoztak. Összeférhetlenségi törvényt 
nem hoztak; mégis megtartották. A követi állás nem pálya 
volt, hanem hivatás; sokszor igen terhes kötelesség, mely 
elől nem engedett kitérést a hazafias érzület. 

Jutalomra, elhelyezkedésre, nagy darab kenyérre nem 
volt kilátás a követségből. A kormány nem függött a követ 
szavazatától; de a követ ekzisztenciája sem függött a kormány 
kegyelmétől. Ennélfogva sem a kísértésnek nem volt szerepe, 
sem a kerítőnek. Igen, felelősség sem volt. Hát most van? 

Nincs szebb alkotás a parlamenti intézménynél, úgy, 
amiként azt nemes gondolkozású állambölcsek megírták. 

Minden fogaskerék hajszálra összevág; minden erő pontosan 
korrespondeál; minden jogosult törekvés diadalt ül. A szen- 
vedélyek ellen biztonsági szelepek, a visszaélések ellen kor- 
látok, a hatalmi túlkapások ellen fenyítékek vannak fölállítva. 
Olvasni e század első felében hirdetett doktrínákat annyi, 
mint meggyőzni, hogy nincs nagyobb boldogság egy népre 
nézve a parlamenti felelős kormányzatnál. 

De ha kiforgatja az élet a doktrínát a maga valójából, 
akkor a legrútabb kormányforma, minden emberi alkotások 
között a parlamenti rendszer. Miként a szemétdombon a ház- 
tartás minden hulladéka egyesül, úgy az ilyen rendszerben 
egyesül, megfér és tenyészik minden balítélet, minden önzés 
és a gonosz igazgatási irányzatoknak minden fajtalansága. 

Ez is tükördarab, de homorú csiszolással. Amit benne 
látsz: csupa torzkép az, A demokratikus elvnek az iszapját, 
az arisztokratikus elvnek a nemtelenségét tükrözi vissza. 

Egyesíti magában a nemzeti munkásság összes érdek- 
szféráit. De a speciális érdek átváltozik egyéni önérdekké 
és az általános közérdek megszűrődik egy csodaszellem ér- 
dekszitáján. A haza fogalma belegyúratik egy párt papzsák- 
jába; a kerületek sorsát váltópénz gyanánt csörgetik zsebeik- 
ben a felszínre jutott párttagok. 

Igazán tükör, melyet a visszaélés száz darabra tört. 
Emiatt az önkény, a durvaság, a hetykeség és a cinizmus meg- 
százszorozva jelentkezik benne. Ha zsarnok a vezér, avagy 
ha együgyű: a zsarnokság vagy együgyűség annyira sokszo- 
rozódik, ahány tagból a párt áll. 

A hatalomnak kulcsa és a kormányzás titka abban rej- 
lik, hogy a hívekben felköltött kapzsi szellem kielégítést nyer- 
jen. Mert a rendszer az egyéni érdekek előretolása által fej- 
lődött ki. Kielégíteni az országot tartományi szereppel nem 
lehet. Ennélfogva gondoskodni kellett az egyesek kielégíté- 
séről. Ha ezeknek a száján lakat van, akkor az ország is 
hallgat, mert hiszen csak általuk tud beszélni. 

Így jött létre egy jóllakott párt és egy éhező ország. 

Hát az ellenzék? Hol vannak az igazságai? Hová tűn- 
tek fényes beszédei? Nagy szenvedélyei, nemes erőfeszíté- 
sei, miért nem törik össze a rendszernek hazugságát, kap- 
zsiságát. 

Valóban furcsa kívánság, ha ezt a nemzet kívánja. 

A nemzet! Melyik? Hol van? Mikor miben adott az 
ellenzéknek erőt a kitartáshoz, buzdítást a küzdelemhez? 

Hiszen tőle függött a nemzettől, hogy ellenálljon a 
pénznek, az ijesztgetésnek és a csapszékek tivornyáinak. Tu- 
dom: kevés a választó; ezek között sok az alkalmazott. De 
hát ezek az alkalmazottak — a tisztviselők, a tanárok, a mér- 
nökök — nem tagjai-e a nemzetnek? Nem fiai-e a hazának? 
De a félelem az üldözéstől, úgy-e nagyobb, mint a honsze- 
retet? A nyugalom, úgy-e becsesebb, mint az elv? Az előre- 
lépés, úgy-e fontosabb, mint a szabadság? 

Szabadság! Hiszen van nekünk abból elég. Némelyek 
szerint még sok is. Nálunk még az is szabad, hogy több 
figyelemmel legyenek a szomszéd állam érdekeire, mint saját 
hazánkra. Harminc év óta senkit sem hurcoltak e figyelem 
miatt ... lámpaoszlopra? Oh, dehogy! Hanem a bíróság 
elé. Mert odavaló, hogy ítélet mondass ék fölötte. De egy 
se kapott tömlöcöt. Érdemrendet sokan kaptak. Miért? Azt 
ritkán kötik a mi orrunkra. 

A nagy szabadság mellett még sincs szabadság. Igenis 
van arra, hogy minden erkölcsi rend aláaknáztassék. Arra is 
van, hogy fölperzseljék a társadalmi és felekezeti nyugalom 
értékeit. Arra is van, hogy az iskolában hazaárulókat nevel- 
jenek s hogy saját honpolgáraink idegen országokban keres- 
senek támaszt hazánk földarabolására. Erre van szabadság. 

De arra, hogy a parlamenti élet fundamentuma a válasz- 
tások tisztasága által megóvassék a rombadőléstől: erre már 
nincsen szabadság Magyarországon. Miért? Egyszerűen azért, 
mert az egyéni függetlenség önérzete kiveszett a polgárok 
lelkéből. Sem a csábítást nem tudja a választó visszautasí- 
tani, sem a nyomásnak nem tud ellenállani. 

Így aztán időszakról-időszakra ugyanazon többség jön 
létre a Házban. Olykor egy-egy kormányváltozás. De ez nem 
határoz. A rendes pántlika-gilisztának a teste nő újra, ha a 
feje megmarad. Ennek a rendkívüli gilisztának a feje szokott 
újra nőni. Ebben a háztartásban nem a cselédség változik, 
hanem a gazda. A személyzet ugyanaz. Minden gazdának 
hízelkedik. Mindig kész a szavazásra. Harminc év óta tart ez. 

Az ellenzék pedig küzd siker nélkül, beszél remény nél- 
kül, elnyomva a hatalom által, nem támogatva a nemzet által. 
Csoda-e, ha a hosszú küzdelemben teste-lelke elfáradt? Csö- 
mört kapott attól a sok hazugságtól, mikor hirdetik: hogy 
Magyarország állam, pedig csak tartomány; hogy alkotmá- 
nyos rendszerben élünk, pedig kormányzati önkény van 
minden vonalon, hogy a parlamenti felelősség elve létezik, 
pedig a kormány hozta létre a többséget. 

Nem kell itt taktikai okokkal szépíteni a helyzetet. 
Nincs a Házban vita, mivel az ellenzék erejét, életképességét, 
erélyét és reményét megtörte az abszolút hatalom a választó 
nemzet segítségével. 

Ha a talaj nem nyújt életnedveket a gyökérzetnek: a 
fa lombja elhervad, rügyei összezsugorodnak s előbb-utóbb 
kihal a törzs. Az ellenzék talaja a nemzet. Innen vár rokon- 
szenvet, buzdítást, ragaszkodást, tisztességet, erkölcsi jutal- 
mat. Ha nem kap: bizony elalél az ellenzék s hervadó lomb- 
ját reménytvesztve hullatja a nemzet elhantolt polgári önérze- 
tének szomorú sírhalmára. 


B. Atzél röpirata. 


1898. március 11. 


Ha most Atzél Béla bárót megdicsérem: én leszek az az 
oroszlán, aki pudlikutyává idomult a szalonban. Ha lehordom: 
ellentétbe jövök saját fölfogásommal. Ha hallgatok róla: igaz- 
ságtalan leszek a napnak egyik föltűnő eseménye iránt. 

A három rossz közül a pudli-állapotot választom. 

A merre járok, egy röpiratról beszélnek utcahosszat. 
Atzél Béla báró felelt e kis füzetben egy vezércikkre, mely a 
báró abbeli fáradozását, hogy választékos berendezés által is 
nemesítse a klubélet tónusát, gúny tárgyává tett a demokrácia 
szempontjából. 

A válasz csodálatosan gazdag színekben, ötletekben és 

érvekben. Nem szavak ellen veszi föl a keztyűt, hanem irány- 
zatok ellen. Nem kötekedik, hanem boncol; nem mérkőzik, 
hanem győz. Első "pillanatra az ember sajnálja az elmének, 
szellemnek, érzületeknek, hatásoknak, képeknek és okok- 
nak ezt a szemkápráztató tékozlását. Mintha egy arzenál volna 
mozgósítva egy rigófiú ellen. 

Jobban szemügyre véve, a kis füzet nem arzenál gyil- 
koló fegyverekkel, hanem finom alkotású csipkemű, melynek 
arany-, ezüst és selyemhálózata nem az egyedül ugrándozó, 
botorkáló, fütyülgető rigót kerítette be, hanem a seregben 
lármázó, kerülő, leselkedő, sasfészket ostromló, faodúban lakó, 
tömegénél fogva félig alkalmatlan, félig veszedelmes csóka- 
madarat. 

Atzél báró fölismerte a támadásnak élét is, irányát is. 
A csóka fejébe vette, hogy minden madár káros és haszon- 
talan a természet háztartásában — ha nem csóka. Hogy pe- 
dig ürügye legyen a többi kártékony és mihaszna fajzatot 
üldözőbe venni, szárnyaiba dugja a demokrácia tollait. Ezeket 
a tollakat testén paizsul, lelkén címerül használja. Röpül, ká- 
rog, felesel, vájkál, toporzékol ezzel a paizszsal, címerrel, sze- 
rinte eszmével, szerintem pátenssel és buzgóságában észre 
sem veszi, hogy kiváltságot teremtett magának. 

Nem a csókaegyedről beszélek, hanem a csókaseregről. 
Ha egy ember képviselné azt a fölfogást, melyre Atzél báró 
aranycsipkés hálót borított, olvasnám, — mikor ügyes, élvez- 
ném; mikor esetlen, sajnálnám — az erőkifejtést. De itt egy 
irányzatról, seregesen félrevezetett emberek tévedéséről, egy 
meg nem rágott jelszóról, egy nagy eszmével való öntudatlan 
visszaélésről van szó. 

A demokrácia: jogegyenlőség. Egyenlőség, nem a va- 
gyonban, nem a képességben, nem a szolgáltatásban és nem 
is a bútorzatban, hanem a jogban. Az arravalóság előtt ne 
legyen elzárva a közpályának egyetlen ösvénye se; a törvény 
előtt ne legyen kiváltsága senkinek; a közterheket viselje min- 
denki egyenlő kulcs szerint. Ez az, amit az emberiség nagy 
gondolkozói a demokrácia győzelmétől vártak. 

Ez a győzelem nálunk 48-ban bekövetkezett. Alig szám- 
bajöhető kivétellel, összes intézményeink ezen győzelem alap- 

jaira vannak építve. El nem érhető, vagyis születéshez kötött 
jog immár alig van. Azok a funkciók pedig, melyek a vagyoni 
állapottal vannak kapcsolatban s melyekbe bizony én sem va- 
gyok szerelmes, éppen úgy nyitva állanak mindenki előtt, mint 
maga a vagyonszetzés. 

Azonban az az irányzat, mely ellen Atzél báró síkra szál- 
lott, nem az állami intézmények demokratikus kiépítésén fá- 
radozik. Nem megy elszánt harcba azon hatalom ellen, mely 
saját érdekében tartja fönn a magas cenzust és a diszkrecio- 
nális állásokat. Óvakodik számadásainak megrontásától. Tin- 
tája limonádé és nem méregcsöpp, mikor új mágnásokat és új 
nemeseket csinálnak. Sőt maga a vezér, a lapnak principá- 
lisa sem idegenkedik sem az új rangtól, sem a fényes ordótól. 

Amaz irányzat: rendszeres hajsza azon körök ellen, hol 
régibb rangot és fényesebb ordót viselnek. Miért? Mióta mu- 
száj mindenkinek csókává lenni? Miért ne lehetne az egyik 
szalonka, a másik páva, a harmadik veréb, a negyedik sas? 
Csak kétfejű ne legyen. 

Amit Atzél báró meglátott, azt jó darab idő óta látja sok 
elmélkedő Idegen ízű fölfogások és nézetek kezdenek gyö- 
keret verni a közélet talajában. Azok a korlátok, melyeket 
múló időknek nemes közérzülete az egyén vakmerő törtetése 
elé állított, következetes kitartással romboltatnak le. Most már 
sok minden szabad, ami azelőtt nem volt megengedve. 

Ha mondanák: le az uborkafáról! — én is odaállnék és 
ráznám a hitvány fa hitvány gyümölcsét teljes erőmből. De 
most nem ez a törvény. Most így vijjognak a csókaseregben: 
le a tekintélylyel! Az erkölcsi nihil nevében érthető ez a be- 
széd. A demokrácia nevében: rút visszaélés. Mert erkölcsi tar- 
talom nélkül nincs tekintély és demokrácia sincs. 

Egyik főalkateleme a demokráciának a munka. De nagy 
tévedés hinni, hogy a csóka, mivel többet lármáz, többet is 
dolgozik, mint a többi madár. Még nagyobb tévedés a rom- 
bolást fölcserélni az építés munkájával. Szétzúzni a hagyo- 
mányokat annyi, mint összetépni azon fonalszálakat, melyek 
a múltnak példáihoz fűzik nemzedékünk kötelességtudását. 
Kiszámították-e a csókatáborban, hogy e fonalszálak megté- 

pett pontjain a hazafias ösztönnek, készségnek  erélynek és 
önfeláldozásnak mennyi értéke vérzik el? 

Valóban nem a kaszinók képezik itt a vita tárgyát. Nem 
egyik-másik klubb ajtójából hangoztatja Atzél báró ezt a szót: 
vissza! — hanem a társadalmi béke kapujából. 

Vissza! Az a béke mindnyájunknak szent. Nem enged- 
jük, hogy a csókák kizárólagos birtokukba vegyék a polgár 
címet. Mágnás és honorácior, nemes és paraszt: mindenki 
polgára e hazának. A pöffeszkedés egyéni tulajdon, mely a 
kőbányai sertésalakokban éppen úgy föltalálható, mint a de- 
mokrata, vagy a parkklubban. Mindenütt rossz tulajdonság, 
de nem osztály tulaj don. 

Igenis van válaszfal a társadalom rétegei között. Hajdan 
a törvények emelték. Ez hiba volt. A magyar nemesség de- 
mokrataklub nélkül korrigálta meg ezt a hibát. Most az egyén 
ízlése, hajlama, műveltségi és vagyoni foka, szóval a viszo- 
nyok fajsúlya emel válaszfalakat. 

Jól megnézve, valamennyi válaszfal csak levegő. Egyik 
tisztább mint a másik. Némelyik egészségesebb, a másik füs- 
tösebb, a harmadik illatosabb. De csak levegő. Keresztülnéz- 
hetünk, átjárhatunk valamennyin. De éppen mivel csak levegő, 
illetlen és közveszélyes átlövöldözni az egyik rétegből a má- 
sikba, mert a fegyver most már nem a falat rombolja, hanem 
a bentlevők békéjét — s ha sűrű a lövöldözés: az ország nyu- 
galmát. 


A liberalizmus nevében. 


1898. március 18. 


A Zichy János gróf fejtegetésében, melyet tegnap mon- 
dott el az appropriáció tárgyalásánál, sok elmééi van. Beszéd- 
jének formája választékos, okoskodási módja előkelő s gon- 
dolatainak filozofikus burkot tud adni. 

Bírálata a politikai korszak jelleme fölött helyes. Alá- 
írom, hogy a nemes eszmények száműzetésben élnek; az 

egyéni érdek előtérbe nyomult és lefoglalta magának a köz- 
élet helyeit; a felelősség elve meg van rontva, mert a kor- 
mány saját kreatúráinak komoly felettel nem tartozik; a par- 
lamenti rendszer életműszerei sínylődő állapotban vannak. 
Mindezt elismerem. Okoskodását arról az összefüggésről, 
mely a választási visszaélések és az országgyűlés halálos be- 
tegsége között fönforog, egész mértékben alaposnak tartom. 
Valamint alaposnak tartom azt a meggyőződést is, hogy az 
agrárszocializmusnak sok tekintetben csiráztató melegágya a 
mai politikai rendszer. 

Azonban ez a bírálat csak részlet a beszédből. Lombozat 
a fán, de nem maga a fa. Szív és izomzat a testből, de nem 
a gerinc. A beszéd alapgondolata ez: Mindaz, a mi baj, visz- 
szaélés, romlás látható — a liberalizmus következménye. Eb- 
ből származtatja az érdekhajszát, a törvénytiprást, a lélek- 
vásárt, a politikai elvetemültséget, a felelősség enyészetét és 
magát az agrárszocializmust is. Úgy tünteti föl, mintha a té- 
nyek és közállapotok kérlelhetetlensége csődbe juttatta volna 
a szabadság elveit. Mint ha az a politikai iskola volna az 
okozója összes csalódásunknak, reménytelenségünknek, pa- 
naszainknak, mely ötven év előtt egy hosszú küzdelmet győ- 
zelmesen betetőzött s elveiért elszántan rohant a hősies vér- 
keresztségbe. 

Nagy tévedés. 

Az ifjú gróf összezavarja a szót a fogalommal, a címet 
a tartalommal, a lárvát az arccal. 

Nem csodálom ezt a zavart, mert a visszaélés oly rég- 
óta tart, hogy az idő kezdi a közfelfogásban a liberalizmust 
azonosítani a kormányzati iránynyal. Nagy ereje van az idő- 
nek; a vasat rozsdával, a szirtet mohával, az igazságot ha- 
zugsággal tudja bevonni. 

A lőre helyett, mely csakugyan rossz, Zichy gróf a cé- 
gért teszi felelőssé. 

Megállapítja a kormányzat fonákságait s a hibákat azon 
cimtől kéri számon, melyet az uralkodó párt magára öltött. 
Pedig igazságosan csak akkor járt volna el, ha megvizsgálja, 
hogy fedi-e egymást a párt címe és a párt iránya? 

A szegény liberalizmus nem tehet arról, hogy a Bánffy- 

kormány és annak személyzete magukra öltötték azt. 
A Zichyek címerpaizsa sem tehetne arról és bizonyára tisztá- 
nak maradna, ha valamikor valahol egy méltatlan egyén vi- 
selné azt. 

Zichy János gróf akkor járt volna el igazságosan, ha 
külön vizsgálat alá veszi a liberalizmus valódi tartalmát és 
külön megvizsgálja az uralkodó rendszer irányát. E vizsgálat 
bizonyára meggyőzi vala, hogy az a tartalom ezzel az irány- 
nyal nemcsak nem azonos, de egymással a dolgok lényegére 
nézve homlokegyenest ellentétben van. 

A komoly vizsgálódás rávezette volna az ifjú szónokot, 
hogy az egoizmusnak ama folyama, mely most piszkosan höm- 
pölyög a magyar közélet téréin, éppen nem fakad a szabad- 
ság-elveknek forrásából. Igenis, az egyén érvényesülése a 
maga képességeinek és szolgálatainak értékaránya szerint ez 
a szabadságelvnek egyik elementuma. De mivel ez nem ki- 
váltság, hanem egyenlő jog, melynek áldásában mindenki 
osztozhatik: ennélfogva az egyedképességek beolvadása a 
tömegakaratba, alkotja a szabadságelvek egyik szignaturáját. 

Nem tagadható, hogy a magyar nemesség liberális ta- 
noknak hódolt 48-ban a pozsonyi diétán. És mit tett ezen 
tanok alapján? Nemessé tett minden parasztot a közszabadság 
által és paraszttá tett minden nemest a közteherviselés által. 
Föltalálható ebben a műben az önzésnek még csak az ár- 
nyéka is? 

Igaz; a szocializmus alapvető gondolata az individualiz- 
mus. De nem igaz, hogy ez az irányzat a szabadelvűséggel van 
vegyrokonságban. Hiszen a liberalizmus a politikai élet ro- 
mantikája. Ennek köszönhetjük az egyenlőséget a törvények 
előtt, az emberszeretetet a büntető jogban, az önfeláldozást 
az eszmékért, a közjóért, a hazáért. Ennek köszönhetjük a 
lelkiismeretnek, a gondolatnak, a szónak feloldozását száza- 
dos békók alól. Ez vitte az emberiség lelkét közelebb a keresz- 
tény vallás megváltó igazságaihoz. 

A ki rokonságot keres az eszmekörök között, megtalálja 
azt a hűbéres idők szelleme és a szociáldemokrácia szelleme 
között. Mindkét fölfogásnak alapvonása az: önzés. Minden ér- 
deknek központja, célja, foglalatja — amott a várúr bagoly- 

fészke, itt a munkás műhelye. Mindkettőt gyűlölet, megvetés, 
gőg jellemzi azon társadalmi tényezők irányában, melyek szfé- 
ráján kívül esnek. Mind a kettőnek eszköze a nyers erő. Saját 
osztálykeretein kívül senkivel szemben nem ismer méltányos- 
ságot, igazságot, könyörületet. Osztályrészt követel magának 
a közhatalomból, de kötelességeket önkéntesen magára nem 
vállal. Fajszeretet, hazafiság, keresztény szellem egyikben 
sincs. A bagolyfészkek urainak kardja kapható volt hazaelle- 
nes célokra is. A szociáldemokrata-párt szintén nem ismer 
hazát. 

Erőteljesen kidomborodó rokonsági tünetek ezek. Ha 
olyan távol nem állana egymástól ez a két elem, azt hihetné 
az ember, hogy a rossz szenvedélyek átöröklésével van 
dolgunk. 

A liberalizmus legnagyobb ellensége a személyes 
uralom Nálunk ez van most. A másik ellensége az erőszak. 
Nálunk ez is megvan. A harmadik nagy ellensége a törvény- 
telenség. Nálunk csak azt a törvényt tartják, a mit a hatalom 
megtartani akar. Minden liberális elmélkedő az egyén köte- 
lességérzetére, becsületére, türelmére, hazafiságára fektette 
tanait. Tehát az erkölcs mindenhatóságára. Azért ruház föl 
jogokkal mindenkit, mert mindenkit megbízhatónak tart. Ná- 
lunk azonban porba van tiporva a közerkölcs. 

Nálunk tehát nem liberális az uralkodó rendszer. Ellen- 
kezőleg. Az uralkodó rendszer nálunk erőszakos, embertelen, 
önkényü, törvénytipró. A kormányelnök inkább hasonlít egy 
rabszolgakereskedőhöz, mint egy szabadelvű miniszterhez. 

A Zichy gróf bírálata tehát igaz a rendszer jellemzésé- 
seben, de nem alapos mikor összetéveszti a liberalizmust ez- 
Zel a rendszerrel. 

Templom és politika. 
1898. március 20. 


Az apát politikus logikai rendje kifogástalan. Szemet 
szemért, fogat fogért. 

A kormány kortestanyává teszi a hatóság házát; a po- 
litizáló lelkész kortestanyává teszi az istenházát. Ha szabad az 
egyiket, akkor szabad a másikat is. 

Ilyen logikával keserves napokra virradhatunk az alkot- 
mányos élet mezején. Pedig a formula nem hibás. Hanem a 
tartalma, uram a tartalma! Hová vezet az ilyen tan: vétkez- 
tél? Megállj, mert én is vétkezem. 

Tudjuk, mi történik azokkal, kik a pártoskodó hatósá- 
goknak nem engedelmeskednek. Üldözik, megnyomorítják. 
Érdekfonalait elmetszik, haladásában gátolják, igazságát meg- 
törik. Bélpoklos ha volna, jobban megtűrnék. 

Hát azokkal mi lesz, kik a korteslelkésznek nem enge- 
delmeskednek? Pokolba küldik őket? Avagy nem részesitik 
majd lelki vigaszban? Vagy tán kitiltják a templomból? Meg- 
tagadják kedves halottjának a beszentelését? 

A hatóságok arravalók, hogy fönntartsák a polgári ren- 
det. Rend alatt békét, törvényt, igazságot, szabadságot, jogot, 
oltalmat kell érteni. A korteshatóság megbecsteleníti saját 
hivatását. Hatalmát fölhasználja a polgár szabadságának el- 
nyomására, holott legfőbb kötelessége e szabadságot védeni. 
Ez a visszaélés kizökkenti szerepéből s befordul a sáncba, 
mint a részeg fuvaros kocsija. Ott aztán elsárosodik. Tekin- 
télyére folt tapad. 

Az egyházak arra valók, hogy fönntartsák az isteni ren- 
det. A templomi szószékről a vallás igéit akarjuk hallani. Sze- 
lídség, alázatosság, türelem, szeretet, megbocsátás, önfelál- 
áldozás; ilyen kötelességek maradtak ránk a Mester taní- 
tásaiból. 

Nem emlékszem, hogy egy új isteni kijelentés ezeket a 
tanokat megváltoztatta volna. Tudtommal a hivek azért épí- 
tenek templomot, hogy szívük-lelkük megerősödjék ama szent 
tanítások követésére. 

A pártoskodás, gyűlölet nincs fölvéve ezen tanok sorába. 
A ki fölveszi: túllép hivatása körén. Meghurcolja palástját 
olyan világias küzdelemben, hol gyakran a rút önérdek és a 
gonosz szenvedély működik. Végeredményben nem a politi- 
kának árt, hanem a hitnek. A vallást odakötözi a politikai 
párthoz. Avval győz, ha győz. Ha nem győz: bukik-e a val- 
lás is a párttal? 

Vigaszt meríteni, lelki békét találni, nehéz kételyeket el- 
oszlatni megyünk a templomba. A pap pedig föláll és az egyik 
arról tart leckét, hogy országunk megváltója Bánffy Dezső 
báró, aki fölemeli a kvótát s ezzel bebizonyítja gazdag vol- 
tunkat, a másik azt hirdeti, hogy a Szt. Pál levelei mellé kell 
sorozni a Zichy Nándor gróf hírlapi cikkeit és kitiltja a meny- 
országból azokat az istenteleneket, kik az államnak ezt, vagy 
azt az intézményét helyesnek, vagy célszerűnek merik tartani. 

Milyen lesz a képe annak az egyházközségnek, a hol 
efajta tanítások hangzanak el a templomi szószékről? 

Az igét hirdetni csak a lelkipásztornak lehet. Politizálni 
azonban mindenkinek szabad. Kérdem: a kortesbeszéd alatt 
templomi szószék-e a templomi szószék? igenis, nem. Hanem 
átváltozik népgyűlési szószékké. Következőleg minden jelen- 
levőnek jussa van közbeszólani, éljenezni, abcugolni, tapsolni. 
És jussa van a pap után cáfoló beszédet mondani; magának 
politikai híveket toborozni a beszéd hatása alatt. 

Jó lesz? Megengedhető ez? Úgy-e nem? Mi itt a nem 
megengedhető? A cáfoló beszéd talán? Furcsa volna. Egy 
politikai gyülekezetben véleményszabadság van. Kell lenni 
szólásszabadságnak is. Ne tegye meg a pap az első lépést. 
Ez a törvény. Ne rendetlenkedjék; akkor nem lesz rendbontás. 

Mit szól a szószékről politizáló pap ahhoz, ha a községi 
képviselőtestület gyűlésén, a jegyző indítványára, a gyónás- 
ról, a miséről és a vallásos hitnek egyéb elveiről, igazságairól 
és szertartásairól kezdenének hivatalos komolysággal tár- 
gyalni, határozni, bírálólag, elítélőleg szólani s hatósági esz- 
közöket módosítanának saját határozataik foganatosítására? 
Jó volna? No hát! Pedig guod uni justum, alteri aegum. 
Amennyi joggal szabad a papnak a templomban politizálni, 
éppen annyi joggal elegyedhetik a bíró, jegyző, esküdt és 
községi képviselő a vallás ügyeibe. 

Jól nézne ki hazánk -egysége, ha minden oláh pap még 
a szószékről is, hirdetné politikai hitének sugallatát. Kedvező 
alkalmunk volna pár hónap múlva belekóstolni a polgárhá- 
ború vérébe. 

Kár a húrt túlságos mértékben feszíteni. Orvosság he- 
lyett ne nyújtsunk a betegnek halálos mérget. Ne tegyük a 
helyzetet még ziláltabbá és ne dúljuk föl a békét még a tem- 
plomban is. 

Legyen a néppárt konzervatív, ha úgy tetszik. Térjen 
vissza régibb nyomokra, akár a restauráció, akár a reakció 
útján. Legyen aulikus, vagy népies, tetszése és meggyőződése 
szerint. A véleményszabadság előtt egyik eszmeáramlat olyan 
jogosult, mint a másik. 

De a templomot hagyja meg mindnyájunknak, akiknek 
még hite van. Ne foglalja azt le saját politikája részére, mert 
ez vakmerő támadás a templom szentsége ellen. 


Rossz kilátások. 
1898. március 23. 


Olvasva az osztrák birodalmi gyűlés első ülését, az 
emberben könnyen megfogamzik az a gondolat, hogy Wolf 
urat mégis csak jó volna lebunkózni. Mert első tekintetre 
úgy néz ki, mintha ez az úr volna mindennek az oka, ötöd- 
magával. Mintha öt férfi rakoncátlansága forgatná föl a 
tanácskozás rendjét és tenné lehetetlenné az alkotmányos 
életet. 

Jobban megnézve, Wolf úr ötödmagával lármáz ugyan, 
de óramutatója a gőgös és kérlelhetetlen germán eszmének. 
Lebunkózni őt annyi, mint összetörni a hőmérőt abból a 
célból, hogy ne legyen láza a betegnek. 

Ismétlem, mit más alkalommal tüzetesen kifejtettem. 
Két világtörténelmi áramlat néz egymással farkasszemet. 
Kelet és nyugot. Szláv eszme és germán eszme. Az előcsa- 

tarozás színhelye Ausztria. Mikor az ázsiai nomád csordák 
ütköztek a hűbérileg istállózott fajokkal, akkor hazánk volt 
a harcmező. Most azonban egy lépéssel előrenyomult a 
kelet. Előőrseivel behatolt Ausztriába. Wolf úrékban a ger- 
mán szellem hatalmi eszköze működik. Igazi sérelmük nincs. 
Még a nyelvrendeletek idejében sem volt. Mert az a rende- 
let nem csorbította a németek jogát. Most, hogy visszavon- 
ták a rendeletet, eltávolították az erőszakos elnököt, sarokba 
dobták a Falkenhayn-féle szabályt, mely a parlamenti, szó- 
lásszabadságot durván lebilincselte volt, most éppen nincs 
okuk komoly panaszra. 

Hiszen győztek minden vonalon. A kormány megbu- 
kott a kedvükért; az utcáról meghátrált a hatóság; esde- 
kelve rimánkodott békét a lármázó tömegtől a hatalom, 

A magyar nemzet legitim vágyai iránt bezzeg soha 
ennyi előzékenységet nem tanúsítottak. Nálunk mindjárt kar- 
dot ránt a rendőr, szuronyt szegez a baka, s agyontapos a 
huszár. Nálunk azért, hogy egy nemzeti — nem is állami, 
hanem -— nemzeti épületen legyen-e zászló, ha ünnepelj 
vagy gyászol a nemzet, képes a hatóság inkább polgárvért 
ontani, mint a tömeg óhaját teljesíteni. Rosszabb sorsa a 
mostoha gyermeknek nincs, mint nékünk. 

Az uralkodóház, a hadsereg, a diplomácia nem a mi 
címerünket, színeinket viseli, hanem az övékét; nem a mt 
nyelvünket beszéli, hanem az övékét. Nem a mi kultúrán- 
kat ápolja, nem a mi tudományunkat fejleszti, nem a mi 
művészetünket istápolja, hanem az övéket. 

A konzulátusok őket védik, nem minket. A kereske- 
delmi és vámszerződések nekik hasznot hajtanak, minket 
károsítanak. A vámegység őket védelmezi, minket kifoszt 
Pusztuló osztályról beszélünk könnyező szemmel; náluk 
egyes pusztult el. Iparvállalataink hanyatló mérleggel szá- 
molnak be; sok közülük veszteséget mutat. Az övék virágzik. 

Mégis lármáznak. És fejszét emelnek az alkotmányos 
szabadság törzsére. Megtörik a nyugalmat, veszélybe sodor- 
ják a békét, erőszakkal tépik szét a parlamenti tanácskozás 
minden kötelékét. 

Hát aztán? Mit bánjuk mi azt? Mi közünk nekünk 


137 


ahhoz, hogy megbecsülik-e ott az alkotmányt és hogy tud- 
nak-e élni a szabadsággal? itt a bökkenő, ezekben a kér- 
désekben. 

Ha volna perszonál-unió, miként ősi törvényeink pa- 
rancsolják; állami életünk ha teljes volna, hogy öncélokat 
követve, saját nemzeti erőnk csak kizárólag saját hazánkat 
szolgálná; ha nem volnánk Ausztriához ragasztva egy vég- 
zetes törvény által: nyugodtan szemlélhetnők az osztrák 
zavart és csak arra vigyáznánk, hogy az együttes birtoklás 
védelménél ők is teljesítsék saját kötelességüket. 

Avagy ha volna nemzeti kormányunk, áthatva hazánk 
jogainak ismeretétől; készen arra, hogy állami függetlensé- 
günk biztosítékait tántorodás nélkül oltalmazza; ha volna 
kormányunk, mely inkább szereti a hazát, mint önmagát, 
és inkább ragaszkodik az alkotmány épségéhez, mint a ha- 
talomhoz: ez esetben sem volna ok a nyugtalanságra, mert 
hiszen az osztrák alkotmányosság megdőlése törvényeink 
szerint megszüntet minden közös ügyet. Vagyis, az osztrák 
zavar alkalom arra, hogy hazánk visszahelyeztessék ősi jo- 
gaiba a perszonál-unió alapján. 

De amit az alkalom készen hoz felénk, azt ez a kor- 
mány sem megbecsülni, sem fölhasználni nem tudja. Nincs 
neki ahhoz sem látköre, sem jogérzete, sem politikai ér- 
zéke. Szánalmas csúszás-mászás jellemzi közjogi téren min- 
den lépését. A tudatlansággal járó ingadozás, a hivatásnak 
bosszantó félreismerése és csökönyös ragaszkodás egy min- 
den erkölcsi tartalmat nélkülöző hatalomhoz: ebből áll az 
élete ennek a sínylődő rendszernek. 

Éppen ezért nehéz időket készít számunkra Wolf úr. 
Ha folytatja hetvenkedését és támaszt lel a német pártokban 
és összeomlik az alkotmányosság: kiben bízzunk kormány- 
férfiaink közül, hogy ura lesz a helyzetnek, megvédeni sza- 
badságunkat, függetlenségünket, jólétünket az osztrák abszo- 
lutizmus láncaitól? 

Az új föliratról. 
1898. március 27. 


A jubiláris felirat ismét a Ház elé került. Meg van rövi- 
dítve. Most hát rövid, de velőtlen. Meg is fésülgették egy 
kicsit. Nem olyan kócos, mint társa volt, de ez is csepeg 
a zsíros kenettől. 

Törvényhozásunk háláját rój ja le . . . mi iránt? Ama 
vezérférfiak iránt talán, kik létrehozták a nagy alkotásokat? 
Avagy ama nemzedék iránt, mely megértette a század szel- 
lemét és hallgatott a vezérek szavára és önként mondott le 
kiváltságairól? Vagy talán azon nép iránt, mely a lehullott 
bilincsből azonnal kész volt hősies elszántsággal kardot 
kovácsolni, hogy megoltalmazza imént nyert, nem használt, 
de megtámadott jogait? 

Nem. Azok iránt, akik megszerezték és meg is védel- 
mezték a közszabadság intézményeit, ez a törvényhozás nem 
érez hálát. Ezekről hallgat; számba őket nem veszi; kegye- 
letet irányukba nem érez. Miért is tenné? Hiszen azok nem 
nyújtottak . módot imkompatibilitási műveletekre.  Báróvá, 
gróffá nem tettek senkit, sem melegágyat nem készítettek 
az egyén gyors és illetéktelen meggazdagodására. 

Törvényhozásunk mégis érez hálát — csakhogy nem 
az alkotók iránt. Kegyeletes érzéseket is táplál, csakhogy 
nem az alkotás iránt. Nagy napok emlékezetéről is beszél 
— csakhogy nem a jogvédelem szent vérkeresztségét tekinti 
nagy napnak. 

Hanem hálát érez és kegyelettel viseltetik . . . Ugyan 
mi iránt? . . . Nohát va korszak iránt.x És a nagy napok 
között legnagyobbnak tekinti . . . talán  Piskit, vagy Nagy- 
sallót, vagy a többit, mikor az elszánt nemzet véres karddal 
metszette az emberiség törvény táblájára a maga dicsőségét 
és életrevalóságát? Nem. Nem ez a legnagyobb nagy nap, 
hanem — április 11-dike! 

pA korszak iránt mily kecses fordulat! vÁprilis 11.x 
miilyen pompás ötlet! A korszak jó és kegyes, nem kér 
enni. Hallgat. Zúgolódni sem tud. Meg nem harap senkit. 

Karmai sincsenek. Türelmes, mint egy galamb; kezes, mint 
egy csikó. 

A korszak nem vádol, nem követel, nem sújt. Egyik 
nap elnyeli a másikat, óráról-órára, napról-napra, évről-évre. 
Az idő jön; az idő megy. Mi az? Ki látta a korszaknak 
testét, színét, akaratát? Pedig van teste, színe, akarata, lelke, 
ízlése, hatalma. De ki látja, ki érzi, ki hiszi? Az, aki metafo- 
rákkal dolgozik. A bölcselkedő, a költő, az író, emberi saját- 
ságokat lát a korszakban. Plató is, Saint Simon is, Madách 
is. De Bánffy báró együtt Zsigardyval — mit akarnak ők 
a Pegazus hátán. 

Tessék leszállani! Övék a nyers erő, a korrupciónak 
számos eszköze, a hivatalosok egész serege, a nyugdíjigény 
és a bankdirektorság. Ami zsebrerakható az ingadozó tör- 
vények zavaros hullámai között, rakják zsebre gyorsan. De 
ne bántsák még a parnasszust is. Ott nem csúszva-mászva 
jár az ember, hanem a maga talpán, fölemelt fővel. Oda ők 
nem valók. Vissza! A hegy istenei nem tűrik meg törpe 
kontárkodásukat. 

Gyáva nemzedéknek alattomos bujkálása az, mi e föl- 
iratban kifejezésre jut. Rút hipokrízis minden szó. Selejtes 
agyvelőnek nyomorék terméke. A tartalmat, mely fenségessé 
tette az időt, méltatni nem tudja. És az alkotókról, kiknek 
munkája, becsülete, szenvedései és tudása nélkül az a kor- 
szak egy lomha, sötét, alaktalan semmiség volna, még csak 
megemlékezni sem mer. 

Mikor még minden kockán forgott; mikor az önren- 
delkezésnek egyetlen paránya sem volt a nemzet kezében, 
de folyt az alkudozás és egy elhibázott szó fölbillenthette 
az egyezkedés mérlegét és halomba dőlhetett volna minden 
reménységünk: e nehéz és bizonytalan pillanatban emléke- 
zett meg a Ház színe előtt Deák Ferenc a 48-ban létrejött 
alkotások örök becséről s mesteri lelkével egyetlen mondat- 
ban halhatatlan szobrot épített Kossuth Lajos dicsőségére. 
Nem a korszakról beszélt Deák, alattomosan bujkálva az 
igazság elől, hanem az alkotásokról és az alkotóról. Az alku- 
dozás mérlege mégsem veszített egyensúlyt, mert az ural- 
kodó nem kívánta a nemzettől, hogy saját történelmi igazsá- 

gának eldugása által komisz és alávaló legyen. Harminckét 
év telt el azóta. A 48-iki alkotások fönntartott, része azóta 
átment az életbe és ott hat, működik, nevel, izmosít. Gaz- 
dag tapasztalatok győzték meg az uralkodót, hogy amaz 
alkotások a nemzeti életnek hatalmas lendületet, a trónnak 
törhetetlen szilárdságot biztosítottak. Méltatni tehát azt az 
alkotást és azokat az alkotókat: ez nem bánthatja az ural- 
kodónak sem érzékenységét, sem meggyőződését. Az igaz 
és őszinte szó azt jelentette volna a törvényhozás részéről, 
hogy föltétlenül bízik a korona bölcseségében és hűségünk 
iránt táplált ingathatatlan hitében. A férfiasan öntudatos tisz- 
teletnek meg nem becsülhető és félre nem érthető formája 
lett volna ez az őszinte beszéd. Egy új alkalom nyílt arra 
a kölcsönös bizalomra és értékes közeledésre a korona és 
a nemzet között, mely mindkét részről méltán tartatik fölötte 
nagy becsben. 

De nem. Ezek a gondolatok nem járták meg a vezérlő 
elemek eszét. Raportra járnak ők, hogy értesüljenek a napi- 
parancsról. Nem fölvilágosítják a dolgokat, hanem elhomá- 
lyosítják. Nem őszinték, csak engedelmesek. Nem tolmácsai 
a nemzet érzelmeinek, hanem a miniszteri állások biztosító 
ügynökei. Férfiak helyett szolgák. 


A kvóta. 
1898. április 3. 


Nálunk az adó nem mértéke a vagyoni állapotnak. Nagy 
adóterhek mellett vannak szegény emberek és vannak gaz- 
dagok, kik igen kevés adót fizetnek. A kereseti ágak egy 
egész sorozatánál szembeötlő a jövedelem-titkolás. Más 
ágaknál szembeötlő a túlságos adóteher. Tehát a fizetési 
arányokban nincsen igazság. Azonban, ha eltekintünk a meg- 
oszlási viszonyoktól: a csavar derekasan működik. Mert da- 
cára az eltitkolásoknak, az adóbevétel vagyoni állapotunk- 
hoz képest túlságosan magas. 

Éppen ezért nem volna szabad a kvótánál adóbevéte- 
leket használni számítási kulcs gyanánt. A nemzeti vagyon 
összességének (megmérésére más tényezőket kellene hasz- 
nálni. De ez nehéz és komplikált művelet. Ausztria nem is 
egyeznék bele egy ilyen szabatos eljárásba. Gondosan óva- 
kodik attól a lehetőségtől, hogy minket be ne csapjon. Arra 
utazik harminc év óta, hogy kevesebbet fizessen, mint a 
mennyit kellene; mi pedig többet adjunk, mint amivel 
tartozunk. 

Célját el is érte mindig. Szakembereink bevallják, hogy 
csak most jutottunk el a fizetési képesség azon fokához, 
amelybe vezérférfiaink harminc év előtt kényszerítették ha- 
zánkat. Ez azt jelenti, hogy a kvótát mindig túlfizettük. 

Ausztria most még többet kivan tőlünk. Kiaknázásunkra 
saját belzavarait használja föl. Kormánya csak úgy remélhet 
többséget, ha annak árát hazánkkal meg tudja fizettetni. 
Helyzetünk tehát az, hogy legyünk Ausztria adófizetői, kü- 
lönben nincs odaát se béke, sem alkotmány. 

Az osztrák kormány nem is nagyon kényeskedik. Kö- 
vetelésével egyenesen kirukkol. Hivatalosan értésére adja a 
világnak, hogy a közelebbi évtizedben Ausztria összes 
bruttójövedelme kitett négyezermillió forintot. Ezzel szem- 
ben Magyarország bevett kétezerötszáz millió forintot. Ehhez 
képest esik Ausztriára 6l százalék kvóta, Magyarországra 
39 százalék. 

De köztudomás szerint a német mindig kegyes szívü 
volt irányunkban. így most is. Előre hajlandónak mutat- 
kozik tehát bizonyos adókülönbözeteket levonásba venni. 
E levonások után esik Magyarországra 36 százalék. 

Kvótánk ilyenformán kerek öt százalékkal fog növe- 
kedni. 

Ez a szándék előreláthatólag fölháborodást okoz a ma- 
gyar kormánypárton. Nyilat hegyeznek borzasztó rohamra. 
A vészkürtök megszólalnak és kuruclegénnyé változik min- 
den mameluk. Szegény elcsigázott és agyonhazudott nem 
zetünknek lesz így egy pár jó napja. Pincékbe temetett 
régi jelszavakat vesznek elő. A rézfokos nyelére vésetjük 
megint, hogy yne bántsd a magyart k Lázba jövünk és Matuska 

Péter kapacitálni fogja Rigó Ferit, hogy meg ne szavazza 
ezt a magas kvótát. 

Erre a szörnyű rohamra a német meghátrál. A harminc- 
hatból leenged egy-, vagy talán másfélszázalékot. Mi pedig 
győzelmi kiáltással rázzuk meg a magyar levegőt. íme, a 
német fut. Szándéka, lám, még sem sikerült. Levertük az 
ellenséget. És nagy lesz az örömrivalgás; hálazsolozsma száll 
föl az egek Urához és díszlakomákat rendez minden főispán 
— közköltségen. 

így lesz, előre látom. Dicsekedni fogunk, hogy a né- 
met csak a kabátunkat húzta le. Az ingünk megmaradt. Úgyis 
nyár következik. A kabát alkalmatlan. Kényelmesebb egy 
szál ingben dolgozni. 

Ezt a komédiát végigjátszák hazánk népével — akárki 
meglássa. Mert a vitézkötést immár csak a nadrágon visel- 
jük, de nem a homlokon is. Föl se vesszük, ha erkölcsileg 
elnadrágol minket valaki. Úgy átgyúrtak, mint az agyagot. 
Formálhat belőlünk a politikai mester akármit. Ma szájhőst, 
holnap torzképet, holnapután cigánypurdét. Legkönnyebben 
cigánypurdét. Mert nagyjában rongyosak vagyunk, részben 
pőrék. Nem materiális értelemben mondom. Hiszen április 
11-én is látni fogjuk, hogy annyi nálunk a díszruhás, mint 
a szemét. De nemzeti becsületünk — az van elrongyolódva. 
És fajbéli erkölcsünk — ez van bőrére vetkőztetve., 

Mert a kvóta csak addig számítási kérdés, amíg politi- 
kai térre nem megyünk vele. Mihelyt politikai szempontok 
döntenek: a kvóta-ügy azonnal a nemzeti erő és önmegbecsü- 
lés kérdésévé válik. Már pedig az osztrák kormány, egy- 
hangúlag az osztrák népekkel, a politikai tényezők sorába 
vette föl kvóta-megállapítása kérdéseit. Most hát a morális 
erőviszonyok súlya dönt. Aki győz: felülkerül. Aki enged: 
megaláztatik. A numerus alárendelt közeg immár. Nem elszá- 
molás ez többé, hanem a nemzeti önérzet harca. 

Éppen ezért legyünk készen nemcsak káros, de szégyen- 
teljes napokra is. A szerep már ki van osztva. A félelmes 
kurucból Falstaff Jankót csinálnak. Az osztrák engedni fog 
valamit szertelen követeléséből s mi lakmározni fogunk egy 
hazug győzelem álfényében. 

Ordítani fogjuk torokszakadásig, hogy két pofot igért 
nekünk az osztrák. Bezzeg a másikat nem merte megadni. 
Pedig ígérte, a hencegő. Nohát, hol a másik pof, német? 
Mit virtuskodol szájjal? Úgy-e megfutottál? Gyáva! Kap- 
tunk ugyan egyet, de egy pof nem a világ. Hiszen kettőre 
számítottunk. A nyereségünk világos. 


Április 11. 
1898. április 6. 


Mit gondol a kormányelnök úr, — vajjon ha december 
hónapot elkereszteltetné az anyakönyvvezetőnél augusztus- 
nak, augusztust pedig decembernek: megfordulnának-e amiatt 
az évszakok? Ha p. o. rendeletet adna ki és rendeletét az 
országgyűlési többséggel approbáltatná, hogy ezentúl kará- 
csony idejében nyár legyen, szent István-nap táján pedig 
kemény tél: vajjon megváltoztatná-e forgási irányát a föld 
úgy a saját tengelye, mint a nap körül? Ha pedig a föld 
nem parírozna és a többi bolygók sem mutatnának kedvet 
pályafutásuk irányának megváltoztatására: miként véli őket 
a kormányelnök úr engedelmességre szorítani s vétkes ki- 
hágásukért megbüntetni? 

Ugyan kérem, rávinné-e a lelke, hogy a szelíd hold 
ellen fegyelmi keresetet indíttasson: a szegény jó öreg föl- 
det pedig megfossza kiérdemelt nyugdíjától? Én érzem a 
kérdés horderejét egész nagyságában. Tudom, mit jelent az 
emberi rend szempontjából a kormányzati tekintély csorbu- 
lása. Mégis könyörgök, legyen irgalmas arra az esetre, ha 
valamikor a szelíd hold és az öreg föld nem találna vala- 
melyik rendeletének engedelmeskedni. Ne tekintse eljárásu- 
kat se makacsságnak, se lázadási tünetnek. Fontolja meg, 
hogy szegényeken meg nem másítható módon uralkodik a 
nehézségerőnek és a súlyegyennek törvénye, mely megköti 
pályájuk irányát. Nem hibásak ők, higyje el s éppen ezért 

legyen irántuk könyörületes. Hiszen olyan szép és felemelő 
vonás, ha az erős elnéző, méltányos és megbocsátó tud 
lenni a gyöngék irányában. 

Amiként pedig nem változik meg az évszakok rendje 
törvényhozási és kormányzási parancsokra: éppen úgy nem 
változik meg a sokaság lelke, kedélye, szelleme, ösztöne. 
Mert meg nem másítható törvények igazgatják a néplélek 
indulatait is, miként a bolygók rendszerének mozgását. Nem 
hatósági parancstól függ az ilyesmi, hanem a vonzásnak és 
taszításnak érzelmi súlyától. 

A néplélek rokonszenve és a március 15-ike között van 
valamely titokzatos összeköttetés. Olyan forma, amilyen van 
a delejtű és az északi sark között. Vagy, mint amilyen a pará- 
nyok vegyi erélye. Változtatni ezen nem lehet. Okait für- 
készni hasztalan fáradság. De így van. A bölcs ember meg- 
nyugszik ebben és alkalmazkodik. 

Mert nemcsak bécsi fölfogáshoz, udvari előítélethez, 
osztrák szeszélyekhez kell ám alkalmazkodni. Olykor, ha 
ritkán is, tekintetbe kellene venni a nemzet érzelmeit is. Ezen 
érzelmek, összes vonzalmak kegyelete, emlékezete március 
15-höz fűződik, Bánffy mégis azt kívánja tőlünk, hogy április 
11-ét ünnepeljük. 

Bocsánat: ne tessék ezt az idétlen kívánságot is az 
uralkodó nyakába sózni. Hűségünk a koronához nem abban 
áll, hogy lényünkből kivetkőzzünk, mint a lepketojás, mikor 
hernyóvá változik. Ha erő volt abban, hogy a nemzeti aka- 
rat teljesült: ez; az erő a mienk. Ha dicsőség volt abban, 
hogy a nemzet megvédelmezte jogait: ez a dicsőség a mienk. 
Ha önfeláldozás volt a nemzet hősies halálmegvetésében: 
ennek az önfeláldozásnak tisztes emléke szintén a mienk. 
Am jöjjön a balsors és tegye próbára a nemzet hűségét. 
Uralkodónk meghatott szívvel fogná tapasztalni, hogy ezt az 
erőt, ezt a dicsőséget, ezt az önfeláldozást mennyi készség- 
gel fogná a nemzet a korona rendelkezésére bocsátani. 

Tehát ne bonyolítsuk össze se az eseményeket, se a 
fogalmakat. A 48-iki korszakot ünnepelve, a nemzet kizárólag 
önmagát ünnepeli. Hálával fogadjuk, ha ünnepünkben részt- 
vesz a király is. Ez a tény erőteljesen növeli az érzelmi össz- 

hangot a korona és nemzet között. Ezt a tényt sem kicsi- 
nyelni, sem megzavarni nem szabad. 

A kormányelnök úr mégis megzavarta. 

Új ünnepnapot keresett, amelyre senki sem gondolt. 
Falbarúgta az idő és a néplélek által szentesített örömnapot. 
Arra emlékeztet, hogy a nemzetnek vágya, öröme, lelkese- 
dése csak a hatósági rubrikák korlátai között nyerhet kielé- 
gítést. Ünnepvezető helyett ünneprontó lett. 

Durva és félszeg gondolat vezethette a kormányelnök 
urat április 11-ikéhez. Mi történt akkor? Szentesítést nyer- 
tek a reformtörvények. De van-e hazánkban egyetlen em- 
ber, aki ennél az emléknél megállapodik? Nem jut-e a leg- 
lojálisabb alattvalónak is eszébe, hogy az uralkodóház ezt 
a szentesítési tényt sem respektálta? 

Nos? Célszerű-e a nemzet minden fiát arra emlékez- 
tetni, hogy az idők tanúsága szerint, a szentesítéshez is 
gyanú férhet? 

Arra is visszaemlékezik a nemzet, hogy törvényeinek 
oltalmára kardot fogott. Önként tolulnak ilyen emlékek az 
ember agyára. És végig húzódik a nemzet lelkében a véres 
háború minden emléke, összes borzalma. 

Okos kormány nem állit egy jó uralkodót ilyen ferde 
helyzetbe. Nem keres olyan napot az ünneplésre, melynek 
emlékezete a félreértésnek, a gyanúnak és a bizalmatlanság- 
nak csiráit életre szólítja. 

Ha nem volt a kormány figyelemmel a nemzetre kivá- 
lasztani az ártatlan március 15-ét; kellett volna: hogy a ko- 
rona tekintélye iránt figyelemmel legyen. Választhatott volna 
bármely napot a reformalkotások vagy a szabadságharcok 
idejéből. Akár azt a napot, mikor a rendek kimondták a jobb- 
ágyak fölszabadítását, akár azok közül valamelyiket, mikor 
a honvédsereg győzelmes csatát vívott az alkotmányos sza- 
badságért. Mindkettőben megőrizte volna gyöngédségét az 
uralkodó érzelmei iránt. Az első napon úgy vett volna részt 
a király, mint népének jó atyja; a másodikban úgy, mint 
nagy katona, ki az ellenfélben is megbecsüli a vitészséget. 

Csak két napja van ama terhes időknek, melyek közül 
egyiket sem lett volna szabad választani. Egyik április  14., 

midőn a nemzet széttépte a törvényes fonalszálakat. A má- 
sik április 11., mely arra emlékeztet, hogy az udvar meg- 
szegte a király szavát. 

Mit jelent április 11? A törvények szentesítését. Tehát 
azt, hogy nemzetünk jogosítva volt az önvédelem minden 
nemére. Azt jelenti, hogy az osztrák ármádia törvénytelen 
és erőszakos téren mozgott; a magyar nemzet pedig nem 
lázadó, nem forradalmár volt, hanem a törvények elszánt 
őre. Valóban a történelmi igazságnak csak ez a felfogás 
felel meg. 

De egy kormány, melynek nem az a hivatása, hogy 
ellentéteket keressen és vádaskodó emlékeket idézzen föl a 
korona és a nemzet között, ily kényes természetű és az egész 
érzelemvilágot érintő helyzetben köteles azt is fontolóra 
venni, hogy királyunk december 2-án lépett trónra és hogy 
gyöngédtelen tanács volt egy olyan ünnepnap főrészesévé 
tenni őt, melynek emlékéhez a nemzet jogainak erőszakos 
megtámadása fűződik. 

Mindezen már túl vagyunk. Az eredményért legyen 
felelős a tapintatos kormányelnök úr. 


Láng Lajos. 
1898. április 8. 


Amint látom, a dogma mégsem dogma. Pedig mennyi 
anathemát szórtak ránk, szegény lemosolygott szélbali poli- 
tikusokra! Hülyék valánk a szemükben. Ha mondták, hogy 
légvárakat építünk és szappanbuborékot kergetünk, akkor 
már nagyon megdicsértek. Különben malom alatt űztük a 
politikát úgy-e, és nem tudánk államférfiúi magaslatra emel- 
kedni soha? 

Hát igaz. Egyénileg praktikusok nem voltunk. Ranghoz, 
címhez, bankhoz nem jutottunk. A hatalomnak nem az oltal- 
mát éreztették velünk, hanem az erejét. Mi pedig tűrtünk 
és ápolgattuk lelkünkben szent hitünk igazságát. 

Gyémántnak mondták a 67-es alkotást, mit meg nem 
karcol az idő és be nem homályosít a rozsda. Merik-e ta- 
gadni, hogy örökéletűnek és változhatatlannak hirdették? 
Egész irodalma van már a kiegyezésnek. Mindenik okosko- 
dás arra van alapítva, hogy ezt a törvényt sem tágítani, sem 
szűkíteni nem lehet. Az örökéletet nem a mindenség képvi- 
selte nálunk, hanem az a törvény. 

Az a törékeny, ingadozó törvény. Ez a bonyodalmas 
expediens, mely arra a képtelen feladatra vállalkozott, hogy 
az összbirodalmi eszmének is eleget tegyen és Magyaror- 
szág alkotmányos szabadságát is kielégítse. Mely közösnek 
keresztelte azt, ami osztrák s kiengesztelni vélte ezzel a 
kézzelfogható hazugsággal a magyar nemzet történelmi állá- 
sát. Ezt hirdették örökéletünknek. Mintha vakok lennénk, oly 
vakmerően beszéltek nekünk a színekről és mintha velősej- 
tek helyett zsírfoltok volnának a koponyánkban, olyan gőgös 
tudákossággal követelték, hogy meghajoljunk előttök. 

Most, íme Láng Lajos ny. egyetemi tanár, tehát tudós 
ember, nyűg. államtitkár, tehát gyakorlati férfiú, alelnök a 
Házban, tehát irányadó, val. b. t. tanácsos," tehát a korona 
bizalmasa, népképviselő, tehát populáris egyén .... mit 
művel ez a férfiú, aki elől-hátul, jobbról-balról, alul-fölül így 
körül van rakva a címnek, előkelőségnek és tekintélynek 
gyámpilléreivel? 

Azt műveli, hogy minden föltűnő átmenet és minden 
szánom-bánom, teketória nélkül elfogadja egy füzetében a 
mi szélsőbali álláspontunkat. 

Alkotmányos szabadság és német hegemónia Ausztriá- 
ban — ez nem kongruens fogalom, hanem ellentét. A né- 
metek uralma odaát mesterséges. Az akadálytalan és termé- 
szetes, — tehát alkotmányos fejlődés az egységes Ausztriát 
föderatív országokká darabolja szét. Mihelyt mozgási tért 
nyer a szláv nyelv, szláv lélek, szláv törekvés, azonnal a 
német elem fölé kerül. Örökszövetséget kötni az egységes 
Ausztriával annyi, mint idegen német segítséget vinni a né- 
met elemnek a szláv fajtörekvések elnyomására. Csehország 
államjoga szintén biztosítva van a cseh pragmatika szankció- 
ban. A cseh királyt szintén megilleti a koronázás. I. Ferenc 

osztrák császárt Csehországban II. Ferenc cseh királynak és 
I. Ferdinánd osztrák császárt V. Ferdinánd cseh királynak 
hívták. A cseh rendek 1847-ben kimondták, hogy vaz ország- 
gyűlés beleegyezése nélkül kivetett adót senki fizetni nem 
tartozik.x Ebből látható, hogy az állami individualitás nem 
szűnt meg a fehérhegyi csatával. Ezt hirdetjük mi régóta. 
Ezt hirdeti most Láng Lajos. 

Az 1867. évi kiegyezés szerint egyrészről a magyar 
korona országai együtt, másfelől ő felsége többi országai 
együtt úgy tekintetnek, mint két külön és teljesen egyen- 
jogú fél. Ebben rejlik a kiegyezés alapgondolata. Egyik té- 
nyezője az államszövetségnek az egységes Magyarország, a 
másik tényező az egységes Ausztria. Az alkudozók egyik 
felől a magyarok, másik felől a németek. A magyarok beszél- 
tek, alkudtak, vitatkoztak és kötöttek Magyarország nevében. 
A németek ugyanezt tették Ausztria nevében. Senkinek nem 
jutott eszébe megkérdezni a tótokat, oláhokat, szerbeket vé- 
leményük iránt a kiegyezés felől. Erre nem is volt szük- 
ség, mert ők külön politikai és territorális egyéniséggel soha- 
sem bírtak és nem is fognak bírni. Éppen így nem kér- 
dezték meg a lengyeleket, cseheket, szlovéneket odaát. Pedig 
azok történelmi individuumok. Itt megcsinálta a magyar tel- 
jes jogosultsággal. Ott megcsinálta a német, az ideiglenes 
birtoklás hatalmával. 

De az alapgondolat az egység mindkét oldalon. A fak- 
tor pedig itt a magyar, ott a német. Már pedig a német 
kezéből kisiklott a birtoklás teljhatalma. A német hegemónia 
máris megszűnt; az állami egység pedig foszladozóban van. 

Ezek a tények porrázúzták a 67-iki intézmény. alapját. 

A lenézett szélbali politika rég hirdeti, hogy ennek be 
kell következni. A természet nem tűr meg korcsalkotást és 
az erkölcsi rend nem tűri meg a hazugságot. Mivel pedig 
tudtuk, előreláttuk, hogy az alkotmányos élet Ausztriát dara- 
bokra töri s mivel a kiegyezés Ausztria egységére van 
építve: ennélfogva mindig elvétett műnek tekintettük azt s 
elveink elégtételét szemléltük a szláv elem erősödésében. 

Idáig tehát egyetért a szélbali politika a Láng Lajos 
valóságos belső titkos tanácsos nézetével. Hát azután? Mi 

a Láng Lajos további nézete? Kivel akar közösügyeket, ha 
nem az egységes Ausztriával? És paritást kivel akar? Hogy 
képzeli a kvóta-, kereskedelmi-, vám- és bank-tárgyalásokat 
külön-külön a némettel, a csehvel, a lengyellel, a szlovénnel? 
És a véderő dolgát miként gondolja rendbehozhatni a cseh, 
lengyel, német, szlovén kormányokkal? 

Mert a mi álláspontunk tiszta, világos, egyszerű és ért- 
hető. Mi a perszonális unió alapján okoskodunk. Nekünk 
tehát mindegy: német elem uralkodik-e odaát, vagy szláv 
elem, egységes állam-e Ausztria, vagy föderatív? Mi meg- 
egyezünk királyunkkal, mint legfőbb hadurunkkal aziránt, 
hogy mennyi újoncot adjunk, mennyi katonát tartsunk, 
mennyit fizessünk annak fölszerelésére és föntartására. Ezt 
a megegyezést törvénybe foglaljuk. A katona pedig a mienk 
lesz. A király vezérlete és vezénylete alatt az országé. Be- 
szélni fogja az ország nyelvét, szeretni fogja az ország intéz- 
ményeit, fölesküszik alkotmányunkra és védeni fogja a trónt, 
az országot és az együttes birtoklást. Miként ez a pragmatika 
sankcióban kötelességükké van téve. így járunk el a kül- 
ügyekben is. Ha külön külügyérek lesznek, ő felsége majd 
gondoskodik, hogy ezek harmonikus politikát folytassanak. 
Ha pedig a korona csak egy külügyért nevez ki: tagja lesz 
ő hivatalból a mi törvényhozásunknak és felelős, mint a 
többi miniszterek, ilyen egyszerű a gazdasági kérdések meg- 
oldása is a perszonális unió alapján. Lesz önálló jegy- 
bankunk a pénzforgalom és lesznek vámsorompóink a ke- 
reskedelem szabályozására. 

Ez a terv nem kapkodás a levegőben. Meg van ez 
valósítva minden országban, mely érdemes az ország elne- 
vezésre. Amerre nézünk, mindenütt így van. Tehát ki van 
próbálva. De úgy, ahogy most vagyunk, úgy sehol sincs a 
világon. Amit a szélbal kíván, az tényleg létezik mindenütt. 
Amit mesterkedéssel és a választói jog lebunkózásával tar- 
tanak fenn: az csak fantazmagória. Az elmélet is, a gyakorlat 
is nekünk ad igazat. Ilyen berendezés mellett tökéletesen 
mindegy, akár egységes, akár feldarabolt Ausztria van a 
Lajthán túl. Az is mindegy, hogy német uralkodik-e ott, 
vagy szláv. Abba sem elegyedünk, hogy mennyi katonát 

tártnak, milyen fölszereléssel. A dinasztia létérdeke majd gon- 
doskodni fog arról, hogy az a terület védtelen ne maradjon. 

Ha tehát mi a szláv elem előrenyomulását az alkotmá- 
nyos szellem győzelmének és a 67-es intézmény csődjének 
tekintjük: csak következetesek vagyunk saját politikai meg- 
győződésünkhöz, mert ebben közeledést látunk a perszonál- 
unióhoz. És ha Láng Lajos is így okoskodik, akkor üdvö- 
zöljük őt meleg kézszorítással, mint aki megértette az idők 
és viszonyok igazságát. 

De: ha a nem alkotmányos, vagy a föderalisztikus 
Ausztriával szemben is közösügyekre, kvótára, delegációra, 
egységes vámterületre, közös bankra gondol együtt a kor- 
mánnyal: akkor harcra legyen készen, amilyent még nem 
látott alkotmányos időszakunk; arra legyen készen, hogy a 
szélbal is védelmezni fogja a 67-es intézményt a maga tel- 
jes mivoltában és együtt fog elszánt küzdelmet folytatni mind- 
azokkal, kiknek az alkotmányos szabadság biztosítékai ér- 
tékesek. 


Vigasztalás. 
1898. április 10. 


A mennybolt sem mindig tiszta. Égen és földön válta- 
kozik a fény és derű. A napsugárral együtt jár az árnyék. 
Állandóság nincs sehol és semmiben. Szürke közéletünk ho- 
mályában ez a mi vigaszunk. 

Kormányok jönnek, kormányok mennek. Nem akkor 
reméljük a jót, mikor érkeznek, hanem mikor távoznak. Mert 
valamennyinek emlékéhez csalódás fűződik. Csak ez a kivé- 
tel; ebben nem csalódtunk. Ilyennek hittük, ilyennek láttuk 
ezt már az első napon. 

Mindenik megrontott valamit. Egyik egy eszmét, másik 
egy gazdasági ágat, harmadik egy barázdát a kultúra meze- 
jén. Ez a mostani arra készül, hogy magát az — alkotmányt 

rontsa meg. Vajjon barackmagba harap-e, vagy puha almába? 
Van-e még ellenállási erő a magyar nemzetben? 

Odáig már eljutottunk, hogy a kormány nem integráns 
része többé a nemzeti lélek akaratának. Kívül áll rajta és 
fölötte. Nem vezér, hanem leigázó. Nem egy sorban küzd a 
nemzettel, miként a harcba menő honvédtiszt a csapattal, 
hanem szemben áll vele, miként gyakorlaton az osztrák pa- 
rancsnok a sorokkal. 

Hétfőn is így lesz - a dekretumos ünnepnapon. 
A nemzet már megtartotta ünnepét. Ez nem kellett a kor- 
mánynak. Most már ő tartja meg, hatósági segédlettel. így 
veri a nemzet testébe a meghasonlás ékezetét. Hadd reped- 
jen kétfelé féltett egységünk. Oszoljunk meg az emlékezet 
ünnepén éppen úgy, mint a pártharcokban. Ne legyen ha- 
zánkban egyetlen meleg órája se a testvéries ölelkezésnek! 

Ki ne látná ebben is a dekompozíció rendszerét? íme 
a pártviszály erőltetése még a nemzeti kegyelet oltára előtt 
is. Adófizető és az adóevő hadd nézzen itt is farkasszemet 
egymással. Az érzelmeknek egyetlen skáláján se találkozzék 
az, aki élteti a hazát, azzal aki él a hazán. A hivatalos ország 
legyen különválasztva a nemhivatalostól. Még ünnepnapon se 
vegyüljön össze a két elem. 

Egyik azért dolgozik, hogy élhessen; a másik azért él, 
hogy fogyasszon. Ez a két hivatás, jó szervezetben egymást 
kiegészíti. Ha a hivatalos státus vezet, oktat, rendez és min- 
den gondja a népérdek fejlesztése: akkor közszükség, tisz- 
tes foglalkozás. De ha öncélú kaszttá lesz; ha nem vezérel, 
hanem parancsol; nem oktat, de ront; nem rendez, de erő- 
szakoskodik s gondja csak a szamárlajtorja lépcsőihez fűző- 
dik: akkor, kivált oly nagy terjedelemben, mint nálunk, ve- 
szélye a közszabadságnak, ellensége a népérdeknek, heréje a 
nemzeti munkásság méhköpűjének. 

Mikor látjuk a bomlasztó erők sokaságát faji, egyházi, 
társadalmi téren működni: akkor a nemzet legtermészetesebb 
vezérletét, a hivatalos státust is bomlasztó erővé tenni nem 
volna szabad. A Tisza-korszak irányzatos bűnlajstromában 
ez volt a hét főbűnök egyike, s az akkor feltünt tiszavirág 
most már gazdagon gyümölcsözik. Úgy néz ki immár, mintha 

véglegesen el volnánk egymástól szakadva. Közéletünk hem- 
zseg a hivatalos visszaélésektől. Mintha nem barátunk volna 
a hatóság, hanem ellenségünk. Mintha nem a törvényt szol- 
gálnák, hanem a hatalmat. Éltető elemnek nem a szabadsá- 
got tekintik, hanem az erőszakot. 

Ugyan kinek jutna eszébe kifogásolni az április 11-diki 
ünnepet, ha ennek megjelölésében is nem alkatrészét látnók 
a vázolt bomlasztási rendszernek? 

De azt látjuk. Én a kormány, együtt a hivatalos rend- 
del, vagyok az egyik fél, ti, akik fizetni és engedelmeskedni 
tartoztok, vagytok a másik fél. Én vagyok a fejsze; ti vagy- 
tok az erdő. Majd meglátjuk, ki az erősebb? 

Persze a fejsze erősebb. Ha nyele nem volna, semmit 
sem árthatna. Annál rosszabb, hogy nyelet a fejszéhez az os- 
toba erdő ad. így irtják az erdőt az erdő segítségével. 
Szurkot is az erdő ad a holnapi fáklyákhoz. És az a fejős 
bivaly, melyen Bánffy úr lovagolni fog a nagyobb dísz oká- 
ból, szintén az erdő füvéből hízott kövérré. 

Húsvétunkat ez mégsem zavarja meg. Bízunk a váltó- 
zandóságban. Minden elmúlik, minden újjászületik. Porban 
fetrengeni örökké nem fogunk. Ha lejárt az alvás ideje: ki- 
dörzsöli bágyadt szemét a nemzet: megnézi ezeket, kik most 
parancsolnak neki; nagyot kacag és talpra áll. Hogyan? Ezek 
a szúnyogok lakmároztak volna hatalmas tagjain? Még álom- 
nak is nevetséges. Hess, te sovány féreg! 

A barackmagot pedig ne féltsek. Csak szívókája van 
a szúnyognak, de foga nincsen. Ha foga volna, az is bele- 
törne. Látod ezt a rovátkát, azt az oromot, azt a dudoro- 
dást, ezt az élt az alkotmány barackmagván? Nehéz idők- 
nek nyoma mindenik. Ezer év próbáinak rétegeit látod e 
rovásokban. Aki beleharapott, mindenkinek beletört a foga. 
Ezentúl is úgy lesz. 

Kálvinista eredmények. 
1898. április 20. 


Idegesebb iratot, mint amilyen a Tisza Kálmán beszéde, 
sohasem olvastam. Minden betűje rezeg, mint a nyárfalevél. 
Vezérfonal benne nincs; csak lüktet, mint a békacomb a 
viviszekció alkalmával. 

Nem csoda. A fegyver hátrafelé sült el. Nem a cél- 
pontot sebezte meg, hanem a célzót. A reformátusoknak ez 
a Zichy Nándora az egyházpolitikai reform által a katholikus 
hatalmi szférán kívánt csorbát ütni. E helyett egy eddig 
nem ismert hitbuzgóság keletkezett a katholikus táborban; 
a református templomok népe pedig napról-napra apad. 

Miért? Azért, mivel a református házasság lényegileg 
ezelőtt is polgári természetű volt. A reform tehát ezen a 
téren változást nem idézhet elő, — gondolta Tisza Kálmán. 
Mi reformátusok úgy maradunk, ahogy voltunk. Hanem a 
katholikus dogmájából ki lesz törve egy drágakő. A leg- 
rosszabb esetben is — mi nem nyerünk; de ők a legjobb 
esetben is veszíthetnek. Ez volt a fölfogás. Ha nem ez lett 
volna: senki sem tudná megmagyarázni azt a vak összetar- 
tást, mely a reformátusokat a politikai ellentétek dacára - 
egy akolba terelte. Még kevésbé volna értelme annak az álta- 
lános és egyhangú megbélyegzésnek, melyben az egyház fő- 
emberei részéről azok a reformátusok részesültek, kik a 
reformot nem fogadták el. 

Így lévén, nem csodálom az idegeskedést. 

Ezek az urak ma még csak a stólaveszteséget látják 
s állami pénzzel vélik betapaszthatni az okozott sebeket. 
Ebben is csalódni fognak. A hitéletnek kevés összefüggése 
van a lelkész fizetésével. A mezitlábos püspököknek több be- 
folyásuk volt az emberiség lelkére, mint a bíborpalástos egy- 
egyházfejedelmeknek. Megtehetik a segéllyel, a fizetés ki- 
egészítéssel s később a teljes díjazással, hogy a híveknek ke- 
vesebb terhe s a papoknak több jövedelme lesz. De a refor- 
mátus szellemnek nagy erkölcsi vereségét stólakárpótlások- 
kal meggyógyítani nem lehet. 

A főbaj ott van, hogy Tisza Kálmán faragott képek 
elé hurcolta a kálvinista szellemet. A gyülekezetet átformálta 
a maga képére és hasonlatosságára. Kiküszöbölte a hivekböi 
az egyéni függetlenség érzetét. Megbénította az egész vona- 
lon az önkormányzati energiát. Hatalmi kérdések csiráztató 
melegágyává tette az egyházi életet. Meghonosította a klikk- 
rendszerét. Elfojtotta a szabad gondolkozást. Lelohasztotta 
az érdeklődést és a híres nyakasság átváltozott csúnya szer- 
vilizmussá. 

Életének jófélét ennek a felekezetnek szentelte anélkül, 
hogy fölismerte volna a kálvinizmus belső természetét. A sza- 
bad kutatás elvének fontos következményei vannak. A kál- 
vinista lélek vizsgál, összehasonlít és ítél. Bullák, anathémák, 
kijelentések és syllabusok nem feszélyezik őt. Nem támasz- 
kodik a gyónószék oldalához, hogy megállhasson az istene 
előtt. Talpán áll, még mikor imádkozik is. Isteni küldetést 
nem födöz fel sem a püspökében, sem a főgondnokáhan. 

Egyházát sem tekinti földöntúli alkotásnak. Az egyik 
hordta a követ, a másik vetette a téglát. A harmadik faragta 
a gerendát. Közös lelki buzgóság és közös testi fáradozás 
hozta létre az intézményt. Éppen ezért a saját tulajdonának 
tekinti azt mindenik. Eljár annak dolgában, viseli terheit, 
büszke, ha virul, aggódik, ha a veszedelem éri, — mert 
hiszen az övé. így örökölte s gondozza, mint minden örök- 
séget, melyhez hagyományok és emlékek tapadnak. 

De a kötelességérzetnek ez a szelleme csak addig tart, 
míg az egyházat valóban magáénak tekintheti. Mihelyt az ő 
vágya, ízlése, szokása, akarata nem érvényesül az ő egyéni- 
ségét megillető mértékben: azonnal közömbös lesz az intéz- 
mény iránt, sőt elidegenedik attól. Ez nem lélektani kom- 
bináció, hanem a való élet igazsága. A politikában is így van. 
Hatáskör nélkül nincs munkakedv. Befolyás nélkül nincs ön- 
kormányzati tevékenység. 

A kálvinizmusnak nemcsak jellemző vonása a presbiteri 
rendszer, hanem életforrása is. Mivel mindenkinek jogot biz- 
tosit ez a rendszer: ennélfogva önként vállal benne mindenki 
kötelességet. Az egyház és a hivő között egy szent életkö- 
zösség fejlődik. Apró fecskefészek módjára családi emlékek 

tapadnak a templomhoz. Azt a rózsát az úrasztalának terí- 
tőjén nagyanyád varrta, úgy-e? Ezt a sípot az orgonában 
valamelyik ősöd áldozatkészsége hozta létre. Azt a kelyhet 
együtt vásárolták apáink. A díszes szószék jómódú gazdák 
és szegény özvegyek filléréből emeltetett. Ebben a szent 
házban mindenki félt egy tárgyat, mindenki őriz egy emlé- 
ket, mely lelkét odafűzi az elődök buzgóságához. 

De a lelki életfolyamatnak ez a nemes forrása elapad, 
ha csorbát szenved az önkormányzati jog. Mihelyt a hivő 
nem a saját mivoltát látja abban az intézményben letükrö- 
ződni, azonnal meglazul a ragaszkodás és kialszik a szeretet 
lángja. Papjának ékesszólásában csak addig gyönyörködik, 
míg azt érzi, hogy a szabad választás által neki is része van 
az ékes beszédben. Iskolájára csak addig büszke, míg azt min- 
denestől a magáénak vallhatja. Saját lelki vágyait és nemes 
ösztöneit elégíti ki, hogy áldozatokat hoz, hogy az övé kü- 
lönb legyen, mint a másoké. 

Ezeket az indulatokat és hajlamokat merőben félre- 
ismerte Tisza Kálmán, mikor új rendet honosított meg a 
kálvinista egyházban. Ezzel együtt félreismerte a kálvinizmus 
természetét is. Erőt, jogot, tevékenységet központosított. 
Szertelen ragaszkodása a hatalomhoz képtelenné tette őt a 
Calvin János szabad elméletének és puritán egyszerűségének 
megértésére. Eszménykép lett az érseki egyház, annak hierar- 
chiája, fénye, vagyona és parancsoló hatalma. 

Most már nyakába zúdultak a tények. Csoda-e, ha izga- 
tott? immár érzi, hogy a kérlelhetlen valóságot sem dialekti- 
kával, sem állami alamizsnával kiengesztelni nem lehet. A hí- 
vek száma fogy. A Tisza-Duna mentén, a hajdúk között vég- 
zetes az apadás. Nagy színvakság kell, hogy ezen népességi 
apadás és a leapasztott önkormányzati jogok között a kap- 
csolatot meg ne lássa az ember. 

Az elvérzést futólépésben sietteti az egyházpolitikai re- 
form. A kath. egyházjog sok válószemélylyel szaporította a 
református egyházat. Ez a forrás bedugult. A 68. évi garan- 
ciális törvény erőteljes védelmet nyújtott a gyöngébb és sze- 
gényebb református egyháznak. Főembereink lemondtak róla 
egy szemhunyorítás nélkül. Mikor aztán porba omlott a 

bástya, akkor a felekezetnélküliséggel megnyitották a zsilipe- 
ket. Jobban mondva felnyitották a véredényeket. Az életerő 
azóta nem folydogál, hanem zuhog, mint a hegyi patak. 
A felekezetnélküliség kizárólag köztünk, reformátusok kö- 
zött újonc. 

Kétségbeesett jajkiáltások hangzanak az egyházmegyék- 
ből. A jajgatás a kálvinizmus mélységeiből fakad. Bajos lesz 
azt a papok egyéni helyzetének nyomorúságos javításával el- 
fojtani. 


Kudarc. 
1898. április 22. 


Nem üvöltő dervisekhez, hanem józaneszű emberekhez 
fordulok. Kérdem: háborús állapot van-e Magyarország és 
Ausztria között? Ha béke van köztünk: miért félünk oly 
nagyon egymástól? Ha háború van: miért kötünk szövetsé- 
get életre-halálra? 

Ostobább helyzet nem volt ennél soha. Azt mondják, 
egymásra vagyunk utalva. Törvényeink azt rendelik, hogy 
az egymás mellett élésnek bizonyos viszonylatai tiszteletben 
tartassanak. A história is arra látszik utalni, hogy támaszt 
keressünk egyik a másikban. A korona biztosságának érdeke 
is úgy kívánja, hogy erősek legyünk mind a ketten a fejlő- 
désnek minden vonalán. 

Ebből józanul az következnék, hogy ne bántsuk egy- 
mást. Ne merítsük ki életerőnket abból a célból, hogy a 
másikat legyűrjük. Ne arra irányozzuk minden törekvésün- 
ket, hogy a másikat kifosszuk, elgyöngítsük, munkájában aka- 
dályozzuk, fejlődésében eltiporjuk. 

Vagy, vagy. Vagy természetes a szövetség köztünk és 
Ausztria között és akkor önként enyészik el minden érdek- 
ellentét és a tízévenként megújuló gazdasági kiegyezés öröm 
a népnek, boldogság a kormánynak, erőforrás a — nemzetnek 

és tápláléka a szeretetben, bizalomban, egyetértésben nyilvá- 
nuló nagyhatalmi egységnek. Vagy nem természetes a szö- 
vetségnek ez a formája, mert az érdekellentétek nem elsi- 
míthatok s ezen esetben miért rakják azt járom gyanánt a 
népek nyakára? Miért erőszakolnak olyan viszonyt, amilyen 
soha sehol sem volt: ami senkinek sem kell, mert sérti a 
népek önérzetét, egymásra uszítja az érdekeket s pontról- 
pontra azon dolgozik, hogy valamelyik alkudozót megrövi- 
dítse, kijatsza, becsapja? Micsoda megegyezés az, mely nem 
tud egyéb eredményt fölmutatni, mint kárt, boszuságot, elé- 
gületlenséget és kölcsönös gyűlölködést? 

Kormányunk tizenkilenc törvényjavaslatot tett le teg- 
nap a Ház asztalára. Ugyanezt tette Bécsben az osztrák kor- 
mány is. Együtt a javaslatokat vkiegyezésének hívják. Tar- 
talmukról már tett a Magyarország említést és tenni fog 
"ég gyakran. Rezignált fatalizmussal fogadja e javaslat-cso- 
portot a magyar többség; mérgesen taglalják az osztrákok; 
óvatosan hallgat a nemzeti párt s előre látható, hogy bonc- 
kése szörnyen föl fogja darabolni ezt a halvaszületett kor- 
csot. A 48-as párt nem ok nélkül látja benne állami függet- 
lenségünk megaláztatását s gazdasági érdekeink elalkuvását. 
Nem kell tehát senkinek. Mégis előterjesztik, mégis erősza- 
kolják, mégis keresztülhajtják. 

Történelmi végzet-e ez rajtunk, vagy korszakunk meg- 
tévedése? Micsoda láthatatlan erő hurcolta ezt a szerencsét- 
len nemzetet a pusztulás felé? 

Amerre nézünk, északra, délre, keletre, nyugatra, min- 
denütt rügyfakadást látunk. Nagy és kicsiny nemzetek duz- 
zadnak a munkakedvtől, alapozzák a jövendőt, izmosodnak 
testileg-lelkileg. Abban a zűrzavaros képben, mely körülöttünk 
a népek mozgalmaiban föltárul, élesen domborodik ki min- 
denfelé az erőteljes nemzeti szín. 

Íme, öncélokat követ valamennyi. Amit termel, övé a 
gyümölcs. Amiért küzd, övé a pálmaág. Elég erősnek véli 
magát mindenik, hogy érdekeit megoltalmazza. Saját törté- 
nelmi egyéniségéhez képest rendezi be magát valamennyi. 
Csak mi, egyedül csak mi vagyunk arra kárhoztatva, hogy 
ne önmagunknak éljünk. Idegen gyámkodásnak terheit egye- 

dül csak mi viseljük. A fejlődés feltételei csak előttünk van- 
nak elzárva. Végzet-e ez rajtunk, vagy vezetőinknek meg- 
átalkotott tévedése? 

Tizenkilenc javaslat a kiegyezésről. Kiegyezés! Úgy 
hangzik, mintha megváltás volna. Fegyverszünet dúló 
csaták után. Ennél is több. Béke egy vészes háború be- 
fejeztével. 

Ám, hazugság a szó is, a tartalma is. Nem kiegyezés 
az, hanem kudarc. Győzelme Ausztriának, rút veresége ha- 
zánknak. 

Meghosszabbítása gyarmati helyzetünknek, — ebből áll 
a kiegyezés. Engedélyt adunk egy osztrák pénzvállalatnak, 
kamat nélkül jegyeket bocsásson ki s azokért kamatot szed- 
jen polgárainktól, — ilyen a kiegyezés. A galíciai bányák 
kedveért fölemeljük a petróleum vámot, hogy megdráguljon 
a magyar fogyasztó világító eszköze és megsemmisüljön a 
virágzásnak indult magyar petróleumtisztító ipar, — ezt 
hívják kiegyezésnek. Fentartják a magas iparvédvámokat, 
hogy az osztrák ipar ezentúl is egyedáruságot élvezzen ná- 
lunk, a magyar ipar pedig ne fejlődhessék. Ez persze kiegye- 
zés. A magyar nyerstermékek ezentúl se részesüljenek véde- 
lemben, mert minden kárt nekünk kell elviselni és minden 
hasznot Ausztriának kell zsebre vágni. Nagyobb gúny oká- 
ból ezt is kiegyezésnek hívják. 

Hazugság! Ez nem kiegyezés; ez kudarc. Ez: nem olajág 
a kormányok között folyt erőfeszítések után, hanem ostor- 
csapás, melyet vakmerően vágnak nemzetünk szeme közé. 
Ki hiszi el, hogy ostorcsapással kezdhető meg egy tíz évre 
menő békés, egyetértő szövetség? Hát ilyen a népek szö- 
vetsége? Azért egyezkedünk, hogy szövetséges társunk Zsa- 
roljon, fosztogasson s parlamentjében ország-világ előtt sze- 
münkbe köpjön? Oh, még nem feledtük el. Hogy betyárok 
vagyunk, azt mondtátok rólunk. Arcátlanoknak is szidalmaz- 
tatok. Sőt, hogy kitartottak vagyunk, azt is tőletek hallottuk. 

Ki nem mondható szégyennel fogadtuk mi ezt. Sötét 
borúval várta minden magyar ember, hogy minő elégtételt 
szerez nekünk a kormány. Nos íme, itt az elégtétel. Kezet 
nyújt nekik béke jobbra. 

yFelejtsük brúder, a múltat. Megrugdostál, fölpofoztál, 
arcul köptél. Béküljünk ki. Itt az egyeszség. Ami a tied, 
az a tied; ami az enyém, az is a tied. Jól van? A vasút 
bántott úgy-e pajtikám, ez a szörnyeteg hálózat, mely lehe- 
tővé tenné a támadást és a védelmet. No ne félj tőle. Erre 
is befolyást engedek neked. Vájkálj nemzetem zsebében kö- 
nyökig. Nincs miért zsenírozd magad. Én akarom így, csak- 
hogy ne haragudj. A becsületünkben pedig gázolj térdig. 
Ezt sem bánom. Mert ha kotródnom kell, úgyis nyugdíjat 
kapok.x 

Ilyen a magyar kormány kiegyezése. Ilyen a nemzet 
kudarca. 


Vajúdás a kongruával. 
1898. április 24. 


A kongrua-javaslat nehezen jut dűlőre. Vitát jóformán 
senki se várt s mégis nyolc nap óta tart a tárgyalás. Pedig 
az ügy mélységeit nem kavarta föl senki. A legtöbb szónok 
óvakodott a kérdés horderejét a maga valódi nagyságában 
fölkarolni. Ütközet alig volt. Rendszeres hadjárat éppen nem. 
A bajvívás csak karra ment, jól befáslizott ütérrel. Mégis 
hosszas a vita. 

Miért? Azért, mert a vitázok is érzik, az ország is 
érzi, hogy itt nem annak a csekély morzsának pénzügyi 
fontossága jön tekintetbe, mely az állam terített asztaláról 
az egyházak kötényébe hull, hanem az a nagy és életbevágó 
elvi kérdés, hogy az egyházak viszonya az államhoz a köz- 
szabadság szempontjai szerint rendeztessék-e, vagy a közép- 
kori fölfogás reakcionárius szempontjai szerint? 

Az emberi nem civilizátorius fejlődésének egyik alapföl- 
tétele az, hogy az egyház lehetőleg különválasztassek az 
államtól. 

Az új korszaknak két nagy elv győzelmét köszönhet- 
jük. Egyik a szabad vizsgálódás elve a kultúra minden vo- 

nalán, a másik a felelősség elve a kormányzás összes ágai- 
ban. Ez a két nagy elv alaposan szétszaggatta azokat a szá- 
lakat, melyekkel a középkor rendszere az egyházi életet az 
állami élettel összefércelte. 

A szabad vizsgálódásnak útjában áll a dogma; a felelős- 
séget kizárja az istentől nyert hatalom fogalma. Amely állam 
tehát a szabadságra fekteti fönnállásának föltételeit, az nem 
tűrhet intézményeiben dogmatikus elemeket és nem hajol- 
hat meg istenkegyelméből származtatott földi hatalmak előtt. 
Ha tűri: sérelmet ejt a szabadság elvén; ha meghajlik: sé- 
relmet ejt a demokrácia elvén. Ha pedig nem tűri: a dogma 
sérthetetlenségén ejt csorbát és ha meg nem hajlik: meg- 
rendíti a keresztény civilizáción épült jogfelfogást. 

Kiegyeztetni tehát az emberi kedélynek és elmének ezt 
a két áramlását egy kalap alatt nem lehet Megsemmisíteni 
pedig egyiket a másik kedvéért nem szabad, mert ezzel vagy 
a vallásháborúk szenvedélyeinek, vagy a politikai reakció ve- 
szélyeinek valamennyi kísértetet fölidéznők a sötét múlt kor- 
hadt sírboltjaiban. De ha sem kiegyeztetni nem lehet, sem 
megsemmisíteni nem szabad: akkor nincs más választás, mint 
az emberi szellemnek ezt a két áramlását külön-külön me- 
derbe terelni; vagyis az állami életet az egyházi élettől el- 
választani. 

Ez a megoldás rejti magában a békét, a megnyugvást 
és a vallásfelekezetek egyenlőségének, szabadságának és vi- 
szonosságának biztosítékait. Erre a megoldásra törekszik min- 
denki, aki visszaesésektől félti az emberi haladás ügyét. Ez 
a megoldás képezi ránk nézve a Deák Ferenc testamen- 
tumát is. 

De a kongrua-javaslat nem lépés e megoldás felé, ha- 
nem távolodás attól. Ez az ami méltán nyugtalanítja a ke- 
délyeket. Emiatt dől el oly nehezen a javaslat sorsa. A köz- 
szabadság barátai érzik, hogy ezzel a javaslattal évtizedekre 
dobatik vissza az egészséges haladás ügye. Új és erőteljes 
szálakat fon a kormány abba a bonyodalmas szövedékbe, mely 
burokba köti a mozgási képességet és nem engedi, hogy az 

Ellenkezőleg. Új szálakkal bogozza az államhatalomhoz 

a vallásfelekezetek érdekeit. Cserébe befolyást biztosít magá- 
nak az egyházak szabadságára. Kihasználja a szegénységet, 
hogy jármát a felekezetek nyakára rakhassa. A polgárok adó- 
ját a polgárok lelkiismeretének leigázására fordítja. Egy aljas 
hajsza ez, mely a nyomorra spekulál. Kikereste az egyéni 
függetlenségnek ezt a parányi bástyáját is, hogy rombadöntse 
durva kézzel. 

Ha nem ez a cél: miért nem állapította meg a szükség- 
letet egyszer mindenkorra? A szükségletnek megfelelő ösz- 
szeget miért nem bocsátja az egyházak rendelkezésére? Miért 
ad segélyt, mikor födözetet kellene adni? Miért adja az egyén- 
nek és miért nem az intézménynek? Miért bujkál az állam- 
ellenes veszélyek hipokrízise mögé? Hát nincsen büntető- 
törvénykönyv és nincsen bíróság? 

Igenis vótumvásárlás itt is a cél. Kézre keríteni minden 
érdeket; a kormány hatalmi körébe terelni a megélhetés ösz- 
szes föltételeit; hivatalos kortesekké sülyesztetni a papokat 
is; lehetőleg minden exisztenciát megfogni a hatalom politi- 
kai hálózatában: ez a cél a maga utálatos valóságában és 
semmi egyéb. 

Ez a nyomorult és piszkos cél, ha egyszerű fináncműve- 
lettel éretnék el, könnyebben volna elviselhető. De íme áldo- 
zatul esik egy nagy elv is. A kortescélt csak úgy érik el, 
ha megsokasítják és összébb húzzák azokat a hurkokat, me- 
lyek az egyházi élet szabadságát a kormányhatalom kezébe 
szolgáltatják. Ezúttal tehát egy végzetes lépést tesz hazánk 
hátrafelé. Távolodunk attól az elvtől, hogy különválasztas- 
sék az egyház az államtól. Fokozzuk a kormány omnipoten- 
ciáját. Rohanunk az önkényuralom karjaiba. 

Ezt jelenti a szőnyegen levő kongrua-javaslat. Ezért 
vajúdik vele a törvényhozás olyan sokáig. Ha nincs is mélyre- 
ható vita, de a közszabadság ösztönei önkénytelenül működ- 
nek és nehézzé teszik a korcsszülött világra jövetelét. 

, Aranylakodalom." 
1898. április 27. 


Mint egy elkésett gólya, mely társaitól régen elmaradt, 
kelepelve jövök és kiáltozom, hogy minden ember nézze 
meg a Magyar-Színház vAranylakodalomc-ját. Tegnap adták 
negyvenegyedszer. Ez azt jelenti, hogy Budapest lakosságá- 
nak még felerésze nem látta. Pedig a jubiláris tervek, ünnep- 
ségek és alkotások között ez a legkülönb. 

Egy alkalmi darab, mely minden alkalomra jó. Nincs 
benne semmi vásárias. Óvatosan kerül minden banalitást. 
Nem él vissza a helyzettel, hogy pártoskodjék. Nagy szavak- 
nak üres kartácstüzével nem ostromolja meg a jó ízlést. Tisz- 
telettel hódol a közönség nemes érzelmei előtt s vallásos 
kegyelettel lebbent fátyolt a nagy idők legendái felett. 

Tisztesebb műemléket senki sem emelt a magyar sza- 
badságharc felől. Akik írták: megértették ama hőskornak ér- 
lüktetését. Az elvonuló képek magyaráznak, beszélnek, meg- 
győznek és javítnak. Nézve, hallgatva, csodálva e jelenete- 
ket, az embert szent varázslat szállja meg és egy önkénytele n 
fogadalom kél a kebelben; én sem lennék rosszabb, mint 
azok voltak. Mint az a nő, ki gyöngyével járul a nemzeti 
bank alapjához; mint az a tót gyerek, aki játszva fut a halát 
torkába; mint az a bátyus zsidó, kinek lelkéből melegen ra- 
gyog felénk a hazaszeretet sugárkévéje. 

Jellemző, hogy a hazafiságnak ezt a magvas költészetét 
nem a Nemzeti Színház hajlékában mutogatják. A legelső 
műintézetnek legkiválóbb erői kellett volna, hogy művészi 
szárnyaikra vegyék ezt a becses alkotást. Annak a helynek 
múltja, tekintélye, a hozzá fűzött emlékek és feladatának ko- 
molysága, ez adott volna méltó levegőt és megfelelő han- 
gulatot. Célját, hivatását, nevét becsülte volna meg a Nemzeti 
Színház, ha ezzel a darabbal üli meg az új korszak születésé- 
nek ötvenéves évfordulóját. Hol keressük a nemzeti ügy 
apotheozisát, ha nem a Nemzeti-ben? A hazafias érzelmek 
magas kultuszát kicsoda művelhetné oly méltóképen, mint 
a Nemzeti? 

Elrejteni a kötelességeknek, szenvedélyeknek, önfelál- 
dozásnak és jogvédelemnek ezt a gazdag és magasztos soro- 
zatát a könnyű múzsa szegényes hajlékába, ahol erőtelen a 
művészet s üzleti verseny foly a kenyérért: sötét tüköré ez 
a mai napnak, mely visszaverődő sugaraival azt a divatozó 
fölfogást világítja meg, mintha az elszánt hazaszeretet lelke- 
sedése, odaadása, buzgósága és könyhullatása száműzve volna 
onnan, hol finom előkelőségben nyilatkozik meg a szellem. 

De vaz igazi beszéd nagy hatalom. Íme leküzdi a nehézsé- 
geket. Elfelejtjük, hogy operetté-bódéban vagyunk és tem- 
plommá változik a hajlék. Nem jut eszünkbe, hogy ez a hős 
tegnap komédiázott. Amit látunk, elfogadjuk valóságnak. Örö- 
münkben, bánatunkban törülgetjük könnyező  szemeinket. 
Meghatott szívvel követjük a fejlődést és bírálgató kifogások 
nélkül önkéntes foglyai leszünk a legtisztább érzelmeknek. 

Mesterileg kellett fölépíteni azt a darabot, hogy még 
itt is elementáris legyen a hatás. Két órára átváltozik a kö- 
zönség, mintha senkisem volna a mai korszak gyermeke. 
Meleg kebelére ölel a haza s ott vergődik lelkünk édes nyug- 
talansággal. Megtisztulunk; jobbak leszünk; magas régiókba 
emelkedünk, földi terhektől szabadulva, földöntúli ihlet által 
megnemesedve. 

Két órára? Nem, nem! Legyen nyugodt az a két 
költő. Hatásuk nemcsak két óráig tart. Az olyan igazság, 
amilyent ők hirdetnek, a hullám természetével bír. Az az 
indulat, melyet honszerelmük lángja hozott forrásba, felbu- 
zog a nézőtéren, hullámgyürüt vet az utcán, s aztán halad 
tovább, gyűrűről gyűrűre, hullámról hullámra, végig a róná- 
kon, elborítva a bérceket, pihenés nélkül, akadályt legyőzve, 
tovább a Kárpátok sziklahomlokáig, hogy ott megtörve visz- 
szaverődjék és új gyűrűket alkosson, új hullámokat emel- 
jen. Minden szív megdobban e szép alkotás hatása alatt és 
delejes áramlat keletkezik a lelkekben, mely tovaszáll látha- 
tatlanul s meg nem mérhető erejével minden zugba elszál- 
lítjaazitt fölkeltett indulatokat. 

Váljunk el. 
1898 február 29. 


Mikor Thun gróf miniszterelnök legékesebben szavalt 
a Reichsrath munkaképessége és a népbizalom fölébresztése 
érdekében, akkor Prade képviselő közbekiáltott: yVessük el 
a magyar kiegyezést! x 

Valóban, ez jó megoldás. Vessük el! Politikai életünk- 
nek legyen ez a szó a signuma. Írjuk föl zászlóinkra. Kiált- 
suk az utcán s végezzük mindennapi óhajunkat ezzel: ves- 
sük el! 

Nekik nem kell, mert igen kevés; nekünk nem kell, 
mert igen sok. Ez elég ok a megegyezésre. De van több 
ok is. Minket szegényit: ez a mi okunk. Bőrünket azonban 
nem huzza le, csak a kabátunkat. Ez pedig nekik ok. Jog- 
talanul gazdagítja az osztrákot. Ezt megint mi mondjuk. Kor- 
látokat állit a mértéktelen vagyonszaporodás elé, — mond- 
ják ők. 

Hát vessük el! 

Mindenekfölött örvendünk, ha ők vetik el. Ez azért jó, 
mert nekik szabad az ilyesmi. A korona nem vonja össze 
rögtön a bizalom vitorláit, ha ők valamit akarni mernek. Más 
volna, ha mi mernénk akarni. Akármit. Egy kis ünnepet. Egy 
zászlót a középületre. Vagy egyebet, csekélységet, gyermek- 
játékot, amiben örömünk telhetnék. 

Nem lehet. 

Hanem ők akarhatnak. Hivatalosan szidalmaztathatják 
Magyarországot a Reichswehr által. A Reichs- und Residenz- 
stadt főpolgármestere ránk öblögetheti a bécsi sárcsatornák 
minden levét. A kereskedelmi kamarák hivatalos szervezete 
ránk támadhat a nemzetgyülöletnek minden izgató szerével 
Nekik szabad. 

Ők tehát elvethetik a kiegyezést. Bárcsak megtennék! 
Sőt jobb, ha elvetik egész Magyarországot. Úgyse szeret- 
nek; hát ne is ölelgessenek. Mi sem lehet irtózatosabb, 
mint az osztrák karmok ölelése. Inkább rúgjanak el maguk- 
tól. Váljunk el! Jó? 

Azt mondják: kitartottak vagyunk. Könyörgünk, ne 
tartsanak ki tovább. Bocsássanak a magunk útjára. Helye- 
sebben: kergessenek el! Tépjék el a közös köteléket. Bízza- 
nak saját balsorsunkra. Adjanak át a szeleknek s kényszerít- 
senek rá, hogy magunk keressük meg saját föntartásunknak 
elemeit. Hadd pusztuljunk el! 

Egyelőre meg fogunk döbbeni a feladat nagysága előtt. 
Mi lesz velünk, ha magyarul beszél a katona? Kipróbált 
vitézsége a hadseregnek hová lesz, ha magyar zászló lenge- 
dez fölötte? Hűségében ki bízhatik meg, ha a magyar király 
kezébe tesz esküt a magyar alkotmányra? Ha kötelességér- 
zete nemcsak abban kulminál, hogy engedelmeskedjék a csá- 
szárnak, hanem abban is, hogy védje a királyt és a hazát: 
ki fogná a trónnak, az országnak, a nemzetnek sorsát egy 
ilyen hadseregre bízni? 

Tehát kínozni fog a nyugtalanság s bizonytalanná lesz 
sok inkompatibilitásnak a hatalma. Szétmállnék az olyan több- 
ség, amely arra utazik, hogy érdekeinket kiszolgáltassa Ausz- 
triának. Nem lenne közösügy, melynek szent oltalma alatt 
egy haszonleső politikai érdekcsoport elfojtsa a nemzeties 
fejlődés termékenységét. A politikai börzejáték szédelgői 
súlyegyent veszítenének. 

De legalább Csehország! boldogulna szegény. Porcel- 
lánja, üvege nem kerülne többé oly nagy mértékben a gyű- 
lölt magyarok asztalára. Morvaország is boldogulna, mert 
posztóját nem hordaná testén a gyűlölt magyar. Sziléziára 
is fölvirradna az üdv, mert az abroszát, vásznát nem vásá- 
rolná csak a gyűlölt magyar. 

Bécs pedig fáklyákat gyújthatna örömében s Luegert 
paizsra emelhetnék Galicia összes kaftános zsidói, mert Bécset 
érné a legnagyobb szerencse. Fölszabadulna az alól a kelle- 
metlen és nyomasztó helyzet alól, hogy iparcikkeivel ragyo- 
góvá tegye a gyűlölt Budapest kirakatait s módjában lenne 
új piacokat keresni a szélrózsa minden irányában. Addig pe- 
dig, míg a keresés tart, pihenhetnének. Kiolthatnák a kazá- 
nok tüzét, letehetnék a kalapácsot, becsukhatnák a műhe- 
lyeket és édes semmittevéssel tölthetnék az időt — alle- 
weil fidel. 

A jelszó igazán jól van megválasztva. Vessük el a ki- 
egyezést! Ne nyomorgassuk egymást tovább. Mindenik fél 
éljen meg, ahogy tud. Keressünk új piacokat. Addig pedig 
mi megesszük a magunk búzáját, ők egyék meg a saját posz- 
tójukat. Ha nem jó szárazon, kenjenek rá ólmützi kvárglit. 
De hagyjunk egymásnak békét. Vessük el a kiegyezést. 

Különben is szerencsétlen gondolat ez a fölmondásos 
monarchia. Mintha bérházban laknék az összetartozandóság- 
nak valamennyi intézménye. 

Ebben a szervezetben nincs se állandóság, se erő. Az 
állandóságot megtöri a törvény, az erőt fölemészti a kölcsö- 
nös gyanú és a szertelenné vált gyűlölet. Ilyen alapon ingatag 
a trón és hullámzó a nemzetek történelmi föladata. Minde- 
nik fél a másik meggyöngítésére dolgozik. Egyik sem épít 
a jelenre, mert egy megváltozott jövőnek kecsegtető reménye 
tölti meg a közszellemet. 

Amire mi vágyunk, az egy történelmi valóságnak termé- 
szetes föléledése. Amire ők vágynak, az egy történelmi ku- 
darcnak erőltetett folytatása. 

Az öncélú Magyarország: történelmi eszme, mely min- 
dig élt. Az összbirodalom: udvari törekvés, mely mindig az 
egyenetlenség forrása volt, ahonnan vér bugyogott. Amazt 
nem kell mesterséges altató-szerekkel a természetes föléle- 
déstől visszatartani. Emezt nem kell erőltetni, mert a ma- 
gyar nemzet még nincs megérve a halálra. 

Jobb tehát, ha elvetjük a kiegyezést. Legjobb, ha el- 
válunk. 


167 


A vackorfa gyümölcse. 
1898. május 1. 


Ugyanis, mi 1898. január első napjától kezdve a külön 
vámterület vjogállapotábank vagyunk. így rendeli a 67-iki 
alkotásnak szelleme is, betűje is. Csináltunk ugyan egy pro- 
vizóriumot egyoldalúlag, melyben kimondtuk a meglevő 
állapotok föntartását 1898. december 31-ig, de ennek célja 
csak időnyerés volt — vagy arra, hogy új szövetséget köt- 
hessünk Ausztriával, vagy arra, hogy berendezkedhessünk a 
külön vámterület alapján. 

Ez a provizórium mégis sok embernek szöget ütött 
akkor a tejébe. így okoskodtak: föntartani a státusguót any- 
nyi, mint föntartani a vámszövetségét. Ilyenformán a provi- 
zórium nem a külön vámterület jogállapotát jelenti, hanem 
a közös vámterület valóságát. 

De azt felelték a kételkedőknek, hogy a vámszövetség 
föl lévén mondva, a fölmondás el lévén fogadva és a lejárt 
szövetség nem lévén megújítva: Magyarország az 1867. évi 
XII. t.-c. 68. §-a folytán önállóan rendelkezik. A jogi állapot 
ilyenformán most már nem a szövetség, hanem az önálló 
rendelkezés. Tényleg pedig a statusguo elfogadása nem 
egyéb, mint egyik módja az önálló rendelkezésnek. 

Ezen okoskodás szerint Magyarország január első nap- 
jától kezdve külön vámterülettel bír, csak nem állított sorom- 
pókat. Föléledt a joga, csak nem vette foganatba. Háztulaj- 
donos lett, csak nem költözött belé. Ennek a jogállapotnak 
abban az időben Apponyi gróf adott fényes magyarázatot. 

Köztünk és Apponyi gróf között eltérés volt. Mi azt 
kívántuk, hogy a nemzet költözzék be a házba azonnal. 
Apponyi gróf azonban időt kívánt adni a kormánynak, hogy 
még egy szerencsepróbát tehessen Ausztriával. A többség 
Apponyi grófhoz állott. Fejtegetéseit megtapsolták. A kor- 
mányelnök kijelentette, hogy az Apponyi gróf magyarázatát 
magáévá teszi; ahhoz nem ád hozzá semmit s abból nem 
vesz el semmit. 

A mi táborunk részéről új kételyek támasztattak. Azt 

kellett tisztába hozni, hogy az önálló rendelkezés alatt 
Apponyi gróf föltétlenül a külön vámterületet értette-e? 
Apponyi grót igenlő választ adott. Bánffy kormány elnök úr 
pedig megismételte hozzájárulását az Apponyi gróf föl- 
fogásához. 

Így jött létre az 1898. évi I. t.-cikk. Ez a furcsa kis 
szülött, mely elismeri a külön vámterület jogállapotát és 
fentartja a közös vámterület valóságát. Mintha mondaná: 
íme egy fiú, aki különben leány. 

De jól megértsük. Fentartja ugyan a közös vámterület 
valóságát, de csak ideiglenesen erre a folyó évre és csak 
Ausztriával szemben. Ennélfogva idegen államokkal évekre 
szóló szerződést ezen az alapon kötni nem lehet. Annyival 
kevésbé lehet, mert a szerződésnek jogalapja nincs, miután 
jogilag a külön vámterület állapotában vagyunk. 

A provizóriális törvény két dologra ad a kormánynak 
utasítást. Először arra, hogy egyévi határidőn belül kísérel- 
jen meg Ausztriával egy új vámszövetséget. Másodszor arra, 
hogy ha meghiúsul a kísérlet, intézkedjék önállóan a 68. §. 
alapján. Hogy pedig mi legyen az önálló intézkedés tar- 
talma, azt megmondja az 58. §. Semmi egyéb, mint a külön 
vámterületi sorompók fölállítása. 

Ezek szerint a provizóriális törvénynek értelme, szel- 
leme, betűje egyenesen kizárja, hogy a lejárt és fölmondott 
vámszövetség alapján, mely jogilag immár nem is létezik, 
valamely idegen állammal kereskedelmi szerződést köthessünk. 
A külügyminiszter mégis szerződést kötött Japánnal. Igaz, 
hogy decemberben, tehát a provizóriális törvény előtt. De 
a külügyér úr szerződései csak úgy nyerhetnek szankciót, ha 
törvényhozásunk azokat becikkelyezi. Tehát csak úgy, ha az 
országgyűlés hozzájárul a szerződéshez. 

Erről tárgyalt tegnap a Ház. A kormány kérte a Házat, 
hogy cikkelyezze be a japáni szerződést. 

Szerződést, — kivel? Japánnal. Jó. 

Hát a másik fél kicsoda? Ausztria-Magyarország, mint 
közös vámterület. Igazán? Mióta létezik ez a jogi személy? 
Mert valamikor létezett; de múlt évi december 31-én kimúlt 
az árnyékvilágból. A haláleset magán viseli a legitimitásnak 

mindkét kellékét. A közös vámterületről szóló szövetség 
primo: fölmondatott és a fölmondás elfogadtatott secundo: 
lejárt és a lejárat nem újjíttatott meg; tertio: törvényt hoz- 
tunk az iránt, hogy a vámszövetség megszűnt és utasítot- 
tuk a kormányt, hogy próbáljon új szövetséget kötni. 

A régi szövetség tehát nem létezik. Új szövetséget meg 
nem kötöttek. Hol van tehát az a vámegység, mely mint 
szerződő fél szerepelhetne Japán irányában? Sehol sincs. 

A kormány mégis azt kívánja, hogy köttessék meg a 
szerződés. Az egyik szerződő fél Japán. Helyes. A másik 
szerződő fél egy senki. Egy jogi hulla, melyet törvényeink 
már december 31-én átadtak az enyészetnek. 

Ezt a képtelen helyzetet Apponyi gróf alaposan meg- 
magyarázta. A kormányelnök úr egy magánbeszélgetés színre- 
hozatalával felelt, mely közte és Apponyi gróf között folyt. 
Mikor? Akkor, amidőn az ellenzéki vezér a kormányt saját 
kinos kelepcéjéből megmentette. 

Kisült azonban, hogy a kormányelnök úr nem úgy 
hozta színre ezt a beszélgetést, amint az lefolyt. Kisült, hogy 
az a beszélgetés bizalmas jellegű volt. De ha nem úgy hozta 
színre: akkor — nos, akkor mit csinált? És ha bizalmas 
volt a beszélgetés és mégis színre hozta: mi a neve magya- 
rul ennek az eljárásnak? 

Ej, ne legyünk kíváncsiak. Kinek milyen kalapja van, 
olyannal köszön. Bolondság volna a vackorfától azt kívánni, 
hogy ananászt teremjen. Hát legyen vackor! De talán még- 
sem föltétlenül szükséges, hogy a vackor még nyüves is 
legyen? 

A csanádmegyei indítvány. 
1898. május 14. 


Felül rothadás; alul robbanó gázok. Ilyen az ország 
képe. Az állami szervezet majd minden idege beteg. 

Hanyatlásnak indult a bírói függetlenség. A vármegye 
elkorhadt; gerendázatában vőrlő szú lakik. Kormányzás, igaz- 
gatás, tekintélyt és igazságot nélkülözve a pártoskodó hata- 
lom karmai között vergődik. A törvényhozás szavazó gép; 
tanyája a törtetőknek; háza a várandóságoknak. Szelleme 
összetöpörödött, mint egy ócska keztyű. Aki benne a tör- 
hetetlen erélyt, a nemes szenvedélyt és a fölháborodás osto- 
rát képviselte: gyümölcsfát ültet egy új nemzedék számára. 
A többi fáradt izmokkal emelgeti fegyverét, anélkül, hogy 
a nagyevőketel tudná kergetni a terített asztaltól. 

Ellenben az alsó régiókban gőzöl a kénpára és sistereg 
a vadláng. Az osztálygyűlölet jelentkezik a pokolnak minden 
tüzével. Még valóság lesz a Rohonczy rémképeiből. Fon- 
tolóra kell venni, hogy a szurony is annak a rétegnek van 
a kezében. Törvénytelen eszközöket is próbálnak. Tolonco- 
zás, gyűlések betiltása, sajtószabadság korlátozása: ez nem 
törvény; ez bot. A botnak pedig két vége van. Amennyi 
joggal megfogja az egyik végét a kormányhatalom, ugyan- 
annyival ragadhatja meg a másik végét a néperő. 

Nagy szerencsétlenség, hogy vezető egyéneink nincse- 
nek ráteremtve a nehéz föladatra. Krónikus társadalmi bajt 
még senki sem gyógyított meg enyhítő szerekkel; sem le- 
kötéssel. Pillanatnyi áradatok megfékezhetők rögtönzött véd- 
gátakkal is. De az állandó vízmosás veszélye csak rendsze- 
res parterősítéssel hárítható el. Nem szurony és nem tolon- 
cozás kell ide, hanem intézmény, mely átalakító hatással 
működik. 

Kenyér kell a népnek és jog. yMég kér a nép: most 
adjatok neki! Nem hallottátok Dózsa György hírét?x A ke- 
nyér alatt munkát értek; a jog alatt befolyást a közügyekre. 

Három hónapi munkával nem kereshet a nép tizenkét 
hónapra valót. Ebből áll a kérdés sarkpontja. Hol találnak 

más népek munkát? Az ipartelepeken. Kormányunk pedig 
nem arra törekszik, hogy a viszonyokat ipartelepek keletke- 
zésére kényszerítse a külön vámterület által, hanem abban 
fárad, hogy megkösse a vámszövetséget. Másik módja az 
állandó munkaadásnak a telepítés. A községi területek kisajá- 
títása, földarabolása és törlesztési kölcsön mellett való el- 
adása a földéhes birtoktalanok osztályának. Gőzerővel kellene 
ezt elhatározni és nyélbe ütni. 

Párhuzamos tevékenységgel legyen gond a jogok ki- 
terjesztésére is. A választó jogosultak száma ma nem üti 
meg a kilencszázezret. Alig valamivel több, mint ötven év 
előtt. Ez a tény elijesztő magyarázatot nyújt a demokratikus 
visszafejlődésről. Mindama siker, melyet a nemzet kulturális 
és gazdasági haladása fölmutatni tud, íme abban kulminál, 
hogy a közügyekre ma sincs sokkal több embernek befo- 
lyása, mint volt ötven év előtt. Hát a népesség szaporodása, 
a városi élet izmosodása, a földművelés nagy átalakulása, a 
közlekedési hálózat kiépítése és általában a fejlődésnek mind- 
ama tényezője, ami most van s ami tegnap volt, — hát sza- 
bad, hát méltányos, hát józan dolog, hogy a közmunkásság- 
nak ez a nagyarányú kitágulása ne nyerjen kifejezést a vá- 
lasztási lajstromban is? 

Hóna alá nyúlt a bajnak Csanádvármegye főjegyzője, 
midőn feliratot indítványozott a cenzus leszállítása, a választó- 
kerületek új beosztása és a községenkint való titkos szava- 
zás behozatala érdekében. Visszhang nélkül ez az indítvány 
nem maradhat. Az ilyen mag kicsírázik. Mire a körlevél vé- 
gig járja a törvényhatóságokat: terebélyes fa lesz a mag- 
ból. Mert ez a növény gyorsan nő. Szükségét mindenki érzi. 
Hajtásait mindenki ápolni fogja. 

Mindenki? A hatalom is? Hát igen. A hatalom sem 
térhet ki immár a parlamenti reform elől. Mégis, ha ellent- 
áll? Annyira romlott volna? Talán mégsem. Hiszen ez az 
egyedüli szer a felső rothadás ellen és egyik nagyjelentőségű 
szer az alsó forrongás lecsillapítására. 

Végre is egyszer meg kell szűnnie a párturalmi fékte- 
lenkedésnek. Az eredményt azok is csak látják, akik előidéz- 
ték. Lehetetlen, hogy meg ne döbbenjenek tőle. Ettől a 

törvényhozótestülettől, melyben versenyt fut a szervilizmus 
az üzérkedéssel! És attól a valóságtól, hogy a magyar faj 
egy nagy rétege nyíltabban hirdeti a hazaárulást, mint a 
nemzetiségek elvetemült izgatói. 

Igaz, hogy ilyen reform után nem számíthat a hata- 
lom mindig és mindenben biztos többségre. A szimonia 
bűnének és a szolgabíró törvénytiprásának nem lesz olyan 
nagy keleté. Lesznek képviselők a kormány kegyes enge- 
délye nélkül is és a parlamenti többséget nem a kormány- 
elnök irodájában fogják kinevezni. 

De azt, hogy az alkotmányos élet egyensúlyba jöjjön: 
csak ilyen reformmal lehet elérni. A nyílt piacra vitt lélek- 
vásárt csak így lehet megszüntetni. A hatalom túlkapásai- 
nak, a képviselők üzérkedésének és szolgaságának csak ez 
vethet gátat. Ezenkívül megnyugtatja a népet egy méltányos 
követelés kielégítésével. 

Mikor ennyi kilátás fűződik egy reformhoz: képes-e, 
merészkedik-e a hatalom ennek útját állani? 


Msgr. Bienvenu. 
1898. május 8. 


Tizenöt év óta vagyok tagja az erdélyrészi református 
státus kerületi közgyűlésének. Figyelemmel kísértem köteles- 
ségből a Szász Domokos püspök úr működését mindig. Cse- 
lekedeteit bíráltam;  erélyét elismertem, munkaképességét 
bámultam. Vállalkozásainak vakmerőségétől féltem. 

Tőlem kitelhető erős harcot folytattam az üzérkedési 
irányzat ellen úgy szóval a közgyűlési teremben, mint tollal 
a kolozsvári vEllenzékiben. Cikkeim terjedelme erről az 
ügyről kitenne egy kötetnyi könyvet. Ezt a harcot támogat- 
ták, folytatták, vezették olyan férfiak is, mint Bánffy Albert 
báró, Bánffy Miklós gróf, Kun Kocsárd gróf, Kovács Ödön, 
a theológiai akadémia igazgatója, Bethlen Gábor gróf, akik, 

fájdalom, immár csak néhaiak. Az élők közül Bethlen Bálint, 
Bethlen Pál főispán, Bethlen Ödön, Kun Géza grófok, Szabó 
tanár, Réthy tanfelügyelő, Csató alispán, Pogány főispán, 
Kovács polgármester, Sebesi megyei főgondnok, Wesselényi 
Miklós báró főispán, Ugron János gondnok, Zeyk Dániel 
főispán, Zeyk Kálmán, Kovács Albert theol. tanár és mások. 
Látható e névsorból, hogy politikai pártszempontok nem ve- 
gyültek a harcba. 

Állandó igyekezetünk volt: ezt a belháborút lehetőleg 
lokalizálni. A főváros sajtóját tehát nem vettük igénybe. 
Sem a parlamentet interpellációk vagy indítványok által. Bár 
tettük volna! Talán képesek lettünk volna a püspök urat a 
lejtőről visszatéríteni. De most, miután a fővárosi lapok tü- 
zetesen foglalkoznak az ügygyel, én is elmondok néhány 
fölvilágosító megjegyzést. 

Az ütközésnek két sarkpontja volt. Egyik a theológia- 
akadémia kérdése, másik az üzérkedés. A theologia-akadémiát 
Bethlen Gábor fejedelem alapította s ez az alapítás nagy- 
enyedi székhellyel be is cikkelyeztetett az erdélyi törvény- 
tárba, így keletkezett a nagyenyedi Bethlen-főtanoda, mely 
mint a reformátusoknak minden főiskolája, saját vagyonnal 
bíró, azt önállóan kezelő autonomikus szervezet. Fölötte az 
egyházkerület áll, mint ellenőrző közeg; de nem mint intéző, 
még kevésbé mint tulajdonos. 

Szász Domokos arra határozta magát, hogy a theologia- 
akadémiát Nagyenyedről átteszi Kolozsvárra. Ez az elhatá- 
rozás beleütközött az alapító levél egyik tiltó rendeletébe. 
Mindegy; azért mégis erőszakolta. A többséget megszerezte 
magának a papok és tanárok fölött megszerzett és igénybe- 
vett korlátlan fegyelmezési hatáskörrel. Ebben a gyülekezet- 
ben az alárendeltek egyéni függetlenségének még az ár- 
nyéka sem maradt meg. 

Nehéz, súlyos, keserű harcok keletkeztek a püspök szán- 
déka miatt, melyek azzal végződtek, hogy a Bethlen-főtanoda 
számára saját vagyonát ezideig meg tudtuk ugyan menteni, 
de a püspök úr annyi szívóssággal küzdött e tanoda ellen és 
kedvenc szándéka mellett, hogy a nagyenyedi akadémia ma 
már mesterségesen előidézett tanár- és tanulóhiány miatt 

halálos sorvadásban szenved. E közben a püspök Kolozsváron 
palotát épített az új akadémia számára s az intézetet életbe 
is léptette. 

Ám ez is börzejáték jelleggel bír, mert egy állandó 
tőke az intézet föntartására hiányzik. Az intézet tehát a 
levegőben lóg. Ha előbb-utóbb sikerül az enyedi főtanoda 
megfelelő vagyonát Kolozsvárra áthelyezni, akkor föntartási 
tőkéje is lesz az új intézetnek. így aztán a Bethlen fun- 
dáció kiesik a történelem kerekéből, mint egy vásott fentő 
s helyébe illeszkedik a ySzász Domokos-fundáció.x A szerte- 
len ambícióval megáldott püspöknek éppen ez a tulajdonkép- 
peni célja. 

Ezzel szemben azt mondja Szász Domokos püspök a 
Budapesti Hírlap mai számában, hogy vlétrejött egész alapja 
a kolozsvári fakultásnak, amelynek negyvenezer forintot tesz 
ki az évi költségvetése. 

Figyelmet kérek. Ugyanezen cikkben ezt is mondja: 
ynem állott a kerületnek rendelkezésére egy fillér sem. Ekkor 
munkához látott, t. 1. börzejátékhoz, minek következtében hat 
év alatt jött létre a kerekszámban egy félmillió tőketöbblet, 
melynek segítségével lett fölépítve több, mint 70 új templom, 
restaurálva több, mint kétszáz, új iskola száz és egynéhány 
s papilak ugyanannyi. Szervezve lett 40 új lelkészség s létre- 
jött egész alapja a kolozsvári fakultásnak.x 

Tehát egy félmillióból hetven új templom, száz új 
iskola, száz papilak és egy fakultás alapja, melynek évi költ- 
ségvetése negyvenezer forint. Hiszen csupán a fakultás évi 
kiadásainak fedezéséhez kerek egy milliónyi alap kívántatik! 
A kibúvó ajtó ez a kifejezés: ymelynek segítségével.x Tehát 
a félmillió börzenyereség segítségével. Ez úgy hangzik, mintha 
az a félmillió csak támogatná a többi tőkét. De melyiket? 
Hiszen ő mondja, hogy nem állott a kerület rendelkezésére 
egy fillér sem. 

Ismétlem: a fakultás a levegőben lóg. 

Másik ütköző pont az üzérkedés. 

Mikor Szász Domokos püspök lett, az egyházkerület- 
nek, mint ilyennek, jóformán semmi vagyona sem volt. Szük- 
ség sincs ilyen vagyonra. Mert az egyházkerület: lényegé- 

ben a maga közgyűlése és igazgató-tanácsa által egy tanács- 
kozó, ellenőrző, választó, intézkedő, fegyelmező, törvényhozó 
és végrehajtó testület. Röviden: a közgyűlés parlament az 
igazgatótanács kormányzási hatáskörrel bír. És amint nincs 
külön vagyona az országgyűlésnek és a minisztériumnak, 
éppen így nem volt az egyházkerületnek. Meghívók és egyéb 
nyomtatványok, titkári fizetés és a szegényebbsorsú közgyű- 
lési tagok csekély útiköltsége: ebből állott az egyházkerület 
évi kiadása. 

De a püspök vagyonnal akart rendelkezni. Nagy vagyon- 
nal, hogy kielégíthesse játékszenvedélyét. 

Ebből a célból az egyházközségek egyéni tulajdonát 
képező ingó értékeket bevonta a központba. Ezt a lépést kü- 
lönben még elődje, a puritán életű Nagy Péter kezdte meg, 
nehogy a megyebírák (községi gondnokok) gyarló faládájá- 
ban őrzött papír az elégés vagy feltörés veszélyének áldo- 
zatul essék. Az értékpapírok szelvényeit a lejáratkor Nagy 
Péter beváltatta az adóhivatalnál s mindenik községnek meg- 
küldötte a maga illetményei 

Azonban Szász Domokos püspök nyugtalan szelleme 
nem tudta tűrni, hogy ez a nagy tőke csöndesen heverjen a 
vasszekrényben. Fogta magát és minden megkérdezés, uta- 
sítás, fölhatalmazás, megbízás nélkül — az erdélyi földteher- 
mentesítési kötvényekből álló értéket kicserélte ötszázalékos 
magyar papírjáradékkal. Mi megtudtuk. Lármát csaptunk hir- 
lapilag és fölszólaltunk a közgyűlésen. 

A felelet ez volt: íme nyertem. A kötvényt eladtam 105 
forinton; a járadékot vettem 95 forinton. A 95 forintos já- 
radék után éppen úgy megvan a község évi 5 forintja, mint 
volt a 105 forintos kötvény után. Sőt nyeresége is van a 
községnek, mert a járadék nem adóköteles. Az összes kötvé- 
nyek egymilliónégyszázezer forint értéket képviseltek. A diffe- 
rencia eladás és vétel között 10 százalék. Tehát tőkegyarapo- 
dás száznegyvenezer forint. 

A többséget képező szegény papoknak és az elnöklő 
Bánffy Dezső báró főgondnoknak szemük-szájuk elállott. 
Micsoda zseni! Maholnap olyan gazdagok leszünk, mint az 
esztergomi érsekség együtt a nagyváradi püspökséggel! 


176 


És szavaztak. Helybehagyták a megbízás nélkül való 
vásárt. A jog szerint való tulajdonosok — a községek — 
véleményére még csak kíváncsiak sem voltak. Hogy más- 
nak a vagyonát, mely csak megőrzés végett volt a központ- 
ban elhelyezve, értékben és minőségben, a tulajdonos bele- 
egyezése nélkül, átváltoztatni nem szabad: azt hiába vitattuk. 
Szavaztak. Még azt is megszavazták (az ország valamennyi 
jogászának a figyelmét fölhívom erre), hogy száznegyvenezer 
forintnyi tőkegyarapodás nem a tulajdonos községeket illeti, 
hanem, mint szerencsés szerzemény, az egyházkerületet. így 
jutott az egyházkerület jelenlegi vagyonának első alapjához. 

Ezen eljárás jellemzésére még csak azt jegyzem meg, 
hogy egyházi alkotmányunk tételes és királyilag jóváhagyott 
törvényei szerint az egyházkerületi közgyűlésnek az egyház- 
községek és iskolák vagyona fölött csak ellenőrzési joga van. 

A községek nem vitték az ügyet bíróság elé. Miért? 
Mert Szász Domokos alatt a papok elvesztették független- 
ségüket. Továbbá azért, mert a községeknek csak felsőbb 
jóváhagyás mellett van pörölési joga. De kitől nyerjen fel- 
sőbb engedélyt arra, hogy a felsőbbet bepörölje? 

Most már másfélmillió forintnyi ingó érték állott a köz- 
pontban a mindenható püspök felügyelete alatt. A felügye- 
leti hatáskört összezavarta a rendelkezési hatáskörrel. 

Kosztba tette a másfélmilliót az osztrák-magyar bank- 
hoz. Csodálatos módon a bank elfogadta a kézi zálogot, pe- 
dig szokott körültekintésével megtudhatta volna — 1-ször, 
hogy az az érték nem püspöki tulajdon; 2-szor, hogy a 
kosztbaadás a jogszerű tulajdonosok (egyházközségek) meg- 
kérdezése és beleegyezése nélkül történt; 3-szor, hogy a 
kerületi közgyűlés sem adott sem a püspöknek, sem az igaz- 
gató tanácsnak utasítást, fölhatalmazást, megbízást erre a 
műveletre. Tehát püspök és igazgató tanács önhatalmúlag 
rendelkeztek a más vagyonával. 

Az osztrák-magyar bank egy millió forintra 4 száza- 
lékos pénzt adott a zálogbacsapott értékekre. Ezzel a pénz- 
zel 5 százalékot hajtó új papírokat vásároltak. Nyereség 1 
százalék. A milliónál tízezer forint. 

Ebből is lárma lett. Hetekig tartotta ez a milliós ügy 

izgalomban az egyházkerületet. A közgyűlésen szóbahoztuk. 
Bánffy Dezső elnök zárt ülést rendelt, mely két napig tar- 
tott délelőtt, délután. Kifejtettük a vakmerő játék veszélyeit 
és a fölhatalmazást nélkülöző kosztbaadás jogtalan és törvény- 
telen voltát. Leszavazták — persze a nyílt ülésen, hol a vita 
ujra-f öl vételét megtagadta az elnök. Azonban a bank belátva, 
hogy gazda nélkül történt a művelet, visszacsinálta a dolgot. 

Szász Domokos püspök pedig, hogy holmi alkotmányos 
tilalmak és magánjogi vesződségek többé ne feszélyezzék: 
jegyzőkönyvi fölhatalmazást kért és kapott vértékpapírok vá- 
sárlására és eladására.x 

Így lett átlépve a Rubikon. Azóta a börzén vagyunk. 
Nyerünk, vesztünk, lógunk. Telkeket vásárlunk és nagy háza- 
kat építünk Budapesten — pénz nélkül. Akadémiát alapítunk 
Kolozsváron — pénz nélkül. Negyven új lelkészséget szer- 
vezünk — pénz nélkül. 

Megvásárlunk 1200 drb Fonciére-részvényt. Püspökünk 
igazgatótanácsos lesz a vállalatnál, nem tudom mennyi évi 
fizetéssel és jutalékkal. Megvásárlunk 500 darab Szállítási- 
részvényt. Püspökünk fia igazgatótanácsos lesz a vállalatnál, 
nem tudom mennyi fizetéssel és jutalékkal. Az egyház pedig 
ezen a két tételen többet vészit kétszázezer Torintnál. 

Marad a híresztelt félmillió nyereségből háromszázezer 
forint. Ki hiszi el, hogy ebből száz új iskolát, száz új pap- 
lakot, hetven új templomot, egy új theológiai akadémiát, 
negyven új lelkészséget és Budapesten két darab háromeme- 
letes házat lehet építeni és alapítani? 

Mikor megtudtam — két év előtt — a Fonciére és a 
Szállítási vállalat részvényeinek megvásárlását, személyesen 
megjelentem az egyházkerület pénztárában, hogy fölvilágosí- 
tást nyerjek. Ott azt tapasztaltam: a részvényvásárlásnak a 
könyvekben nyoma sem volt, azonban a pénztárnok és az 
ellenőr beismerték, hogy a vásár megtörtént. Kértem, hogy 
mutassák föl a részvényeket, mert ha nincsenek a könyvben, 
tényleg létezniök kell a kasszában. Erre azt felelték, hogy 
nem mutathatják föl, mert a kasszában sem léteznek. Hol 
vannak hát? -— kérdezem. Felelet: Budapesten. — Tehát 
ott, ahol se irodánk, se pénztárunk, se községünk! Még csak 

egy elismervényt sem tudtak fölmutatni arról, hogy ezt a 
horribilis összeget képviselő érték, kinél van — talán zálog- 
ban, talán letétben a börzejáték folytatására! 

Az ügy erkölcsi oldalához nem szólok. Egész mérték- 
ben aláírom a Budapesti Hírlap fölfogását. Az ügy ezen ágát 
sajnosán jellemzi, hogy a Szállítási-részvények emelkedését a 
püspök úr a temetkezési üzlet sikereitől várja. Minél több 
halott, annál nagyobb osztalék. Végelemzésben egyházunk 
pénzügyeinek kapóra jönne egy kolera, vagy egy dögvész. 
Mintha egyházunk feledné, hogy gyász alkalmával vigaszta- 
lás a tiszte, nem pedig nyerészkedés a gyászból. 

Bizony, Viktor Hugo nem ilyen püspökmintát rajzolt 
meg a Bienvenu személyében. 


Militarizmus. 
1898. május 11 


A rémületes szörnyeteg, melynek bőre páncélból, szőr- 
zete szuronyból, pórusa ágyútorokból van, íme rátekerőd- 
zött az áldozatra s borzasztó izomgyűrűivel fojtogatja an- 
nak mellkasát és ropogtatja bordáit. Aléltan adja át magát 
az áldozat saját végzetének s üvegesedő szemmel nézi, hogy 
végtagjait miként szívja irtózatos torkába a szörnyeteg. Előbb 
a végtagokat, azután tovább, mindig fejve a nyomorult tes- 
tet, föl a nemesebb részek felé, szünet nélkül, állandó kitar- 
tással szopogatva; míg lassan-lassan eltűnik a félelmes to- 
rokban az áldozat törzse, vállai s legvégül a feje. 

Katonaállammá így alakul át a szegény hazánk, gyor- 
sabban, mint hittük volna. Minden más érdek fölszívódik, 
elenyészik, megsemmisül. Egyéb javainkat arra költjük, hogy 
legyen kardunk, puskánk, ágyunk, hajónk, várunk, lovunk 
és nyergünk. A munkaerőt belakatoljuk a laktanyákba. 
A szabadság átváltozik diszciplínává. Mikorra készenlét- 
ben lesz a véderő: nem lesz védelmezni való. 

Másutt is így van -— azzal vigasztalnak. De mióta 
gyógyula meg a beteg a más ember betegségétől? Aztán 
nem is igaz. Két világhatalomnál nincs militáris uralom. 
Egyebütt sem így van, hanem másként. 

Az orosz, német, francia, olasz hadsereg: nemzeti had- 
sereg. Az is veszélye a közjólétnek és csorbája a közszabad- 
ságnak: de struktúrája, szelleme, nyelve nemzeti. Annak is 
áldozatul esik a munkaerő javarésze és az alkotmányos elvek 
sok drága értéke; de a hazának történelmi fogalma és a faji 
öntudat becses érzülete hűséges ápolásban részesül ott. 

Ott tehát, mikor mindent fölszívott a szörnyeteg - 
mégis megmarad az alap. A haza, mint építési anyag és a 
faj, mint építkező, nem vesz el a szörnyeteg gyomrában. Sőt 
ez a két fogalom két valósággá lesz azokban a hadseregek- 
ben. Erejük, győzelmük a hazának és fajnak erejét, győzel- 
mét jelenti. 

Nálunk fordítva van. Javaink közül elsősorban ez a két 
érték megy pusztulásba, mert a hadsereg lelkéből éppen a 
haza történelmi fogalma és a faji öntudat becses érzülete 
irtatik ki leghamarább. Nemcsak a gazdasági erőket és a 
polgári szabadság rendjét van tehát okunk nekünk félteni, 
hanem a hazafiságnak és fajszeretetnek eszményképeit is. 

Ez kétszeres ok arra, hogy a militarizmus előnyomu- 
lása "megakadályoztassék. Alkotmányunk ehhez kezünkbe 
adja a biztos eszközt. Igenis, nincsen jogunk a szervezet, 
vezérlet és vezénylet dolgaiba avatkozni. De a pénz fölött 
az ország rendelkezik. Annyit szavaz meg, amennyit jónak 
lát. Pénz nélkül nem tud a militarizmus terjeszkedni és elő- 
nyomulni. Azt a végzetes háborút, melyet a militarizmus az 
ország természetes polgári fejlődése ellen visel, csak pénzzel 
folytathatja. A mi pénzünkkel! Tehát tőlünk függ, hogy a 
megállásra, fegyverszünetre, visszavonulásra kényszerítsük. 

A hadi kiadás évről-évre nő. Harminc év előtt 80 millió 
volt. Most 170 millió. A póthitellel 200 millió. Honnan ve- 
gyük? Munkánkat, hogy gyarapodjék a polgári vagyon, 
mikor, miben könnyítette a véderő? Árunk fölöslegének 
piacot hol szerzett? 

De ha már hivatásánál fogva nem termel, hanem aka- 

dályozza a termelést; nem gyarapítja, hanem csak fogyasztja 
a vagyont: akkor legyen szerény a követeléseiben. Minden 
paraszt tudja, hogy rendesen merítve, a kút vize tiszta marad. 
Azonban, ha erőltetjük, a víz nemcsak elapad, de zavarossá 
is lesz. Fölkavarodik az iszap minden üledéke. Ártalmas or- 
ganizmusok kerülnek fölszínre. így lesz itt is a militarizmus 
szertelen követeléseivel. A forrást fölzavarja a fölkavart iszap. 

Minél több vagyon ömlik a hadsereg torkába, annál 
kevesebb marad a nemzet kezében. A folyamat így alakul: 
egyik oldalon szaporodik a fegyver, a vár, a hajó; másik 
oldalon apad a munkáskéz, a termelés, a vagyon; egyik olda- 
lon gyűl az erő, másik oldalon fogy az ellenállás; egyiknek 
megnő a hatalma, másiknak összezsugorodik a szabadsága. 

Ez a folyamat a forgalom belső törvényein alapszik. 
Minél magasabb a hegy, annál mélyebb a völgy. Egészség- 
telenül túlhalmozott vagyoni bőség az egyik rétegben, sze- 
génység és ínség a másik rétegben. Tudom, hogy ez a Marx 
elmélete: de érzem, hogy igaza van. Kútforrását a valódi 
szociális bajnak itt kell keresni. És itt jelentkezik a milita- 
rizmus, mint egyik kútfeje, szerzője, melegágya a szocia- 
lizmusnak. 

A kép, melyet fokozódó igényeivel a katonaállam ha- 
zánk jövőjére vett, végzetesen sötét. A vagyoni fejlődésnek 
ez a rendszeres akadályozása és a nemzeti javaknak ez a 
mértéktelen fölszívása rövid idő alatt megtermi mérges gyü- 
mölcsét Az a szocializmus aztán, mely jönni fog, nem a 
napszámosok uszításából fog állani az elcsigázott föld- 
birtokos ellen. 

Földindulás lesz az, a szónak vagyoni és erkölcsi ér- 
telmében. Minden intézmény meginog; első sorban, úgy 
lehet, a katonai kezd düledezni. Tulajdonjog, család, haza 
trón — mind, mind elveszíti az állandóság jellegét. Egy irtó- 
zatos forradalom hullámcsapásai törik darabokra összes 
állami és társadalmi intézményeink szerkezetét. 

Ilyen jövendő fogamzik meg a militarizmus szertelen 
fejlesztésének méhében. 


181 


, Bizonytalan." 
1898. május 13. 


Ijesztőleg súlyos szó hangzott el a felség ajakán: sA 
helyzet bizonytalan.x 

Jól megfigyelve azt a beszédet, sorai között melanchó- 
likus hang lepi el a tért, miként a hollandi festmények leve- 
gőjét a sötét szín. Mintha a küzdelmek sikertelenségéről 
tenne vallomást e beszéd, egy hosszas uralkodás keserű ta- 
pasztalatai után. 

Minap írta a Magyarország, hogy Ferenc József nem- 
csak uralkodó, hanem államférfiú is. Senkinek sincs annyi 
alkalma belátni a dolgok veséjébe, mint a koronás főnek - 
ha valóban látni akar. Uralkodónk pedig akar látni. Mind- 
abból, ami hitelt érdemlő utakon kiszivárgott belső életének 
munkásságából, arról győződünk meg, hogy a felség néz, 
figyel, kombinál és alaposan fontolóra veszi az eszmék és 
események logikai horderejét. 

Mikor egy ilyen uralkodó bizonytalannak mondja a 
helyzetet: van okunk a szót súlyosnak tekinteni, mert az 
öntudatos ember megfontolt ítélete áll szemünk előtt. 

De a súlyos szónak még sincs vérszaga. Inkább azt a 
fojtó és nehéz levegőt fejezi ki ama szó, mely súlyos bete- 
gek szobájában szokott lenni. Mert a helyzet betegebb, 
mint hinni szokás. A -trón nézőpontjáról éppenséggel élet- 
veszélyes. 

Íme kifelé és katonai szempontból egy államalkat, mely 
a trónuson kívül az összetartozandóság minden elemét nél- 
külözi. Olyan, mint a rozzant fahíd, melyet már csak a ge- 
rendázaton meggyült hulladék tart össze. Hulladék, mely a 
legfelsőbb helyről esik címek, rendjelek, kitüntetések, hiva- 
talok alakjában az emberekre. De ha kiveszünk egy korhadt 
gerendát, hogy éppel cseréljük föl: az egész híd összeom- 
lással fenyeget. 

És íme befelé két államegyéniség. Külön csontrend- 
szerrel, külön érzőidegekkel, külön izomzattal. Más az agy- 
velőnk, más a szívünk, más a tüdőnk. Tehát két önálló test, 

más és más életföltételekkel. Intézményeink azonban ezt a 
két testet egy vérkeringésbe szorították. 

Két állam gazdasági élete egybe van forrasztva. Nines 
erre hasonlat a természetben, mert ott ilyen korcsalakulás 
nem létezik. Mintha két külön fának egy gyökérzete volna. 
Az erősebb elszívja a gyöngébb elől az összes életnedveket. 

Mi a következmény? Gyanú, féltékenység, bizalmatlan- 
ság és gyűlölet egymás irányában. Szövetséges viszonyunk 
nem egyéb, mint a kizsákmányolás állandósított törekvése 
és emiatt a torzsalkodás furfangos rendszere. 

Nincs ebből más menekvés, mint teljes szakítás a biro- 
dalmi eszme hagyományaival. De ez nehéz, majdnem em- 
berfölötti lépés volna a fejedelem részéről. Hatvannyolc éves 
korban az elhatározások gyorsasága mérséklődik, s a nagy 
változásokkal járó bizonytalanság a lélekben félelmes alakot 
ölt. A csillogó remények inkább az ifjúkornak képezik drága 
tulajdonát. Az őszbeborult ember a múltak emlékein szeret 
merengeni s bizalma a jövő iránt együtt csökken az életerők 
csöndes hanyatlásával. 

Tehát arra, hogy az a két test megkapja a maga külön 
természetes vérkeringését s ekként kigyógyulva a nehéz be- 
tegségből, megifjodott életkedvvel, a fölszabadult nemzeti 
erők merész, de biztos kifejlődésével új alapokra helyezked- 
jék s ezzel kifelé a nagyhatalmi állást, befelé az önálló állami 
léttel járó életforrások fölbugyogását biztosítsa: erre csak 
úgy lehetne kilátásunk, ha a trónt olyan nagy szellemek ven- 
nék körül, akik teljesen megtudnák nyugtatni a felséget a 
különválás világtörténelmi reformjának nagy életszükségei 
felől. 

Így azonban, megváltó eszme nélkül, öntudatos cél 
nélkül, a válságnak megfelelő kormányzó tehetségek nélkül: 
a nemzet is bánatos rezignációval ismétli a fejedelmi szava- 
kat — va helyzet bizonytalan.x 

Nem látható a mai nap és félünk a holnaptól. Kétség 
szállotta meg a kedélyeket. 

Elvesztett reményeinket siratjuk, ha visszanézünk a le- 
folyt harminc évre. 

A fönmaradásnak egyetlen fegyverétől, a nemzeti egység 

valóságától ma távolabb vagyunk, mint harminc év előtt. 
Politikailag ketté vagyunk osztva a nemzetiségi viszály által. 
Társadalmilag darabokra hullottunk a mozgó tőke és a föld 
között folyó — meglevő rend és a szociálisztikus törekvések 
között folyó — harc, és végre a könnyelműen fölélesztett, ma 
még csak lappangó, de fokozatosan terjedő felekezeti villon- 
gások által. 

Ehhez járul a gazdasági válság, az erkölcsi fekélyekkel 
megrakott pártadminisztráció, a széles körökben mutatkozó 
inség, a fenyegető aratási sztrájk, a közszabadság fokozódó 
összezsugorodása és a katonai terhek irtózatos szaporodása. 

Bizony nagy keserűséggel ismétli a nemzet a fejedelmi 
szókat: va helyzet bizonytalan.x 


A nagy kérdés. 
1898. május 29. 


A magyar kormány részéről intézkedések szüksége nem 
forog fenn, miután az osztrák kormány a kiegyezési javasla- 
tok bizottsági tárgyalását szeptemberben eszközölhetni fogja. 

Ez az a Szentlélek, mely a kormányelnök úr sajtóiro- 
dájából megszállotta pünkösd ünnepére nemzetünket. Miután 
pedig a kormányt úgy a törvény, mint saját ígérete arra köte- 
lezi, hogy az idén vagy megköti a szövetséget, vagy végle- 
gesen intézkedik a gazdasági élet önálló berendezése iránt: 
ennélfogva az idézett dodonai mondást minden halandó csak 
úgy érthette, hogy kormányunk azért nem tartja szükséges- 
nek a külön vámterületre vonatkozó intézkedést, mivel a szö- 
vetség megkötésének lehetősége biztosítva van. 

Azonban Bécs felől másforma szelek fújnak. Az oda- 
való hivatalos Szentlélek így adja tudtul a kormányok meg- 
állapodását: Miután a javaslatok bizottsági tárgyalása szep- 
temberben megkezdődik, ennélfogva a gazdasági közösség 
más eventualitásáról most nem szükséges intézkedni. 

A két Szentlélek között szembetűnő a különbség. Abban- 
hagyott intézkedésekről beszél mind a kettő. Csakhogy a 
magyar galamb turbokélása értelmében arra nincsen szük- 
ség, hogy a gazdasági önállóság felől intézkedjenek: ellen- 
ben az osztrák galamb szerint arra nincs szükség, hogy a 
gazdasági közösségnek egy másik módjáról intézkedjenek. 

Mi legyen az a másik mód, gyarló eszemmel fölfogni 
nem tudom. A Budapesti Hírlap bécsi levele tudni vél ugyan 
ilyen másik módot is s emiatt szóváltás is keletkezett a Ma- 
gyarország és a Budapesti Hírlap között, de az a törvény, 
mely a két állam közjogi és gazdasági viszonyában mérvadó 
ilyen más módról nem tud semmit. Ha tehát megtartjuk a 
törvényt, akkor csak két esély lehet: vagy alkotmányos utón 
létre jövő vám- és kereskedelmi szövetség, vagy gazdasági 
önállóság közbeeső  vámsorompókkal. Minden más esélyt 
határozottan kizár az 1867. évi XII. törvénycikk. 

Azonban a törvényt lehet módosítani. Tessék. Eltö- 
rölni is lehet. Tessék. Erről majd akkor fogunk hol oko- 
san, hol oktalanul beszélni, mikor napirendre kerül. 

De fönn is tartani a törvényt, meg ki is bújni alóla; 
játszani vele, mint a macska az egérrel; hol elbocsájtani, 
hol megragadni s utoljára is szétmarcangolni abból az ok- 
ból, hogy legyen az osztráknak könnyű zsákmánya: ez olyan 
anarchikus elv, melyet már csak óvatosságból sem szabad 
a kormányoknak követni: mert amennyi joggal 8-9 ember 
löki félre a törvényt, ugyanannyi joggal félrelökheti azt 16 
millió is. 

Ebből pedig kényelmetlen zavarok támadhatnak. Sok 
ugyan a katona, de még több a panaszos. Arról pedig éppen 
nincs biztos tudomásunk, hogy vajjon a törvény félrelöké- 
sének felsőbb példái nem ragadnak-e át magára a katonára 
i5? A fegyelem kötelékei bizonyára erősek, de a vér köteléke 
nem gyöngébb. Tehát a fordulat ki nem számítható. Éppen 
ezért célszerűbb a törvényt megtartani, mint félrelökni. 

Nem lehet? Tele van akadálylyal, görgeteggel, árok- 
kal? . . . Úgy? 

No lám. És a Budapesti Hírlapnak és mindazoknak, akik 
gondolkozni szoktak az emberek, a dolgok, a viszonyok mi- 

volta felől, miért, hogy éppen most nem jut eszükbe gondol- 
kozni, hogy voltaképpen milyen természetük van azon aka- 
lyoknak, amelyek miatt a törvényes útra lépni és azon ha- 
ladni nem lehet. 

Csodálatos gonddal van az a törvény alkotva. Minél 
többször olvasom, annál jobban bámulom benne a törvény- 
hozó lelkének mélységeit. Nem hiszem, hogy tisztább elmét 
valaha a természet produkált volna, mint a milyen a Deák 
fölirataiban megnyilatkozik. De midőn arra a problémára vál- 
lalkozott, hogy hazánk állami önállóságát az osztrák nagy- 
hatalmi állással kiegyeztesse, akkor tévedésbe esett, mert ez 
a vállalat fölülmúl minden emberi erőt. 

Ne feleljen az olvasó úgy, hogy Deák nem az osztrák 
nagyhatalmi állással egyeztette össze a magyar önállóságot, 
hanem az osztrák önállóságból és a magyar önállóságból al- 
kotta meg Ausztria-Magyarország nagyhatalmi állását. Ha 
így volna, akkor nem volnának közjogi ellenzék, és nem 
volna a viszonyokban komplikáció, mert ez a perszonális unió 
állapota volna. De nem így van. Még a papíron sem így 
van; a valóságban éppen nincs így. A létező nagyhatalom 
kizárólagosan osztrák nagyhatalom. Befelé is, kifelé is — 
osztrák. Nyelvére, szellemére, múltjára és érdekcéljaira nézve 
— osztrák. 

Nem közjogi formulákat hagyott figyelmen kívül a 
törvényhozó, hanem a fejlődés életösztönei hagyják cserben 
az ő alkotását. Önállóságának tudatában Magyarország nem 
hajlandó osztrák préda lenni. íme az egyik alap-ok. Még 
Bánffy sem tűri, hogy hazánk prédának tekintessék. Ha tűrné: 
rég megvolna a kiegyezés 42 százalékos kvótával és magas 
iparvédvámokkal. Viszont a századok óta terített asztalnál 
ülő osztrák szívósan ragaszkodik megszokott zsákmányolás! 
rendszeréhez. Ez a másik alap-ok. Nem tűri, hogy mi bol- 
doguljunk. 

Miért? 

Azért, mert a mi boldogulásunk neki kárt okoz, Hic 
Rhodus. Ellentétben vannak az érdekek. Az ő kára nekünk 
haszon; a mi hasznunk neki kár. Nem érdekszövetség áll 
fönn köztünk, hanem az eladó és a vásárló viszonya. Drá- 

gán szeretnők eladni a magunkét; ők ezt olcsón kívánják 
megvenni. Viszont olcsón óhajtjuk venni az osztrák portékát, 
de ők csak drágán adják. Ez nem elég. Ha nálunk gyár 
keletkezik: ez az ő rovásukra esik; ha ott olcsóbban, tehát 
vámmentesen akarnak a nyersterményekhez jutni, akkor mi 
állunk oda akadálynak. Igenis a fejlődés életösztönei vannak 
itt megbénítva. Olyanok vagyunk, mint a kerekes-kút láncra- 
vert vödrei. Ha emelkedik az egyik, a másiknak szükségkép- 
pen lefelé kell szállnia. 

A törvény pedig azt kívánja, hogy ezek az ellentétes 
érdekek alkotmányos úton nyerjenek megoldást. Képtelen- 
ség. Igen, ha az egyik nagyon gyönge, a másik túlon-túl erős, 
akkor lesz megoldás. A farkas úgy beleharap a cigány; lovába, 
hogy csak a füle marad. De ha Magyarország becsületesen 
kitart a maga érdeke mellett és ha Ausztria nem keres másutt 
is piacot, hanem ragaszkodik ahhoz, hogy rajtunk élődjék: 
akkor a kiegyenlítés merő képtelenség. 

Mi tehát a tenni való? 

Rálépni arra az útra, melyet a 67-iki törvényhozás be- 
gyepesedni engedett. Ez a perszonális unió. A bizonyos rosz- 
szat föl kell cserélni a — némelyek szerint bizonytalan, sze- 
rintem — bizonyos jóval. 

Rosszul esik a Budapesti Hírlapban azt olvasni, hogy 
van-e a Magyarország pártjának ereje, megbontani a kiegye- 
zés pragmatikáját, a közös hadsereget és a közös miniszté- 
riumot? Felelet: nincs. De nem ez a kérdés. Van-e az egye- 
temes magyar nemzetnek belátása, akarata és ereje arra, 
hogy saját sorsát önmaga intézze el a maga céljai és érdekei 
szerint, beleértve ezekbe az érdekekbe a trón biztosságát és 
a korona hatalmát is? Így kell fölállítani a kérdést. Mert, 
miután a 67-iki alkotás az élet küzdelmes tengerén kétségte- 
len hajótörést szenvedett: többé nem egy kis párt melen- 
gető kebelén vergődik hazánk történelmi létérdeke, hanem 
az általunk ápolgatott és az élet által előretolt eszme oda 
érett, hogy annak megvalósításán mindnyájunknak teljes 
buzgósággal kell közreműködni. 

Az a föladat, hogy egy nagy párt által megvédelmez- 
tessék a közjogi egyezség, immár megszűnt, mert a védelem 

tárgyát a fejlődés életösztöne összetörte. A viszonyok ereje 
új föladatok megoldását tűzte elénk. De bizonyára nem azt, 
hogy kiszolgáltassuk hazánkat, hanem, hogy megoltalmaz- 
zuk. Erre a Magyarország pártja erőtelen. Együtt a Buda- 
pesti Hírlappal és az egész nemzettel elég erősek vagyunk. 


A lobogós rendelet. 
1898. június 1. 


Az a lobogós körrendelet nemcsak kínos, de gyanús 
is. Mintha stichpróbát akarnának tenni, hogy mennyi a ma- 
gyar nemzeti szellem teherképessége? És mintha tudni akar- 
nák, hogy azon a síkos lejtőn, melyen gyermekes gondatlan- 
sággal csúszunk a katonauralom veszélyeibe, tud-e még a 
nemzet ellenállási féket alkalmazni? 

Ha az a lobogós körrendelet nem kémszer, akkor nem 
tudom a célját. Mert a sürgőssége indokolva nincs. Félre- 
értékesekre a 48. évi XXI-ik törvénycikk okot nem adott 
Nyilvános ünnepélyek alkalmával minden középületen és köz- 
intézetnél a nemzeti lobogó és az ország címere használtas- 
sék. Ez világos beszéd. Mi a középület, mi a közintézet, me- 
lyik a nyilvános ünnepély? íme ezt kellett a rendeletnek meg- 
határozni. 

Ahol egészséges a közfelfogás és nem abban keresik 
a politikai föladatot, hogy lépten-nyomon hurkot vessenek 
a nemzet érzelmeire: ott a meghatározás könnyű, egyszerű, 
világos és megnyugtató. De nálunk még a kétszer kettő sem 
négy. Nálunk minden kérdésnek külön komplikációja van. 
Nálunk a szó ki van forgatva értelméből s a kötelesség ösz- 
szekevertetik a tilalommal. 

Íme, nem minden középület: középület. A nemzeti ün- 
nep nem mindenkinek ünnep. Akinek szent hivatása a leg- 
drágábbat — az életet adni a hazáért lám, éppen annak 
nem ünnep a haza ünnepe. 

A körrendelet fölsorolja azon középületek kategóriáit, 
melyekre nemzeti zászlót kell kitűzni a törvényesen meg- 
állapított hivatalos ünnepek napjain. A honvéd épületek, mi- 
nők a fő- és kerületi parancsnokságoknak palotái, továbbá a 
laktanyák és kórházak hiányoznak e sorozatból. Miért? Fele- 
dékenység volna? Ilyen hanyatlást az emlékezőtehetség meze- 
jén nehéz föltenni. Tehát szándékosság? 

Erre a kérdésre nyugtalanító világot vet a körirat. 
Ugyanis megnevezi azon minisztereket, kik közreműködtek 
a körrendelet megállapításánál. Valamennyi együtt volt - 
egynek kivételével. Hát ez hol volt? Kocsikázott? Avagy 
tán beteg? Ha nem volt velük a tanácsban, miért nem ha- 
lasztották el a döntést? 

Itt egy igen szokatlan okmány van a nemzetnek bemu- 
tatva. A kormány máskor is adott ki köriratokat. De egyet- 
len eset sincs, hogy a rendelet fölsorolta volna azon mi- 
nisztereket, kik abban közreműködtek. Ezúttal azonban föl- 
soroltatnak. Miért? Vajjon azért-e, mivel csak ezen az utón 
tudhatjuk meg mi halandó adófizetők, hogy a honvédelmi 
miniszter nem járult a körrendelethez? 

Korántsem. Mi oka lenne a kormánynak csak ezt tu- 
datni? Hiszen senki sem kíváncsi az iránt, hogy a felelős- 
ségnek mekkora része terheli az egyiket, mekkora a másikat. 
Mindenki tudja, hogy nálunk a felelősség üres szólam. Hozzá- 
járult-e a körrendelethez Fejérváry báró, vagy nem járult; 
azt senkinek nem jutott volna eszébe kutatni. 

A kormány rendelete tudtára adja az országnak, hogy 
Bánffy, Lukács, Erdély, Perczel, Wlassics, Dániel, Darányi 
állapodtak meg a rendeletben. Ki kérdezte? Senki. Mégis 
hirdetik. Tehát észre akarják vétetni, hogy csak ők és más 
nem. Az a más, a honvédelmi miniszter. 

Nem jelent ez egyebet, mint ki nem egyenlíthető véle- 
mény eltérést az összes miniszterek és Fejérváry báró között. 
A rendelet tartalma pedig azt jelenti, hogy a fölmerült küz- 
delemben Fejérváry báró lett a győztes. Mintha a rendelet 
szokatlan formája fölebbezés akarna lenni a nemzethez. 
Mintha tudtunkra kívánnák adni, hogy nem ők mellőzik a 
honvédépületek fellobogózását, hanem a táborszernagy úr. 


189 


És, hogy a táborszernagy úr egyedül hatalmasabb, mint ők 
valamennyien. 

De az ilyen értesítés merőben fölösleges. Eddig is tud- 
tuk, hogy a katona nagyobb úr, mint a polgár. Azt is tud- 
tuk, hogy a katonaság szívét nem töltik meg a nemzet lelki 
világával. Rejtve az sem volt előttük, hogy kormányunk úgy 
járja a táncot, ahogy neki trombitálnak. 

Valóban a nemzetre appelálna az a körrendelet? Ugyan 
melyikre? Arra-e amelyikből hatóságilag irtották ki a pol- 
gári szabadság jogérzetét? Arra-e, amelynek érzelemvilágá- 
val úgy bántak, mint haszontalan cafranggal? Avagy arra, 
amelynél az etnikai elemeket soha számba nem vették? Amely- 
nek érzékenységét merőben elfásították, mert sohasem sze- 
reztek neki elégtételt a becsületén esett zászlósértésekért. 
Nem, nem; egyéb a célja annak a rendeletnek. Kémlelni akar- 
ják a fölháborodás mértékét. 

De nem szükség nyugtalankodni. A kémszer kielégítő 
eredményt mutat. íme, nem háborog senki. A nyári felhő, 
egyetlen napig tartott. Hírlapjaink fölszisszentek. A nemzet 
csodálkozva nézett oda: mit nyöszörög az a skribler? Egyéb 
vidékein a közéletnek csönd van. Ha nem lesz lobogó a lak- 
tanyákon, — hát nem lesz. Három különböző színű kelme- 
darabnak összevarrása és föltűzése éppen olyan mindegy, 
mint annak bemocskolása. 

Egy kis földcsuszamlás nem a világ. A csuszamlás hon- 
védségünk nemzeti jellegét borítja be ... Ki bánja azt? El- 
jövendő nemzedékek, kiknek csontjuk lesz a mi zsiros por- 
cogóink helyén, ásogathatnak majd az elborított nemzeti jel- 
leg után ítéletnapig. Nem fogják megtalálni. Amiként nem 
találják meg a közös hadseregben az egykori magyar véd- 
erő szervezeti nyelvét, szellemét, színeit. 

Mindössze a lobogóról van szó. Ha vesszük, rongy, vagy 
ha vesszük klenódium. Mondjuk inkább, hogy szemfedő az 
alkotmányosság ravatalán. 

Úgy tartottuk, hogy a honvédség nemzeti intézmény. 
Panasz nélkül járult a nemzet pénz- és véradója ezen intéz- 
mény fejlesztéséhez. Honvédségünk színe-java szintén becs- 
ben tartja azokat a kapcsokat, melyek a nemzethez fűzik. 

De a fokozatos sülyedés lemállasztja a drága kapcsokat. 
A német nyelv térfoglalása, a sűrű áthelyezések a közös had- 
seregből, a jelző zászlók sárga-fekete színe: íme a sülyedés 
stációi. Lassú, de biztos folyamat ez, A fül megszokja az 
idegen nyelvet, a szem megszokja az idegen színeket, a lélek 
megtelik az áthelyezett tisztek osztrák szellemével. 

Most egy új stáció előtt állunk. Mikor a nemzet ünne- 
pel, akkor a honvéd ne ünnepeljen. A honvéd ne használ- 
hassa épületein a nemzet színeit. Hozzá kell szoktatni a hon- 
védet ahhoz a gondolathoz, hogy ő nem szervi alkatrésze 
a nemzeti organizmusnak. Ne legyen neki öröm, ami nekünk 
öröm. Érezze magát köztünk idegennek. Mitől a polgár szíve 
megmozdul, az ne hevítse az ő kebelét. 

A haza pedig nem egyéb, mint egy utilizálandó terület 
a katonai intézmények részére. Ezt mutatja a kémszer. Az 
eredménnyel meg lehet elégedve — Krieghammer. 


Bizonyítékot kérünk. 
1898. június 8. 


Szakemberektől sok erős okot olvastam már arról, hogy 
az önálló gazdasági berendezés előnyösebb, mint a lekötött 
helyzet. Azt a tanítást azonban még nem olvastam, hogy 
jobb összekötözve lenni, mint függetlenül cselekedni. Azaz, 
hogy olvastam, most is olvasom két beszámolóból: de meg- 
indokolva még nem láttam. 

Pedig a bizonyítás sora nem a mi álláspontunkat ter- 
heli. Ideje, hogy vége legyen már a frázis-politikának. Ön- 
álló intézkedést ajánlanak nekünk a külön vámterület mellő- 
zésével ... Mi ez? Magyarázzák meg. Hozzák föl érveiket. 
Tudassák, minő veszélyt akarnak kikerülni vészterhes aján- 
latukkal? 

Rég hallom: a külön vámterület ugrás a sötétbe. Most 
Gajári is hirdeti. De a bizonyításról még mindenki meg- 

feledkezett. Pedig ha komoly az aggodalom, azt tudnunk 
kell, hogy mi is csatlakozhassunk az aggódok sorához. 
Mert én dogmákat a politikában nem ismerek. Jelszavak 
nem vezettek soha. Nekem csak az ország érdeke szab 
irányt. Ha a vámközösség az ország érdeke: amellett va- 
gyok. Ha az ország érdekében módosítani kell a kiegyezési 
törvény 58. és 68. szakaszait: amellett vagyok. 

Ellenben kívánatos, hogy a kormánypártot se vezessék 
jelszavak. Tessék mérleget állítani. Mondják, hogy veszteség 
érné a mezőgazdaságot. Mennyi? Nyereség érné az ipar- 
fejlődést. Mennyi? Aztán kérem a veszteség és nyereség 
tételeit összemérni: az eredményt tudatni. A meggyőzésnek 
más útja nincs. Főleg azt volna jó tudni, hogy iparfejlő- 
dés nélkül, miként lehet segíteni a munkahiányban szenvedő 
népen? És azt is, hogy a vámháború melyik félnek életforrá- 
sait meríti ki hamarább? Valamint azt is, hogy mi úton- 
módon képzelik a vámháború lehetőségét olyan államok kö- 
zött, melyek fölött egy fejedelem uralkodik? 

Törvényünk imperatíve mondja, hogy vámközösség csak 
alkotmányos utón jöhet létre. Arra pedig nincs kilátás, hogy 
Ausztriában az alkotmányos gépezet működhessék. A vám- 
uniónak egyetlen törvényes útja tehát el van torlaszolva. 
A torlaszt elhárítani nem tudjuk. Ennek dacára mégis vám- 
uniót akarnak. Vámuniót, mikor nincs szerződő fél. Tehát 
vámunió — szerződés nélkül. Milyen az? Magyarázzák meg. 

Kérdem: ha ő felsége arra ad felhatalmazást kormá- 
nyunknak, hogy azonnal kezdje meg a szükséges intézke- 
déseket a külön vámterület január 1-sején való életbelépte- 
tésére: élni fog-e a kormány ezzel a fölhatalmazással? Kér- 
dem: ha a kormány bejelenti a Háznak, hogy a korona föl- 
hatalmazása következtében a külön vámterület ügye a végre- 
hajtás állapotába lépett s kérni fogja a Házat, hogy támo- 
gassa a szükséges lépések foganatosításánál s adja beleegye- 
zését az életbeléptetésbe, akár a szabad kereskedelmi elvek 
alapján, akár iparvédelmi tarifákkal: fogja-e mondani akár 
Hieronymi, akár Gajári, hogy mellőzni kell a külön vámterü- 
letet, mert ez ugrás a sötétbe? Egyszóval fönntartják-e most 
hirdetett álláspontjukat? Oppozícióba mennek-e azért, mivel 

életbevágó közgazdasági nézetük ellenkezik a kormány elő- 
terjesztésével? 

Engedjék meg, hogy helyettük feleljek. 

Nem mennek oppozícióba. Nem tesznek kifogást az 
előterjesztés ellen. Nem fogják hangsúlyozni aggodalmaikat. 
Hanem résztvesznek egy általános kivilágításban. Örömmel 
vállalnak előadó szerepet, hogy nevük kapcsolatba kerüljön 
egy nagy történelmi átalakulással. Bizonyítani fogják az ön- 
állóság gazdaságpolitikai és erkölcsi hasznait. Tapsolni fog- 
nak éppen olyan lelkesen, mint én. 

Miért? Azért, mert előttük is föltárulna egy nagy gaz- 
dasági jövendőnek biztató reménye. Mivel nem délibábnak 
néznék többé az önálló berendezést, hanem termékenyítő 
valóságnak. Mivel a vámsorompók fölállításában nem gaz- 
dasági hátrányt látnak, hanem udvari akadályt képzelnek. 
Megszűnvén ez a képzelt akadály: azonnal megszűnik az a 
sötétség is, melybe most ugrani nem akarnak. 

Így van? 

Ám ilyen természetű akadályok máskor is merültek 
föl. Harmincegy év előtt nagyobb árok volt az udvari és a 
nemzeti fölfogás között. Végre is győzött a jól fölfogott 
és jól megmagyarázott érdek. Mindkét nézet engedett a 
maga merevségéből. A nemzet igen sokat engedett, az ud- 
var még többet. 

Újabb időben is volt nézeteltérés. Nem volt? Dehogy 
is nem. 

Mikor Wekerle Sándor első ízben mondott le s mikor 
a bán sikertelenül kopogott a Lloyd-klub ajtaján s mikor 
Darányi a pártakarat szablyájával végigsuhintott az egész 
magyar levegőn: nem volt-e akkor olyan nézeteltérés, mely 
kényességénél, érzékenységénél és  kiszámíthatatlanságánál 
fogva vagy hátrálásra kényszeríthette a szabadelvű pártot, 
vagy egy ugrásra a sötétbe. A párt ugrásra szánta el magát 
és talpra esett. 

Pedig az nem numerikus kérdés volt, hanem a kedély 
kérdése. Százados hagyományok erős falazatának kellett 
akkor leomlania. Megtörtént. Az omló fal senkit sem ütött 
agyon. Csak a protestánsok kaptak sebet, melyből fájdalom, 

még most is véreznek. De a nézeteltérés korona és nemzet 
között elsimult. 

Ezúttal nincs százados hagyomány ostromolva. Könnyű 
bizonyítani, hogy hazánk ereje a korona ereje. Még köny- 
nyebb bizonyítani, hogy a királyi esküvel szentesített törvény 
végrehajtásáról van itt szó csupán. Legkönnyebb pedig azt 
bizonyítani, hogy amely országban megrendül a törvényben 
lefektetett jogok iránt a bizalom: abban az országban vég- 
zetes kockázatoknak egész sorozata üti föl lázongó fejét. 


Korhű festmények. 
1898. június 12. 


A figyelő elmére harmonikus hatással vannak az új 
országház falfestményének vázlatai. Olyan az eredmény, 
amilyen várható volt. Nem rosszabb; nem jobb. Fölfogás- 
ban köznapi, eszmében szegény, tartalomban silány, színek- 
ben tarka. 

Nem a képekről írok, melyeknek csak terve látható, ha- 
nem a képek lelkéről. Arról a célról, mit a művészek kitűz- 
tek. Arról a hatásról, mit az ecset elérni szándékozik. Arról 
a tanulságról, mit nekünk a vonalakban és színekben rejlő 
gondolat nyújt. 

E vázlatok harmonikus hatását nem a tárgyak szeren- 
csés földolgozása teszi. Nekem itt az esett jól, hogy nem 
csalódtam. Azt kaptam, amit képzeltem. A korszellem nyűge 
alatt csak ilyen lehet a műalkotás. 

Szárnya a festőnek hiába is volna. Tollát kitépnék a 
pályabírák. Próbát a röpülésre nem is tehet. Hiszen a hir- 
detés ketrecbe zárta költészetét. 

Drámákban, idylben, eposzban gazdag a magyarok tör- 
ténete. Egy kincsesbánya kínálkozik a művésznek. Válogat- 
hat abból, ami közel áll véréhez, többfélét, sokat. Ám nem 
szabad. Amit szeret, attól el van zárva.  Megrendelésre kell 

dolgozni. Itt a posztó; tessék dolmányt varrni. Itt a vas; 
tessék patkót kalapálni. 

Az országok életfolyamának három főeleme van. Az 
alapítás, a védelems a gondozás. Az egyik bölcseséget, a 
másik hősiességet, a harmadik munkát kivan. Valamennyinek 
alapja a szeretet. 

Történelmünk  életfolyásának e momentumai jutnak-e 
vajjon kifejezésre ama vázlatok tárgyaiban? Kétségen kí- 
vül igen. 

Az aranybulla a honalapítás alkatrésze és jelent bölcse- 
séget, a morimur a védelem alkatrésze és jelent önfeláldo- 
zást: a koronázási ebéd a gondozás alkatrésze és jelenti a 
— munkát (!) — nemzedékünk nyugtalan gondoskodását ön- 
magáról és munkálkodását a közügy terített asztala körül. 

Nem igazságos tehát egyik laptársunk, mikor a kép- 
tárgyak fölött elmélkedve, byzantinizmust emleget. Nincs itt 
csalfaság és valónak eltakarása. Sem a megrendelő nem 
hazudik, sem a művész. Ha a gondozást nem lakmáro- 
zással fejeznék ki, csak akkor panaszkodhatnánk az őszin- 
teség hiánya miatt. 

Óvakodjunk az  anachronizmustól. Hagyjunk békét 
Pusztaszernek, hol a nemzet osztogat jogot a fejedelem 
részére. Ide az aranybullával, hol már a király ád kiváltsá- 
gokat a nemzet egyik-másik osztályának. Remélem, a mű- 
vész elég tapintatos lesz, hogy a kellemetlen záradék ké- 
sőbbi eltörlése föl lesz tüntetve a képen. 

És hagyjunk békét az elszántság ama durva tüneteinek 
is, mikor a nemzeti akarat kész volt felsőbb engedély nélkül 
érvényesülni. Ezek helyett megfelelőbb az a parókás cso- 
port, mely mindent adott egy mosolyért és semmit sém 
kapott vérének ontatásáért. 

Mindenekfölött pedig fejezzük ki a közszellemet egy 
dúsan terített asztallal. Remek gondolat, pompás allegória, 
korhű eszme. Mivel is tetőzhetnők be az új országház épí- 
tését, ha nem eszem-iszommal? 

Oh, ezeknek a vázlatoknak nem volt szabad a korszak 
ezen építkezési momentumáról hiányozni. Bestiát fogak nél- 
kül, örömünnepet lakoma nélkül megfesteni, hogyan is 
lehetne? 

Legyünk nyugodtak. Az eljövendő századok ránk ismer- 
nek ezekről a képekről. Lakoma a királynál, lakoma a 
redouteban, lakoma a Vérmezőn. Ott az udvar eszik, itt a 
díszmagyarok esznek, amott meg a nép. Mindenki eszik. Az 
új alkotmányos élet természetét és ideáljait lehet-e ennél 
hívebben jellemezni? — Uraim együnk! 

Egy vérsejt parányából következtetni lehet az organiz- 
mus állapotára. Egy stylszerű vonal görbületéből rá lehet 
ismerni az építkezés korára. Vérsejt helyett mi egy egész 
tetemet hagyunk hátra a jövendő nemzedéknek. ítéletüket 
megalkotni, mert a bevégzett műalkotások egész sorozata 
hirdeti majd nekik korszakunk mivoltát. 

Habzó serlegek, párolgó tálak, nagyétű hazafiak. Persze 
kardosán, hogy jussát a tálhoz megoltalmazza emberül. 

Ez akkor volt harmincegy év előtt. De nem szűnt meg 
a mai napig. Ha kidüűlt az egyik, ment a másik. Az apa 
helyére a Herbert, a koma helyére a sógor; a násznagy 
helyére a vőfély. Mindig ugyanazon atyafiság. 

A feudális kiváltságot fölváltotta a  gasztronomikus 
kiváltság. 

Erős falanx vette körül az — asztalt. Mindig esznek. 
Ami nem fér a gyomrokba, azt zsebre teszik. Ami nem fér 
a zsebbe, azt elraktározzák. Meghíznak, de soha jól nem 
laknak. Kimerülnek, de helyükön maradnak. Esznek. 

Ki fizeti a lakomát? 

Buta kérdés. Annyi bizonyos, hogy nem ők. Elég mun- 
kát ad nekik a megrendelés, az osztozkodás, az emésztés. 
Dolgozzék más is. Mert munkafelosztásnak lenni kell, hacsak 
a Smith Ádám emlékét agyonütni nem akarjuk. 

Mégis, hogy a korhűség tökéletes legyen, némi háttérre 
lenne szükség. 

Vézna alakokat szeretnék a háttérben látni, pőrére vet- 
köőzve. És látni szeretnék könnytől ázott arcú embereket, 
hátukon nehéz batyut cipelve. Végre egy vérestorkú szörnye- 
teget, amint lángnyelvét öltögeti a lakmározók felé. 

Mert a műalkotás csak úgy lesz teljesen korhű, ha 
képviselve lesz rajta az ínség, a Kivándorlás és a Szocia- 
lizmus. 

Búcsúztató. 
1898. június 19. 


Ha dicsőséget nem arathatott: rozsdás búzát megy 
aratni a képviselőház. Sok haszon ebből sem lesz. Hűvös, 
őszi esők áztatják el a gazda reményét. De otthon, a tanyán, 
az ér mellett, az erdő sűrűjében, a barázdák rögös sorai 
között mégis csak többet ér a Ház, mint itt e bonyodalmas 
világban, hol igen nagy a szivar és igen kicsi az egyéni 
érték. 

A Ház ajtói becsukódtak ma. Ki jött ki onnan, ki 
megy be oda? — senki sem kérdezi. Jót nem várt, jót nem 
kapott onnan a nemzet. Néhányan összegyűltek, néhányan 
eloszoltak naponkint. A hivatalos eljárás nehéz malomkövei 
forogtak hol lassan, hol gyorsan. Olykor kásának zúzták a 
közügyet, máskor lisztnek őrölték meg. 

Kifejezésre e Házban a nemzet szüksége, vágya, aka- 
rata nem jutott. Ami itt történt, minden szó, minden lépés, 
minden cselekedet mintha pertárilag volna kezelve, úgy le 
van bélyegezve a Bánffy-kormány képével. E bélyegképmást 
látva, mindig az a paleontológiái lelet jut eszembe, mely a 
bécsi múzeumban egy őstücsök lenyomatát tünteti fel. 

Ez a puha féreg, csont nélkül, gerinc nélkül, ugyan 
hogy volt képes alakját belevésni a kemény sziklába? Hiszen 
alig van egyebe, mint a nagy feje s abban sincs koponya. 
Az agyvelő górcsői mennyiségéről ne is beszéljünk. Képmása 
még is ott van a sziklán. Még csápjai is láthatók, sőt 
potrohának gyűrűzete is. Miként lehet ez? 

Nincs itt más magyarázat, mint hogy annak a sziklá- 
nak a teste, mikor a tücsök-bélyeg készült, még a tücsöknél 
is puhább, lágyabb, engedékenyebb volt. így vagyunk a ma- 
gyar parlamenti intézmény sziklavárával is. Teste-lelke olva- 
tag viaszból van. Tücskök, bogarak, hernyók mászkálnak és 
fetrengenek rajta, ott hagyva lágy fejüknek és duzzadt 
potrohúknak bélyegét. 

A nemzet régi érdeklődése nem is fűződik ma már 
e viasz-várhoz.  Átformalódhatik torzalakká: csupa láb lehet 

belőle, hogy szaladjon; csupa kéz, hogy  markolhasson; 
csupa gyomor, hogy kérődzék; csupa derék, hogy hajlong- 
jon — senki nagyon számba nem veszi. Még ha nyelvet 
ölt, akkor sem kelt érdeklődést, mert mindenki tudja, hogy 
csak kézcsókra készül. 

De az átalakulások e folyamában mégis vigyázzon, 
nehogy golyóbissá változzék abból a célból, hogy Bécs 
felé gördüljön. Guruló testét könnyen összetörheti, ha okta- 
lanul nekilódul az alkotmány kerítésének. Rosszul mondom. 
Az a lágy test össze nem törhetik. Ám szétlapul, miként a 
habarék, melyet kőfalhoz feccsent a kőmíves. 

Jogaiban összezsugorítva nézi a nemzet a Budapest 
és Bécs között megindult kockajátékot. Olykor megreszket, 
miként a párduc bőre, ha hideg kígyó csúszik el alatta. 
Azonban tűr. Karmai be vannak vonva s agyarait csak akkor 
mutatja, ha olykor nagyot ásít. 

Jól megnézve, ez mégsem heverő állapot. íme meg- 
borzongatja minden fuvallat, mely Bécs felől száll ide. 
Figyelmét a legkisebb nesz sem kerüli el. Zsugorodása 
nem görcsöt jelent, hanem az izomerők összpontosítását, 
hogy annál végzetesebb legyen az ugrása. 

Rossz füle van a kormánynak, ha a hízelkedők sima 
csevegésétől nem hallja meg azt a bosszús morgást, mely 
a nemzet kebeléből fakad Ma még csak morgás. De csata- 
kiáltás lesz belőle, ha nem vigyáz jól a kockavetésre. 

Törvénykönyvünk világos. Bármi közös viszonyokra 
nézve csak Ausztriának alkotmányos képviseletével léphe- 
tünk érintkezésbe. Ezt rójja föl a kormány a hivatalának 
ajtószemöldökére. És ne csűrj e-csavarja se a szókat, se a 
fogalmakat. Nem egyezményről, nem szerződésről, nem szö- 
vetségről beszél ez a parancs, hanem érintkezésről. És nem 
akármilyen alkotmányos látszatot és  császárparagrafusos 
egérlyukat kivan a parancs, hanem alkotmányos képvi- 
seletet. 

Igenis köthetünk egyezményt, szerződést, szövetséget, 
uniót úgy a védelem, mint a kereskedés szempontjából, 
úgy a pénzérték, mint a fogyasztási adók szabályozásáról 
a világ minden abszolút vagy alkotmányos kormányával. 

Csak éppen Ausztria kormányával nem köthetünk, mihelyt 
ott az alkotmányos képviselet nem működik. Nemhogy szer- 
ződéseket köthetnénk, de még csak érintkezésbe sem lép- 
hetünk velük. így szól a parancs. 

Az a törvény parancsolja ezt, amelyet királyi eskü 
tart fönn s amelyre harminc év óta minden kormány foga- 
dalma:, tett, hogy azt sem szűkíteni, sem tágítani nem 
engedi 

Hát jól van. A nemzet tűrte e törvény hiányait, viselte 
minden terhét, teljesítette minden betűjét. Hogy sebektől 
vérzik miatta hazánk történelmi egyénisége, sokszor fájlal- 
juk azt. De nagy megfeszítéssel, kétszeres munkával erőt 
gyűjtöttünk pótolni az állandó érvágáshoz. 

Ellenben a törvény előnyeit bírni, élvezni, kimeríteni 
szintén akarjuk. Lusták nem leszünk a jogok védelmében. 
Fáradság el nem riaszt; udvari hírecske meg nem tántorít. 

Nem kérdezzük, mit főz a kormány abban a konyhá- 
ban, hol a függetlenség érző-idegét gyúrják, dagasztják, 
hűtik, preparálják, hogy minden acélrugó lerozsdásodjék 
róla és mint valami elázott húr, tapadva simuljon a bécsi 
vasvesszőhöz. Amit ott preparálnak, az nem a nemzeti füg- 
getlenség idege. Ott csak egy parlamenti többség gunnyaszt, 
életerőben összetöpörödve, mint egy aszaltszilva. Ez nem 
számit. A nemzet haragja félrelöki azt, — rohanó útjának 
ez alkalmatlan rögét. 

Csöndes békével oszlik szét a Ház. De ha vakot vet 
a kormány kockajátéka: harci riadók vészes harsonája mel- 
lett gyülekeznek majd össze a honatyák. 

Katona-erények. 
1898. június 22. 


Uralkodásának tizedik évfordulója alkalmából Vilmos 
imperátor beszédet intézett Potsdamban a német hadsereg- 
hez. Mint minden beszédjében, úgy ebben is meg van a 
nála szokásos, másutt szokatlan szónoki: lendület. Föltűnő, 
hogy ezúttal a hivatalos cím nem vnémet hadseregx, hanem 
csak egyszerűen vhadseregx. Következetesen hadsereg egész 
az utolsó mondatig, ahol vhadseregünkkxk lesz belőle. 

Ha jól tudom, a magántulajdonnak ez a jogérzete 
először most proklamáltatik. A német hadsereg nemzeti 
hadseregnek tekinti magát. Célja össze van forrasztva a né- 
met birodalom céljával. Szelleme is ugyanaz. A bántó venyémc 
nem emlékeztette ezt az intézményt arra, mintha privát 
zsebből fentartott zsoldos had volna, privát célokra szervezve. 

Ezúttal változott a fölfogás. A hadsereg a császár 
tulajdona lett. Ha kezdettől fogva így szólították volna, 
most föl se tűnnék. Egyszerű patriarchálizmusnak tekintené 
mindenki. Megszokta volna a fül is, a lélek is. Mint ná- 
lunk. yKormányunk, országgyűlésünk, országunk, hadsere- 
günk.. A megszokás folytán nem annyira tulajdont jelent, 
mint inkább intimitást. Azért az övé, mert szereti. Az em- 
ber nem szabatos kifejezést lát ebben, hanem hagyományos 
szokást. Ezzel aztán eltompul a nyíl bántó hegye. 

A német birodalom népei azonban nem szokták meg, 
hogy ők magántulajdont képezzenek. Nekik tehát a vhad- 
seregünkx föltűnhetik. Tiltakozni miatta még sem fognak. 
A népek érzékenysége lelohadt. A szabadság ügye elbu- 
kottnak vehető az egész kontinensen. Ábránd maradt a har- 
mincas évek ábrándja. Csak a formákat fogadta el a hata- 
lom. Valódi tartalma a parlamenti alkotmányosságnak nem 
igen van sehol. 

Különben nem azon a tulajdonragon fordul meg a 
kérdés. Nevezetesebb annál a császári szónoklat utolsó 
formulája, melyben a hadsereg főoszlopainak a vitézséget, 
a becsületérzést és a vak engedelmességet mondja. Ezek vol- 

nának tehát a fő katonai erények az új idők imperátorának 
szemében. 

Isten őrizzen, hogy ez a fölfogás nálunk is hívekre 
találjon. Egyik erény ellen sem teszek kifogást, de jelenté- 
keny hézagot látok a sorozatban. Nincs megmondva, hogy 
voltaképpen ki és mi iránt tartozik a katona ovföltétlen, 
törhetetlen, vak engedelmességgel? A fegyelmi szabályok 
értelmében bizonyára a föllebbvalójának. A föllebbvaló megint 
a föllebbvalónak. És így tovább, a létra legmagasabb fokáig. 
De hát aki legeslegfölül van? Ennek nincsenek kötelezett- 
ségei? 

Kínos helyzet. Talán mégsem célszerű abból az istent 
magasságból arra figyelmeztetni az embereket, hogy vala- 
mennyien oktalan állatok vagyunk? Tyúkok a tojás ked- 
veért; birkák a gyapjú kedveért; sertések a zsír kedveért; 
ökrök a járom kedveért. 

Miért nem törlik el az iskolákat? 

Miért nem égetik ela könyveket? 

Miért nem tiltják el a hírlapok írását és olvasását? 

A Krisztus vallásából pedig miért nem törlik ki az 
egyenlőség és testvériség] dogmáját? 

Ideje már, hogy a katonai kötelességek egyensúlyba 
hozassanak az általános hadkötelezettség eszméjével. Énei- 
kül igen nagy a lelki hangzavar. 

Mikor privát zsoldra fogadták föl a katonát, akkor az 
illető eladta magát. Most senki sem adja el magát. Abban 
a szellemben nő fel mindenki, hogy tartozik hazája békéjét, 
területét, érdekeit vérével is oltalmazni. Ebben a kötelesség- 
érzetben a korona fénye, tekintélye épp úgy benfoglaltatik, 
mint a falusi bíró hatalma. Mert a hazát az intézmények 
összesége alkotja. 

Különválasztani az intézményeket nem üdvös. Amit 
gyermekségünk óta tanulunk, azt három évi katonai szolgá- 
lat alatt el nem feledjük. Ha mégis egyebet kivannak a 
katonától, mint amit emberkorában jónak, igaznak, szépnek 
tudott: akkor megbomlik benne a lelki egyensúly. Súly- 
egyent veszítve pedig, az ember elbukik a kötelesség útján. 

Sohasem célszerű olyan probléma elé kényszeríteni a 

tömeget, hogy vajjon ember maradjon-e, vagy oktalan állattá 
legyen. Egyáltalában könnyelmű eljárás kételyek közé 
sodorni a kötelességérzetet. Olyan ez, mint a szerencsejá- 
ték. Lehet nyerni is, de lehet veszíteni is. Egy megvillanó 
gondolat túlságosan föl találja világosítani a helyzetet. 
E helyzet homályában állandó lesben áll a következő kér- 
dés: emberek legyünk-e vagy barmok? 

A vak engedelmesség helyett üdvösebb volna a haza- 
szeretetet hirdetni. Ennek az indulatnak mindenható ereje 
van. Nem nélkülözi a természeti igazságot sem. Vackát, bar- 
langját, odúját minden állat védelmezi. Ez a védelem ösz- 
szefügg a fajföntartás ösztönével. Az embernél erősebb, 
mint az állatnál. Mert az embert a hajdankor emlékei is 
kötik. Nemcsak az élet utal hazánk szeretetére, hanem a 
becsvágy is. A századok belénk oltották a versengés ter- 
mészetét. Jobbak kívánunk lenni, mint mások. Vitézebbek, 
ha birokra kerül; tudósabbak, ha ismeretekről van szó; 
munkásabbak, ha eredményeket kell fölmutatni. 

Van tehát egy ellenállhatatlan őserő a tömegek vér- 
keringésében. Aki győzni akar, annak ezt az őserőt kell 
kihasználnia. De nem a vakengedelmességet. Mert ez nem 
erő, hanem gyöngeség. Vitézséget, becsületérzést csak a 
hazaszeretet őserejű forrásából meríthet minden hadsereg. 
Ahol ezt a mindenható indulatot mellőzik, ott is megalkot- 
hatják a véderő hatalmas gépezetét Ez azonban csak dyna- 
mikus erő, melynek szigorú mértéke van. Valódi hadsereg- 
ben organikus erők szükségesek, melyek a végtelenig fokoz- 
hatok. A hazaszeretet ilyen organikus erőforrás. 

Kár azt mellőzni. 

Az orosz katona példája. 
1898. június 24. 


Nem az lepett meg, amit Komarov tábornok a prágai 
ünnepen mondott, hanem az, hogy ez az orosz katona jelen 
volt. Úgy szerepelt ott, mint a moszkvai tud. akadémia 
képviselője. Ez a tény nemcsak csodálkozást, de irigysé- 
getis ébreszt nálunk. 

Katonák a tudományos akadémia szolgálatában! Egy 
katona nemzeti kiküldetéssel! Az orosz tábornok annak a 
zászlónak a nyelénél, melyre népek sóvárgása van fölírva! 

Hogyan? Hát van olyan katona is, mely nemzeti 
aspirációkat ápol? Hát szabad a katonának a társadalom 
nem hivatalos eszmekörét fölkarolni? Milyen különös érzés: 
katonát látni, aki azonosítja magát nemzetének hitével és 
reménységével. 

Ha tropikus vidékre viszed az eszkimót, az állatvilág 
és a növényzet, a napnak melegsége és a földnek bujasága 
nem lesz reá nézve szokatlanabb, mint nekünk ez az orosz 
katona. Még csak érzékünk sincs annak kiszámításához, hogy 
minő erőt képvisel az a tény, mely a katonaságot és a pol- 
gárzatot egy testté forrasztja, egy vérkeringéssel, egy ideg- 
zettel, egy csontrendszerrel, egy lélekkel. 

E pillanatban alárendelt kérdés, hogy Komarov átlépte-e 
a nemzetközi illendőség határait? Arra való az udvarias 
jegyzékváltás, hogy az apró botlások elsimuljanak. A kifeje- 
zések élét majd csak leköszörülik és a bántó célzásokat 
kimagyarázzák. De az a tény, hogy egy orosz tábornok 
résztvett az ünnepélyen, még pedig nem egy katonai, ha- 
nem egy polgári intézet képviseletében vett részt, — ez a 
tény nyomokat hagy a szláv népek lelkében és elmélke- 
désre indit mindnyájunkat. 

Kaszárnyából kávéházba, kávéházból kaszárnyába. A ma- 
gasabb ranguaknál kaszinó pótolja a kávéházat. Ha nem 
ebből áll tisztikarunk jelentékeny részének életrendje, váj- 
jon miből áll hát? 

Világnézetük, társalgásuk úgy tárgyára, mint szövegére 

nézve ismeretes. Olvasmányuk egypár bécsi hírlap és a 
német szépirodalom. Látókörüket ez a szellemi táplálék 
szabja meg. A nemzeti élet nagy munkakörének egyik ága 
semköti le figyelmüket. Idegenek. 

Problémáink nem foglalkoztatják, kételyeink nem gyöt- 
rik, vágyaink nem hevítik őket. Amihez mi ragaszkodunk, 
azok a hagyományok reájuk nem kötelezők. Amit mi szere- 
tünk, azok az értékek nem keltenek náluk rokonszenvet. Ami- 
től mi felünk, a közromlásnak káros tünetei nem döbbentik 
meg valójukat. Idegenek. 

Jó termés, rossz termés, magas búzaár, hanyatló for- 
galom; fejlődő mezőgazdaság, tengődő ipar; nemzeti egy- 
ség, fajok szerint való bomlás; a tudománynak előnyomu- 
lása, a szépirodalomnak versenye, a közművelődés sikerei; 
az iskolázás vergődése, a művészetek biztató reménye, az 
építészeti ízlés tornyosult tévelygése, a közszellem erőtlen- 
sége . . . egyszóval mindaz, ami része, támasza, akadálya, 
betegsége, lendítő je hazánk testi-lelki gyarapodásának, éppen 
úgy nem érdekli e kar jelentékeny részét, mint az az útszéli 
csemete, amelyről nem tudható, hogy bölcsőt faragnak-e maj- 
dan belőle, avagy koporsót. 

Kölcsönös viszonyunk abban talál nálunk megismerést, 
hogy kötelezve vagyunk őket eltartani. Jog és kötelesség, 
szeretet, vonzalom, érdeklődés, ezzel be van fejezve. Osz- 
tálv részt a közös munkából nem vállalnak. Szenvedéseink 
miatt bánatot nem éreznek. Reményeinket a megvalósulás 
utján nem istápolják. Idegenek. 

Nem ellenszenv, nem gyűlölség, még csak nem is 
szemrehányás vezeti tollamat, mikor ezt a tényt megálla- 
pítom. Úgy jutott eszembe ez a helyzet, hogy olvastam a 
Komarov tábornok szereplését a prágai ünnepen. Mély fáj- 
dalommal gondolék saját állapotunkra. Miért nincs nálunk 
is úgy? Miért, hogy a katona nálunk zárt kasztot képez, 
mely szellemben és a hivatás érzetében tőlünk idegen? 

Elmaradottak vagyunk és szegények. Szegénységünkre 
nem pénzmértéket kívánok alkalmazni. Számban, kultúrában, 
eufcölcsben, hazafiságban is szegények vagyunk. Elmélkedé- 
sem fájó érzetét az — a tény fokozza, hogy annyi ezer mű- 

veit férfi, amennyit a hazánkban állomásozó tisztikar felmu- 
tatni képes, abszolúte nem vesz részt nemzeti közmunkánk 
egyetler ágában sem. 

Hol van a gárdisták kora? Hová tűntek el azok a 
tábornokok és ezredesek, kik Galiciában sem feledkeztek el 
magyar voltukról s pihenő óráikat a magyar irodalom fej- 
lesztésének szent munkájában töltötték el? És azok a töb- 
biek, akik a múlt évszáz alkonyán a katonailag használandó 
magyar nyelv érdekében kérvényeztek az országgyűlésnél, 
hol vannak ők? kérdjük ma, megilletődve nemes emlékeze- 
tük ápolásában. 

Ha az a művelt tömeg magyar tudományt, magyar 
regényt, magyar verset, magyar hírlapot olvasna, micsoda 
terjedelmet öltene irodalmunk?! Micsoda izmosodás váltaná 
föl a vérszegénységet, ha a fogyasztók száma egyszerre nyolc- 
ezer művelt emberrel szaporodnék. És a nemzeti öntudat- 
nak, egységnek, szervezetnek ereje milyen hatásokat és ered- 
ményeket mutatni föl, ha az irodalomban nyilatkozó érverés 
a hadsereg tisztikarának vérkeringésében is lüktetne!? 

Széles e világon, hazánk kivételével mutassatok egy 
önjogu országot, hol a tisztikar műveltségét és szellemét 
egy merőben idegen irodalom táplálná s hol a tisztikarban 
semmi közös érzés nincs azzal a nemzettel, amelyet hivatva 
van vérrel is megvédelmezni. 


Szláv egyenjogúság és ezrednyelv. 
1898. június 26. 


Csodálatos tévedések hevítik a szláv  hírlapírókat. 
A Prágában tartott kongresszus következetesen vHabsburg- 
monarchiádról beszél. Egyebekben is szeretnek ilyen isme- 
retlen tájakon kalandozni. Így p. o. va gyakorlati életben 
is teljes egyenjogúságot igényelnekx a politikai jogokra 
vonatkozólag. 

Nem egészen értem. Kivel, mivel igénylik az egyen- 
jogúságot? Egymás közt? Vagy másokkal? Névszerint úgy 
értik-e ezt, hogy Dula Máténak annyi politikai joga legyen, 
mint Hurbánnak, vagy pedig úgy, hogy mindkettőnek annyi 
legyen, mint a hercegprimásnak? 

Az sem egészen világos, hol kívánják ezt az egyenlő- 
séget? Ők a  Habsburg-monarchiát emlegetik? Mi az? 
Egyetlen állam, vagy kettő? Milyen helyzete van benne 
Magyarországnak? Mikor keresztelték? Hol van a határa? 
Alkatrésze-e Bosznia is? Hát Jeruzsálem? 

E végből, tehát abból a végből, hogy politikai egyen- 
jogúságot nyerjenek, vkövetelik, hogy a szláv nyelvek hasz- 
nálata biztosíttassék.x Hol? Megmondják. sA közéletben, az 
iskolában, az irodalomban és a művészetben.x De ennek 
a követelésnek nem sok köze lenne a jogegyenlőséghez. 
Azonban hozzáteszik: vugyanazon mértékben, mint a többi 
nemzetiségeknek.x 

Már most kezdem érteni. 

A yHabsburg-monarchiábanx sokféle szlávtörzs lakik. 
Néprajzi szótárra volna szükség, hogy valamennyi elősorol- 
tassék. Emlékezet szerint van lengyel, orosz, ruthén, slezák, 
morva, cseh, vend, dalmata, horvát, tót, szerb. Mindenik 
más más nyelven beszél. 

Úgy-e azt követelik, hogy mindezen nyelvek használata 
biztosíttassék a vközéletben?x Ne feledjük, hogy a nyelv- 
használat biztosításának területe a  Habsburg-monarchia. 
Tehát gyakorlatilag kifejezve: a csíkszeredai kir. törvény- 
szék hozzon vendnyelvű ítéleteket is; törvényeink pedig 
szerkesztessenek csehnyelven is. 

Egyenlő mértékben a többi nemzetiségekkel legyen a 
szláv nyelvek használata biztosítva az irodalomban és a mű- 
vészetben, — követeli továbbá a kongresszus. Ez azt jelenti 
úgy-e, hogy a Magyar Tudományos Akadémia fogadjon el 
tót, szerb, cseh, lengyel nyelvű pályamunkákat is; a Nem- 
zeti színház pedig fölváltva hol cseh, hol magyar, hol tót 
előadást tartson? Nincs is szebb dolog, mint a változatosság. 

Ugyanilyen szerény követeléssel vannak az iskolák irá- 
nyiban is. Ha jól meggondoljuk, csakugyan nagy sérelem, 

hogy a debreceni főiskola csak magyarul tanít. Miért nem 
csehül és horvátul is? Hiszen a jogegyenlőség így kívánja. 

Mikor pedig a szláv hírlapírók kongresszusa e sze- 
rény követeléseket formulázza, ugyanakkor fölmelegítenek 
lapjaink egy hadügyminiszteri rendeletet az ezrednyelvek 
ügyében. Ez is egyenjogúsítás. A szerb annyi, mint a 
horvát, a horvát annyi, mint a cseh, a cseh annyi, mint 
a lengyel, a lengyel annyi, mint az oláh, az oláh annyi, mint 
a tót, a tót annyi, mint a magyar! Valamennyi — ezred- 
nyelvre van jogosítva. 

Nem is képzelik Bécsben, hogy egy ilyen rendelet 
mennyi emléket támaszt bennünk. Az osztrák rendszernek 
ez a Gleichberechtigung ja akadályozza hazánkat a maga ter- 
mészetes nemzeti fejlődésében. Ugyanezen pokolravaló elmé- 
let málasztotta szét az osztrák egység minden ragasztékát. 
Az álló csillag bolygókká változott. Minden bolygó új köz- 
pontot keres a gravitáció törvénye szerint. Megbízható pont 
nincs ott immár. 

Itt is úgy akarják. Minő rövidlátás! A faji föltagolás 
néprajzi, társadalmi, kultúrai föltagolást von maga után. 
Később földrajzi s ezzel politikai tagozatokat Erre vágy- 
nak? Itt is nemzeteket akarnak csinálni, hogy itt se legyen 
egyetlen szilárd pont a trón lába alatt? Valóban ostoba 
helyzet. 

A törvény egy összes, — későbbi meghatározás sze- 
rint közös hadsereget ismer, melynek a magyar hadsereg 
kiegészítő része. Melyik hát az a magyar hadseregi? Az, 
amelyiknek kiegészítéséről, újoncmegajánlásáról, annak föl- 
tételeiről, szolgálati idejének meghatározásáról, élelmezésé- 
ről, védelmi rendszerének megállapításáról és átalakításáról 
a magyar törvényhozás gondoskodik. 

Tehát a magyar hadsereg az összes hadseregeknek az 
a része, amelyik Magyarországon újoncoztatik s amelynek 
tagjai fölött összes polgári viszonyaikban a magyarországi 
hatóságok állanak. Magyar ezredet, oláh ezredet, tót ezredet 
a törvény nem ismer. Az ezred csak tagozata a hadsereg- 
nek. Egy adminisztratív fogalom. A magyar hadseregnek 
ezrede is csak magyar lehet. Világos ebből, hogy az ezred- 
nyelvekről szóló rendelet hazánkban törvénytelen. 

Mindig féltik a hadsereg egységét Ezért nem akar- 
nak külön osztrák és külön magyar hadsereget. Ez is buta- 
ság, mert az erőnek erkölcsi elemeitől zárkóznak el. Azon- 
ban az egyik eszükkel félnek a kétfelé osztástól, de a má- 
sik eszükkel nem félnek e tízfelé osztástól. A magyarok 
jogát degradálják törvénytelen módon, a  másnyelvűeket 
ráuszítják a törvényben megállapított nemzeti egység föl- 
bontására. Ilyen bölcseségen nyugszik az osztrák rendszer. 

Miért nem okulnak már egyszer? Ezzel az ezrednyelv- 
politikával immár elvesztették a német hatalmi állást, elvesz- 
tették Lombardiát és Velencét, Toscanát; másodrangú hata- 
lommá törpültek; és mintha golyóbisokon állanának, Ausztria 
készül kigördülni lábaik alól. Nem elég anyag ez az 
okulásra? 

Vesződünk a nemzetiségi izgatókkal súlyos aggodal- 
mak között. Ha szerencsésen oldjuk meg a problémát, egy- 
séges, erős, hatalmas és megbízható Magyarország hódol 
becsületes hűséggel a koronának. Miért zavarják hát mun- 
kánkat? Miért nehezítik a politikai konszolidáció művét? 
Miért ébresztenek az izgatók lelkében oktalan reményeket? 

Forduljanak már egyszer vissza végzetes útjukról. Ne 
keressenek erőt maguknak a magyar nemzet meggyöngí- 
tésében. Hódoljanak meg végre-valahára azelőtt az egyszerű 
igazság előtt, hogy kiszedni az alapot az épület alól: ez 
az épület összeomlását jelenti. 


Kvótaemelés. 
1898. június 29. 


Csak 06 százalék. Olyan országban, hol sok az ingyen- 
élő, ez a csekélység nem számit. Még kevésbé számit ott, 
hol sok az inkompatibilista. Az egyén mellékhaszna busásan 
ellensúlyoz minden közterhet. Már pedig, akiktől sorsunk 
függ azokról gondoskodnak a vállalatok. 

Én is, más is, két év alatt sok babérlevelet hordtunk 
a kvótabizottság dicskoszorújába. Az ember nem tud mene- 
külni a szentimentális hangulatoktól. Értéket tulajdonit a 
kimondott szónak. A sárga bádogot aranynak hiszi, melyet 
nem fog a rozsda. És gyönyörködik a színarany erejében, 
súlyában, fényében, változhatatlanságában. 

Megvallom, törvénynek néztem, amit kvótabizottságunk 
hirdetett. Féltem, hogy a bizottság álláspontját előbb-utóbb 
leszavazza a Bánffy-ház. Vagy meg nem egyezés esetében, 
megváltoztatja az uralkodó akarata. De attól nem féltem, 
hogy a bizottság önmaga rácáfol. Jobb véleményben vol- 
tam felőlük, mint ők maguk. 

A számtanban is érdeme fölött megbíztam. Úgy hit- 
tem, hogy ennek a törvényei nem szeszélyesek. Mikor 
tekintélyes szakférfiak vitatják, hogy hazánk a jövedelmi 
arányok szerint csak annyi kvótát vállalhat és nem többet: 
akkor én készen állottam hitet tenni ama numerus igazsága 
mellett. 

Arra senki sem gondolt, hogy ugyanazon számföladat 
kétféleképpen és kétféle eredménnyel legyen megoldható. 
Csodával határos az olyan meglepetés, hogy mikor a bizott- 
ság Budapesten teszi a számítást, akkor nem lehet a kvó- 
tát emelni, de mikor Bécsben teszi, akkor lehet. Hát Bécs- 
ben más értékaránya van a számoknak, mint Budapesten? 

Nincs kétség benne, hogy a kvótabizottság! elvi állás- 
pontra helyezkedett, midőn a számítási kulcsot megállapí- 
totta, kijelentvén, hogy csak azon esetben tárgyal az osztrák- 
kal, ha ez is arra a számítási alapra helyezkedik. Az osz- 
trák nem helyezkedett erre az alapra. A magyar bizottság 
mégis tárgyalt. 

Föladatától tehát eltért. Ladikját, mellyel Bécsben kikö- 
tött, visszarúgta a Dunába. Büszke folyónk habjai üresen 
szállították haza a ladikot. Küldötteink elvi alap nélkül ma- 
radtak és besodródtak a politikai megalkuvás forgószelébe. 

Az eredmény: kvóta-emelés. 

Kvóta-emelés a közvagyonosodás fejlődése alapján: 
ennek volna észszerűsége. De kvóta-emelés politikai indo- 
kokból, könnyelmű játék a nemzet érdekeivel. Hol itt a 

határ? Ha 0.6 százalékkal nem lesz lehetséges annyi enyvet 
szerezni, amennyi a bomladozó Ausztria összeragasztására 
szükséges, hol van immár a bástya, mely mögé jogainkkal 
visszavonulhatnánk? 

Tudtommal a külső ellenség ellen való védelem szem- 
pontjából alkották a közös ügyeket. Nem avégből egyeztek 
ki, hogy az egyik állam akár testileg, akár vagyonilag elvé- 
rezzék a másik állam belkormányzati dolgaiért. De rést ütve 
az elveken, íme Magyarországot abba a helyzetbe sodorta a 
kvótabizottság, hogy a szláv-germán torzsalkodás egyelőre 
elsimuljon Magyarország kiaknázási műveletében. 

Ez lesz náluk az erőgyűjtés. Falatoznak a mi testün- 
kön. Mikor jóllaktak, új erővel kezdhetik egymás között 
a mérkőzést. De amíg esznek, addig nyugalom lesz Ausztriá- 
ban. Ezt a pillanatnyi nyugalmat mi állítjuk helyre — olyan- 
formán, mint midőn két marakodó fenevad útjába egy ökör 
kerül. Békét hagynak egymásnak, míg szét nem marcangolják 
az ökröt. 

A türelmes és higgadt Horánszky nem állotta ki ezt 
a kockázást. Ott hagyta a hetes bizottságot, mert a reprezen- 
tációra csak addig vállalkozhatott, míg meg nem szegik az 
egyhangú megállapodást. Tehát megszegték. Oly férfiú 
mondja ezt, ki nagy tehetséggel és magánérdekei mellőzé- 
sével szolgálja hazáját. 

Az ország ennek a férfiúnak fog hinni, nem pedig 
annak a bizottságnak, mely keresztül ugorva a saját kertelé- 
sét tilosba jutott és ott hanyattvágta magát. 

Azt is mondja Horánszky, hogy a kiszámításnál olyan 
tételeket is használtak, amelyek előre ki voltak zárva, mert 
nem tartoznak a kvótaalap kulcsához. Ha ezen tételeket be 
nem veszik, a kvóta még a mostaninál is kisebbnek mutat- 
koznék. De bevették, csakhogy megmutassák kvóta-emelő 
készségüket. 

Ne üssünk lármát emiatt. Mindössze is csak nem felel- 
tek meg a beléjük helyezett bizalomnak. Ez pedig csak az 
országnak baj, nem nekik. A bírói eljárásnak nem tárgya ez 
a lépés. A büntető törvény nem védelmezi az ország vagyo- 
nát a parlamenti bizottságok fölfogása ellen. Szigorúan véve, 

nekik joguk van magasabb kvótát hozni javaslatba. Joguk- 
kal éltek tehát. A juhászis jogával él, mikor birkát nyír. 

Szegény hazánknak bizony jól esett volna, ha ezek a 
férfiak talbpukon maradnak. A nemzeti meggyaláztatásoknak 
hosszú évei agyoncsigázták érzékenységünket. Fát vághat- 
nak immár hátunkon. Mindent tűrünk és fogyatékos önér- 
zetünk ritkán jajdul föl. Kezdünk beletörődni abba a gon- 
dolatba, hogy alávaló nép vagyunk. Úgy bánnak velünk, 
mintha kegyelemből élnénk. 

Ám sokan érzik még ennek az állapotnak a szégyenét. 
Arra vágyódunk, hogy büszkék lehessünk vezető férfiainkra. 
A hátgerincnek ez az örökös elgörbülése bántja a jóízlést. 
Férfiakat szeretnénk már egyszer látni a vezérletben, föl- 
dekorált rabszolgák helyett. 

Én látok még el nem váslalt egyéneket. A szabadelvű 
pártban is van jó egynéhány. Akinek drága a haza és érté- 
kes az önérzet. Kiket becsvágy vezet a közszolgálatban - 
és nem bálványimádás. 

Mit fognak tenni? Semmit? Pironkodni fognak és sza- 
vazni, avagy fölallanak átmelegített, bágyadt helyeikről és 
megforgatják szellemük előkelő fegyvereit? 

Mi vár reájuk a tespedésben? Dicstelen jövő, melyet 
a nemzet megcsalt várakozása hantol el. 

És mit remélhetnek a cselekvéstől? A közbizalom forró 
ölelését, a nemzet ragaszkodó háláját és az egyensúlyt nyert 
közélet erkölcsi megtisztulását. 

Válasszanak! 


Okulás. 
1898. július 1. 


Szocialista urak! Immár egy cseppet sem fél tőletek a 
magyar gazda. Harmincmilliós póthitellel és kvótaemeléssel 
a derék jó kormány arat, a vihar pedig csépel. Hazánk 
negyedrészében már be van fejezve ez a munka. Consum- 

matum est. Ahol jég nem járt, ott silány a termés, miként 
Erdélyben és az Alföld keleti részében. 

Szocialista munkásokra tizenkét vármegyében nincs 
immár szükség. A huza-vonának vége. Mindegy már, van-e 
munkásigazolvány, vagy nincs? Megtartják-e az aratók a 
szerződést, vagy nem? Haragos mennykövek döntötték el 
a kérdést. 

A gazda nem gazdagabb a munkásnál. A munkás 
nem szegényebb a gazdánál. Megvan az egyenlőség. Éljen 
a szociáldemokrácia! Nem aratunk, nem csépelünk. Hiszen 
ezt akarta a népboldogító vezérlet. A gondviselés súlyos 
akarata kezükre játszott. 

Nyaralni mehet a földmívelési minisztérium békesség- 
ben. Raktározott munkásokra nincsen szükség. Sem csend- 
őrre. A csend beállott hívatlanul. Katonáink is hűsölhet- 
nek a laktanyák falai között. Nem kell lelövöldözni a népet. 
Elpusztul az már golyó nélkül is, nyomorban, éhtífuszban, 
pellagrában. 

Két nap alatt — mit mondok? — két óra alatt négy 
millió ember maradt kenyér nélkül. Nem helyesen írom. 
így kell mondani: a kenyér reménye nélkül. Mert kenyere 
már sem volt. Hazánkban az ínség általános. A nyugdíjas 
miniszter urak ezt nem is sejtik. Sem a bankozó képvise- 
lők. Pedig úgy igaz, ahogy mondtam. ínség van mindenfelé. 

Harmincéves butaságnak az eredménye ez. Ha nem 
butaság, akkor micsoda? 

Az a tervszerű központosítás, mely mindent egy helyre 
gyűjtött: a hatalmat, az erőt, a vagyont, a pénzt, a meg- 
élhetésnek föltételeit. Főváros és vidék, mintha két hémisz- 
féra volna, de körforgás nélkül. Az egyiket állandóan süti a 
nap; a másik örök éjszakában tengődik. 

Az elmaradt vidéknek egyetlen forrása a föld. De lég- 
körünk mozgása szeszélyes. Nem hoztuk rendbe sem erdők- 
kel, sem csatorna-hálózattal. Minden egyébre volt pénz. 
Ezer milliókat költöttünk a militarizmusra, Boszniára, cifra- 
ságra, osztrák államadóssági járulékra. Eközben a haza népé- 
nek egyetlen megélhetési föltétele merőben elhanyagoltatok. 

Jégverés ellen persze sem az erdő nem használ, sem 

a csatornázás. De használ a kölcsönös és kötelező állami 
biztosítás. Ám, minden intézetnek képviselője van a Ház- 
ban. Tehát darázsfészek lett volna úgy-e, ami haszon az 
országnak? 

És használt volna egy olcsó hitelszervezet. De a pénz- 
intézetek képviselői szintén ott ülnek a Házban. Ez is 
darázsfészek lett volna. A dividenda leszáll, ha nem a köz- 
pont táplálja drága és a nép által hozzá nem férhető pénz- 
zel az országot. Hová apadnak a Lánczy Leók 60-70 ezer 
forintos állásai, ha egészséges olcsó hitelhálózat volna az 
ország minden részében? 

Mennyi hígvelejűség kell ahhoz, hogy egyetlen kockán 
forduljon meg hazánk egész gazdasági élete! Íme egy 
ország, mely a felhőkre van bízva. Az ingatag, a kiszámít- 
hatatlan, az alaktalan és szeszélyes felhőkre! Jó termést, 
rossz termést onnan kapunk. A felhő mindent adhat és min- 
dent elvehet. Sorsunkat tőlünk nem függő tényezők intézik. 
Életünk lutria. 

Pedig harminc békés évet adott nekünk a gondvise- 
lés kegyelme, hogy saját szerencsénknek kovácsai legyünk. 
Nem használtuk föl. Szamarak voltunk-e, vagy gonoszak? 

A berendezés tőlünk függött. Önként kínálkoztak a 
gyárvidékek. Nagyerejű hegyi zuhatagok, olcsó munkaerő, 
sürü népesség, gazdag kőszéntelepek, kiterjedt birkatenyész- 
tés, kender- és lentermő talaj, dús ércerek a földben . . . 
megvolt a gyáripar fejlődésének minden előföltétele. 

Piacunk is volt, itt köztünk, készen. Nem kellett volna 
bejárni a világot; Tolnát-Baranyát, ismeretlen földrészeket, 
miként a német ipar teszi, hogy piacot leljen gyártmányai 
részére. Nekünk megvolt. Most is megvan. Hiszen a kül- 
föld lát el az élet legtöbb szükségletével. 

Okos, józan, hazafias vezetéssel egy időben termelő és 
fogyasztó ország lehetnénk. Mezőgazdáinkat ellátná iparunk, 
iparunkat ellátná a mezőgazdaság. E szerencsés körforgás- 
sal mi lehetnénk a föld legvagyonosabb országa. Erőben, 
egészségben a mi gazdasági organizmusunkat semmi sem 
érné utói. Jóformán semmit sem kellene külföldről vásárol- 
nunk és jóformán semmit sem kellene a külföldnek elad- 

nunk. Egy gazdasági zárt-egészet alkotna hazánk, mely ideá- 
lis függetlenségben élne a világtermelés konjunktúrái által 
meg nem zavarva. 

De vezetőink minden alkalmat elszalasztottak. Most az 
osztrák válság új alkalommal kínál. Ezt már nem elszalaszt- 
ják, hanem egyenesen elriasztják. 

Az idő megérlelte számunkra az önálló gazdasági rend 
minden elemét. Még a fát sem kell megrázni, hogy ölünkbe 
hulljon az érett gyümölcs. Mi pedig szaladunk a fa alól 
és készek vagyunk fondorlatokra és a törvények kijátszására, 
csakhogy urai ne legyünk saját sorsunknak. 

Csoda-e, ha ilyen Vezetés mellett a felhőjárás egyet- 
len órai szeszélyétől függ nálunk a mindennapi kenyér? 


Kilátások. 
1898. július 6. 


Hideg borzongás fut az ember hátán végig, ha a xMa- 
gyarországx tegnapi számában olvassa a Reichswehr hirét. 
Ezen hír szerint a szeptemberben előterjesztendő véderő- 
törvény az újoncjutaléknak s ezzel együtt a közös hadsereg 
létszámának tetemes fölemelését foglalja magában. Meg- 
okoltatik ez a terv azzal, hogy a népesség szaporodik. 

Számokban kifejezve az újonckontingens 103.100 főről 
112.954 főre fog emeltetni. 

Ezenkívül azzal biztat a Reichswehr, hogy azok is tény- 
leges szolgálatot fognak teljesíteni, kiket eddig a sorshúzás 
kedvező szerencséje a póttartalékba osztott. A statisztika sze- 
rint a két államban összeirt egyének száma 170.000 szokott 
lenni. Ebből alkalmas szokott lenni 145.000. A közös had- 
sereg és a honvédségek szükséglete azonban csak 126.000. 
Maradt tehát a póttartalék részére 19.000. Már most, ha 
ezeket is behívják szolgálattételre, akkor az emelkedés éven- 
ként 28.854. 

Mende-mondának a Reichswehr hírét ne tekintsük. 
Ez a lap pénzsegélyt kapott a Badeni-kormánytól. Bepörölte 
a Gautsch-kormányt a szegődseg teljesítéséért. A bér fölött 
kiegyezett a Thun-kormánnyal. Tehát hivatalos közeg. Hírei- 
nek és véleményének hivatalos értéke van. 

A létszám fölemelése a hadügyi költségek fölemelését 
jelenti. Ha több a katona: több a zsold, több a fegyver, 
több a ruha, több a laktanya, több a tiszt, több a ló. Az 
ország munkaereje, termelőképessége, gazdasági kilátása 
pedig kevesebb. Amilyen mértékben nő a hadsereg, abban 
a mértékben nő a közelszegényedés. 

Nálunk a hadsereg: gyöngeség. Ott, hol nemzeti had- 
sereg van, ott is hanyatlás a létszám emelése. De ott a had- 
sereg a nemzet erkölcsi és fizikai támasza. Ellenben nálunk: 
ahány újoncot besoroznak, annyi taggal apad a nemzet lét- 
száma. A mi újoncunk nemcsak az irodára, a családra, a mű- 
helyre, az üzletre, a barázdára nézve veszett el, hanem elve- 
szett fajunk és nemzetünk erkölcsi javaira nézve is. 

Mikor fölesküszik, megszűnt magyar lenni. Új légkörbe 
lép, új kötelességekkel. Lelkiismerete előtt a felelősségnek 
új szabályzata tárul fel. Érzülete egyensúlyt veszt. A jóról, 
a hasznosról, a ragaszkodásról, a munkáról más képzeletei 
keletkeznek új foglalkozási körében. Életének célja, föladata, 
rendje merőben átalakul. Kedélyvilágának szent oltárai porba 
omlanak és addig ismeretlen bálványképek emelkednek föl 
mellette, előtte, hátul és oldalt, melyek vaskarokkal kénysze- 
ritik testét-lelkét a meghódolásra. 

Ehhez fogható átalakulást a természet csak az enyé- 
szetnél ismer. A makkból tölgyfa, a virágból gyümölcs, a 
tojásból madár lesz. De ezt a változást lépésről-lépésre, fok- 
ról-fokra lehet kísérni, meglepni, bámulni. A fejlődés rendje 
ez, alig észrevehető egyenletes átmenetekkel, az életerőnek 
természetes működésével. 

Ellenben az enyészet gyorsan működik. A kihalt orga- 
nizmus, miként az újonc, egyik napról a másikra alakul át. 
Ez az erkölcsi salto-mortale minden fogalmat összezavar 
nála. Néhány óra alatt az emberből gép, a polgárból katona, 
a hazafiból zsoldos lesz. 

Az a remény, az a sóvárgás, az a szeretet, mely őt 
édes kötelékekkel fűzte az otthonhoz, a műhelyhez, a ba- 
rázdához és mindazon munkakörhöz, melyre jövendőjét, 
jövendőjének boldogságát alapította: egyszerre, egy napon 
űzetik ki lelkéből s az így támadt űrt szertelen durvaságok- 
kal tölti be az odatódult kaszárnyalevegő. 

Az eredmény nem kétes. Minden laktanya az önkény- 
uralom egy-egy erődje. Minél több erőd, annál kevesebb 
szabadság Mikor a létszámot emelik, akkor a szabadságot 
apasztják. Az új reform tehát mindent megtámad, ami 
nekünk drága, mert gyöngíti a hazafiságot, a szabadságot, 
a polgári ösztönöket és a munkaerőt. 

Nemzeti befolyásunk a hadügyre vajmi kevés. Ha azt 
a hálózatot vesszük, mellyel alkotmányosságunk keresztül- 
kasul van fonva, az a befolyás jóformán semmi. A fejede- 
lem kinevezi a kormányelnököt, a kormányelnök kinevezi a 
Házat, a Ház kinevezi a delegációt. A kinevezett Háztól 
függ az újoncjutalék megállapítása; a kinevezett delegáció- 
tól függ a hadügyi költségek nagysága; a kinevezett kvóta- 
bizottságtól, esetleg a kinevezett kormánytól és Háztól függ 
a hadügyi kiadások aránya. A vezérlet, vezénylet, szervezet 
pedig ő Felségétől függ. Más szavakkal: minden ő Fel- 
ségétől függ. 

Ez tehát személyes uralom in optima forma. Némi 
kis korláttal, ha önérzetes férfiak ülnek a kormányon. De 
akkor sem sokkal több a korlát, mint Oroszországban vagy 
Perzsiában. Ám. minden korlát nélkül olyan vezetés mel- 
lett, amilyent Bánffy kormányelnök úr alatt tapasztalunk. 

Alkotmányos életről csak ott lehet beszélni, hol a 
hatalom meg van osztva. Nálunk az államerőnek minden 
súlypontja egyetlen helyre gravitál. Politikai  föladatunk 
ennélfogva többé nem a nemzeti erők fölvonultatása és a 
teherképességek okos megmérése, hanem a kegyvadászat 
és a napimádás az előtt az álló égitest előtt, amelynek min- 
den hatalmat kiszolgáltattunk. 

Az ilyen állapot megtöri a nemzeti önérzetet, leala- 
csonyítja a szabadság fogalmát és nélkülözi azt a jótéte- 
ményt, hogy állami berendezésünknél s közterheink megálla- 

pításánál a nemzeti akarat, megfontolás és bölcsesség is 
érvényesülhessen. 

Odaát a császárparagrafus, nálunk a közszellem hozza 
létre az abszolutizmust Az a közszellem, melyre halálos 
kezet emelt a bomlasztó enyészet. Irigylendő azoknak sorsa, 
kik az új alkotmányba vetett hittel költöztek át a sírok vilá- 
gába. De reménytelen azoké, kik polgári önérzettel vállalkoz- 
tak a közszabadság oltalmára. 


Az első lépés. 
1898. július 6. 


Tiszteletreméltó munkát végzett a magyar kormány, 
mikor elkészítette javaslatát az autonóm  vámtételekről. 
A külön vámterület szabályozásánál ez az első lépés. 

Nem önkéntes kezdő volt a kormány ennél a lépés- 
nél, hanem egy parlamenti hangulatnak engedett. Kitörő- 
ben levő vihart csöndesített le, mikor elfogadta azt az indít- 
ványt, melynek beváltása a most elkészült javaslat. Kirótt 
és fölvállalt kötelességet teljesít tehát a kormány. 

Lépése mégis tiszteletre méltó, mert nem hányt-vetett 
hézagos munkát nyújt, hanem állásához és szaktudásához 
illő komoly tanulmányt. Óriási adathatalom van itt össze- 
gyűjtve, földolgozva, rendszerbe foglalva. Ilyen temérdek 
munkát ennyi lelkiismerettel tréfából senki sem csinál. 

Neis nézzük tréfának. 

A bécsi kormány félhivatalos közege igaz, hogy gúnyo- 
lódva emlegeti e munkálatot. Nem tartja érdemesnek a 
bírálatra. Üzenetet lát benne a vámháborúra Ausztria és 
Magyarország között. Azonban biztosra veszi a vámegység 
föntartását. 

Magyar hang is van elég, mely csak taktikai fogás- 
nak minősíti a kormány javaslatát. Egyik a kormány őszin- 
teségében nem bizik. Másik nem hiszi, hogy ily fokú elha- 

tarozást merészelne a kormány. A harmadik azon nyavalyog, 
hogy vámsorompók nélkül is lehet önálló gazdasági élet. 

Nem csatlakozom a kételkedők csoportjához. 

A kormány lépését komoly munkának tekintem, komoly 
szándékkal. Gáncsot nem keresek, ahol nincs gáncsolni való. 

Hibának nem tartom, hogy a szaktanácskozás nyári 
napokra van összehíva. Aki érzi az ügy fontosságát, nem 
sajnálja félbeszakítani nyári üdülését. Hiszen nem dalárda 
bankettről van szó. A bírálatra maradó hétnapi időt sem 
tartom oly igen rövidnek. Mert a szakértő gyorsan tisz- 
tába jön a vámtételekben rejlő oltalom horderejével. 

Taktikai fogást csak az láthat e lépésben, aki nem 
veszi fontolóra a törvényes fejleményeket. Vám- és kereske- 
delmi szövetségünk már december 31-én lejárt. A törvényes 
fölmondás nyílt időben történt. Szövetségünk nem újítta- 
tott meg. Gazdasági különválásunk tehát minden jogi ké- 
telyt kizáró módon megtörtént. 

Azonban egy ideiglenes törvény jött létre januárban. 
Nem a szövetséget hosszabbította meg ez a törvény, hanem 
föntartotta a létező állapotot a kibontakozásig. A kibontako- 
zást két föltételhez kötötte. Egyik az, hogy május 1-sőig 
javaslatokat adjon a kormány az új kiegyezés felől. Ez 
meg is történt. Másik föltétel az, hogy ha ezen javasla- 
tok december 31-ig törvényerőre nem emelkednek: hazánk 
önállóan rendelkezzék gazdasági élete fölött. 

Annak, hogy a kiegyezési javaslatok törvényerőre emel- 
kedjenek, kardinális föltétele az alkotmányosság úgy nálunk, 
mint Ausztriában. Ezen javaslatokat senki más nem tárgyal- 
hatja és magáévá nem teheti, csak a két állam két törvény- 
hozása. 

Azonban senki sem bízik abban, hogy a két törvény- 
hozás képes volna a megállapodásra. Nemcsak azért, mivel 
még a szakbizottságok sem ültek tanácsot a javaslatok 
fölött; nemcsak azért, mivel — tekintve a költségvetési 
törvényt is — az idő már fölötte rövid; hanem kivált- 
képen azért, mivel az osztrák birodalmi tanács merőben 
képtelen a rendes munkára. Nincs arra semmi kilátás, hogy 
az a politikailag elzüllött csapat hat hét alatt visszanyerje 
munkaképességét. 

A kiegyezési javaslatokból december 31-ig tehát nem 
lesz törvény. Ez nem jósolgatás, hanem számtani bizo- 
nyosság. 

Első sorban Ausztria miatt nem lesz meg a törvény. 
De nem lesz meg a magyar ellenzék miatt sem. Mert mikor 
a gazdasági megváltásnak ez a reménye kecsegtet, hogy 
fölszabadulhatunk a gyarmati helyzet nyűgei alól s ezt a 
reményt be is válthatjuk azzal, ha megakadályozzuk a javas- 
latok törvényre emelését, akkor minden egyéb tekintet hát- 
térbe szorul s az ellenzék elementáris föllépését, kitartását, 
erőfeszítését nem fogják lelohasztani sem udvari hírecskék- 
kel, sem folyosói cimborasággal, sem házszabály szigorító 
fenyegetésekkel. 

Ezzel úgy tisztában van a kormány, mint minden útszéli 
politikus. Befejezett ténynek vehető, hogy a javaslatokból 
törvény nem lesz. Befejezett ténynek veszi ezt a kormány 
is. Következik tehát Magyarország önálló gazdasági beren- 
dezése. 

Ennél a berendezésnél legelső kérdés az, hogy minő 
vámtételekkel oltalmazzuk nemzeti munkánkat, minőkkel fej- 
lesszük azt, ami már megindult és minőkkel hívjuk életre 
azt, ami még csirájában van? A kormány nagy munkája erre 
a kérdésre adja meg a választ. 

Lehetnek benne tévedések, hibák, botlások. Nem tudom; 
nem is sokat kutatom. Fődolog az alap, amelyen a mun- 
kálat áll. 

Ez az alap az önrendelkezés. Tehát a legfőbb jó, 
mert legfőbb szükség. 

Önérzetes nemzet nem kívánhat egyebet, mint hogy 
ura lehessen saját sorsának. A többi mellékes. Csakhogy 
hulljon le a bilincs. Mozgásunk ne legyen gátolva, miként 
a nyűgözött lónak. Akaratunk szabadságával ne rendelkezzék 
más, miként a rabszolgánál. Kiváltságolt ragadozóknak ne 
legyünk többé zsákmányai. 

Egyelőre ennyit kívánunk. A tévedést, a hibát, a bot- 
lást majd kijavítja az élet. 

Fönnakadni az egyes tételeken kár volna. Ebben az 
ügyben nem szabad nehézségeket támasztani. A kormány 

egy komoly lépést tett a gazdasági megváltás felé. Hadd szá- 
mítson a nemzet egyhangú, őszinte támogatására. E támasz 
szükséges — azon harcban, melyet az osztrák érdekkörök 
indítanak. 


A kormány védelmére. 
1898. július 10. 


Tudjátok-e, mikor kell a minisztert megkérdezni, hogy 
voltaképpen miért is miniszter a miniszter úr?! Mert az 
ilyen kérdésnek szabályai vannak. 

Mikor a laphirdetések pausális megállapítása történik, 
akkor Brutus derék, becsületes férfiú. Mikor a politikai 
cimboraság vicinális engedélyek tervezetét forgatja fejében, 
akkoris kegyelmes úr a kegyelmes úr. 

Egyáltalában így kell kiegészíteni a Mózes tízparancso- 
latát: Ne vétkezz a miniszter ellen oly időben, mikor egyéni 
hasznot várhatsz tőle. 

Hanem aztán, mikor a miniszter nekifekszik a munká- 
nak, hogy eleget tehessen egy alkotmányos kötelességnek; 
mikor kalapácsot vesz a kezébe, hogy összetörjön egy ha- 
mis bálványt; mikor szembeszáll a nemzet hagyományos 
fosztogatójával, védelmére kél igaz javainknak és föltárja 
a szabadulásnak Ígéretföldjét: na, akkor pajtásaim, cimbo- 
ráim és cinkostársaim, rohanjuk meg azt a minisztert, ves- 
sünk hurkot kezére, lábára és fojtsuk agyon, mielőtt csele- 
kedni merészkednék. 

Attól a minisztertől, ki az önálló vámterület érdeké- 
ben az első komoly lépést teszi s ezzel maga ellen zúdítja 
az osztrák érdekkörök sáskaseregét: kérdezzük meg azon- 
nal, mihelyt az idevágó munkát meglátjuk, hogy voltakép- 
pen miért is miniszter a miniszter úr? Mert úgy-e az a 
legalkalmasabb és leghasznosabb idő a kormány megtáma- 
dására, mikor Ausztria felől is meg van támadva s mikor 

ez a mi szerencsétlen nemzetünk ernyedt kábulatban hever 
a fátum karjai között? 

A Pester Lloyd köre oly régen viszi nálunk németül az 
osztrák vezérszerepet, hogy alig merünk immár jót remélni 
s csak félve bízunk a jogainkban is. Átadtuk magunkat 
kegyelemre a végzetnek, miként az elfáradt vad, mely ösz- 
szeroskadva liheg rejtekében. 

A magyar társadalom derültebb napokat is élt. Ön- 
bizalma, ereje, cselekvőképessége volt a század első felé- 
ben. Megcsinálta a világtörténelmi átalakulást — nem hiva- 
talos, segítséggel, hanem a hivatalos nyomás ellenére. Ismé- 
telte hősies erőfeszítéseit a hatvanas években is. Nem volt 
más látható fegyvere, mint egy sétabot a Deák Ferenc 
kezében. Mégis győzött az államilag szervezett hatalom 
fölött. 

De most gyöngék vagyunk. A rendszer leszerelte a 
társadalom erejét. Az akciónak minden eleme fogyatékos, 
mert sem erélyünk nincs, sem összetartásunk. Külön működik 
minden ember a maga kezére. A közös események eltüne- 
deztek nemzeti lobogónkról s a nagy összeséget egyedpará- 
nyokká őrölte a materiális korszellem. 

Átgyúrni a sok magánérdeket egy szent és hatalmas 
közérdekké: íme ez volna a vezérlet föladata. De hát hol a 
vezér, kire mindnyájan hallgathatnánk? S ha volna is, ki 
méltó a követésre, mert lelki tulajdonságokban mindenkit 
fölülmúl; hol van a tábor, egyéni célokról önként lemondó 
sereg, mely közös érzést táplál, egy akarattal működik s esz- 
méknek szenteli életét? 

Egészen más, ha a hatalom veszi kezébe a zászlót. 

Harminc év óta naponként fokozódik a központosítás. 
Ma már nincs munkakör, melynek érdekszálai nem kereszte- 
ződnének a kormány előszobájában. 

A vasúti váltóőrtől föl az érseki állásig, a kóborcigány 
sátrától föl a nagyuradalom kastélyáig, a Maros-komp révé- 
szétől föl a tengerhajózási társaságig minden elhelyezés, 
minden boldogulás, minden érdek-kiegyenlítés a kormány- 
tól függ. 

Hatósági belügyek alatt állunk az élet összes viszonyai- 

ban. Megfigyelés, ellenőrzés és illetékfizetés nélkül sem 
nem születünk, sem meg nem halunk. 

Bármit teszünk, — ha egy juhot cserélünk, ha egy akó 
bort szűrünk, ha egy félfont húst főzünk, ha egy családházat 
építünk, nyakunkon van vagy a finánc, vagy a baromcédula, 
vagy a halottkém, vagy a szolgabíró, vagy az állatorvos. 

Aki pedig választani megy a saját akaratából, a saját 
meggyőződése szerint: csináljon végrendeletet. Még sze- 
rencse, ha a helyszínén lelövik. Mert ha életben marad, 
agyoncsípik a hatósági rend hangyái, legyei, szúnyogjai és 
egyéb ártalmas bogarai. 

A kormány tehát erős. Amilyen mértékben erősbödött, 
olyan arányban gyöngült a társadalom. 

Nem vettem észre a Pester Lloyd köreinek tiltakozását, 
mikor a kormány lépéseket tett a nemzeti társadalom erejé- 
nek elzsibbasztására. Most azonban, mikor az autonóm vám- 
tarifa-javaslat napvilágra jön, durván és gorombán azt kér- 
dezik: miért miniszter a miniszter úr? Nem azért kérdezik, 
de ugyanakkor kérdezik. 

Ugyanakkor, midőn Bécsnek minden lapja tüzet oká- 
dik a kormány ezen ténye miatt. Mikor összetartó, lelkesült 
együttérzésre van szükség, hogy dokumentálva legyen a 
nemzet egyhangú véleménye, akarata, vágya és elszántsága: 
ugyanakkor lohasztja a cinizmus a kormány cselekvő ener- 
giáját. 

Azt az erőt, melyet a társadalom meggyengítésével a 
kormányok összegyűjtöttek, sokszor éreztük ellenünk for- 
dítva reánk súlyosodni. Akkor hallgatott a politikai cimbo- 
raság. 

Most, mikor ez az erő az osztrák kapzsiságot akarja 
megfékezni s gyarmat helyzetünkből ígér fölszabadítani, — 
ej mit mondjak azokról, kik most támadnak a kormányra 
s akadémikus szint adnak egy törvényes, jogos célszerű és 
reális lépésnek? 

Kérem a t. politikai cimboraságot, legyen kegyes el- 
tűrni, hogy egyszer-másszor a kormány saját hazája érdeké- 
ben is tehessen valamit. 

Polémia. 
1898. július 13. 


A vtarifatervezetx-ről véleményt nem mondtam. Az ab- 
ban megnyilatkozó gazdasági programm lehet jó is, lehet 
rossz is. Álláspontom kifejtésénél a kérdésnek ezt az ágát 
mellőztem. Miután rég várok egy efajta születést: nem 
fogadhattam az újszülöttet vivisectióval. Inkább gondozom, 
ápolom, csakhogy megéljen. Nem vagyok a spártai elmé- 
let hive. 

Gyanakodva nézek én is a kormány cselekedetei felé. 
Sok a panasz, nagy az elégületlenség és méltán. Bizalmat 
nem érdemel, aki annyi panaszra ad okot. De hát szüksé- 
ges-e ez a bizalom, mikor az első lépést látjuk a külön vám- 
terület megalkotása felé? 

Tegyük meg a szükséges megkülönböztetést. 

Ha ez az ügy kizárólag a kormány elhatározásától, 
akaratától, jószántú eljárásától függne, más hangon beszél- 
nék én is. De most a kormány nem vezet, hanem tola- 
tik. A helyzet súlyának nehézkedési ereje működik ezúttal. 
Bármi volt a kormány véleménye, amit tett, azt meg kel- 
lett tennie. 

Nem a kormányba vetem én tehát bizalmamat, hanem 
a viszonyok természetébe. A történelem inponderabilis élet- 
erői jutnak kifejezésre a kormány tényében. Arra várok, 
hogy ezek az életerők izmosodjanak és fejlődjenek. Nem 
taposom szét a sejtet csak azért, mivel még nem láthatók 
benne az egész organizmus összes alkatrészei. 

És nem gáncsolom a kormányt először azért, mert 
nem akarok ürügyet szolgáltatni a meghátrálására. Minél 
jobban rám olvassák a kúriai bíráskodásnál és az első pro- 
vizórium-javaslatnál követett harcmodort, annál több okom 
van a gáncs mellőzésére, mert annál inkább félek, hogy az 
előre tett lépés után, ha mi mindnyájan akadályokat gördí- 
tünk, sietve ragadja meg a kormány az alkalmat, hogy két 
lépést hátrafelé tegyen. 

Ezért félek a  szaktanácskozás jótaharcától is. Mert a 

zabhegyezést igen szereti a szakember. Ha valamelyik vám- 
tétel nem felel meg kedvenc eszméjének, rögtön kész a 
fürdővízzel együtt a gyermeket is kiönteni. A kormány pe- 
dig nagy erkölcsi diadallal kiált föl: Mindent megtettem, 
hogy fölszabadítsam a hazát koloniális helyzetéből; de elle- 
nem volt a szabadelvű sajtó (!), hűvös gyanakodással foga- 
dott és kárhoztatott az ellenzék is; a szakemberek pedig 
annyi aggodalmat hordtak rakásra, hogy én, kormány most 
már szintén kénytelen vagyok átlátni a ysötétbe ugráskx 
veszélyeit. 

Nem! uram, barátom, — tanítványom, amint kedves 
cirógatással mondod — bajtársam, amint én látom és hiszem 
— az ilyen alkalom előkészítése nem a mi feladatunk. Főleg 
pedig ne vedd magadra, amit másról mondok. Háborúsá- 
got nem az okozott bennem, hogy a független sajtó egyik 
része kancsal szemeket vetett a javaslatra, ámbár helyeselni 
ezt sem tudom. Pálcát azok fölött törtem, akik a tányért 
nyalogatják s aztán eldobják, ha nem látnak rajta több 
zsiradékot. 

És nem gáncsolom a kormányt másodszor azért és azt 
hazafias figyelmedbe ajánlom, mivel ezúttal a kormány nem 
a nemzet jogai, szabadságai, érdekei ellen, hanem azoknak 
védelmére szállott síkra egy ellenséges indulatú idegen 
állammal szemben. Ez a lépés nálunk szokatlan. De annyira 
törvényes, annyira természetes, hogy én azt tréfára nem 
vehetem. 

Ugyan mit is tehetett volna mást a kormány? A par- 
lament parancsolta meg az előkészítést. A törvény paran- 
csolja neki az önálló eljárást. Az osztrák viszonyok teszik 
lehetetlenné a szövetség megújítását. Egyetlen és kizáróla- 
gos kötelessége tehát a kormánynak a külön vámterület 
jogi állapotát reális valósággá alakítani. 

Nincsen e helyzetből kitérés. Vagy, vagy. Vagy en- 
gedelmeskedik a kormány a törvénynek és a Háznak, vagy 
lázadó. Mit keres hát most az a kérdés, hogy vajjon a kor- 
mány komolyan veszi-e lépését? Hát veheti nem komolyan? 
Merészkednék forradalmi térre lépni? 

Foghegyről beszélnek arról, hogy a kormány nem tett 

egyebet, csak végrehajtotta a Ház határozatát. Hát ez 
semmi? Mi a fészkes fülemilét tehetett volna egyebet? 
Hiszen ha rendes utón a harmadik emeletre akarunk jutni, 
meg kell előbb mászni az első és második emeletet. Tarifa- 
tervezet és egyéb előkészületek nélkül a sorompókat föl- 
állítani nem lehet. 

Ennél a kérdésnél részemre a lelkiismeret állított ki 
útlevelet. Hittel és bizalommal megyek utamon. Hiszek a 
magyar nemzet életösztöneiben és bízom a viszonyok aka- 
raterejében. Látom, hogy a törvényes kibontakozásnak más 
módja nincs, mint a külön vámterület megalkotása. Törvény- 
telen módokat pedig nem ismerek. Egyénileg a kormány 
tagjait becsületes embereknek tartom. Törvénytelen útra 
tehát nem vetemednek, mert akkor nincs különbség köztük 
és a többi gonosztevők között. 

A tarifatételeket pedig azért nem vizsgálom, mert a 
külön vámterület kérdését nemcsak gazdasági szempontból 
nézem. Meggyőződésem szerint a Zollvereinnak kiválóbb 
része volt a német egység megteremtésében, mint a Moltke 
hadseregének. 

Egy gazdasági vérkeringést csinálni két államban, kivált 
ha az uralkodó és a hadsereg is egy — annyi, mint egy 
testté tömöríteni a két államot. Azért vagyunk csak a papi- 
roson állam, mert nincsenek sorompóink. 

Öncélú egyéniség csak úgy lehet egy országból, ha 
életfeltételeit önmaga szabhatja meg. Ezek az életfeltételek 
a tarifatételek szerint kedvező vagy kedvezőtlen alakulást 
nyerhetnek. De ez csak átfutó kérdés. Fődolog, hogy jogom 
legyen holnap megjavítani, amit ma elrontok. 

A külön vámterülettel az élethez való jogot nyerjük 
meg. 

A törvényes rend. 
1898. július 15. 


Mikor az idő méhe vajúdik, szörnyen félek a politikai 
bábáktól. A természet rendjével különben is ellenkezik, hogy 
a férfiból javasasszony legyen. Asszonymódjára sopánkodjék. 
Féljen a hidegtől, féljen a melegtől. Bölcsőbe tegye az igaz- 
ságot és puha párnák között elaltassa. Pólyákba göngyölje 
a nemzeti érdeket s édes anyatej helyett idegen cuclival táp- 
lálgassa. Irtózom ezektől a fejkötős férfiaktól. 

Nem tudjuk a búzát elhelyezni; nyakunkba küldik érték- 
papírjainkat; a külön vámterületet januárig fölállítani nem 
lehet: szerződéseink 1903-ig köteleznek; vámháborút indít 
az osztrák; megakadályozza tranzitó-forgalmunkat nyugat 
felé. Ily módon zsongnak, bongnak ezek a szoknyás don- 
gók, akik mézzel élnek, anélkül, hogy valaha lépet építettek 
és mézet gyűjtöttek volna. 

Őszintén megvallom, jobb szemmel nézem a futóbetyárt, 
mint az ilyen Beschwichtigungshofrathot. Mert inkább buj- 
káljon a férfi nádasok és cserjék között, mint az előszobák- 
ban lakájok között. 

Azok ellen véd a csendőr, a revolver, az ablakrács és 
az ajtózár. Ezek ellen nincs védelem. Bejáratuk van az 
udvarhoz s a viszonyokra alkalmazott hírecskéikkel forgat- 
ják ki a józan észt. Honnan jön, ki a gazdája, mikor ter- 
jesztik, mivel indokolják? Azt senki sem tudja. Csak úgy 
terem, mint a juhmétely a vízmosásban. 

Mivel fontoskodni szeret a legtöbb ember és jól érte- 
sültnek kíván feltűnni minden nagyképű: tehát terjed a 
hírecske tovább, berágja magát a közszellembe s az ország 
azt veszi észre, hogy a közvélemény nem a józan felfogás 
mellett viaskodik, hanem tapossa a logika törvényeit és le- 
csépel minden igazságot. Nem azt nézik, mit rendel a 
törvény, hanem azt, hogy miként kell alóla kibújni. 

A hivatalos, félhivatalos és nemhivatalos nagyképűség 
most azt hajtja, hogy ő felsége semmi szín alatt sem fogadja 
el a külön vámterület álláspontját. Ergo valami egyebet kell 

csinálni. De nem ergo ám. Mert egyebet csinálni nem lehet r 
nem szabad. Tiltja a törvény. Jól megértsük: a törvény, mely 
ura, parancsolója mindenkinek. 

Anyaggyűjtemény-e a tarifatervezet, vagy gazdasági 
programm? Védelmezi-e tételeit a kormány, vagy nem? 
Semmi közöm hozzá. Előttem egy munkálat fekszik. Ennek 
a munkálatnak az elkészítését a Ház rendelte el. Ez a mun- 
kálat legális előkészítése az önálló külön vámrendszernek. 
Tartalmazza a vámtarifát és annak indokolását; tartalmaz 
egy törvényjavaslatot a vámtarifáról és annak indokolását. 
Készült a minisztériumban. Nem gyermekjátékból készült, 
hanem a Ház parancsára. Nem kőmíveslegények készítették, 
hanem az ország hivatalos szakközegei. A végső §. szerint: 
yEzen törvény végrehajtásával a pénzügyi és kereskedelmi 
miniszterek bízatnak meg.x 

Akármit hírlel a köőnyomatos: ez a munkálat immár 
alkotmányos tárgyalás alatt van. Mert a szaktanács is alkot- 
mányos fórum, mivel a Ház határozata folytán jött létre. 
Ami most foly a városházán, az a törvényalkotás egyik 
stádiuma. Később jön a többi. 

Amelyik kormányférfinak nem tetszik a munkálat: tes- 
sék odahagyni állását. Gombház: ha leszakad, lesz más. 
A tarifatételek védelmét nem is vártuk. 

A valuta-ankéten sem védelmezte Wekerle a kormány 
álláspontját. Egyszerűen kihallgatta a szakférfiakat. Tudo- 
mást vett a nyilatkozatokról s alkalmazott belőlük, ameny- 
nyit jónak látott. így lesz most is. 

Mert így kell lenni. Muszáj. 

Csak akkor nem volna muszáj, ha Ausztriában az alkot- 
mányos tényezők működnének is és el is fogadnák a ki- 
egyezési javaslatokat. De nem működnek. Kilátás sincs a faj- 
harc lecsendesítésére. Ott az alkotmány csődöt mondott. 
Azzal az állammal vámszövetségre nem léphetünk. Már 
pedig, ha nincs vámszövetség, akkor csak külön vámterület 
lehet. Tertium non datur. 

Azaz, hogy —- lehet. Abszolutizmus. Ez is állapot. 
Megcsinálhatják  szuronynyal. Nem az első eset. Hanem 
akkor nincs se törvényes, se morális kötelezettségünk. 

Fizessen adót helyettünk Bánffy és álljon be újoncnak Bánffy. 
A nemzet visszahúzódik a vermekbe, a pincékbe, a bar- 
langokba. Ott fog tanácskozni a szabadságnak rejtekhelyein. 
Leszünk bujdosók, politikai szegénylegények, kurucok. A go- 
nosztevők szabadlábra helyeztetnek, hogy tér nyíljék a haza- 
fiak számára. 

Az ilyesmit sokszor meg kell gondolni s a nemzetet még 
gyakori megfontolás után sem jó a vermekbe kergetni. Köny- 
nyebb megtartani a törvényt, mint elszakítani minden kötelet. 

Hivatásával, helyzetének természetével nem számol az 
olyan kormány, mely válságokba űzi a népet. A kormány- 
zat legfőbb törvénye az állandóság. Állandóság, de nem 
abban, hogy mentől hosszabb ideig minden áron kormá- 
nyozzon, hanem abban, hogy az intézmények törvényes 
együttműködésének állandósága  biztosíttassék. A korona 
érdeke is ezt kívánja. Megingatni az intézményeket annyi, 
mint az összeomlás veszélyének tenni ki. 

Egyelőre talán kelleténél is több az osztrák zűrzavar. 
A bölcseség jelentékeny hiánya volna most még egy ma- 
gyar kérdést is fölidézni. Mikor a korona túlsó oszlopa 
oly nagy mértékben ingadozik: mégis csak jó érzés azt 
tudni, hogy az innenső oszlop szilárd. 

Világos, hogy csak addig szilárd, míg a törvényes 
alapot ki nem rántják alóla. Ezúttal a törvényes alap a 
külön vámterület. 

Bizonyára nem lesz kellemetes Ausztriának, ha a ma- 
gyar piac jelentékeny részét elveszti. Kétségtelen feladatunk 
úgy intézni ezt a kérdést, hogy minél csekélyebb rázkódás- 
sal járjon. 

Kissé alattomos taktikának tartom azt a vdrukkolóx 
álláspontot, hogy Ausztria kaparjon számunkra gesztenyét. 
Inkább szeretném a nyílt, egyenes, őszinte eljárást, a kéz- 
ben törvénykönyvvel, az elmében világossággal, a szívben 
hittel, bizalommal és bátorsággal. A gesztenyekapartatás fogá- 
sának tekintem azt a publikációt is, hogy a kormány csak 
anyaggyűjteményt adott a szaktanács elé. Igaz és nagy érde- 
keket nem így szokás oltalmazni s a történelmi jogok meg- 
szerzésének nem ez a valódi útja. 

De így, vagy úgy: a gazdasági élet önálló berendezé- 
sének meg kell történni. A vén békák sopánkodó politikája 
immár nem számit. Kormányválságok sem imponálnak többé. 
A viszonyok ereje meghozza nekünk a gazdasági újjászüle- 
tést, így kívánja ezt a törvényes rend. 


Aggodalmak. 
1898. július 17. 


A javasasszonyoktól nem hiába féltem. Tengernyi aggo- 
dalommal öntik tele az országot. Nem mernek szabadok 
lenni. Mindenkinek van félteni valója a szabadságtól. A déli 
részek szerecsenjei okoskodhattak így Amerikában harminc- 
öt év előtt. Mi lesz velünk, ha nem lehetünk — rab- 
szolgák? x 

Ültetvényes hang is emelkedett immár. Hol helyezzük 
el a termést, ha elveszítjük az osztrák piacot? Hát a kávé- 
földet és gyapottelepet ki műveli meg, ha nem lesz rab- 
szolga? Egyik olyan jogosult kérdés, mint a másik. Túl a 
tengeren a kávéérdek és a gyapot; innen a búzaérdek és 
az ökör. 

Úgy kell képzelni, hogy mihelyt külön vámterületünk 
lesz, minden osztrák embernek azonnal beragasztódik a 
szája. Nem kell annak több étel. Az orralyukán él meg a 
friss alpesi levegőből. Nyerstermény sem kell nekik több. 
A vásznat kender nélkül, a cipőt bőr nélkül, a posztót gyapjú 
nélkül, a papírt rongy nélkül, a sört árpa nélkül, a szeszt 
tengeri nélkül készítik el. 

Még egyszerűbb lesz, ha egy nagy lyukat ásnak a föld 
központja felé s abba belesülyesztik a fogyasztó Ausztriát 
mindenestül. Hadd maradjon a könnyelmű magyarok nyakán 
a búza, árpa, rozs, zab és minden, amit eddig Ausztria 
fogyasztott. 

Mennyi furcsaság kerül napfényre egy ilyen szak- 

tanácsban! Valamennyi nagyfejű csak kényszerítve fogadná 
el a gazdasági önállóságot E szerint úgy van jól, ahogy 
van. Mi? De miért panaszkodtak napestig? Miért törtek 
lándzsát az összes kereskedelmi szerződések fölött? Úgy-e 
azért, mivel azok a szerződések a magyar gazdaság hátrá- 
nyára védik az osztrák ipart? Nos? Még sem kell ön- 
állóság? 

Hiszen az osztrák ipar védelméhez tartozik az is, 
hogy a magyar termények ne élvezzenek egyedáruságot az 
osztrák piacon. Mert, hogy olcsón dolgozhassák az osztrák 
iparos, olcsó kenyérre van szüksége. Olyan közösséget nem 
fogad el az osztrák, hogy ipara ki legyen szolgáltatva a 
szabad kereskedés versenyének, ellenben, hogy kötélnek áll- 
jon saját piacával a magyar termények számára. 

Ami nekik jó, nekünk nem jó; ami nekünk jó, nekik 
nem jó. Amíg tehát közösség van, addig háború van köz- 
tünk. Mindenik fél felül akar kerekedni. Azt tanultam Földes 
tanártól, hogy: vha két ember ül egy lovat, egyiknek elől 
kell ülni.x Eddig az osztrák ült elől. Mindig is elől fog 
ülni, amíg közös lovon lovagolunk. Mivelhogy erősebb, gaz- 
dagabb, befolyásosabb. Kebelén él az udvar és a hadsereg. 
Ő bírja a dédelgetés szokásjogát. A Burg nótája az ő nó- 
tája; a Burg zászlója az ő zászlója. Ő tehát elől fog ülni a 
közös lovon. 

Kérdem: szép szemünkért adott nekünk piacot Ausztria? 
Kérdem: kicsoda? viheti piacra leghamarább a termést? 
Úgy-e mi? Van-e magyar államvasutunk, hogy szabályoz- 
hassuk tetszés szerint a vitelbért? Van. Minőségben az 
oláh, szerb, orosz búza olyan jó-e, mint a mienk? Nem. 
Malmaink munkaképességével versenyezhet-e a konkurens 
országok malomipara? Nem. Nohát! 

Csak kényszerítve fogadnák el a gazdasági önállóságot. 
Hát önként mit akarnak? Kivándorlást, mivel nincsen élet- 
módja százezerszámra a népnek? Szocializmust a mezőn, 
mivel nincsen elegendő munkakeresete a népnek? 

A mostani gazdasági berendezést óhajtják folytatni? 
Ezt? Amely tönkre tette a magyar középosztályt? Még 
mindig nem volt elég a tanulságból? 

Meg kell nézni a diplomás proletárok szánandó sere- 
gét. Látni kell a budgetevő sáskahad iszonyú szaporodását. 
Észlelni kell az alkalmazást kereső tömeg szomorú vándor- 
lását előszobáról-előszobára. Ezek, együtt a kivándorlókkal 
és az agrárszocialistákkal, mind búzafogyasztók lehetnének, 
ha nem volnának kárhoztatva az önkéntes rendszer által. 

Mert az a kényszerített rendszer iparvállalatokat terem- 
tene az országban. E vállalatok munkát adnának sok száz- 
ezer embernek. Gyarapítanák a független ekzisztenciákat. Sza- 
porítanák az állam bevételeit. Lohasztanák az elégületlensé- 
get. Emelnék a nemzeti önérzetet. Földolgoznák a mező- 
gazdaság terményeit. Hulladékaikkal megtermékenyítenék a 
földet. Egészséges körforgást hoznának létre a kereslet és 
kínálat, a termelés és fogyasztás rendjében. Beédesgetnék a 
külföld olcsó tőkéjét és értelmes munkaerejét. Az önkor- 
mányzatnak kihalóban levő elemei fölfrissülnének, szaporod- 
nának. Ezzel megizmosodnék a társadalom szervezete, mely 
most elaléltan hever a hatalom lábainál. A közügy független 
önkéntesei számban, erőben megsokasodnának. A tömegek 
energiája szabad és önérzetes polgárzatot teremtene. Nem- 
zeti akaratról beszélhetnénk, ami most nincs. 

De a vezérlő elemek irtóznak ettől az állapottól. Ezt 
ők csak kényszerítve fogadnák el. Tudniillik, ha az ellenség 
belekényszerít a gazdagságba, a jólétbe, az önrendelkezés 
erélyébe, a polgári öntudat méltóságába, az önbecsérzet 
nemzeti ösztöneibe: no, akkor hajlandók fejeiket a szabad- 
ság címere előtt meghajtani; különben nem; mert inkább 
akarnak egy gyarmat ültetvényesei lenni, mint egy önálló 
haza szabad polgárai. 

Amit terményeinkért kapunk, az utolsó fillérig vissza- 
fizetjük Ausztriának. Ezenkívül ráfizetünk sok milliót. Mert 
többet vásárlunk tőle, mint amennyit neki eladunk. És mintha 
széles e világon több piac nem volna, mégis féltjük az 
osztrák piacot, amelyből nem húzunk hasznot, csak csere- 
berélünk vele. 

Az okoskodás ilyen: félünk a saját vagyonúnktól. Félt- 
jük a búzát, árpát, zabot, tojást, ökröt. Pedig világos, hogy 
Ausztria rá van minderre szorulva. Akkoris rá lesz  szo- 

rulva, ha önállók leszünk. Mert most sem kegyelemből veszi 
át tőlünk. 

Ettől a mesterséges hétfejű sárkánytól való félelmük- 
ben remegve kerüljük az iparfejlesztés egyetlen módját. Még 
ha alapos volna a félelem, akkor sem volna szabad a civili- 
zációnak útját állani. De alaptalan aggodalom miatt kárhoz- 
tatni egy országot gyarmati helyzetre: ez már sok a jóból! 
Meri-e valaki állítani, hogy nem költözik át ide mindazon 
ipartelep, mely itt biztos piacra talál, mihelyt a vámsorompó 
megnehezíti az áruk ideözönlését? A rázkódás tehát rövid 
ideig tarthat. Ettől a rövid lélekzetű rázkódástól tartsunk 
talán? Hát volt valaha haladás rázkódás nélkül? Tutorság 
alól az ifjút, szolgaságból a népet sohase szabadítanák föl, 
akik minden rázkódástól félnek. 

Érteném a szaktanácsot, ha az egyiptomi húsosfazekak 
forognának kockán. Ha az önrendelkezést egy nagy jólét 
árán kellene megszereznünk. Ha materiális veszteségek és 
kockázatok járnának a szabadság megvívásával. Eh, akkor 
visszahúzódnám csendes fészkembe s a vigasz reménye nél- 
kül bánatosan szemlélném nemzetünk lelki szegénységét. 
Tudnám, hogy olyan korban élünk, amikor az anyagi elő- 
nyökből egyetlen szivarvéget sem volnánk képesek a sza- 
badság eszméjéért föláldozni. 

De hiszen nincs húsosfazék. Párolgását csak kevesen 
látják.  Tartalmán még kevesebben falatoznak. Maga az 
ország szegény. ínségében is tributumot fizet egy másik 
országnak. Az önrendelkezés csak gazdagíthat. Jól felfogott 
egyéni cirkulusokat nem zavar meg az önállóság. A sza- 
badság együtt kínálkozik a jóléttel. Nem kivan sem vér-, 
sem pénzáldozatot. Még sem kell. Mégis félnek tőle. Mégis 
el akarják odázni, holott a viszonyok kínálják, a törvény 
pedig rendeli. 

Miután letörte a rendszer a közerkölcsöt, most már 
az eszünket is elveszi. 

Hívatlan vendég. 
1898. július 22. 


Hívatlan vendéget lesek én már régóta. Mert biztosra 
vettem, hogy megjelenik. Eltűrni nem fogják sem ott, sem 
itt, hogy a gazdasági kérdés gazdasági mederben maradjon. 
Jön a politika, hívatlan vendég gyanánt, beledob a folydo- 
gáló érbe egy csomó rőzsét, felduzzasztja a patakot színül- 
tig; azután gátlást fon a rőzse tetejére, cölöpöket ver belé 
és addig emeli a gátat, amíg kiont az ár, ellepi a mezőt, 
kiáztatja a vetés gyökerét, megfojt minden csirát és béka- 
tanyává alakítja át a termőföldet. 

Hamisítatlan osztrák-magyar bölcseséggel a politika 
mérlegén döntünk el minden kérdést. A katonai ügyekben 
sem a katonai tudomány jár elől, hanem a politika. Iskola- 
ügyekben sem azt tesszük mindig, amit nemzeti kultúránk 
természetes fejlődése követel, hanem amit a politika meg- 
enged. Kereskedelmi kérdésekben is döntő szerepet juttatunk 
a politikának. 

A vámkérdés közgazdasági kérdés. Azonban politikai 
oldala is van. Mert, hogy kötve legyen-e az ország keze 
saját gazdasági életének intézésénél, vagy ne legyen kötve? 
— ez a kérdés az ország szuverenitása szempontjából min- 
den statisztikai adatnál fontosabb. 

Tehát ha arról lehetne beszélni, hogy legyen-e jogunk 
az önálló intézkedéshez: akkor első sorban is a politikai 
szempontokra kellene hallgatni. De erről beszélni nem lehet. 
Ez a jogunk megvan. Ezúttal csak az a kérdés, hogy hasz- 
nálatba vegyük-e a meglevő jogot? Más szavakkal: felállít- 
suk-e a külön vámterület intézményét? 

A megoldás föltételektől függ. Ha Ausztriában nem áll 
helyre az alkotmányosság egész mértékben, akkor a törvény 
dönti el ezt a kérdést. Ez esetben a kérdés nem kérdés. 
Még ha nem akarnók a külön vámot, akkor is meg kell 
azt csinálni. így rendeli a törvény. 

Ha azonban helyre áll Ausztriában az alkotmányos rend: 
akkor előtérbe tolul a következő kérdés: külön vámterületen 

keressük-e a vámgazdasági boldogulásunkat, vagy a vám- 
szövetség alapján? Jól meg kell jegyezni: ez a kérdés csakis 
azon esetben létezik, ha Ausztriában az alkotmányos ténye- 
zők működésben vannak. Mert a nem alkotmányos Ausztriá- 
val szemben a törvény határozottan kizárja a vámszövetségi 
viszonyt és csakis a külön vámterület lehetőségét engedi 
meg. 

Feltéve tehát azt a valószínűtlen eshetőséget, hogy 
Ausztria alkotmányossá lesz: előnkbe tolul az a kérdés, iiogy 
vámszövetségre lépjünk-e vele, vagy foganatosítsuk a külön 
vámterülethez való jogunkat? 

Nyilvános igazság, hogy ehhez a kérdéshez a közjogi 
politikának nincsen köze. Mert ez a kérdés sem jogfeladást, 
sem jogszerzést nem tartalmaz. Itt a kölcsönös érdekserpenyő 
egyensúly viszonya dönt. Adsza s ne. Magyarán mondva: 
yleben und leben lassen.x Egyik lépéssel kielégíteni az osz- 
trák érdeket, a másikkal kielégíteni a magyart. A termelés- 
nek és fogyasztásnak apróra megrostált adatai lehetnek csak 
irányadók. A művelet alapját az áruforgalom képezi. Ez egy 
mérleg számla-készítés arról, hogy kölcsönösen mit adunk egy- 
másnak és mit veszünk egymástól. 

Tehát statisztikai számadatoktól függ, hogy mi cél- 
szerűbb mindkét alkudozóra — a vámszövetség, vagy a 
vámelkülönzés? 

Tények bizonyítják hivatalos adatokkal fölszerelve, 
hogy nekünk jobb a külön vámvonal. Ugyanezen adatszerű 
tények azt bizonyítják, hogy Ausztriának jobb a vámközös- 
ség. Előnyt és hátrányt ki lehet puhatolni. Amennyi előnye 
Ausztriának a vámközösségben van, ugyanannyi nekünk a 
hátrányunk. Ha tehát szövetségre lépünk, ezt csak úgy tehet- 
jük, ha hátrányainkat Ausztria egy vagy más utón kiegyen- 
líti. Ezek a hátrányok közgazdaságiak lévén (mindig föl- 
téve a politikai paritást) a kiegyenlítés is csak közgazdasági 
utón nyerhet megoldást. 

De jön a hívatlan vendég. Bárnreuther osztrák keres- 
kedelmi miniszter már fölbocsátotta az első sárkányt. Papír- 
ból van ugyan, de mégis félelmes. A bécsi ipartanácsban 
kijelentette, hogy a yvámterületet most is, később is osztrák- 

magyar vámterületnek tekintem.x Tehát kizártnak tartja az 
elkülönítést. Miért? Talán mivel a közös vezet mindkét olda- 
len gazdasági boldogulásra? Nem. A gazdasági szempontok 
felől hallgat. Nem szamár, hogy éppen most mutassa ki, 
mennyi előnye van Ausztriának a közös vámterületben. Ha- 
nem belevegyíti a dologba a politikát. Szerinte az elkülöni- 
tés veszélyeztetné a nagyhatalmi állást. íme a hívatlan ven- 
dég a nagyhatalmi állás sisakjában. 

Tudni szeretném, miért legyen éppen Magyarország a 
nagyhatalmi állás áldozata? Kissé kellemetlen immár ez a 
helyzet. Ausztriának használ minden külföldi vámszerződés; 
nekünk valamennyi árt. Ausztriában a hadsereg az állam- 
egység erőssége; nálunk a nemzeti egység akadálya és bom- 
lasztója. Ausztria csak előnyt húz a vámközösségből; ne- 
künk csak hátrányunk van belőle. Minden közös intézmény 
osztrák, de azért mi magasabb kvótát fizetünk, mint ameny- 
nyire vagyoni állapotunk kötelez. 

A rendszeres kihasználásnak ez a politikája mindig a 
nagyhatalmi állással indokolta tik. Ekként mi húzzuk a nagy- 
hatalmi állás igáját, viseljük a méltányosságon túl fokozott 
terheit, de nem érezzük annak semmi előnyét. Éppen semmit. 

Nemzetközi viszonylatokban csak az osztrák császári 
hatalom létezik. Osztrák udvar kíséri ő felségét külföldi 
útjaiban; osztrák sas és osztrák címer díszíti a nagykövetek 
palotáit; osztrák emberek osztrák szellemben vezetik a kon- 
zuláris ügyeket. Ráadásul a közös hadsereg merőben osztrák. 
Mikor a magyar városok költségén épült laktanyák német 
feliratát s a raktárak ablaktábláin a sárga-fekete színeket 
látom, mindig úgy érzem, hogy nemzeti öntudatunkból egy 
fontos alkatrészt elsikkasztottak. 

Az a kis festék a betűkön és a táblákon azt jelenti, 
hogy ebben az országban olyan intézmény is van, amely 
fölött nem az ország rendelkezik. Hogy köztünk és rajtunk 
és belőlünk olyan szervezet is él, amelyet nem kötelez a mi 
zászlónk becsülete. Tehát csak megszállott tartomány a rni 
hazánk. 

Talán igen is sok a jóból, ha ennyi áldozatot kíván a 
nagyhatalmi állás? Különben is mi az? Kérem a törvényes 

igazát annak a nagyhatalmi állásnak. Magyarázatot kérek 
annak létjoga felől. Minden megszorult politikus erre hivat- 
kozik. Mi közünk ehhez a drága fantomhoz? Miben és hol 
segit? Kit és mikor védelmez? Hiszen csak parádé az egész. 
Tükörcserép, melyért drága csontot adunk cserébe, miként 
az afrikai vadnép. Csakhogy azok okosabbak, mert elefánt- 
csontot adnak. De mi embercsontot adunk. Miért? Hogy 
agyonüssék vele jólétünket, szabadságunkat és nemzeti fej- 
lődésünket, miként Sámson a filiszteust egy — szamár áll- 
kapcsával 

A hívatlan vendég menjen dolgára. Ne háborítsa békés 
tűzhelyünket. Közgazdasági érdekforrásainkat nem enged- 
jük megzavarni a nagyhatalmi hóbort politikájával. 


A gyámkodó Németország. 
1898. július 24. 


Különb artistája régen nem volt az osztrák politikának, 
mint Thun kormányelnök úr. Alig száll le a lóról, már a 
kötélen van s ha onnan leugrik, kecskebukát vet a levegő- 
ben és cigánykereket a földön. 

Bűvészi mutatványai meglepők. Kormányokat, alkotmá- 
nyokat, nemzeteket tud eltüntetni és megint visszavarázsolni. 

Játszik minden hangszeren. Olykor egyszerre penget 
kettőt, hármat. Osztrák nóta, magyar nóta, cseh nóta, nagy- 
német nóta a kisujjában van. 

Százrétű köpenyt visel. Ahány réteg, annyi bélés. Ahány 
bélés, annyi szín. Ahány szín, annyi ember. Olyan politikai 
irányzatot még ki nem gondolt elme, amellyel kész nem 
lett volna megalkudni. 

Ez az ember veszélyes. 

Váratlanul üti föl fejét, mint a vidra a mély vizekből. 
Éppen csakhogy az orrlyuka látszik. Megint alámerül, úszik 
villámsebességgel és halakat fog a zavarosban. 

Olykor egy magyar lapban látom az orrlyukát. Szima- 
tol. Minden pártnál szimatol. Mikor nagy bestiákra halász, 
akkor sem veti meg a kis halacskákat. Más alkalommal 
cseh lapokban tűnik föl. Legújabban a berlini National 
Zeitungban. 

Lássuk a szimatot. 

Címet a hivatalos skála legmagasabb hőfoka nyújt. 
yFenyegetőx gazdasági válság. Ki ne ijedne meg? Magától 
a válságtól is keresztet vet minden olvasó és csöndesen 
rebegi: vminden jó lélek dicséri az urat.x De a vfenyegetőkx 
válság; ez már sem több, sem kevesebb, mint az állatjá- 
ban és személyében szőröstül-bőröstül megjelent ördög. 

A válság persze Ausztria-Magyarországot fenyegeti a 
kiegyezési huza-vona által. Kiegyezés nélkül megzavarodik az 
egység, megcsökken az a hatalmi tényező, melyet a duna- 
melléki két állam képvisel. Tehát Németország is érdekelve 
van, mert hiszen úgy jó a szövetséges, ha erős. 

Világos. Milyen kegyes intézmény is az a hármas szö- 
vetség. Óvakodjunk nem erősek lenni. Saját magunk irányá- 
ban egyébiránt lehetünk gyöngék is. Mikor Németországgal 
kötünk kereskedelmi szerződést, akkor gyöngék legyünk ám! 
Engedjünk itt is, ott is. Tűrjük, ha titkos szerződésre lép 
a szövetséges társunk Oroszországgal a mi gazdasági éle- 
tünk megrontására. 

De most, mikor kilátás van, hogy a dunamelléki két 
állam, mely össze van kötözve és egymást akadályozza az 
erőkifejtésben, külön gazdasági egyedekké alakuljon, hogy 
fölbontson egy kárhozatos köteléket, hogy megszabaduljon 
attól az állapottól, mely az egymásközt való állandó viszály- 
nak méregcsiráit hordja magában: most íme a jó, a gon- 
dos, a gyámkodó Németország óva int a különválás vfenye- 
gető gazdasági válságc-ától. 

Ki nem látja a rendszert? 

A Habsburgok serege győztesen kerül ki a custozzai 
csatából. Mégis elveszíti a velencei tartományt. Miért? 
Mivel Königgratznél a porosz fegyver győzött. 

Ausztria megcsorbított hatalmát Keleten lehetett volna 
kiköszörülni. Bécsből kivetették a hálót. Bosznia okkupálta- 


237 


tott. Ezzel a Habsburgok birtokába jutott egy földszalag, 
ahonnan jobbra-balra operálni lehet. Beléptek a keleti érdek- 
szférába. Az ellenállásnak látható erőssége nem volt. Hiszen 
Erdély, ez a bevehetetlen erőd, mint a Balkán-politika kulcsa, 
szintén az osztrák hadsereg birtokában van. 

Sikerült diplomáciai akciók jelentkeztek a szemhatáron. 
Két török tartomány bécsi befolyás alatt lett önálló király- 
sággá. A harmadiknak Bécs adott fejedelmet. Nagyszabású 
térfoglalást jelentett az. 

Egyszer azonban minden kisiklott a bécsi kézből. 
Koburg Ferdinánd kézcsókra ment a cárhoz. Stambulovot 
fényes nappal, nyílt utcán gyilkolták meg. Szerbia ellenség 
lett. Románia megbízhatatlan barát. Volt: nincs. Bécsnek e 
pillanatban semmi keresni valója sincs a Balkánon és az 
Aldunánál. A fényes szappanbuborék elpattant. Csak a leve 
maradt a bécsi tenyérben. Az is zavaros, ha ugyan nem 
tisztátalan. 

Megtörténhetett volna-e ez a vereség, ha Németország 
komolyan és őszintén áll a Habsburgok mellé? De mentére 
hagyta a dolgot. Talán mosolygott is a bécsi diplomácia 
hagyományos botlásán. Sőt többet is tett a jóízű mosoly- 
gásnál. Titkos szerződést tartott fenn Oroszországgal. Ezt 
a magánéletben becsapásnak nevezik. 

Ezenközben foly a fegyverkezés. Bronzágyú, acélágyú; 
nagy kaliber, kis kaliber; wörndl, chassepot, manlicher; 
ezredek szaporítása, keretek kitágítása, póttartalékosok be- 
vonása, erődök építése, haditengerészet fejlesztése. Költség- 
emelés, póthitel és egyéb milliók. Nagyon sok millió. Vért 
és verejtéket izzad a nép miatta. Olaszország szerencsésen 
tönkrejutott. Hát velünk mi lesz? Ez persze a szövetség 
ára! A szövetség célja pedig? No hát, hogy baj ne történ- 
jék Elzász-Lotharingiával. Ily cél miatt úgy-e érdemes ne- 
künk is tönkremenni? 

Mikor pedig kiüt a fajharc Ausztriában és dúl és 
pusztít és lehetetlenné teszi az alkotmányos rendet, a népek 
békéjét, a kormányzat állandóságát és  megsemmisítéssel 
fenyeget minden hatalmi tényezőt: oh, akkor sem feledkezik 
meg Németország szokásos gyámkodó hivatásáról és a ber- 

lini tudós botot küld az osztrák-németeknek, hogy ősger- 
mán módon verjék be a szlávok fejét. 

Öröm azt látni, hogy mennyi búzavirág terem az 
osztrák-német völgyekben. De nem terem annyi, amennyi a 
gomblyukakba szükséges. És nagynémet zászlók szorítják 
le mindenfelé a Habsburgok zászlóját. A melodikus Gott 
erhalte divatot cserél a szegletes Wacht am Rheinnal. 

Így foly az aknamunka a Habsburgok trónja alatt. 

Nem támogat a német diplomácia a Keleten, végei- 
gyöngülést provokál a fegyverkezés fejlesztése által, tűri, 
elnézi, világhírű tudósai utján gyámolítja az osztrák-németek 
elszakadási törekvését és most bele akar hajtani egy olyan 
gazdasági kiegyezésbe, amelyik állandó gyűlölettel tölti meg 
a szerződő feleket, zsákmány tárgyává teszi Magyarországot, 
ragadozóvá teszi Ausztriát, de mindkettőt elgyöngíti az örök- 
viszály erőpazarlásai által. 

Hát nincs ebben rendszer? 

A rút játékot nem teszi széppé, hogy ezúttal Thun 
kormányelnök beszél Németország nevében a National Zei- 
tungban. Thun egy taktikai fogáshoz nyúlt. Ellenben Német- 
ország, mikor a Thun szócsövének mutatkozik, rendszert 
folytat. Aknamunkát a Habsburg fejedelmi ház alatt csopor- 
tosult monarchia ellen. 

Az aeguilibrista Thun csatát nyerhet ilyen taktikai fogá- 
sokkal a saját személyére nézve, de a monarchia válságból 
válságba kergettetik. Mert. az erőszakos kiegyezés: háló 
mindkét fél testén, mely leköti a vérkeringést s meggátolja 
az izomerők szabad munkáját. 

A szabadság és Ausztria. 
1898. július 27. 


A szabadság nem arisztokratikus fogalom; mert sem 
beleszületni, sem arravalóság nélkül megtartani nem lehet. 
A szabadságot ki kell érdemelni. Nem miként a rendjelt, 
mely birtokunkban marad, ha nem is teszünk érte több 
szolgálatot; hanem miként a kenyeret, mely mindennap 
elfogy s mindennap újra megszerzendő. 

Ezt az igazságot Ausztria népei nem ismerik. Nekik 
a szabadság csak úgy jött. Nem dolgoztak rá. Manna-hullás 
volt. Ők aztán megették. Most már nincs. 

Vannak intézmények, gépekhez hasonlók. Csak meg 
kell az ilyent indítani s aztán magától megy a saját súlyá- 
nál és belső szerkezeténél fogva. A szabadság intézménye 
nem ilyen. Abban nem működnek gépies erők. A polgárok 
elméjének és lelkének kell abban működni szünet nélkül, 
minden nap, minden órában. 

Ha renyhe az elme és fásult a lélek; ha a polgárból 
hiányzik a köztevékenységnek és a közellenőrzésnek ener- 
giája: a szabadság intézményének tartalma megszűnik, mi- 
ként a patakmeder kiszárad, ha elapadt a forrás. 

Az osztrák népek nem tudtak élni a szabadsággal. 
Megszokták a százados gyámkodást. Vérkeringésükben nem 
fejlődött ki a közérdek szelleme. A birodalom atomizálva van 
egyedekre. Az egyediség valóban izmos és erőteljes. Meg- 
lepő haladásuk a gazdasági téren innen magyarázható. De 
a hazafiságnak az a nemes ösztöne, mely az egyént egy 
nagy egész áldozatkész alkatrészévé teszi, ott merőben 
hiányzik. 

Éppen azért Ausztria nem is fejlődött hazává. Monar- 
chia lett, vagy birodalom, vagy állam, vagy az örökös tar- 
tományok csoportja, tehát csak szerkezet, melyet külső erő 
rak össze, mint az utca kövezetét. De haza, mely nemcsak 
otthon, hanem ország is; nemcsak ország, de egy ideális 
fogalom is, hol a régi örömnek és bánatnak emlékezete 
közös érzelmeket fakaszt; — haza, mely élő szervezetté 

alakul át a honfiak ragaszkodásának, szeretetének, áldozat- 
készségének belső ereje által, — ilyen haza Ausztria lenni 
nem tudott. 

Pedig a közszabadság eszméje összeesik a haza fogal- 
mával. Arra az állandó munkára, melyet a szabadság oltalma 
megkíván, csak olyan polgár alkalmas, kiben a hazaszeretet, 
mint kötelesség él. 

Oláh polgártársaink íme visszavonulnak a köztevékeny- 
ségtől. Sőt lépten-nyomon ajánlkoznak idegen szolgálatra. 
De nem is becsülik a szabadság intézményeit. Ahol csak 
tehetik, visszaélnek velük. Mivel nem ragaszkodnak a hazá- 
hoz, nem gondozzák a közszabadságot sem. Megfordítva is 
áll. Mivel nem becsülik a közszabadságot, ennélfogva ahhoz 
a hazához sem ragaszkodnak, mely ilyen áldást képes 
nyújtani. 

Ausztria népei ingyen jutottak az alkotmányos élethez. 
Beleszülettek. Jobban mondva: benne ébredtek föl. Mivel 
ilyen könnyű szerrel jutottak hozzá, azt hitték, címeres ágy, 
mely arra való, hogy minden nap elnyújtózzanak puha párnái 
között. Pedig a szabadság nem ágy a pihenésre, hanem 
műhely a munkára. Olykor versenypálya, hol az izmokat 
ugyancsak meg kell feszíteni. Gyakran harctér, melyet nem 
a csöndes alkony méla pirja fest bíborossá, hanem a bátor 
férfiak kebléből kiömlő vér. 

Mi magyarok sokat tudnánk beszélni a szabadsággal 
járó kötelességekről. Történelmünk egy martyrológia. Drá- 
gán szereztük, drágán oltalmaztuk mi ezt a természetes 
állapotot, hogy sorsunkat magunk intézhessük. Éppen ezért 
féltjük is, mint a szemünk világát. 

Az osztrák népek a féltésnek ezt az indulatát nem isme- 
rik. A császár adta, a császár el is veheti. Gesztikulálnak, 
lármáznak, pofozódnak. Fölforgatják az alkotmányt vidám 
heccelődés közben. Belefutnak a 14-ik szakasz karjaiba hosz- 
szas tépelődés nélkül. Nekik mindegy. Ahogy jött, úgy 
ment. Ebül szerzett vagyonnak nézik a szabadságot. Mintha 
a kártyaasztalon nyerték volna, most készek elkótyavetyélni. 

Eközben okoskodásokat hallunk, hogy mi történjék ná- 
lunk, miután ők nem tudnak élni a szabadsággal? Kormány- 
válságról, provizóriumról és egyéb csodabogárról beszél- 

nek. Emlegetik Bánffyt, mint távozót és mint visszajövőt. 
Forgatják a csavart, hogy belőlünk is kipréseljék a császár- 
paragrafushoz való alkalmazkodást 

Hohó! Nem oda Buda! Összenőve a mi kormányunk 
az osztrák alkotmányossággal nincs. A mi szabadságunk élő 
jog volt mindig, akármiként kormányozták Ausztriát. Oly- 
kor hozzányúltak e joghoz, de oda nem adtuk soha. A bör- 
tönökbe Kufsteinban, Josefstadtban, Bécsújhelyen nem ezt 
a jogot zárták, hanem a hazafiakat. A vesztőhelyeken nem 
ez a jog vérzett el, hanem csak az egyén, ki azt védel- 
mezte. Feldúlták javainkat, szétmarcangolták hazánk testét, 
de a jog megmaradt úgy a papíron, mint az emlékezetben; 
úgy a ragaszkodásban, mint a közakaratban. 

Sohasem volt a magyar nemzet olyan alávaló, hogy 
lemondott volna alkotmányos szabadságáról. Nem is lesz. 

Mit beszélnek hát most nekünk alkotmány-megkerü- 
lésről? 

Sarkalatos pontja a mi alkotmányunknak, hogy úgy a 
közös, mint a kereskedelmi és vámügyekre nézve csak az 
alkotmányos Ausztriával egyezkedhetünk. Ha van ilyen 
Ausztria, jó; köthetünk egyezséget. Ha nincs, hát nincs. 
Punktum. Élünk a magunk módja szerint. Éljen ő is, 
ahogy tud. 

Nincs olyan vakmerő ember hazánkban, aki alkotmá- 
nyunk megcsonkítására vállalkoznék csak azért, mivel Ausz- 
triában nem tudják megbecsülni az alkotmányt. El nem tűr- 
hetjük semmi szin alatt, hogy hazánk torkára tegyék a kést, 
mivel Ausztriának belső vérzése van. Külső ellenségtől ezt a 
rossz szomszédot igenis tartozunk megvédeni. De belső baját 
intézze önmaga. E bajtól úgy sem szabadul meg, ha mi 
is beteggé tesszük magunkat. 

Hirdetik, hogy Bánffy távozni fog, mivel ígéretet tett, 
hogy a 14-ik paragrafus alapján nem tárgyal. Aztán vissza- 
jön és tárgyalni fog a 14-ik paragrafus alapján. Ez hígvelejű 
beszéd Az a szakasz nem lesz rosszabb a lemondással és 
nem lesz jobb a visszatéréssel. Ilyen szószátyárságra egy kor- 
mányelnök nem adja magát. Aki ilyet tesz, nemcsak politi- 
kailag botlik, de egyéni értékét is elveszti. 

Azt a nyilatkozatot Bánffy csak a felség előleges jóvá- 
hagyásával tehette. Őt tehát a királyi elhatározás is köti. 
A 14. §. és azzal a provizórium tehát csak kísértet, mely- 
ről csak babonás kofák beszélhetnek komolyan. 

Ha Ausztria népeit megtanítja a sors arra, amire min- 
ket századok óta tanít, — hogy a szabadság nagy érték, 
melyet a vele való élés által mindennap újra meg kell sze- 
rezni: akkor majd egyezkedhetünk, szövetkezhetünk, kvó- 
tázhatunk. De az abszolút módon kormányzott Ausztriával 
az uralkodó személyén kívül egyéb közösségünk nincs. 


A törvény. 
1898. július 29. 


A politikai okoskodás nálunk agyafúrt módszert követ 
Nem azt nézi, amit lát és nem azt látja, ami van. Ez a 
magyartalan gondolkodási módszer fölötte káros, mert rá- 
szoktatja az elmét a görbe utakra és a jellemet az ingado- 
zásra. 

Soha világosabb a helyzet nem volt, mint ma. Publi- 
cisztikánk mégis a találgatások özönében úszik. Aki nem tud 
jól úszni, vergődik, kapkod, fuldokol. Aki jól tud úszni, 
annak sincs haszna belőle, mert nem megtisztul az elmél- 
kedésben, hanem iszapos lesz a zavaros áradattól. 

A törvényt nem őrzik hét pecsét alatt. Mindenki hozzá- 
juthat; mindenki olvashatja. Nincs a közügyeknek olyan 
barátja, ki a törvénynek idevágó részeit ne ismerné. Száz- 
szor idézték már a hírlapok ezt a törvényt. 

Nos, ez a törvény félreértés nélkül, szabatos egyszerű- 
séggel, minden más értelmezést kizáró módon szabja meg 
a követendő utat. 

Megmondja a törvény, hogy bármiféle közösügyekre 
nézve csak az alkotmányos Ausztriával léphetünk érintke- 
zésbe. Az osztrák törvény 14. §-a kivételes esetekben meg- 

tűri ugyan, hogy császári rendeletek pótolják a Reichsrath 
működését; de ez nem a mi törvényünk. A mi törvényünk 
a közös érintkezéseknél egyenesen kizárja annak a császár- 
paragrafusok alkalmazhatóságát. Mert a mi törvényünk fel- 
tétlenül megköveteli, hogy országgyűlések válasszák a kvóta- 
bizottságot és a delegációt. Ha tehát nincs országgyűlés, 
akkor se kvótabizottság, se delegáció nem lehet. Ha ez nincs, 
akkor megszűnt a közösügyek törvényes intézési módja. 

A 67. évi XII. t.-c. gerince az a föltétel, hogy Ausztriá- 
ban felelős kormányzattal ellátott parlamenti rendszer mű- 
ködjék. Erre a gerincre van alapítva minden okoskodás, 
minden intézkedés. A közösügyeknek úgy megállapítása, mint 
elintézési módja egyedül erre az alapra van fektetve. Indoka 
is az, hogy azelőtt a nemzet csak az uralkodóval gondos- 
kodott a közös védelem eszközeiről, ki abszolút hatalmánál 
fogva képviselte a lajtántúli tartományokat; de most, hogy 
alkotmányt adott, nem nélkülözheti ezen tartományok alkot- 
mányos befolyását. 

Ez lévén az indok, mihelyt megszűnik Ausztriában az 
alkotmány, önként előáll a status guo ante. Vagyis az az 
állapot, mikor a védelem eszközeiről a magyar nemzet tör- 
vényhozása együtt gondoskodik az uralkodóval. Ez annyit 
jelent, hogy Magyarország és Ausztria között egyéb közös- 
ség nincs, mint az uralkodó személye. 

Fejtörést nem okoz, hogy ebben az állapotban mi a 
tennivaló? Mert erre is törvényünk van. Törvény, melyet 
V. Ferdinánd szentesített s melyre Ferenc József ő felsége 
megesküdött a koronázás alkalmával. Ezt a törvényt Deák 
Ferenc is, ő felsége is alapul vették a kiegyezés alkalmával. 
Mindketten ráállottak, mint jogalapra. A kiegyezésnek az 
volt a conditio sine gua nonja, hogy ő felsége ismerje el 
az 1848-iki törvények létezését, kötelező erejét, fennállását. 
Ez az elismerés megtörtént és királyi esküvel megpecsé- 
teltetett. 

Csakis ezen ünnepélyes elismerés és fogadalom után 
jött létre a 67-iki alkotás. Ez az alkotás lényegében meg- 
változtatta a 48-iki alkotmányt, mert amaz a tiszta perszo- 
nális unió alapján készült, ez pedig a reális uniót léptette 

életbe. Azonban jól figyeljünk. Az utóbbi törvény megvál- 
toztatta az előbbit, de nem törülte el. Mert a változtatást 
föltételhez kötötte. Amíg a föltétel áll, addig a megváltoz- 
tatás is áll. De mihelyt megszűnik a feltétel, meg kell 
szűnnie a megváltoztatásnak is. Összefügg ez, miként az ok 
és az okozat. Ha nincs ok, nincs okozat. 

A föltétel az osztrák alkotmányosság. Amíg ez létezik, 
addig annak következménye is létezik. Az osztrák alkotmá- 
nyosság következménye gyanánt szerepel törvénykönyvünk- 
ben a közösügy, vagyis a reálunió. igaz, hogy a védelem 
kölcsönössége és kötelezettsége egyenesen a  pragmatika 
sankcióból foly, de a védelem közösségét (külügy, hadügy) 
67. előtt semmiféle törvényünk nem ismerte s Deák Ferenc 
is azon föltétel mellett iktatta törvénybe, hogy Ausztriában 
teljes és valódi alkotmányosság legyen. Nem ám akármilyen 
alkotmányosság; nem 14-ik szakaszos alkotmány, midőn csá- 
szári rendeletek pótolják a törvényhozás hatáskörét: hanem 
felelős kormányzattal bíró parlamenti alkotmány, melyben 
az osztrák népek akarata és elhatározási joga érvényesül. 

Ez a föltétel megszűnik, ha Ausztriában a 14. §. kerül 
felszínre. A föltétellel együtt megszűnik annak következménye 
is. Vagyis megszűnik az a változás, melyet 48-iki alkotmá- 
nyunk eme föltétel miatt szenvedett. Éppen, mivel föltétel- 
hez van kötve a 67-iki alkotás, éppen ezért annak csak fel- 
függesztő hatálya van. Felfüggesztette a 48-iki alkotmány 
megnevezett részeit arra az időre, amíg Ausztriában él az 
alkotmányosság. Mihelyt nem él: önként előáll a 48-iki jog- 
állapot a maga teljes mivoltában. 

Ilyen a törvény rendje a pragmatika szankcióból folyó 
közös érdekű viszonyokra nézve. Közös védelem helyett köl- 
csönös védelem, mindenik fél a maga külön és önálló kon- 
tingensével, így alkotta meg a 48-iki törvényhozás, midőn a 
magyar felelős kormány hatáskörébe utalta a katonaügyeket. 

Amilyen világos a helyzet a közjogi vonatkozásokban, 
épp olyan világos a gazdasági kérdésekben is. 

Vám- és kereskedelmi szövetséget csak időnkint és 
csak az alkotmányos Ausztriával köthetünk. Kezünk kötve 
van. Nem okoskodhatunk. A megkötés módja részletesen 
meg van irva. 


245 


pA két fél felelős minisztériumai közös egyetértéssel 
készítsék meg a szövetségi részletes javaslatot s terjessze 
azt mindenik az illető országgyűlés elé s a két országgyű- 
lésnek megállapodásai lesznek ő felsége szentesítése alá ter- 
jesztendők.x így szól a törvény. Ezt a parancsot ismétli a 
törvény a 62., 63., 64., 65., 66. és 67. szakaszokban a külföldi 
kereskedelmi szerződésekre, a fogyasztási adókra, a vám- 
jövedelmekre, a közösen érintő vasútvonalak tarifáira, a 
pénzrendszerre és pénzlábra és a közös államadósságokra 
nézve is. 

Nincs tehát kétség az iránt, hogy más faktor nem 
köthet gazdasági egyezséget, csak a két országgyűlés. Az 
osztrák 14. §. alapján álló kormánynyal kiegyezést kötni 
nem lehet. Nem amiatt, mivel Bánffy így vagy úgy beszélt, 
hanem a törvény miatt, mivel a 14-ik §. országgyűlésen 
kívül való állapotot jelent. Pedig megegyezés csak az ország- 
gyűlések közreműködésével és jóváhagyásával jöhet létre. 

Éppen így ki van zárva minden képzelhető provizó- 
rium. Ezt sem a Bánffy nyilatkozatára alapítom, hanem a 
törvényre. 

Tudni kell, hogy Ausztria és Magyarország között a 
vám- és kereskedelmi szövetség mindig csak provizóriális 
természetű lehet. Állandó szövetség nem köthető. Az 59. §. 
csak, arra ad jogot, hogy vidőnkint vám- és kereskedelmi 
szövetség köttessék.x Tehát provizórium volt minden eddig 
kötött szövetség. Azt is elrendeli a törvény, hogy minden 
ideiglenes szövetségnek lejárati határideje legyen. Tehát 
meg nem határozott, bizonytalan időre szövetség nem köt- 
hető; hanem csak időnkint való szövetség, meghatározott 
lejárattal. 

Már most honnan veszi a Pester Lloyd furcsa meg- 
különböztetését az ideiglenes és a definitív szövetségek kö- 
zött? Hiszen definitív szövetséget a törvény nem ismer. 
És honnan veszi a magyar publicisztika azt a föltevést, hogy 
mivel rendes kiegyezés a Reichsrath szünetelése miatt létre 
nem jöhet, ennélfogva provizóriumot csinálnak a 14-ik §. 
alapján kormányzott Ausztriával? Hiszen minden szövetség 
csak provizórium. A törvény pedig szigorúan megparancsolja, 

hogy ez a provizórium csak az országgyűlések jóváhagyásá- 
val köthető meg. 

Bizonytalanságban nem hagy a törvény arra az esetre, 
ha a határidő lejártával megszűnik a szövetséges állapot. Ez 
esetben a 68. §. rendelkezése szerint visszaszáll hazánkra az 
önálló intézkedés joga. E jognak tartalma az 58. §. szerint 
a külön vámsorompók fölállítása. Megerősíti ezt a törvényt 
az 1898. évi I. törvénycikk is, mely arra utasítja a kormányt, 
hogy az önállósági jog alapján a vám- és kereskedelmi 
ügyek állandó szabályozása iránt oly időben nyújtson be 
javaslatokat, hogy azok 1898. december 31-ike előtt törvény- 
erőre emelkedjenek. 

Nincs itt tehát se helye, se szüksége az agyafúrt 
okoskodásoknak. Minden körmönfont rabulisztikát kizár a 
törvény. Várjuk a javaslatokat az önálló szabályozás ügyé- 
ben. Ez a mi teendőnk. A bonyolultnak látszó helyzetből 
kivezet a törvény. Csak meg kell tartani. 

Ki merne föllázadni a törvény ellen? 


Szélbaliskodás. 
1898. augusztus 7. 


yFrázis nélkül cím alatt egy sovány röpív jelent meg. 
Tartalma is sovány. Foglalkozni vele nem érdemes. De 
valami régi hang megüti benne a fület. Mintha elraktáro- 
zott hang volna a régi vjóx időből. Arra inti a nemzetet, 
hogy ne szélbaliskodjék. 

Ez már aztán döfi. Mikor az idő úgy széttépte a 
dualizmus ruháját, hogy hálónak való sincs már belőle: 
akkor kínálja a bölcs szerző nekünk, hogy ne hagyjuk, olt- 
suk fel. A lyukas fele megvéd a melegtől, foszlányai meg- 
védnek a hidegtől, cafatja véd a széltől, bélése az esőtől. 

Valamikor bölcs beszédnek látszott a dualizmus dicsőí- 

tése. Most bizony anakronizmus. Patkó a döglött lovon. 
Ház, amelynek nincsen fala s hiányzik a fedele. 

Mikor megnyílt a csőd, akkor mondja valaki, hogy tart- 
suk meg épségben a vagyont. Ez aztán a vfrázis!x 

Mennyit hallottuk harminc év alatt ezt a tanácsot. 
Biblia volt a dualizmus s aki ellene szól, pogány. Oltár volt 
s aki megtámadta: szentségtörő. Komoly számba csak az 
jött, ki híve volt a dualisztikus dogmának. A többi: frázis- 
gyártó, izgalmat szító, dolgokhoz nem értő, munkára alkal- 
matlan szélbali. 

Az ilyen bölcseség aranykora lejárt. Beteljesült az idő- 
nek igazsága. A dualizmusnak nincsen immár se értéke, se 
ereje, se becsülete. A drága kelméből rongy lett. Tetszetős 
tákolmány volt az egész. Az idő próbája feloldotta az eny- 
vet s most íme a legkisebb érintésre szétesik a mű. 

Senki sem szélbaliskodik jó uram. Nem látod, hogy 
minden ellenzéki ember, — de hiszen most ellenzéki em- 
ber sincs; mindenki a jogvédő kormány támogatására siet, 
csak legyen, kit támogatni, — mondjuk tehát, hogy minden 
független ember a 67-iki törvény épségét igyekszik oltalmazni. 
Nem látod ezt? 

Tudod miért? Azért, mert az a törvény nemcsak meg- 
állapította a dualizmust, hanem azt az utat is megjelölte,, 
amelyen — szükség esetén a dualizmusból kibontakozni lehet. 
Ezért védjük a törvényt mi is, akik nem vagyunk dualis- 
ták, hanem vagyunk perszonalisták. 

A dualizmusnak minden gerendája recseg, fala omla- 
dozik, — tetőzete lyukas, mint egy rosta. Nem kell se föld- 
rengés, se zivatar. Önmagától omlik össze. 

Miért? Mivelhogy hiányzott a lakók egyetértése. 

Az épület fenntartása, adózása, renoválása, tisztítása, 
igazítása közös hivatás volt. Ezt a hivatást vagy csak im- 
mel-ámmal teljesítették, vagy sehogy. Mert minden lakó 
rosszul érezte magát a közös épületben. 

Egyiknek szűk volt, másiknak sötét, harmadiknak nyir- 
kos, negyediknek szellős. Drágálja is a lakást mindenik. 

Ehhez járult a rossz szomszédság. Egyik háztáj nem 
nem fért meg a másik mellett. Állandó zsörtölődés zavarta 

a nyugalmat. A gyermekek hajba kaptak és lármáztak; a 
szülők odamentek elválasztani a gyermekeket s ezenközben 
ők vesztek össze. 

Nem kell az a közös épület immár senkinek. 

Ismétlem: senki sem szélbaliskodik. Hanem az idő, a 
tapasztalás, a néplélek, az életösztön, a viszonyok ereje, a 
történelem kényszerűsége . . . tetszik tudni, hogy mi ez? 
No hát ez az, ami szélbaliskodik, nem pedig az emberek. 

Az a világtörténelmi átalakulás szélbaliskodik uram, 
mely a Habsburgokat kiszorította a német Bundból. Ausz- 
tria kicsinnyé lett arra, hogy Magyarországot beolvassza. 
Nem férünk el a gyomrában. Mégsem mondott le régi 
étvágyáról és összbirodalmi politikát folytatott a becsületes 
paritás helyett. Íme, ez döntötte meg a dualizmust. 

És szélbaliskodik az a másik történelmi tapasztalás, 
hogy ellentétes érdekű közgazdasági és politikai testeket 
nem lehet egy államszövetségben összeolvasztani. A szét- 
húzó érdek: rozsda a szövetség láncán. Alig látható kis 
sárga virágpettyek rakodnak a láncszemekre. E különös 
virágok imponderábilis erőkből veszik a táplálékot. Nőnek. 
Rágják a vasat. Egyszerre csak szakadozni kezd a lánc. 
Hiába minden fejelés. Ha kijavítod Csehországban, elszakad 
a szem Karinthiában; ha ott is pótolod, elszakad nálunk. 
Megette a rozsda valamennyit. 

Akarod uram tudni, hogy kicsoda, micsoda szélbalisko- 
dik még? Az a tény, hogy az osztrák népek között belát- 
hatlan ideig lehetetlenség az alkotmányos élet. A szélbali 
publicisztika ezt az igazságot nem most fedezte fel. Irtunk, 
beszéltünk mi erről tizenöt év előtt is. Megjósolni a ger- 
mán és szláv elem összeütközését, könnyű volt. Csak sza- 
badság kellett, hogy a mesterkélt német uralom összezsugo- 
rodjék és hogy a szláv fejlődés megtalálja a maga termé- 
szetes kibontakozását. Megtörtént. Oda jutottunk, hogy a 
német elnyomatás miatt jajgat. Pedig úgy-e a dualizmus 
a német hegemóniára van alapítva? 

Tehát nem az emberek szélbaliskodnak, hanem az erők. 
Azok a láthatatlan erők, melyeket nem Thun és nem Bánffy 
tart a markában. Azok a történelmi erők, amelyek működ- 

nek, hatnak, bontanak, egyesitnek, nem sokat törődve azzal, 
hogy a dualizmusnak minő madzaga köti össze a népek 
sorsát. 

Csak annyi történik a szemünk láttára, hogy azok a 
láthatatlan, de isteni, mert mindenható erők a lenézett és 
kigúnyolt szélbali felfogásnak szolgáltatják az igazságot. 
Mikor ezt látjuk, ne tessék a kert felől állani s onnan riká- 
csolni, hogy vne szélbaliskodjunk!x Ellenkezőleg. Legyen a 
túlsó tábor szerény. Csalódását ismerje be. A hires mű keze 
között omlott össze. Hagyjon föl a fennhéjázó kérkedéssel. 
Magábaszállás, megbánás és szőrcsuha illeti meg őt. Visel- 
jen hamut a fején és vezekeljen. Várja megadással a 
bocsánatot. 

Botlását, mellyel harminc évre vetette vissza a nemzet 
ügyét, iparkodjék azzal jóvá tenni, hogy legalább most 
tartsa meg férfias elszántsággal azt a törvényt, amelyre oly 
régen esküszik és amely nemcsak a dualizmust hozta létre, 
hanem megjelöli a menekülés útját is annak omladékaiból. 


A nemzet álláspontja. 
1898. augusztus 10. 


A harmincas évek elején minden doktriner alkotmányt 
faragott. Ekkor irta Börne, aki különben sem doktriner nem 
volt, sem alkotmányt nem faragott, hogy parlamentáris kor- 
mányforma mellett a király csak pont az i fölött. Akkor 
nagy port vert föl ez az ötlet. Ma senki sem vitatkoznék 
fölötte, mert mindenki tudja, hogy több az a pontnál; sőt 
az i betűnél is több. 

Nálunk éppen több. Nálunk akkor is dönt, mikor nem 
dönt. Úgy értem, hogy akaratával féltitokban és félhivata- 
losan korteskedni szokás. Mihelyt szorul a helyzet egyik- 
másik kormány körül, mindjárt a király véleményét nyom- 
ják előtérbe. Ezzel aztán eldöntik az ügyet. 

Most is telve a levegő ilyen természetű hírekkel. 
Bánffy tartja magát. Nem egyezkedik a 14. §. alapján. Szö- 
vetséget csak parlamenti utón köt. Provizóriumot nem 
fogad el. Ragaszkodik a törvényhez és saját fogadalmához. 
Ennélfogva csak szerződést kivan a külön vámterület elvei 
szerint. 

Ehhez nagy bölcseséggel azt fűzik a tudósítók, hogy 
Bánffyra nézve tehát beállott a válságos állapot. Neki le 
kell köszönnie, mivel a felség a monarchia nagyhatalmi 
érdeke szempontjából a gazdasági különválást semmi szin 
alatt el nem fogadja. 

Ilyen hírt csak vaskos tájékozatlanság terjeszthet. 

Rádupláznak e hírre a bécsi lapok. Komoly képpel 
fejtegetik a nagyhatalmi állás veszélyeit és azt kérdezik, 
hogy mi lesz, ha a két állam gazdasági érdeke ellentétbe 
jön? Melyiket védje a közös külügyminiszter? S e fogas- 
nak látszó kérdést azért vetik föl, hogy ezzel nyilvánvalóvá 
tegyék a gazdasági szétválással együtt a külügyek szétválásá- 
nak kényszerűségét is. 

Ezek szerint megbomlik a világ tisztes rendje, ha . . . 
ha megszűnik hazánk Ausztria gyarmata lenni. 

Ismétlem, ilyen hírekkel és ilyen érvekkel csak a tájé- 
kozatlanság szokott fontoskodni. 

A bécsi lapok okoskodása felett éppen harminckét év 
előtt zárták le a pöriratokat. Amit most kérdeznek, az a 
probléma eldőlt harminckét év előtt. Kérdésükkel úgy néz- 
nek ki, mint az adoma csizmadia csaéádja, melynek tagjai 
afelett civódtak, hogy az elfogyott kolbászt ki lesz hivatva 
megenni? 

Bécsi sógoraink ne nyugtalankodjanak. Az a kolbász 
már régen elfogyott. A fogyasztásban résztvett I. Ferenc 
József, Ausztria császárja és Magyarország apostoli királya; 
mellette és körülötte Deák Ferenc, Beust, a magyar ország- 
gyűlés és az osztrák Reichsrath. 

Mert hát a gazdasági önállóság s ezzel együtt a gaz- 
dasági különválás nemcsak mint eshetőség, hanem mint 
törvényes jogállapot be van cikkelyezve az akkor kötött 
kiegyezési műbe. Akkor részletesen megvitatták úgy a gaz- 

dasági érdekek, mint a nagyhatalmi állás szempontjából a 
gazdasági önállóság kérdését. Az osztrákok sokáig ragasz- 
kodtak ahhoz, hogy a kereskedelem közös ügygyé tétessék. 
Ezt a magyarok nem fogadták el. Végre is kölcsönösen 
abban állapodtak meg, hogy Magyarország, mint jogilag 
önálló állam, önmaga szabályozhatná kereskedelmi ügyeit 
vám sorompók által (58. §.). 

Ez a megállapodás jogalap és kiindulási pont. Gazda- 
sági törvényhozásunknak minden aktája csak ezen a jogala- 
pon épülhet föl. 

Ez a jogalap soha sem meg nem szűnt, sem fel nem 
függesztetett, sem el nem töröltetett. Kívánatosnak mondja 
ugyan a törvény, hogy a sokszoros érdekek könnyebb 
kiegyenlítése szempontjából időnként szövetség (vámunió) 
köttessék; de ez a kívánság éppen azért nem birt soha fel- 
függesztő hatállyal, mivel a jogialap föltételesen van kimondva 
e szóval: vszabályozhatnác. Tehát szabályozhatná, ha nem 
kötne szövetséget. Mivel pedig harminc éven át háromszor 
kötött szövetséget, tehát nem is szabályozhatta a kérdést 
külön vámsorompók. által. Azonban mindig szabályozhatta 
volna, ha létre nem jön vala a szövetség. Meg is rendeli 
világosan a 68. §., hogy ha az egyezkedés (a szövetségre 
nézve) nem sikerülne: az ország önálló törvényes intézkedési 
jogát (tehát az 58. §-ban lefektetett jogalapot) magának 
fentartja s minden jogai e részben is sértetlenek maradnak. 

Le van tehát fektetve a törvényben az önálló vámterü- 
lethez való elvitázhatatlan jogunk. Amely kormányférfi ehhez 
ragaszkodik: azt válság nem érheti. Nem érheti a nemzet 
részéről, mert a nemzetnek régi vágyát viszi teljesedésbe. 
Nem érheti az uralkodó részéről sem, mert ő felsége a 
fennálló törvények legfőbb őre. Csodálkozom is a királyi 
főügyész elnéző magatartásán azok irányában, kik állítani 
merészlik, hogy ő felsége semmi szín alatt el nem fogadja 
a gazdasági különválást. Ezeket felségsértési pörbe kellene 
fogni, mert állításuk királyi esküszegést föltételez. 

A bécsi lapok sarokbaszorító kérdése tehát már régen 
eldőlt. Magyarország gazdasági önállóságát törvény bizto- 
sítja; az tehát vita tárgya nem lehet. Amennyiben ez az ön- 

állóság összefügg a nagyhatalmi állással, azt is meghányták- 
vetették a törvény alkotása alkalmával. Ha nem is léptet- 
ték ezt az önállóságot mostanáig életbe, mint törvényes 
lehetőség mindig létezett és minden tízévi szövetségciklus 
után tényleg kísértett. Aki tehát Magyarország ezen emi- 
nens jogától komolyan féltette a nagyhatalmi állást: módot 
és alkalmat nyert a törvény megváltoztatására lépéseket 
tenni. Ilyen lépés nem történt. Már most azt kívánni, hogy 
a magyar kormány ne tartsa meg a törvényt: ez jogi ab- 
szurdum, tényleges ostobaság és erkölcsi nihilizmus. 

Mit csináljon a külügyi kormány, ha a két állam gaz- 
dasági érdeke konfliktusba jön? Mit? hát tessék elolvasni 
a törvényt s abból majd kitudódik. Előbb azonban legyünk 
tisztában azzal, hogy az a konfliktus mindig megvolt, min- 
den kérdésben, mert érdekeink homlokegyenest ellenkeznek 
a gazdasági élet egész vonalán. Kiváltképpen ellenkeznek a 
külföldi viszonylatokban. Mert más kereskedelmi szerződést 
igényel egy agrár állam és mást egy iparállam. 

Nos, mit tett a külügyi hivatal? Kurtán, furcsán számba- 
vette az osztrák iparérdekeket és mellőzte a magyar agrár- 
érdeket. Ilyen káros és megszégyenítő alapon szerződtünk 
Szerbiával, Romániával, Oroszországgal és Németországa 
gal. Hasonló alapon készült a közös vámterület autonóm 
tarifája is. 

De mit fog tenni a gazdasági önállóság esetében? 
Kiszolgáltathatja-e majd hazánk érdekeit Ausztria érdekei- 
nek? Nem. Miért? Mivel a törvény 8-ik §-a szerint csak 
azon külügyek képeznek közösügyet, amelyek az ő felsége 
uralkodása alatt álló összes országokat együtt illetik. Ezen 
ügyek vezetése tartozik csak a külügyminisztérium hatás- 
körébe. A többi nem. Tehát azok a külügyek, amelyek nem 
illetik együtt az összes országokat, nem tartoznak a közös 
külügyi kormány vezetése alá. Ilyenek lesznek mindazon 
kereskedelmi és vámszerződések, melyeket Magyarország 
önállóan köt a külfölddel. 

Mit fog tehát tenni a közös külügyi kormány? Sem- 
mit sem fog tenni. Nem lesz beleszólása. Majd elintézi azt 
a magyar kereskedelmi kormány a szerződő állam kormá- 
nyával. Ez a szerződő állam éppen úgy lehet Brazília, mint 

Ausztria, ha pedig érdekösszeütközés van valamely pontra 
nézve s kiegyezni nem tudnak, hát akkor kölcsönösen alkal- 
mazzák ennél a pontnál az autonóm vámtarifát. 

Ezt a természetes megoldást bizonyára tudják a bécsi 
lapok is. Nem is azért vetették föl a kérdést, mintha annak 
törvényes és természetes megoldási módját nem ismernék. 
Hanem hát számítanak a közönség tájékozatlanságára. Szá- 
mítanak arra a félelmi politikára, melyet szegény hazánk 
kormányai évtizedek óta rendszerrel űznek. Számítanak a 
bölcseség leplébe burkolt meghunyászkodásra. Kiváltképpen 
arra számítanak, hogy a puhító rendszerek immár elsorvasz- 
tottak bennünk minden ellenállási erőt. 

Csalódnak. Úgy látszik a kormány sem enged hazánk 
jogaiból. Annál jobb. Legalább mindannyian együtt leszünk, 
együtt harcolunk, együtt győzünk. Magyarország összes erői 
egy akarattá koncentrálódnak. Ilyen erkölcs-politikai hata- 
lommal szemben mit akar az elzüllött Ausztria? 

De ha engedne is a kormány: a nemzet akkor sem 
enged. Meg van immár feszítve minden idegszál. Tudja 
minden ember, hogy csak a törvényt kell alkalmazni, semmi 
egyebet. Nem új követelést támasztunk. Nem jogelveket 
szedünk elé a jövendő homályából. Nem kedvenc eszmék 
felületes meghonosításáról van szó, melyek a kísérletezés 
útvesztőibe sodorhatnák a nemzetet. 

Összes követelésünk egy jól megfontolt törvény életbe- 
léptetése. Azt is megfontoltuk, hogy minő eredmények vár- 
hatók az életben e törvénytől. Higgadtan, mérséklettel, az 
esélyek meglatolásával haladunk a törvény utján, igényein- 
ket nem fokozzuk, bár az ellenfél szemlátomást gyöngül. 
Jogainkat nem szélesítjük. Haszonlesés nem csábit. Hadi- 
sarc után sem vágyunk. 

Csak a magunkét kívánjuk: a magunk törvényét, a ma- 
gunk jogát, a magunk vagyonát. Senkiét másét. De ezt aztán 
kívánjuk. 

Megállunk mellette dönthetetlenül. A kormánynyal, ha 
vezet; a kormány nélkül, ha jogaink és érdekeink árulója 
lenne. Így lesz. 

Bízunk Istenben, a király esküjében, törvényeink ha- 
talmában és saját akaratunkban. 


Válasz Gajárinak. 
1898. augusztus 12. 


Gajári Ödön azzal vádolja a függetlenségi párt hírlap- 
íróit, hogy nem következetesek. Vádját azzal a ténynyel indo- 
kolja, hogy ezek az írók a Deák Ferenc művét védelmezik. 
Különben hozzáfűzi, hogy maga a védelem nem őszinte. 

Indokolással nem bíbelődik. Ez a polgárias munka 
nem is illenék az ő szuverén hangjához. Mégis, ha célja 
a meggyőzés, célszerű lett volna az állításokat imitt-amott 
támogatni. 

Kiváltképpen az az eljárása szorul magyarázatra, hogy 
a szélbalt éppen most látja szükségesnek megtámadni. Érte- 
ném, ha zavarnók a liberális párt vizeit. Vagy ha döngetnők 
a kormány hátát, midőn az osztrákok jogtalan követelésével 
áll szemközt s ezzel gyöngítenők azt a pajzsot, mely hazánk 
törvényes jogait oltalmazza: ha mondom, ezt a nehéz pilla- 
natot választanok sokszoros belügyi sérelmeink megtorlására, 
akkor nemcsak érteném a Gajári puskatüzét, de indokolt- 
nak is tartanám. 

De most! Mikor egy osztatlan nemzeti közvélemény 
erkölcsi hatalma oly igen nagy szolgálatot tesz abban a 
küzdelemben, amelybe az osztrák események a magyar kor- 
mányt sodorták: hogy most mi célja lehet egy kormány- 
párti publicistának a koncentrált közvélemény hatását az in- 
tenciók becsmérlésével megtörni, vagy legalább is gyöngí- 
teni, azt én véges ésszel sem felfogni, sem indokolni nem 
tudom. 

Az 1867-iki alkotást az állami önállóság szempontjából 
mindig elhibázott műnek tartottuk és most is annak tart- 
juk. Viszont a fennálló törvények iránt tartozó engedelmes- 
séget mindig hirdettük. Ez a mi álláspontunk magyarázata. 

Ebből következik, hogy körömszakadásig azok mellé 
áll a szélbali hírlapíró, kik a 67-iki művet állami önállósá- 
gunk érdekében megváltoztatni akarják. Ez a mi offenzívánk. 
De következik az is, hogy semmi szín és semmi ürügy 
alatt nem tűr meg a szélbali hírlapíró ama művön olyan 

változtatást, mely az állami önállóság kereteit még szűkebbre 
vonhatná. Ez a mi defenzívánk. 

Mi ebben a következetlenség? Csak nem kívánja 
Gajári, hogy álláspontjának megkönnyítése céljából ne 
tudjuk megkülönböztetni a támadási vonalat a védelmi 
vonaltól? 

Ám, nem vagyunk őszinték! Miben? A kiegyezési 
törvény védelmezésében. Mert Gajári szerint, amikor a ki- 
egyezési törvényt védjük, akkor tulajdonképpen arra törek- 
szünk, hogy annak abroncsait szétpattantsuk. Nem így írja, 
hanem homályosan. De gondolom, így akarta írni. Tehát 
ezért nem vagyunk őszinték. 

Hát tagadta közülünk valaki a nekünk imputait törek- 
vést? Minden bizonynyal arra törekszünk, hogy azok az 
abroncsok okkal-móddal szétpattanjanak. Harminc év óta 
várjuk-lessük, óhajtjuk ezt. Talán közre is működtek az 
abroncsok gyöngítésére a magyar közönség felvilágosítása 
utján. 

De ahhoz, hogy törekvésünket győzelemre vezessük, 
erőtelenek valánk. Sok okból. Gajári is ezen okok közül 
való. És valamennyi kormány. És a hatalomnak minden kö- 
zege és egész készlete. Azonban folytattuk az egyenlőtlen 
harcot, el nem csüggedve, ki nem fáradva, szentül bizva 
igazságunknak történelmi erejében. 

Most pedig száguldva jönnek az események, hogy 
szárnyaikra vegyék ügyünket A viszonyok hatalma rohamo- 
san tolja hazánkat a gazdasági önállóság felé. Egyszerre 
oda fordult a helyzet, hogy éppen az a törvény, mely csor- 
bát ejtett állami önállóságunkon, akár akarjuk, akár nem, 
belekényszerít minket a gazdasági önállóságba. 

Hát nem vagyunk őszinték, mikor ezt a törvényt védel- 
mezzük? 

Azzal vigasztalja magát Gajári, hogy nem sokáig fogunk 
egy gyékényen árulni, mert csak abban egyhangú a köz- 
vélemény, hogy mit ne tegyünk, de abban, hogy mit 
tegyünk, mindjárt az első lépésnél különválunk. Ez lehet, 
én tovább megyek a jóslásban. Még azt is megengedem, 
hogy a tennivalók kérdése a meglevő pártkereteket is meg- 
bontja. 

Mert vannak az ellenzéken is, nem éppen a szélbalon, 
kik a közös vámterület alapján alakult gazdasági rendszert 
nem szívesen bolygatják meg. Tehát lesznek, kik elfogadnak 
valamely csalafintaságot, a kecskejóllakás és káposztameg- 
maradás elmélete szerint. Olyanféle politikai kuruzslást, hogy 
jogilag önálló ország, tényleg pedig kolónia legyünk. 

Az ilyesmi mélységes repedéseket idézne elő a fenn- 
álló egyhangúságon. S mivel viszont vannak a szabadelvű 
pártban is, kik a gazdasági önállóságnak őszinte hivei s 
kikről föltehető, hogy politikai jellemüket nem mocskolják 
be elvföladással; ennélfogva azok a repedések nemcsak a 
közvélemény egyhangúságát, hanem a pártszervezetek kere- 
teit is megbonthatják. 

Pozitívumot Gajári nem mond. De beszél nagy nehéz- 
ségekről és az előkészületek szükségéről. Mit akar ezzel? 
Van talán valaki, ki a nehézségeket nem látná? Melyik gyar- 
matnak hullott az önállóság önként az öléibe? Kétségkívül 
vannak nehézségek, de valamennyi potomság azokhoz a 
véres harcokhoz képest, melyekkel a gyarmati helyzetből fel- 
szabadulni szokás. 

Azt sem tagadja senki, hogy előkészületek nélkül a 
gazdasági önállóság rendjébe átmenni nem lehet. De az 
előkészületek már megvannak. Hiszen erre kért is, kapott 
is időt a kormány. Ő cikkelyezte törvénybe, hogy amit 
kapott, annál több időre nincs szüksége. Az állandó beren- 
dezéshez szükséges javaslatoknak oly időben kell készen 
lenniök, hogy azok december végéig törvényerőre emelked- 
hessenek. Ezt a törvényt ez a kormány javasolta. Ezt a 
törvényt Gajári ajánlotta, védte, megszavazta. Ez a törvény 
még csak héthónapos. Már elfelejtették volna? 

Még csak egyet. A függetlenségi eszmék valódi hive 
törhetetlenül ragaszkodik az alkotmányhoz. Ennélfogva amíg 
fennáll, tiszteletben tartja a 67-es művet is, mint az alkot- 
mány alkatrészét. Egészbenvéve iparkodik annak megváltoz- 
tatására. Addig is igyekszik káros hatásait elhárítani, okos 
rendelkezéseit foganatosítani. Ez a felfogás sem nem követ- 
kezetlen, sem nem kétkulacsos. 

Azonban következetlen és kétkulacsos minden politikus, 

ki a 67-es mű jogcsorbító rendelkezései előtt panasz nélkül 
hajt térdet és fejet; de mikor arra kerül a sor, hogy a mű- 
nek jogvédő rendelkezései foganatosíttassanak, akkor a kép- 
zelt és valódi nehézségek hosszú sorozatával áll elő és szor- 
galmasan keresi a kibúvó ajtókat. 


Megint tágítás. 
1898. augusztus 14. 


Bánffy Dezső báró nem tud magyarul. Vagy ha tud, 
akkor nem a művelt magyar ember nyelvén beszél, hanem 
a tudákosan okoskodó parasztember nyelvén. Ilyen paraszt- 
tudákosság révén került a közjogi nomenklatúrába a tágí- 
tás és szűkítés. Vajjon, mit jelent? Én akkor sem értettem, 
mikor először használta Bánffy, most sem értem. Mikor 
pedig Bánffy a nagy vihar következtében értelmezni kezdte 
a tágítást és szűkítést, akkor már nemcsak az értelmem, de 
még a sejtelmem is megzavarodott. 


Ez a furcsa közjogi szó . . . már igazán nem tudom: 
szó-e vagy fogalom, fogalom-e vagy eszme, eszme-e vagy 
irány, irány-e vagy rendszer . . . hát az a furcsa valami 


most megint előbukkan, de ezúttal nem kormányelnöki tekin- 
télylyel. Azért nem kevésbbé érthetetlen. Úgy olvasom, hogy 
a negatívumok felállításán tágítani kell. Ez az egyik sütet 
lepény. Aztán mindjárt: vaz eddigi kapcsolat közjogunk tágí- 
tásával fenntartható legyenx ... Ez a másik sütet lepény. 
Már most nem tudom, mi akar ez lenni: két lepény egy 
sütetből, vagy két sütetből egy lepény? 

Voltaképpen mi az ördögön akar Győrffy képviselő 
tágítani? A negatívumok felállításán. Tehát a felállításon. 
Ami nem jelenthet egyebet, minthogy a negatívumokat valaki 
felállította sorrendbe s mivel nagyon szorosra fűzte a sort, 
ennélfogva most távolabb szeretnék helyezni egymástól sze- 
gényeket, hogy jobban férjenek. De ha ezt jelenti, akkor 

semmit sem jelent; mert csak a tér változik, azonban a 
negatívumok megmaradnak a maguk tiszta valóságában. 

Tágítani akar továbbá a közjogon. Ezt sem értem. 
A kapcsolatra vonatkozó közjog — s most csak erről beszél- 
hetünk — nekünk is közjog. Ausztriának is közjog. A had- 
seregről, a közös kormányokról, a külügyről, a delegációról, 
a kvóta megállapításról, a vám és kereskedelem szabályozá- 
sáról, tehát mindenről, mi a kapcsolatot alkotja, néhány szó 
eltéréssel Ausztriának ugyanazon törvénye van, mint nekünk. 

Már most, kinek a közjogán akar tágítani? Mind a 
kettőn? Akkor nem ér célt, mert ha egyforma számokhoz 
egyforma számokat adunk, az arány nem változik. Ott len- 
nénk, ahol vagyunk. Vagy csak a miénken? Ez esetben 
sem ér célt, mert a mi közjogunk tágítása a kapcsolat szű- 
kítését jelenti. Minél erősebb a kapcsolat, annál szűkebb a 
mi jogunk; viszont minél tágabb a jog, annál gyengébb a 
kapcsolat. Tehát nem értem. Nem tehetek róla, de ha a feje- 
met leütik is, akkor sem értem. 

Különben is, mi az a tágítás? Tágítani a hatáskört: 
ez nagyobb munkaterületet jelent, több eszközzel. Tágítani 
a nadrágszíjjon: ez az eddiginél nagyobb övet jelent a derék 
körül. Ilyen vonatkozásban a tágítás: térfoglalás. De tágí- 
tani a kantárszáron: ez már egészen más; mert ez a lóra 
nézve több szabadságot, a lovasra nézve kevesebb bizton- 
ságot jelent. Hát ha a perben tágítunk? Ez már aztán nem 
térfoglalás, hanem hátrálás. Avagy tágítani a meggyőződé- 
sen? Hát ez mi? Megmondom. Az önbecsérzet szűkítése. 

Ebből látható, hogy a tágítás szónak a különböző 
vonatkozásokba különböző értelme van. Ez az értelem oly- 
kor merőben ellentétes. Mert tárgyias vonatkozásban a tágí- 
tás nagyobbodást, erkölcsi vonatkozásokban kisebbedést 
jelent. Tágítani a hurkon: ez az élet valóságának meghosz- 
szabbitása. Tágítani a lelkiismereten: ez az élet értékének 
megrövidítése. 

Kemény ok forog fenn tehát arra nézve, hogy meg- 
kérdezzük, mit jelent a kormánypárt államtudományi műszó- 
tárában a tágítás. 

Mert nagyon kezdik zavarni a törvényes forrás tiszta 

vizét. A kormánypárti publicisztika mezején úgy kezd kinézni 
ez a forrás, mintha egy ökörcsorda keresztülgázolt volna 
rajta. Felülkerült az iszap és szét van taposva a meder. 
A szabályos kis erecske, mely a forrás medréből folydogált, 
rendetlen lábnyomokká változott át. A bécsi lapok miséjére 
korresponzóriumokat kezdenek dudorászni. Az a mocsár- 
gáz, mely a Fremdenblatt, Neue Freie, Reichswehr és a 
többi lapok lápos ingoványaiban keletkezett, most már a 
magyar félhivatalosok hasábjain kezd incselkedni. Ez a 
bizonytalan lidércláng még jobban elhomályosítja a helyze- 
tet. Sötétben csak azért nem vagyunk, mert kezünkben a 
törvény. 

Közbevetőleg csak azt szeretném tudni, hogy Győrffy 
képviselő úr, ki most a Nemzetben tagit (lám, ebből is 
látható, hogy ez a szó kétértelmű), kibékül-e valaha a 67-es 
alkotással? Mert szélbali korában tágítani akart rajta a nem- 
zet javára; most is tágítani akar rajta, de most az osztrákok 
javára. Tehát változtatni kívánt rajta akkor is, most is. 
Akkor azért nem volt neki jó, mert kevés volt abban a 
jóból, most pedig azért nem jó, mert sok van benne a 
jóból. Sehogy sem tetszik neki az a mű. 

E közbeszólás után azt szeretném tudni, mit ért a 
kormánypárti szóvivés az olyan megoldás alatt, hogy provi- 
zóriumot se fogadjunk el, a 14. §. alapján se egyezked- 
jünk, bármi közös viszonyra nézve, csakis Ausztria alkotmá- 
nyos képviseletével lépjünk érintkezésbe, — szóval, hogy 
megtartsuk a törvényt és mégse legyen gazdasági külön- 
válás? A bécsi lapok azt hirdették, hogy ez lehető, csak 
nem kel! a törvényt túlszigorúan venni. így persze lehető. 
De mi unisono azt hirdettük és most is hirdetjük, hogy 
szigorúan ragaszkodunk a törvényhez. Most hangok emel- 
kednek, hogy így is lehető! 

Magyarázatot kérek a különös találmány mivolta felől. 
A kör lesz-e négyszögű, vagy a négyszög lesz kör? 

Ne bolondozzunk, urak, és ne bolondítsunk! Egyszer 
valahára ne azon működjenek, hogy megmentsék a párt- 
irhát az ország kárára, hanem emelkedjenek fel a történelmi 
pillanatok magaslatára és mentsük meg együtt az ország 
nagy érdekeit, bármi történjék a pártirhával. 

Szójátékokkal, csavarintásokkal, önálló gazdasági be- 
rendezéssel vámsorompók nélkül, ideális vámsorompókkal, 
vámszedés nélkül, jogi állapottal a status guo fenntartása 
mellett és a becs boszorkánykonyhán főtt több efféle kígyó- 
hájjal, szúnyogmájjal, ördögbordával sem magunkat nem 
engedjük becsapatni, sem a nemzetet. Ezt jól meg kell 
jegyezni, mert ezen fordul meg, hogy lesz-e válság hazánk- 
ban is, vagy nem lesz. 

Ha becsapnak: válság lesz. 

Mert az ellenzék nem tűri el a törvény szegreakasztá- 
sát. Ha egyenes utón járnak: nem lesz válság, mert egy- 
értelemben lesz az egész nemzet. 

Küldhetnek ugyan mást a nyakunkra, de azt elsöpör- 
jük. Megpróbálhatják felülről megdönteni a törvényt . 
nem, ezt nem próbálhatják meg. Elég volt egyszer, ötven 
év előtt. Ez a kása nagyon forró. 

Odafenn is meggondolják, hogy fölösleges luxus teme- 
tést rendezni, mikor nincsen halott. 


A valami. 


1898. augusztus 14. 


Van-e biztosítéka a miniszterelnök urnák arra, hogy 
a Reichsrath tárgyalás alá veszi és elfogadja a közgazda- 
sági javaslatokat? Ha van: akkor rendben vagyunk. Lesz 
egy parlamentáris küzdelem azok között, kik a vámuniót 
szeretik és azok között, kik a gazdasági függetlenséget 
óhajtják. 

De ha nincs ilyen biztosíték s a Reichsrath összehívása 
csak kísérlet a kvóta-bizottság megválasztásának komédiájá- 
hoz: akkor az eszmecsere elveszti a parlamentáris küzdelem 
természetes tengelyét. Miért? Egyszerűen azért, mivel nem 
az előterjesztett javaslatok képezik a megfontolás komoly 
tárgyát, mert ezeknek előterjesztése csak taktikai felvonulás; 

hanem anyagot és alkalmat a vitához azok a tervek adnak, 
melyek a Reichsrath munkaképtelensége esetében kerülnek 
napirendre. 

Nincs olyan bomlott elméjű parlament a világon, mely 
beható komolysággal tárgyalhatná azokat a javaslatokat, 
melyekről kilenctizedrésze a képviselőknek hiszi, egytized- 
rész pedig tudja, hogy azokból úgy sem lesz semmi. De 
miután valaminek mégis csak kell lenni: ez a valami az, 
amire a közfigyelem súlyt fektet. Súlyt fektet nem puszta 
kíváncsiságból, hanem mivel ettől a valamitől függ hazánk- 
ban az egyéni boldogulás és a közjólét. 

Foglalkozni a javaslatokkal annyi, mint zabot hegyezni. 
De az a valami szabadságot is jelenthet, gyámságot is. 
Szerszámot jelenthet az önálló, akadálytalan munkássághoz; 
de bilincset is jelenthet a nemzeti munka kezén-lábán. Ilyen 
jelentőség mellett természetes, ha a Házat nem a zabhegye- 
zés foglalkoztatja, hanem az a valami, melynek kockáján gaz- 
dasági és közjogi életkérdések dőlnek el. 

És itt jön az az ok, mely kiemeli a parlamenti küz- 
delmet a rendes mederből. 

Ugyanis senki sem tudja, hogy mi legyen az a valami. 

Egyik képviselő azt állítja, hogy mindenki tudja. Tehát 
ő is. Furcsa, hogy még sem mondta meg!. A másik mon- 
dott róla egyet-mást. A harmadik rácáfol a másodikra. De 
a törvényhozás szempontjából az a mindenki, egy nagy 
senki. 

Mert lehet, hogy a kormány felvilágosítást adott bizal- 
masabb politikai barátjainak. Az is lehet, hogy valamennyi 
nyugdíjas, minden vicinálista, sőt az inkompatibilisták is 
igen sokan ismerik azt a valamit. 

Tovább megyek. Talán megsúgta a kormány minden 
liberális párttagnak, az ország minden új grófjának és új 
bárójának, valamennyi belső titkos tanácsosnak; az összes 
királyi tanácsosoknak, az állami és alapítványi bérlőknek s 
ráadásul a főispánoknak, pénzügyigazgatóknak, tanfelügye- 
lőknek, díjnokoknak, községi bábáknak, — szóval annak az 
egész szervezetnek, mely veszett működésbe esik, mihelyt 
a párturalom részére föl kell az asztalt teríteni. Mondom, 

lehet, hogy a pártnak tisztes hívei épp úgy, mint az a 
kitartott csőcselékje, mely arra látszik  betanítva, hogy 
minden pillanatban készséggel végigtaposson az alkotmány 
vetésein, talán valamennyien ismerik annak a valaminek a 
tartalmát. Ez lehet; ámbár nem hiszem. 

De ha így volna, akkor is annyi, mintha senki sem 
ismerné azt. Mert a képviselőház nem ismeri. 

Már pedig mindenki előtt elrejthető ez a kérdés, csak 
éppen a képviselőház előtt nem. Ez a titkolózás a törvény- 
hozás létalapját rendíti meg. Nyílt és egyenes támadás ez 
a képviselőház tekintélye ellen. Azt jelenti, hogy a hatalom 
nem törődik a képviselőház hivatásával, nem érzi annak 
súlyát és nem tartózkodik attól, hogy porig alázza ezt a 
testületet. 

Igenis lehetnek kérdések és vannak is gyakran, melyek- 
ről sem az alkudozás állapotában, sem a befejezéskor tüze- 
tes felvilágosítás nem adható, mert a hallgatás veszélyt 
hárit el és eredményt biztosit. De a fennforgó valami nem 
esik az ilyen titkos természetű kérdések sorozatába. Már 
csak azért sem esik, mivel Gajári képviselő szerint mindenki 
tudja. Különben sem esik, mert az vellenségx, amint Pulszky 
úr ismert tapintatával az osztrákot elnevezte, amúgy is 
tudja. Hiszen együtt állapodott meg a két kormány. 

A kormányok hivatalos jelentései szerint ez a megálla- 
podás végleges. A közzététel tehát nem változtat rajta. Ha 
jó, megmarad jónak, ha rossz, megmarad rossznak. Oka 
tehát a kormánynak az eltitkolásra nincs. Még azzal sem 
fedezheti eljárását, hogy nem kerül sor az előterjesztésre. 
Mert hiszen a Reichsrath munkaképtelenségéről ő is meg 
van győződve. Máskülönben nem állapodott volna meg 
abban a valamiben. 

Még sem közli a megállapodást az egyedül illetékes 
tényezővel, a törvényhozással. Miért? 

Mivel úgy tekinti ezt a testületet, mely csak arra való, 
hogy bevégzett tényeket gépiesen regisztráljon. Neki a 
többség alkalmatlan, mert egyrésze sokba kerül, másik része 
félelmes, a kisebbség szintén alkalmatlan, mert fejét nem 
hajtotta szolgaságba. Ezt a testületet tehát végképp meg kell 

törni. Megalázni, hogy ne legyen önérzete; egyik szégyen- 
ből a másikba kergetni, hogy a nemzet elveszítse iránta hitét 
és bizalmát. 

Példát alkot a kormány ezzel a titkolózással arra, 
hogy a parlament egy semmiházi testület. Ne várjon tőle 
senki semmit. Ne tekintse senki a nemzeti akarat letétemé- 
nyesénél: és a közerő centrumának. 

Hadd győződjék meg a nemzet, hogy csak a kormány 
gondolkozik, csak ő tervez, csak ő cselekszik s hogy nin- 
csen a hazában más erő és más akarat, mint a kormány 
ereje és akarata. Ne reméljen a parlamenttől semmit, ne bíz- 
zék benne, ne higyjen annak se megfontolásában, se böl- 
cseségében, se tekintélyében, se szenvedélyében. Tekintse 
azt lomha, élettelen masszának, mely gyúrható, idomítható 
a kormány tetszése szerint; avagy luxus kutyának, mely meg- 
lapul urának parancsára, apportíroz egy kézmozdulatra, szá- 
jat tát, ha tápszert mutatnak fel és farkát csóválja, ha 
simogatják! 

Mert az ország a kormány tulajdona. Patrimonium, 
mely megterhelhető, csonkítható, elalkudható a gazda tet- 
szése szerint. Kinek mi köze hozzá, hogy mit cselekszik 
Bánffy a maga privátvagyonával. És mi köze a képviselő- 
háznak, hogy mit cselekedett Bánffy az ország közjogával 
és vagyoni érdekeivel? 

Ne hitegessük magunkat az alkotmányos élet értékei- 
vel. Ha akár a most folyó vitában, akár a vita tulajdon- 
képpeni magvának újra felvetésénél a magyar képviselő- 
ház nem tudja kicsikarni a kormánytól annak a valaminek 
a tartalmát: akkor hazánkban a személyes uralom felülkere- 
kedett s a parlament egy merőben fölösleges, mert tekin- 
télyt vesztett testületté vált, mely nem hivatást, hanem cse- 
lédszolgálatot teljesít. 

Névtelen hatalom. 
1898. szeptember 21. 


Szó sincs róla, az a templom csakugyan kicsiny arra, 
hogy elférjen benne az egységes magyar nemzet osztat- 
lan gyásza. Itt, a mi széles völgyeinkben és végtelen 
rónáinkon is megtöltött az minden keblet; pedig ilyen 
viszonylatban minden egyes kebel, ha hű és igaz, tága- 
isabb és mélyebb egy formalitásra szánt templomnál. 

De ha nem fért ott el a magyar nemzet gyásza: 
kaphatott volna tért a törvényhozás küldöttsége. A szolga- 
személyzet nagy tömegének jutott hely. Tágas tért jelöl- 
tek meg a kamarások számára is. Mert ezek, miután vagy 
valódi, vagy képzelt őseik vannak, a közhaszonra nézve 
úgy-e súlyosabbak, mint a törvényhozó testület? 

Jó volna már egyszer beiktatni abba az udvari sza- 
bályzatba a nemzeti képviselet létezését is. 

A magyar nemzet nem tulajdona senkinek, csak ön- 
magának. 

Azok a különös szabályok abból az időből valók, 
mikor az udvarok abban a fikcióban éltek, hogy az orszá- 
gok családi patrimoniumok. Ez a fikció elenyészett az em- 
beri jogok győzedelme által. Mindenféle szabályt ehhez a 
győzelemhez kell alkalmazni, mert különben anakronizmusba 
botlik lépten-nyomon az élet. 

Ha a törvényhozás éles harcban volna a koronával s 
egy autokratikus hajlamú uralkodó ülne a trónon, ki ked- 
vét lelné abban, hogy a nemzeti képviselet tekintélye érzé- 
keny csorbákat szenvedjen a megaláztatások sorozata által: 
akkor meg tudnám magyarázni ezt a mellőzést s lehetne 
okoskodni afölött, hogy miért becsülik az udvarnál többre 
a valóságos belső titkos tanácsosok és es. kir. kamarások 
testületét, mint a törvényhozást. De a mi uralkodónk tör- 
vénytisztelő, alkotmányos érzületű és nagy kötelességeinek 
élő jó fejedelem. Népeinek javát becsben tartja. Fájdalma 
összeforrott a mi fájdalmunkkal oly közös csapások súlyá- 
tól, amelyek miatt együtt könyezünk két drága koporsó 

felett. Az érzületek és célok összhangját nem Zavarja 
semmi. 

Ilyen körülmények között rosszul szolgálják a feje- 
delmet és hűtelenek az alapintézményekhez azok, kik a szer- 
tartást rendezve, a magyar törvényhozás küldöttségét az 
utcai ácsorgók helyére állították. Ezt a buta tapintatlanságot 
növelték egy egész sorozatával a részint helyrehozott, ré- 
szint már helyre sem hozható baklövéseknek. 

Meglátszott, hogy a temetésnek kizárólagos osztrák 
szint és jelleget kívántak adni. Itt is, mint minden alka- 
lommal, feltűnően óvakodik az udvari had Magyarország 
államiságának  kidomborításától. Nem szűnik meg ez a 
névtelen hatalom, melynek működéséhez a századok során 
a gyásznak és vérnek annyi nyoma tapadt, olyan hagyo- 
mányokat ápolni, melyek félreértést, panaszt, megbotránko- 
zást és viszályt idéznek elő. 

Ideje volna, hogy már megnyugodjanak abban, hogy 
Ausztria egy dolog, Magyarország egy másik dolog. Ne 
okozzon nekik több lelkifurdalást az egységes osztrák biro- 
dalom fantomja. Ez a légvár immár a bolondok házába 
való. 

Ausztria igen kicsiny arra, hogy Magyarországot el- 
nyelje. Valamikor szép ábrándokat szőhettek e tárgy felől. 
De most, mikor nem állnak többé a német Bund élén, 
mikor a spanyol félszigethez csak annyi a közük, mint 
Itáliához s mikor hálaadó zsolozsmákat zengedezhetnek, 
ha a szétmálni készülő Ausztria összeragasztására valami- 
féle enyvet találnak jólismert status-bölcseségük lomtárá- 
ban: most azt feleljük e hívságos törekvésekre, hogy hát- 
rább az agarakkal! 

Ne sutor ultra crepidam! 

Egyék meg a maguk főztjét s igyekezzenek azzal a 
silánysággal jóllakni. Falánk étvágyuk a szép Magyar- 
országra szűnjék meg már egyszer. 

Legyenek önmegtartóztatók és szerények. 

Bármennyire is elmaradtak attól a világtól, mely forr, 
nyüzsög, munkálkodik, küzd és jogainak élvezetében na- 
ponta erősödik: annyit mégis tudniok kellene, hogy nem 

az ő elhanyványult viaszgyertyájuk világit, hanem a sza- 
badság napfénye s hogy amíg ez a nap süt, világosság lesz, 
ha el is fújják gyarló mécsesüket. 

Pedig az sütni fog, akármilyen meleg: van miatta az 
előszobák levegőjében, mert sugara milliókra szór áldást s 
mert ezt a sugárt népmilliók vették oltalmukba. 


Sérelmi politika. 
1898. szeptember 23. 


Sok oldalról hallom: ne csináljunk sérelmi politikát. 

Csinál az ördög!  Panaszkodásban,  vádaskodásban, 
duzzogásban ugyan ki leli kedvét? Időnk sem igen van 
ehhez, mert dolgozni kell sokat, szüntelenül, hogy magunk- 
nak is legyen valami, Bécsnek pedig annyi jusson, ameny- 
nyit éppen kivan. 

A drága Bécsnek; a páratlan Bécsnek! A mindent 
elnyelő Bécsnek. yNichts über Wien! x 

Sérelmi politikát nem csinál senki. Amiként vizet, leve- 
gőt, füvet sem csinál senki. Mégis van. Jó, hogy van. De 
követ sem csinál senki. Pedig ez is van. Jó, ha építésre 
használják. Rossz, ha fejbe dobnak vele. Kiváltképpen rossz, 
ha Bécsből dobják reánk, mert nem érdemeltük meg. 

Sérelem is van s ezt bezzeg csinálják. Oly gyakran 
csinálják, hogy ez lett a mi mindennapi kenyerünk. Ha 
gyárilag készítenék, úgy is sok volna. Hogy célját meg ne 
tévessze ez a készítmény, vagy el ne kallódjék. Budapesten 
külön ügynökséget tart a bécsi gyár. Az ügynökség feje 
Bánffy Dezső. 

Legújabban törvényt nyújtott be a császárné és királyné 
magasztos emlékének becikkelyezéséről. Vajjon, mi köze 
van akár neki, akár a mi törvénykönyvünknek a császárné- 
hoz? Az 1848. évi III. t.-c. 1. §-a így szól: vŐfelségének 
a királynak személye szent és sérthetetlen.x Az 1867. évi I. 

t-c. így kezdődik: vFelséges I. Ferenc József úr Magyaror- 
szág és Társországai királyává avattatik és koronáztatik.x 
A II. t.-c. így kezdődik: Az Ő királyi Felsége által szeren- 
csés felavattatása és megkoronáztatása előtt az ország részére 
kiadott királyi hitlevél . . .x A III. t.-c. címe ez: 3A koro- 
názott királyi felségnek tiszteletdíj ajánltatik.x,Az V. t.-c. 
ilyen címet visel: Felséges Erzsébet királyné megkoronáz- 
tatván, részére tiszteletdíj ajánltatik.x 

Kell-e több bizonyíték? A császári cím sehol, elvétve 
sem fordul elő a törvények szövegében. Igenis előfordul a 
Hitlevélben és a koronázási Esküben az uralkodó teljes címe, 
mert az a fogadalom, hogy alkotmányunkat megtartja, Ausz- 
tria császári hatalmát is kötelezi. És előfordul a III. t.-c. 
1. §-ában, hol az V. Ferdinánd trónról való lemondása hoza- 
tik rendbe. Előfordul pedig azért, mivel itt a törvény a 
létező trónöröklési rendről beszél, mely Ausztriát éppen úgy 
érdekli és kötelezi, mint Magyarországot. 

Mit keres ezek után a császárnéi cím abban a kegye- 
letes törvényjavaslatban, melyet Bánffy kormányelnök úr 
benyújtott? Mi ösztönzi Bánffyt arra a hiedelemre, hogy ő 
jobban érti a közjogi kifejezések természetét, mint Kossuth 
48-ban, vagy Deák 67-ben? Melyik udvari lakájtól kapta 
ezt a leckét? 

Már most ne csináljunk ebből sérelmi politikát úgy-e? 

Hiszen nem rosszakarat — suttogják a hívek — csak 
járatlanság. Talán a készültség hiánya? No, igen. Avagy 
tudatlanság? Nevezd, ahogy akarod . . . Furcsa védelem ez, 
mindazonáltal. Mert az efajta kvalitások a józan okosság 
mérlegén nem szoktak vezéri helyet biztosítani az em- 
bernek. 

Hidd el, hogy csak képzettsége nincs, de esze van. 
Így dicsérik a hívek. Egyszer azért is megdicsérték előt- 
tem, mivel egy nyelvtanilag szabatos mondatot födöztem 
föl valami írásában. No látod! Ez az ember halad. Persze. 
Hiszen már is úgy ír, mint egy harmadik osztályos 
gimnazista. 

De van esze. Ki mondja, hogy nincs? Íme, a kifá- 
radt magyar társadalom önkéntes erőfeszítést tesz s a 

kegyeletes ragaszkodásnak áldozatkész pillanataiban három- 
százezer forintot rak össze halhatatlan emlékű királynéjának 
szobrára. És a kormányelnök? 

Egyszerűen ráteszi a kezét a népszeretet drága fil- 
léreire. 

Törvényt csinál a szoborról és kimondja, hogy a gyűj- 
tött pénzt igénybe veszi. Milyen kegyes! Lefoglalja magá- 
nak ezt a nemes mozgalmat. Elveszi a pénzt és a szobor- 
ügy végrehajtásával megbízza a kormányt. 

Hadd legyen az övé az áldozatkészség érdeme és a 
kivitel dicsősége. Hát persze, hogy van esze. De a társa- 
dalom spontán érzelmei hogyan jutnak ehhez a kihasználás- 
hoz? Helyeselném, ha a kormány csak segítő kezet nyúj- 
tana. De nem ígér ám egy árva krajcárt sem. Csak igénybe 
veszi a begyülő összeget és végrehajtja a művet. Majd rá- 
vésik a talapzatra, miként a földalatti villamosnál és egye- 
bütt, hogy emeltetett Bánffy Dezső idejében. 

Sérelmi politikát azonban ne csináljon senki. 

Fogadjuk el Piombot Rafaelt és Bánffy Dezsőt művész- 
léteknek. Szorítsuk bürokratikus rovatkockákba szegény sze- 
rencsétlen királynénk költő-szellemét. 

Ö, aki Hellasz isteneivel társalgott a művészet ősforrá- 
sainál s halhatatlan fájdalmaira enyhületet a vonalak, színek 
és gondolatok nemes összhangjában keresett: aki többre 
becsülte a lángész műalkotásait, mint a hatalmat, pompát, 
hódolatot és az uralkodásnak szertartásos csábjait; még 
halála után is annak a türelmetlen és gyötrő szenvedésnek 
lesz áldozata, hogy egy hétköznapi, sivár és eszmeszegény 
kormány, melynek lelke mindig a földön hentereg s gon- 
dolatvilága az irodák elintézési légkörén tűi emelkedni nem 
tud, — hogy ilyen szürke embercsoport ízlése, felfogása és 
mértéke adjon irányt annak a szoborműnek, mely az ő 
nemes, egyszerű, magasztos lényét művészi alkotással kifeje- 
zésre juttassa! 

Százados keservet segített rólunk leemelni és Niobe 
keservét hordozta széttépett szívében. Ez az, amit meg 
kell abban a szoborműben örökíteni. 

Miként akarják? Rendeletre? Hatalmi szóval? Avagy 
protekció útján? 

Ezek még azt sem tudják, hogy az emberi alkotások 
legkiválóbb s legértékesebb sorozata nem tűr sem gyám- 
kodást, sem parancsot, sem korlátozást. 

Sérelmi politikát azért mégse csináljunk úgy-e? 


A mentők. 
1898. szeptember 28. 


A túlsó tábor, mely alatt nem a Lajthán túl élő politi- 
kai csoportokat értem, hanem a magyar kormányt és an- 
nak személyes híveit, arra játsza magát, mintha jelenleg az 
alkotmány megmentésén fáradozna. Megszokott nagyképű- 
séggel adogatják tanácsaikat a félhivatalos pennák. Halk 
suttogás között tálalják föl magánkörökben az ellenzéki fér- 
fiak előtt a beavatottak azt a nagy Semmit, amiről a titok- 
zatosság leple alatt értesültek. Sóhajtoznak, jósolgatnak és 
borúsok, mintha tisztán látnák a jövendőnek vészterhes 
felhőit. 

Az ellenzéki ember méltán kérdezheti: Ki az, aki az 
alkotmányt megtámadni készül? 

Bármerre nézünk, bármiként fontolgatjuk a helyzetet s 
bármennyire iparkodjunk igazságosak lenni: erre a kérdésre 
mégis csak azt az egyetlen feleletet nyerjük a tényekből, 
hogy alkotmányunkat senki más nem készül megtámadni, 
mint maga a kormány, együtt az ő személyes seregével. 

Miben nyilvánulhat egyáltalában valamely alkotmány- 
nak a megtámadása? Egyedül és kizárólag csak abban, ha 
valamely erő hatalma fölébe kerül a törvény parancsának. 

Az alkotmányt ilyenformán sokféle erő döntheti ve- 
szélybe, így a nép ereje, ha szervezett tömegekben tagadja 
meg a törvények iránt való engedelmességet. Vagy a had- 
sereg ereje, ha törvénytelen céljait a fegyverre hivatkozva 
készül érvényesíteni. Vagy a korona, ha átlépi szuverenitá- 
sának korlátait és személyes uralom útján gyakorolja a fel- 
ségjogokat. 

Azonban górcsövi vizsgálatokkal sem lehet kisütni, 
hogy akár valamely népmozgalom, akár a hadsereg szán- 
dékai, akár a korona tényei a magyar alkotmányt veszély- 
lyel fenyegetnék, vagy éppen megtámadták volna. 

De az érintett tényezőkön kívül még mások is van- 
nak, melyek az alkotmányt megtámadják. Ezek közül 
valók a parlamenti pártok és a kormány. A parlamenti pár- 
tok akkor, ha magukat túlteszik a tanácskozási szabályok és 
az illendőség törvényein és erőszakkal megakadályozzák a 
törvényhozás munkaképességét. A kormány akkor, ha szin- 
tén túlteszi magát a fennálló törvényen és akaratát egy erő- 
szakos utón létrehozott többség által elfogadtatva, hatalmi 
szóval hajtja végre. 

Az alkotmány megtámadásának tehát, bármely formá- 
ban történjék és bármely oldalról jöjjön, a kritériuma min- 
dig az, hogy a létező törvény fölé kerekedik a nyers erő. 
Ebből következik, hogy a sokat hánytorgatott obstrukció 
nem minden alakjában támadás az alkotmány ellen. Igenis 
az, ha lábbal tiporja a törvényes rendet és nyers erőszakot 
használ céljai kivitelére; de sohasem az, ha a Ház szabá- 
lyainak keretében gátol meg valamely törvénytelen akciót, 
mert ez esetben éppen az alkotmányt védi; és akkor sem 
az, ha a kormányt és többséget mindig a házszabályok 
keretében: megakasztja valamely hazaellenes törekvésben, 
— mert ilyenkor a közérdeket oltalmazza végzetes követ- 
kezményektől. 

Azonban nálunk az obstrukciónak semmiféle formája 
nem létezik. Ez a szó csak azóta nyert divatos haszná- 
latot, mióta a Bánffy-kormány folytatja siralmas exiszten- 
ciáját. 

Ez a szerencsétlen kormány egyszerűen képtelen a 
saját álláspontjának parlamenti igazolására. Jusson eszünkbe, 
hogy másfél év óta vajúdik az ország a kiegyezés balsi- 
kerei között. Ezalatt a kormány fölállította magára nézve a 
vám-unió dogmáját. De kérdem: megindokolta-e valaha ezt 
az álláspontot? Hallott-e ember egyetlen érvet is elhang- 
zani a kormány szájából a közös vámterület mellett? 

Hallottuk, hogy az önállóság esetleg tönkre teszi az 

országot. Azt is hallottuk, hogy a kormány minden körül- 
mények között ragaszkodik a vámterület közösségéhez. Azt 
is hallottuk, hogy az önálló rendelkezés alapján önállóan 
intézkedjünk a vámközösség fentartása iránt. Szóval, hallot- 
tunk igen nagy arányú badarságokat. De valamennyit csak 
dogma alakjában. Indokolás nélkül. Még kísérlet sem tör- 
tént az álláspont megokolására. A politikai nézet átalakult 
krédóvá. A többség pedig vallja, mivel abszurdum. 

Indok hiányában a kormány nem is vitázik. Ha más 
teszi: obstruai. Akármilyen életbevágó kérdés került légyen 
szőnyegre, — mihelyt az ellenzék vitát kezdett, két nap múlva 
már vészkiáltás töltötte meg a levegőt: obstrukció, obstruk- 
ció! így ment át ez a szó a közhasználatba. Volt idő - 
igen nehéz financiális idő volt az, — midőn a Ház hét 
hónapig tárgyalta a költségvetést. Még sem irt senki obstruk- 
cióról. Most a legszűkmarkúbb tárgyalást is obstrukciónak 
keresztelik, hogy ezzel megkönnyíttessék a parlamenti fegy- 
verekkel bánni nem tudó kormány helyzete. 

A valóságban tehát nincs obstrukció. 

Ehelyett látunk előkészületet a fennálló közjogi törvény 
kijátszására. Azt látjuk, hogy a kormány nem szándékozik 
engedelmeskedni a törvény parancsának. Bizonyítani tudjuk, 
hogy a kormány támadást akar intézni az alkotmány ellen. 

Ezt a támadást az ellenzék vissza fogja verni minden 
erejével. 

Ilyen a helyzet. 

A túlsó táborban ne kétkulacsoskodjanak. Hypokrita 
szemforgatásuk senkit meg nem téveszt. Nehéz idők csak 
akkor következnek, ha a kormány csapást mér az alkot- 
mányra. Tartsa magát a fennálló törvényhez s akkor nincs 
nehézség. De miután le akarja rombolni alkotmányunk biz- 
tosítékait, ne csalja az országot azzal, mintha az alkotmány 
megmentésén fáradozna! 

Gyönyörű mentés! 

Előbb bedobják az alkotmányt az osztrák vizek zavaros 
áradatába s akkor hurkot dobnak a vergődő nyaka köré. 
Minél jobban húzzák, annál inkább fojtogatják. Mire kihúz- 
zák, meg lesz fojtva. 

Így mentik ezek a magyar alkotmányt! 

Megegyezés nélkül. 
1898. október 2. 


Egyszer, valamikor régen megkérdezték Banffy minisz- 
terelnök urat az Agliardi nuncius magyarországi látogatásá- 
nak természete felől. A kérdés nem lepte meg a kormány- 
elnök urat. mert hiszen ő maga intézkedett az egész szce- 
nería iránt. Felelt is azonnal. Azt felelte, hogy a nuncius 
nem mozog a szükséges korlátok között s hogy emiatt jegy- 
zék intéztetett a Vatikánhoz. 

Kálnoky külügyminiszter nem hallgatta agyon ezt a 
feleletet. Sőt nyilatkozott hivatalosan, kijelentvén, hogy a 
magyar miniszterelnök állítása nem felel meg a valóság- 
nak, mert jegyzék a Vatikánhoz nem intéztetett. 

Ez a konfliktus a Kálnoky lemondásával végződött. 

A magyar kormány hívei győzelmi zsolozsmákat zen- 
gedeztek s tömjénfüsttel vették körül a miniszterelnököt, aki 
elűzte az ördögöt. Az ellenzék pedig azt kérdezte: igaz-e, 
hogy nem ment jegyzék Rómába? — Igaz. Igaz-e, hogy 
a Bánffy állítása szerint elment a jegyzék? — Ez is igaz. 
Ergo . . .?! Úgy-e, hogy voltaképpen a hazugság győze- 
delmeskedett? 

A nagy természet ölén mit csinálnak a gyapjas és tol- 
las lények a rájuk hullott porral, vízzel, sárral és egyébbel? 
Miért ne tehetné ezt az ember is? A hazugság is sár. Csak 
tessék lerázni, mindjárt nincs ott. 

Hasonló esetecske forog most is a politikai szőnyegen. 

Thun gróf azt állítja, hogy a fogyasztási adók átuta- 
lása a magyar kvótafölemelés föltételéhez van kötve. Bánffy 
báró pedig azt állítja, hogy a kvótára nézve semminemű 
megállapodás nincs. Az a két állítás ellenkezik egymással. 
Ez alkudozó fél közül valamelyik nem mond igazat. 

Ha az átutalási rendszer kvótafölemelést föltételez: 
akkor az megállapodást jelent a kvótára nézve. Thun sze- 
rint tehát van megállapodás. De Bánffy kategorikus han- 
gon mondja, hogy nincs megállapodás. Kinek ne higy- 
jünk? Mert hogy valamelyik nehéz harcot folytat az igaz- 
mondás ellen, az már bebizonyított tény. 


273 


Midőn Bánffy rácáfol Thunra, egyszersmind védi is. 
Azt mondja, hogy a magyar kvótaemelés a Thun részéről 
csak óhajtás. Lehet. A további vallatásnál majd kisül. Mert 
ezeket immár vallatóra kell fogni. 

Az az óhajtás egy határozott föltétel alakjában nyilvá- 
nult meg. Csak azon esetben engedélyezi (sic!) az osztrák, 
hogy amit mi fogyasztunk, arról önmagunknak fizessünk 
adót, ha ezzel szemben megfelelő kvótaterhet vállalunk el. 
Ebből következik, hogy ha nem emeljük a kvótát: akkor 
ezentúl is fogyasztási adót fizetünk Ausztriának. Az ilyen 
alternatívát nem óhajtásnak hívják magyarul, hanem fölté- 
telnek. Az óhajtás a költészet birodalmába tartozik. A föl- 
tétel szerződési kötelezettséget állapít meg. Nos, halljuk! 
Van-e a megegyezésnek ilyen föltétele? Bánffy szerint 
nincs; Thun szerint van. Ki hazudik? 

Hátha egyik sem hazudik! Ez is lehet. Foroghat fönn 
kölcsönös félreértés is. Thun nem tud magyarul; Bánffy 
sem nagyon. íme, az óhajtás fogalmát most ő is össze- 
zavarta a föltétel fogalmával. A tárgyalás németül folyha- 
tott. Mikor az ember a saját anyanyelvében is tájékozatlan, 
bizony könnyen jöhet konfliktusba az idegen szavak értel- 
mével. Tehát a tévedés megeshetett. Jóhiszeműleg is meg- 
eshetett. 

Ha így történt: a helyzet nagyot változik. Mert ez 
esetben Thun gróf igazat mond, midőn állítja, hogy a 
fogyasztási adójavaslat kvótafölemelést jelent. Bánffy báró 
is igazat mond, midőn állítja, hogy a kvóta iránt nem jött 
létre megállapodás s annak fölemelése csak jámbor óhajtás. 

De ha így van; ha egyik sem hazudik; ha az egyik 
szerint meg van állapítva a kvótaemelés föltétele, a másik 
szerint nincs állapítva: akkor napnál világosabb és halál- 
nál bizonyosabb, hogy megegyezés a javaslatok tartalmára 
nézve a két kormány között nem létezik. 

A szegény hírlapíró belebolondul, ha még ezt is ma- 
gyaráznia kell. 

Az egyik kormány így szól: nesze ez a fehér dolog. 
A másik így: nesze ez a fekete dolog. Ezt az eljárást mind- 
két " kormány megegyezésnek nevezi. Már most tessék ki- 

okoskodni, vajjon miben egyeztek meg? Abban-e, hogy 
fehér, vagy abban, hogy fekete? Az eddig történt vallomá- 
sok szerint mind a két színben megegyeztek. Mert Bánffy 
fehért, Thun pedig feketét mond. A megegyezés tehát két- 
színű. 

A törvény rideg fenséggel jelenik meg a hazudozások, 
bujkálások és titkolózások ezen alávaló pillanatában és föl- 
emeli hatalmas pallosát. 

yKomédiások, jongleurök, hajlékony csontú kígyóembe- 
rek, megálljatok! Időt és alkalmat adtam nektek januárban, 
hogy május elsejéig megegyezzetek. Akként rendelkeztem, 
hogyha ezen ideig meg nem egyeztek: Magyarország élni 
tartozik a maga független önrendelkezési jogával. Annak 
idején azt mondtátok, hogy a megegyezés létrejött. x 

pÉn elhittem és tűrtem a botorkozást és az ischli ver- 
gődésnek nemzetalázó cigánykerekeit. De most kisült, hogy 
nem egyeztetek meg május előtt. Sőt kisült, hogy még most 
sem vagytok megegyezve, mert az egyik olyan föltételről 
beszél, amit a másik megtagad.c 

y Ennélfogva megtiltom a további komédiázást! x 

yA kitűzött határidő lejárt. Most már én következem: 
én, a törvény. Én, aki mindenek fölött állok; én, aki népek- 
nek és királyoknak parancsolok; én, aki élete, lelke, aka- 
rata és ereje vagyok az országoknak; aki kútforrása va- 
gyok a trón minden jogának, aki oltalmazom a rendet, meg- 
szabom a kötelességet, biztosítom a nyugalmat, a munkát, a 
fejlődést . . . én, a Törvény, rendelem, követelem, paran- 
csolom, hogy minden további huzavona nélkül terjessze elő 
a magyar kormány az önálló gazdasági élet szabályozására 
vonatkozó javaslatait, hogy azok még ezen év folyamában 
törvényerőre emeltethessenek.x 

Így a törvény. 

Aki nem engedelmeskedik, anarchista. Ha a kormány 
nem engedelmeskedik, más sem tartozik engedelmeskedni. 
Mert a törvény színe előtt egyenlők vagyunk. 

Jogbiztosságunkat a törvénynek köszönhetjük mi is, a 
kormány is, a korona is. Ha megszegik a törvényt fölülről, 
meg fogják szegni alulról is. 

Bizalmunk forrása a törvény. Ahol kiapad ez a forrás, 
ott a kétségbeesés következik. Egyik oldalon a kétségbe- 
esés, a másik oldalon az erőszak. Ennek a két elemnek 
az összeütközése még minden országra gyászt hozott. 


A törvény hatása. 
1898. október 9. 
Ismeritek-e a sárgavirágú leontodon taraxacon csodá- 


latos pehelygömbjét? Ez a remekbeszőtt hálózat, melyet 
játékos leányok férfihűségnek neveztek el, mivel a lehelet 


legkisebb érintésétől széthull, összeomlik, elszáll, — nem 
jut-e most eszetekbe, ha forgatjátok a 67-es kiegyezés 
lapjait? 


A törvény próbaköve az élet. Amelyik törvény Zava- 
rossá válik az élet bonyodalmai közben; amelyik elveszti 
erejét és ellenálló képességét, ha ránehezedik az élet súlya: 
az ilyen törvény nem delejtű a népélet háztartásában, hogy 
irányítsa a jó munkát és gátolja a félrelépést, — hanem 
csak kulcs az éléskamrához azok számára, kik a közjava- 
dalmak asztalán híznak föl befolyásos férfiakká. 

A 67-es alkotást csak most teszi próbára az élet. 

Idáig rendes mederben folydogált az abban rejlő poli- 
tikai és gazdasági szellem. Az egyéni boldogulás hajócskái 
vigan eveztek rajta, árnyas partok mentén. Minden kikötő- 
ben gazdag zsákmány várt a hajósokra. 

Most egyszerre fejébe vette az ország, hogy szintén 
hajóra száll. Necsak egyesek boldoguljanak, hanem az 
egész. És indul a hajó felé, mintha mondaná: én is vagyok 
valaki; részemet követelem a közmunkásság gyümölcséből; 
evezni kívánok a jólét kikötői felé. 

Nem úgy, hazám! — kiáltják vissza a Lloyd-hajóból. 
A hajó kicsiny, a meder szűk, a víz sekély. Minket megbír; 
alattad elsülyed. Vissza! Elégedj meg azzal, hogy fiaid bol- 

dogok. A szenvedő édesanya érdekes és megható. Maradj 
hát gyászban, sírdogáló arccal. 

De hát a törvény!? Hiszen a törvény nemcsak egye- 
seknek ígér és biztosit független életet, cselekvési szabadsá- 
got és jólétet, mint munkaeredményt, hanem az egész 
országnak. 

A törvény! Mi a törvény? Betűkkel beirt papiros. 
Elégetjük és hamu. Szétszakítjuk és szemét. Megáztatjuk és 
nyálka. Egészben véve növényrost, enyv és nyomdafesték, 
ilyen silány és mihaszna dolgok nem téríthetik le útjukról 
a bátor hajósokat. 

Való igaz: a törvény semmiség, ha nem ad neki 
erőt a közszellem. Rég lejárt a csodatevő varázslatok kor- 
szaka. A papírlap nem változik át éles pallossá, sem ezer 
gyilok nem lesz a kis betűkből. 

Mit tehet arról az a törvény, ott az országos levéltár 
okmányai között, ha a kormány és többsége számba nem 
veszi? Csak nem kívánhatjuk, hogy magától lelépjen a 
gyűjteményes polcról, sisakot öltsön, fegyvert ragadjon és 
megostromolja, miként egy legendái hős a Lloyd-klub falait? 
A törvénynek nincsen szája, hogy követeljen, sem karja, 
hogy sújtson. A törvény tehát ártatlan abban, ha erőszakkal 
keresztülgázolnak rajta. 

Megálljunk! Csakugyan így volna? Hát igazán nem 
egyéb a törvény, mint holt betű és írott malaszt? Ha ez 
igaz: akkor a 67-es alkotás teljesen ártatlan abban, hogy 
tetszés szerint hol előveszik, hol félredobják. 

Szája, foga, karja és karma valóban nincs a törvény- 
nek, ha fizikai értelemben vesszük a szavakat. Ilyen szervei 
az Istennek sincsenek; pedig áld és sújt érdemünk szerint. 
De ha nincs is testi organizmussal fölruházva a törvény: van 
egy benne rejlő lélek, mely él, működik, hatást gyakorol. 
Rombol és épít az emberi társaságban. Átalakítja a köteles- 
ségérzetet, formálja a jogi öntudatot, műveli a nemzedékeket. 

A 67-es mű hatása immár harminc év óta működik. 

Fürge elmével bizonyítják nekünk, hogy ami jót látunk, 
azt ennek a műnek köszönhetjük. Csak félig van igazuk. 
Mert ez a mű 48-as elemeket is tartalmaz. A szabadság intéz- 

menyei egytől-egyig a 48-iki törvényhozás alkotásai. De ami 
ezeken kívül esik, annak a kútforrása csakugyan a kiegye- 
zési mü. 

Bizonyára nehéz a hatások elkülönítése. A negyven- 
nyolc fönmaradt részeit a hatvanhét léptette " életbe. A két 
kutforrás tehát összezavarodott, miként két folyó, mikor az 
egyik elnyeli a másikat. Azonban az a közszükség, mely 
létrehozta mindkét átalakulást, tisztán áll előttünk. Általános 
vágy a szabadság után: ez volt a 48-as alakulás indító oka. 
Általános vágy a béke vután: ez hozta létre a 67-es ki- 
egyezést. 

Ez a kétféle indok szükségképpen jelentkezik az alko- 
tások természetében és kérlelhetlenül nyilvánul az alkotások 
hatásában is. 

A 48 a nemzeti jogérzet eredménye. 

A 67 egy alku eredménye. Ahol pedig alkusznak, ott 
egyről-másról le is mondanak. Hogy lemondhassanak: oppor- 
tunizmust léptettek a jog mellé. Deák csak melléje, Tisza 
helyébe, Bánffy fölébe. Ilyen a lejtő természete. 

Ki a hibás? 

Bizonyára az emberek. 

De mi tette az embereket fogékonnyá arra, hogy ez 
vagy amaz indokból mellőzni merjék a jogot? Tanuknak 
hivom azokat, kik gondolkozni szeretnek. Volt-e a 67-es mű 
edző hatással a nemzetre? Olyan nemzedéket nevelt-e, mely 
a közös jogokért élet-halálra kész? Nem abban a formában 
nyilvánult-e mindig a lemondás erénye, hogy mondjunk le 
erről vagy arról a nemzeti aspirációról? Ám egyéni áldo- 
zatokat a közjó javára, mikor és hol követelt ez a rendszer? 

Íme elérkeztünk a határ végső pontjához. Világos tör- 
vényünk van az önálló gazdasági életről. Az események 
sodrában önként kínálkozik a gazdasági élet megvalósulása. 
Csak alkalmazni kell a törvényt. És mit látunk? Egy nem- 
zedéket, mely lót-fut, siet az egyéni boldogulás útján; de 
amelyből kétségbeesetten hiányzik az önállóság közjogi ösz- 
töne és a törvényes jog védelmének energiája. 

A törvény ilyen nemzedéket nevelt s a nemzedék így 
oltalmazza a törvényt! 

A kontár. 
1898. október 12. 


Aki kontár mesteremberrel sohasem dolgoztatott, an- 
nak fogalma sem lehet arról a gyötrelmes kapkodásról, amit 
Bánffy kormányelnök úr másfél év óta művel. Van-e olyan 
fuser asztalos, ki a legkiválóbb műtárgyról azt ne mondaná 
- ha mesterségébe vág, — hogy: vén is megtudom csi- 
nálni., És ha akad balek, aki megbízza a kontárt: nosza 
gyalut, fúrót, vésőt, enyvet! 

Nekigyürkőzik, műhelypadja mellé áll, csavar közé szo- 
rítja a deszkát, méregeti, nézegeti, ereszt rajta, megfordítja, 
újból méri, félreteszi, mert bogos. Simát keres: de ez vé- 
kony; repedést födöz fel rajta. Sehogy sem jó ez az anyag. 
Ujat választ. Hol a colstok? Méri, osztja, illesztgeti, hajlit- 
gatja, veszi az élét, veszi a lapját Csettint a nyelvével, fejét 
balra szegi, megáll, gondolkozik, akkor jobbra szegi fejét, 
iszik, megvizsgálja a gyalu élét, kiüti a rámából, ráköp a 
fenkőre, kifeni a vasat, visszaüti a rámába, mást vesz elő. 

Megkezdi a munkát. Rosszul megy. Hibáztatja a desz- 
kát, hogy nem száraz, a gyalut, hogy nem éles, a csavart, 
hogy nem szőrit. De csak gyalul, aztán fűrészel, megint gya- 
lul, megint fűrészel. Szidja a legényt, cibálja az inast. Töreti 
a festéket, olvasztja az enyvet. Nézi a mintát elülről-hátúlról. 

Egyik darabot a másik után gyalulja, fürészeli, fúrja. 
Az anyag fogy, vékonyodik, kurtul. Itt bevágott a fűrész: 
ez a darab azért rossz. Persze a fűrész a hibás. Ott meg a 
gyalu metszett el sokat, ez sem használható. Persze a gyalu 
hibázott. 

Újra kezdi új anyaggal. A baj ismétlődik. De minden- 
nek a szerszám az oka. Ha beleszól a munkaadó, ha csak 
annyit mond, hogy sok a gyaluforgács: akkor jaj neki! 
Ő lesz a hibás. A tekintetes urnák azt tetszett mondani, 
hogy sok a gyaluforgács. Nem mertem a jegyig gyalulni, 
mert féltem, hogy megsokallja a tekintetes úr a gyaluforgá- 
csot. Már most emiatt nem pászol. Biz ez hosszabb, de a tekin- 
tetes úr parancsolta. Én? -— Igen; azt tetszett mondani, 
hogy ne csináljak annyi forgácsot. 

Végre elkészül a tákolmány. Úgy hasonlít a mintához, 
mint a bagoly a párduchoz. Azonban a kontár váltig erősíti, 
hogy ez a bagoly — párduc. Hogy így is remekmű. Hát 
ha még jó lett volna a szerszám! Hát ha még nem szólott 
volna belé a tekintetes úr! 

Bizonyára komplikált óramű ez a mi közjogi állapo- 
tunk Ausztriával. Minden évtizedben lejár s ember legyen 
a talpán, aki felhúzni tudja. Bánffy vállalkozott rá. Nem 
államférfiúi tehetséggel; még csak nem is publicisztikai be- 
látással, hanem szimplex főszolgabírói látkörrel. 

Arról a különös csodáról, hogy a dolgoknak is van 
lelke, homályos sejtelme sincs. Ő csak húzta. Ha szakadt, 
összebogozta és húzta tovább. Nem ment. Erőltette. így 
sem ment Időhaladékot kért; az idő letelt anélkül, hogy 
eredményt tudna fölmutatni. Miért? Mivel a dolgoknak 
csak mechanikus oldalát látta — s azt is félszegen. 

Nem tudta, hogy a kiegyezés voltaképpen egy politi- 
kai és gazdasági hadjárat. Az osztrák tudta és mozgósított. 
Ausztriában két év óta folynak a taktikai fölvonulások. 
A hírlapok közvéleményt csináltak s a közvélemény talpra 
állott. 

Ott nem bízták egy szerény kisebbségre, hogy kis 
emberek hatástalan gyűlésein formulázza az állam érdekeit, 
hanem tartománygyűlések, iparkamarák, hatóságilag szerve- 
zett testületek, félhivatalos orgánumok adták ki a jelszót 
és vezették a mozgalmat. Erejük érzetében nőttön-nőtt az 
elbizakodás lármája. 

Kiaknázni hazánkat a vámszövetséggel és újabb ter- 
het róni hazánkra a kvótával: ez volt a hallgatagon meg- 
állapított cél. Telekiabálni a világot azzal, hogy Magyaror- 
szág őket megkárosítja a vámkérdésben, illegitim hasznot 
huz a bankügynél s nem visel aránylagos terhet a kvótánál: 
ez volt a nyíltan bevallott eszköz. 

A cél infámis; az eszköz hazug. De mindegy. Az infá- 
miát a közkötelesség ethikai magaslatára emelték; a hazug- 
ságot elhitették minden polgárral. A szétroncsolt Ausztriá- 
ban így sikerült ennél a kérdésnél minden erőt összponto- 
sítani. Az a testileg-lelkileg szétforgácsolt állam a kiegyezési 

hadjáratban velünk szemben, mint taktikai egység vonul föl 
a harctérre. 

Ott senki sem vitatkozik a kiegyezés ügyében. Egyet- 
len hang sincs, mely elismerné Ausztria előnyeit. Mindenki 
úgy tárgyalja a kérdést, mint áldozatot Magyarország javára. 

Nálunk? Nálunk két év óta azt a hitet kelti és azt a 
meggyőződést érleli a kormány, hogy kvótánkat emelnünk 
kell. Nálunk hivatalosan kijelentik jó előre, hogy önálló gaz- 
dasági életre ne számítsunk. Azt is tudtunkra adják, hogy 
azt a törvényt, mely gazdasági függetlenséget biztosit, 
inkább félremagyarázzák, elcsavarják, agyongázolják, de ér- 
vényesülni nem engedik. 

Így szokás eldobni a fegyvert — ütközet előtt. 

Kormányunk nem edzette a nemzetet a hadjárathoz, 
hanem mesterségesen elpuhította. Ha voltak egyesek és 
volt párt, mely mozgalmat indított az osztrák túlkövetelések 
visszautasítására: azt a kormány orgánumai ledorongolták, 
kifigurázták, szidalmazták, hóhérolták. A hivatalos taktika 
abban a gyáva és megalázó tételben jutott kifejezésre, hogy 
Ausztria gazdasági támogatása nélkül tönkremegy hazánk. 

Mindez rendszeresen növelte Ausztria elbizakodását. 
A magyar nemzetnél pedig lohasztotta a reményt, terjesz- 
tette a csüggedést, szította az önbizalmatlanságot és meg- 
érlelte azt a keserű tudatot, hogy hasztalan léteznek tör- 
vényei, hiábavalók a jogok: nincs a mi igazságunknak egy 
fabatkányi becse, nincs a mi érdekünknek semmi istápja; 
kegyelemre vagyunk kiszolgáltatva egy kapzsi és falánk 
szomszédnak s egész államéletünk csak arra való, hogy ide- 
gen céloknak legyen rendszeresített eszköze. 

Az a remek anyag, mely a Bánffy kormányelnök úr 
kontár kezébe került, így megy pusztulásba. Maholnap le- 
gyalul róla minden erkölcsi értéket s átfűrészeli az ellen- 
állási erőnek összes rostjait. Ezt a nemes matériát szilárd, 
leküzdhetetlen egységgé  formálhatta volna. Nemzetünk 
apraja-nagyja elszánt kitartással sorakozott volna melléje, 
h"gy győzelmesen kiverje Ausztria kezéből a túlkövetelés- 
nek kapzsi fegyvereit. 

De ez a kontár nem tudja, hogy minő értéket képvi- 

sel egy kormány vezérlete alatt a nemzet egységes aka- 
rata, szilárd elhatározása, magasztos lelkesedése. Szent ra- 
gaszkodásunkat a törvényhez, eltökélt szándékunkat a köz- 
érdek előmozdítására, hűségünket az ország gazdasági ön- 
állóságának jogos elvéhez -— pártoskodó motívumnak és 
ellenséges indulatú izgatásnak nézte ez a fuser. A nemzet 
érzelmeit, akaratát, munkáját, odaadó készségét nemhogy 
fölhasználta volna, de egyenesen elutasította. Nem arra dol- 
gozott, hogy egységet teremtsen, hanem arra, hogy egy- 
másra uszítsa a közélet tényezőit. 

Ez a szomorú alak a hazafit ellenségnek nézi. Azt 
hiszi a szerencsétlen, hogy hivatása megtörni azt az erőt, 
mely az ország jólétéért küzd. Korlátoltságában makacs és 
makacsságában csalhatatlannak hiszi magát Esztelen em- 
ber! Nem érzed, hogy a lejárt óraművet fölhúzni nem tudod? 
Nem látod, hogy keresztül-kasul fűrészelted a nemzet egysé- 
ges energiáját? Szerszámod alatt, íme gyaluforgács lett 
abból az etnikai erőből, mellyel könnyen győzhettél volna, 
ha érted a mesterséget. 

De kontár vagy. Mégis hozzáfogtál. Másfél év óta 
gyalulsz, fűrészelsz, méregetsz, tákolsz, ragasztasz, izzadsz 
minden eredmény nélkül. Mégsem ismered be, hogy tehe- 
tetlen vagy. Mert te még azt sem tudod, hogy nem tudsz! 


Muszáj! 
1898. október 14. 


Nagy úr a muszáj. 

Íme két szerencsétlen flótás, akik sehogysem akarnak 
testvérekké lenni. Más a szülője mindkettőnek; a nevelése 
is más. Közös hagyományuk csak annyi, hogy apáik sem 
szerették egymást: sőt verekedtek sokszor, pörlekedtek gyak- 
ran, gyűlölködtek mindig. 

Azonban muszáj. 

A logika ilyen: miután haragusztok egymásra, tehát 
csókolózzatok. Miután válni akartok egymástól, tehát egye- 
süljetek. Miután mindkét félnek más az öröksége, tehát 
legyen közös a vagyon. 

Kössetek szövetséget! A földrajzi fekvés, az éghajlat, 
a termőerő, a népszokás, a történelmi fejlődés más munka- 
tért jelölt ki az egyiknek és mást a másiknak. 

Mindegy. Szövetkezzetek közös .munkára. 

Ami befolyással van a javak előállítására, az emberi 
életmódra, a közszellem gyarapítására, a nemzeti célok kitű- 
zésére . . . íme, uram, mindaz különbözik ennél a két 
félnél. 

Mindegy! Tessék szövetkezni! 

De kérem, ami annak jó: ennek rossz; amit amaz 
óhajt: attól ez szalad; ami ott örömet okoz: az itt fájdal- 
masan hat. Az érdekek és az érzelmek egyaránt ellentét- 
ben vannak. 

Mindegy! Muszáj szövetkezni! 

Legyen eszed uram, és ne kívánd a lehetetlent. Az 
egyik eladó, a másik vevő; az egyik termel, a másik fogyaszt; 
hitelező az egyik, adós a másik. Osztrák az egyik, magyar 
a másik. Ne akard, hogy egy koszton legyen a róka és a 
sas. Ne tégy erőszakot a természeten. Vér vízzé nem válik 
itt; kutyából szalonna nem lesz ott. Nem erősítjük egymást 
a szövetségben, hanem gyöngítjük. Nem életmódot nyúj- 
tunk egymásnak, hanem fölfaljuk egymást. Ne kívánd uram 
a szövetséget! 

. . . Muszáj! 

Járomba fogod a lovat uram! Meglásd nem fog húzni. 
Hámszerszámot raksz az ökörre és zablát a szájába. Meg- 
lásd nem tud dolgozni. És csináltatsz a szekérnek két rudat. 
Egyiket elől, a másikat hátul. Az egyik rúdhoz fogod az 
ökröt fölkantározva, a másikhoz a lovat tézsolával a nya- 


kán . . . Bizony megreked a kocsid uram. A sárban is meg- 
reked, a töltött úton is megreked. 
Muszáj! 


Nem látod, hogy megrekedt? 
Hiszen nem vagy te nagyhatalom, uram, csak a papi- 

ron. Mivoltodat csak tűrik, de nem félik. Tekintélyed: lát- 
szat; erőd: vaklárma; pozíciód: félszeg. Az irányt Berlin- 
ben adják. Nem jársz, csak tolatol. Mintha nyúlseréten áll- 
nál: gördül alólad a talaj szanaszét. 

Ne kötözd meg a kezet itt is, ott is. Oldozd föl azt 
az ostoba köteléket, hogy dolgozhassunk. Hogy karunk 
megizmosodjék a használatban; hogy elménk edződjék a 
független elhatározások önbizalmában. Ne kényszerítse le- 
mondásra, csüggedésre, renyhe munkátlanságira egy vesze- 
delmes, testet-lelket enerváló szövetség által. 

. . . Muszáj! 

Nézd ezt a silány államéletet. Még mindig nem untad 
meg a gyötrelmes huza-vonát? Nem látod e hosszas vergő- 
désben a haláltusának jeleit? Hát ilyen a pezsgő, derült, 
reményteljes közélet? így szokás-e feladatokat megoldani, 
népeket vezetni, nemzeti munkát elősegíteni, jövendőt elő- 
készíteni? 

Mintha bevégzett pálya szélén volnánk: körül álljuk a 
díjat, hogy osztozkodjunk fölötte. Méltányos osztály helyett 
marakodunk. Lármázunk, káromkodunk, hetvenkedünk, kö- 
vetelünk, miként sátoros cigányok a zsákmány körül. Veszett 
állapot. Hát ugyan, melyik pályát futottuk meg? Hol a díj? 
Hol a zsákmány? 

A zsákmány, uram, mi vagyunk, magyarok. Pedig mi 
díjat érdemelnénk nagy hűségünkért, igaz ragaszkodásunkért, 
végtelen türelmünkért. 

Láttál már kiaszott hordót napsütésben, szélben össze- 
száradva? Egyik abroncs a másik után hull le róla. A don- 
gák szétválnak; ahány donga, annyi nyílás. Csak az ige 
tartja, hogy össze nem omlik. Lásd, uram, milyen lett a 
hires szövetség. 

Az abroncs az a bizalom volt, mellyel Ausztria és 
Magyarország egymás iránt viseltettek. Könnyű mondani: 
abroncsozzuk újra. Ám nincsen abroncs. 

A népbizalom elenyészett. Valamikor élt a kiegyezés 
alkotóinak kebelében. De az élet megölte a bizalmat. Szét- 
roncsolt alkatrészei megtalálhatók az osztrák falánkság gyom- 
rában. Nem támad az föl többé az utolsó ítélet napján sem. 

Mégis odaáll a hordóhoz mindkét fél kormánya és töl- 
tögeti a kiegyezés vizét a szövetségnek szétnyílt dongái 
közé. 

Odaát már kimerült vagy három kormány a remény- 
telen munkában. Ha rövidlátók is voltak, annyit mégis lát- 
tak, hogy ez a hordó soha meg nem telik, mert a beöntött 
víz kicsorog a nyilasokon. 

A mi Bánffynk még ezt sem látta meg. Ő csak meri 
a vizet és töltögeti a hordót szakadatlanul. 

A forrás már kiapadt; de van a fenéken iszap. Most 
már ezt meregeti s ezt öntögeti. Hínár is van a forrás 
nedvében. Ezt is fölhasználja. És tölti a hordót éjjel, nap- 
pal, rossz és jó időben, okos szóra nem hallgatva, a tör- 
vény tiltó parancsát megvetve, hazája érdekét föl nem 
ismerve, tölti süketen, tölti vakon, tölti bolondul. 

Mire számít? 

Az iszapra és a hínárra. 

E két elemben találta meg kormányzási elvének funda- 
mentumát. Végre is az iszap és a hínár betömi a nyilaso- 
kat. A szövetség hordója megtelik. 

Sáros, szennyes, piszkos lesz a tartalom, — de megtelt. 

Nincs rajta abroncs, de megtelt. 

Lesz szövetség, mit a hínár tart össze és lesz benne 
kiegyezés iszapos léből. 

Ebben a lében kell majd fetrengeni a Monarchia gaz- 
dasági életének, mert így muszáj! A muszáj pedig nagy úr. 
Majd meglátod uram, hogy még náladnál is nagyobb. 

Lázas sietség. 
1898. október 16. 


Jó vitéz, hová oly sietve? Még délre sem harangoz- 
tak s te már estebédhez ülsz? Mitől félsz? Rosszat álmod- 
tál talán? Sejtelmek gyötörnek? Mi a bajod? 

Két és fél hónapod van a költségvetés tárgyalására. 
Mégis indemnitást kérsz? Miért? Hiszen még nem vagy 
megszorulva. Két hónap alatt akár az egész költségvetés 
leőrölhető. Van rá eset. A millennáris évben sem tar- 
tott tovább. 

Azóta megkorrigáltad a Házat. Több most a hived és 
kevesebb az ellenfeled. Minden esély javadra szól. A szol- 
gálatkészség megható. Mit senki nem remélt, íme a pénz- 
ügyi bizottság elnöke bokorrá változik, hogy személyének 
intakt tekintélyével lombjai alá rejtse a nyúlvitézt. Eszébe 
sem jut, hogy — xbokrostól lövik a nyulat. 

Mitől kaptál egyszerre hideglelést jó vitéz? Miért olyan 
sietős az az indemnitás, hogy a házszabályok megsértésé- 
vel is hajszolod? Hogy oly sietve ül össze a bizottság és 
tárgyal és előadót választ, — mi annak az oka? 

A javaslat ki sem volt osztva a Ház tagjai között. 
Mégis tárgyalt a bizottság. A bizottság tagjai nem is vol- 
tak mindnyájan értesítve az ülésről. Mégis tárgyalt. A meg- 
választott előadónak délelőtti idejét egyéb közügy foglalta 
el. Délben már megjelent a Házban. De ezt sem tudták 
bevárni, hanem odaült Pulszky az előadó helyére. És elő- 
adóskodott. Talán a bizottságot helyettesítette? — Nem. 
A bizottság még csak egy hitelesített jelentést sem tudott 
fölmutatni. 

Az egész úgy nézett ki, mintha futásban volnának. Mi 
történt? Honnan e zavar? Förgeteg indult talán a bérctetőn 
s attól van a nagy riadalom? Avagy tüzeset pusztít s ren- 
detlen menekülésben viszik az irhát szanaszét? 

Megfoghatatlan. 

Indemnitás — harmadfél hónappal az év vége előtt! 
Ki bolond vesz orvosságot, mielőtt beteg lenne? Mintha 

valaki gipszbe köttetné a lábát azzal a föltevéssel, hogy a 
jövő téli fagyon elsikulhat és a lábát eltörheti. Vagy mintha 
ellenmérget venne, mielőtt megmérgezte magát. 

Mikor Polónyi Géza fölfejtette a házszabályok meg- 
sértésének hosszú sorozatát: a hívek vigyorogva mutatták 
fogsoraikat. Jó fogak, nincs benne kétség. Sokat fölettek 
már hazánk reménységéből. Most a gazdasági önállóság 
biztosítékait készülnek megrágni. Veszett egy étvágy. Senki 
sern gondol arra, hogy az ilyen kemény dióba beletörhetik 
a fog. Azok a szép fogsorok nem mosolyognak mindig - 
ezt a jóslatot kockáztatom meg a most folyó lázas sietség- 
ből. Eljön az idő, mikor majd vacognak. Beállnak a hideg 
napok. A fűtőanyag elfogy s idemnitas nélkül nem lehet 
ujat vásárolni. Ettől van talán a sietős félelem? — Értem. 

így még méltányolom is a gyors futást. Útközben a 
futás is harc. A gyorslábú ellent bajos megverni. Hát még, 
aki nem is ütközik, hanem csak fut. Szalad a füsttől, szalad 
az árnyéktól, szalad saját rémlátásaitól. No az ilyen ellen- 
séget meg nem veri sem Horánszky, sem Kossuth, sem 
Polónyi. Harcvonala a lőtávolon kívül van. Csatát el nem 
fogad. A tűztől fél. A csatazajtól irtózik. Hogy vered ezt 
meg? 

Ereje a futásban áll. Ha Bécsben támadják, fut Buda- 
pestre; ha itt támadják, fut Bécsbe. Kapkod a szalmaszál- 
hoz s minden bizalma Pulszky Ágostban összpontosul. Ez 
a vezér; ez a tanácsadó; ez a katona; ez a mindenes. 

Bécsi-rongygyal kendőzve bujkál ez a kormány a nap- 
világ előtt. Célját, megállapodását nem tudatja az országgal. 
Sötétbe húzódik, hogy a cafat el ne árulja rongyos mivoltá- 
nak rejtelmeit. Ha megszólítod, fut; ha szeme közé nézel, 
fut; ha kérdőre vonod, fut. 

Ki látott ilyen parlamenti kormányt, mely kerüli a 
parlamentet? Mi a neve az olyan csizmadiának, aki fél a 
saját műhelyétől? Egyebütt hősködik. A klubban, a hírla- 
pokban nagy a szája. De a tanácsteremben, hol meggyőző- 
dés, tudás, igazság mérkőzik, nem képes a sorompók közé 
szavazatnál egyebet fölvonultatni. 

Azonban az életösztön nem hiányzik belőle. Mert 

mindjárt otthon érzi magát, mihelyt állati tulajdonságok nyo- 
mulnak előtérbe. Mikor még semmi ok nincs az idemni- 
tásra, ő már kéri. Jól tudja, hogy ez a jászol. 

Mindentől elkésik, nem szántott, nem vetett a maga 
idejében. Amit óhajtott — a kiegyezést, nem tudja megcsi- 
nálni rendes időben. Amit a törvény parancsolt — az önálló 
rendelkezést, nem foganatosította. Ami hivatása volt — a 
parlamentnek, munkát adni nem tud. 

Tíz hónap óta egy ostoba cirkulus vitiosusban forog. 
Járja a bolondját Bécs és Budapest között. Dolgozik ered- 
mény nélkül, terveket sző vaktában, izgalomban tartja az 
országot állandóan. 

Az államélet minden állandósági tényezője bizonyta- 
lanná és ingataggá lett tántorgó vezetése alatt. Kezében a 
logikának nincs törvénye, a törvénynek nincs erkölcsi 
értéke, az erkölcsi értéknek nincs becse. 

Hanem a jászol! Erről bezzeg nem feledkezik meg. 
A pénz jó portéka. Eszköz a további kormányzáshoz. 

Sietve gondoskodik tehát erről a varázseszközről. Ha 
indemnitás van, minden van. Ezzel csinálhat technikai pro- 
viziumot; ezzel megváltoztathatja a stipulait kiegyezést; 
ezzel kvótát emelhet; ezzel új választást rendezhet. Meg- 
rongált egészségét ezzel állíthatja helyre. Brutális kormány- 
zási rendszerét ezzel nyújthatja meg. Szorongatott életének 
nagy nyomorúságán ezzel enyhíthet. Egyébhez nincs képes- 
sége. De ehhez van ösztöne. 


Erőltetett szövetség. 
1898. október 25. 


Aki veszettebb állapotot ismer, mondja meg, hogy ne 
álljunk páratlanul a népek között. 

íme olyan kiegyezésre készülünk, aminek válsága van. 
Íme azért háborúzunk, hogy szövetségre léphessünk. Ami 
jel emberileg látható, valamennyi azt bizonyítja, hogy nem 

illünk együvé. Már mint a két fél. A próba úgy néz ki, 
mintha egy kecske fejét egy káposztafővel akarnák mű- 
egésszé illeszteni. Vagy mintha mondanák: három alma meg 
két körte annyi, mint öt szilva. 

Mégis erőltetik. Mit? A kereskedelmi és vámszövetsé- 
get. Nem rossz. Ezt jól jegyezzük meg. Erőltetik. A szö- 
vetséget erőltetik. Hát ezt erőltetni szabad? Hát nem az 
érdekazonosság vagy érdektalálkozás természetes vonzerejé- 
nek és nehézkedési viszonyának súlya szokta létrehozni a 
szövetségeket? 

Mindenki látja a százados akadályokat. Ezeket a törté- 
nelem emelte a tapasztalás komoly munkájával. Az idő egyé- 
niséggé formálta hazánkat. Ennek már kifejlett teste van a 
földirati fekvés által; bevégzett jelleme van a hosszas együtt- 
létben képződött közfelfogás által; lelke van a törvények, 
az intézmények s az ezekhez vonzódó indulatok közössége 
által. 

Ausztria pedig, — no ezt is kifejtették a századok. 
Nem organizmus lett ugyan belőle, hanem csak mechaniz- 
mus. De azért megvan. Egy műegész a bécsi Burg által. 
Ereje is van a császári hadsereg által. Reprezentációja is 
van a külképviselet által. Egysége is van a trafikok, csend- 
őrök, posták és sürgönydrótok által. Akárhogy, de megvan. 

Hol a találkozási pont? 

Egyet tudok. Ez a trónöröklési rend. Nem is akarja 
ezt bolygatni senki. Az "uralkodóház közös uralkodóház. 
Addig, ameddig. Tudniillik, addig, míg a fejedelmi csa- 
lád azon ágainak magva nem szakad, amelyeknek hűség- 
gel tartozunk. 

Más találkozási pontot nem ismerek az országos érde- 
kek mezején. Aki ismer, álljon vele elő. 

Különösen arra vagyok kíváncsi, hogy mit használ 
nekünk Ausztria? Mert, aki meg nem bolondult, azért ke- 
res és köt szövetséget, hogy erőt nyerjen a maga erejéhez. 
Nos? Melyik erő sétálgat át hozzánk Ausztriából a mi 
támogatásunkra? Tessék már egyszer ezzel a nagy titokkal 
kirukkolni. 

Kérem az olvasót, tegye ezt a kérdést elmélkedése tár- 

gyáva. Vonultassa föl képzeletében és tudásában a nemzeti 
élet összes vonatkozásait. Ne feledjen ki semmit. Kezdje 
a nyelvkérdésen, mely a nemzeti sajátságnak legkiválóbb 
alkatrésze: folytassa a kultúrán, mely a nemzeti fejlődésnek 
leghatásosabb eszköze; ne feledje a véderőt és a külképvi- 
seletet, mely a nemzeti életnek elsőrangú orgánuma. Nos? 
Ám, folytassa tovább. Hiszen a közmunkásságnak még igen 
sok ága van. Földművelés, ipar, kereskedelem, bírói szerve- 
zet, adóügy, közlekedés, pénzügy. És a többi. 

Melyiknek ad lendületet Ausztria? Avagy melyiket támo- 
gatja? Vagy melyiknek van hasznára a szövetség által? 

Ostoba kérdés. így kellett volna kérdeznem: melyiket 
támadta meg Ausztria? Melyiknek fejlődését iparkodott el- 
fojtani? Erre, úgy-e, könnyebb a felelet? 

Harminc év óta hallgatom, hogy Magyarország nem 
állhat fönn önmagában. Hát nem így áll? Feleljenek a böl- 
csek. Hát a mi hazánk nem a saját erőforrásaiból táplálkozik? 

Tudni szeretném: ki fizet helyettünk adót? Ki katonás- 
kodik helyettünk? Ki épít nekünk városokat? 

Azt mondják, két milliárddal tartozunk Ausztriának. Ta- 
lán bizony ingyen adta? Hiszen kamatozzuk. De azt mond- 
ják, fölmondja a hitelt. Melyiket? A járadékot, mely nem 
fölmondható?! Vagy a nyakunkra küldi beváltás végett? Jó. 
Ha tudjuk, beváltjuk. Ha nem tudjuk: elértéktelenedik a pa- 
pír. Annál jobb ránk nézve, mert kevesebb lesz az adósságunk. 
Ezt persze kinevetik a pénzügyi körök. Pedig még ez is jobb 
argumentum, mint az a föltevés, hogy az osztrák tőkepénze- 
sek csak azért, hogy nálunk zavart okozzanak, mesterséges 
árhanyatlásba kergetik a saját értékeiket. 

De nyerstermékeinket Ausztria vásárolja. Hát aztán? 
Talán bizony kegyeletből teszi a mi ökreink iránt, vagy lelki 
vonzalomból a mi búzánk iránt? Hát ne vegye meg! Mit 
eszik? Mit dolgoz föl a gyára? Mástól vásárol, mondják az 
anyámasszonyok. Tessék. Silányabbat kap és drágábbat. Ha 
Ausztria nem tőlünk szerzi be szükségletét: akkor beszerzi 
mástól. Mi a következés? Mert az a más csak nyerstermelő 
ország lehet. A következés az, hogy mi a magunkét azoknak 
adjuk el, akik eddig azt vették meg, a mit most Ausztria ké- 

szül megvásárolni. Ezek pedig szívesen veszik, ha megfelelő 
értékmennyiségben nyitunk piacot iparuk részére. 

Minden grájzler tisztában van ezekkel a kérdésekkel. 
Ideje, hogy a kormány is megtanulja. Ha tudja, annál hibá- 
sabb, mert akkor amit. Jégre viszi hazánkat egy idegen ál- 
lam kedvéért. 

Érdekeinknek ezt a rút kockáztatását szerencsére a tör- 
vény tiltja. 

Még nincs eldőlve: akarja-e a kormány — a pártjáról 
nem szólok, mert az sem nem tud, sem nem mer akarni - 
a törvényt tiszteletben tartani? Hazánk békéje, nyugalma et- 
től függ. Jól vigyázzunk! A törvényben úgy van fölállítva az 
önrendelkezési jog, mint a vámszövetség ellentéte. Vámszö- 
vetség alatt pedig a törvény betűszerint vámterületi közös- 
séget ért. Az önálló rendelkezés tehát ellentéte a vámterü- 
leti közösségnek. Vagyis: az önrendelkezés ténye és jogha- 
tálya abszolúte kizárja a vámuniót. Az önrendelkezésnek, az 
önálló vámterület fölállításán kívül, minden más formája tör- 
vénytelen. 

Ennek a törvénynek éppen úgy engedelmeskedni tarto- 
zunk, mint minden más törvénynek. Éppen úgy engedelmes- 
kedni tartozunk, mint a véderőtörvénynek, vagy mint a köz- 
teherviselési törvénynek, vagy mint a trónöröklési rendről 
szóló törvénynek. Egyik úgy kötelez, mint a másik. 

A ki nem engedelmeskedik: lázadó. Mihelyt a kormány 
nem engedelmeskedik a törvénynek: azonnal rálépett az erő- 
szak útjára. Ez esetben nem parlamenti harcban jut a mi 
viszonyunk a kormánnyal kifejezésre; ez esetben az elnyo- 
mottak harca indul meg az elnyomók ellenében. És akkor 
olyan fegyvert használ mindenik fél, amilyen a kezeügyébe 
esik. 

A többség mivolta. 
1898. november 20. 


Keresem közjogunkban a yTöbbségk-et. Lapozgatok más 
országok alkotmányában is. Többség . . . Többség ... hol 
a patvarban fordul elő annak mivolta? 

Melyik törvény beszél a Többség megalkotásának mi- 
kéntjéről? Hol van megszabva a többség szervezési módja 
és politikai funkciója? 

Sokszor hallom; már meg is untam: a Többség így, a 
Többség úgy; ezt akarja a Többség, ezt meg nem akarja; 
hogy amit akar, annak érvényesülni kell, különben vége az 
alkotmánynak. 

De az isten szerelméért, miről beszélnek az urak? Csak 
nem gondolják talán, hogy a Többség: az alkotmány szerve? 

Tudni kívánom, mit értenek a törvények szempontjából 
Többség elnevezés alatt? Mert mindig úgy emlegetik, mint 
valami konstituált hatalmat. Ha elmélkednek az alkotmányos- 
ság mezején, sűrűn emlegetik: korona, végrehajtó hatalom, 
parlament, két kamara, felelősség, budgetjog, Többség. 

Szerepel mint eszköz, máskor mint cél; ismét máskor 
mint hatáskörrel, jogokkal, szervezettel bíró intézmény. Igen, 
ez a helyes szó a divatos észjárás megjelölésére. Intézmény. 

Abban a politikai klubban, mely a Lloyd-épületben tart 
szállást, valóban azt hiszik, hogy ők együttvéve egy institú- 
ciót képeznek. Tesznek-vesznek, sugdosnak, határoznak. Be- 
szélnek az ország nevében, bíznak az ország helyett, meg- 
állapodnak az ország sorsa fölött. A ki látja, azt hiszi, hogy 
ez a nemzet fóruma. Egy nagy, hatalmas és állandó intéz- 
mény, mely foglalatja az összes alkotmányjogoknak, végre- 
hajtó szerve a nemzeti közakaratnak szuverén hatalommal "és 
korlátlan erővel. 

A klubtagok lármásabb részét meg fogja lepni, ha ide- 
jegyzem, hogy a Többség nem intézmény, nem konstituált 
hatalom, nem szerve az alkotmánynak, nem képviselete az 
országnak. A Többség fölhatalmazása nem országos fölha- 
talmazás; a Többség akarata nem közakarat; bizalma nem 
közbizalom; elhatározása nem törvény. 

A Többség hatásköréről, organizmusáról, állandósági 
jellegéről az alkotmány mit sem tud. Ez nem jogi személy; 
nem is zárt testület; még csak nem is részvénytársulat. Helye, 
oltalma, keresete nincsen sem a közjogban, sem a magánjog- 
ban, sem a kereskedelmi jogban. 

Mi hát a Többség? Egy politikai volontérokból ideig- 
lenesen összeverődött csoport, melyhez a törvénynek semmi 
köze sincs. Alakja, véleménye, számaránya változandó. Egyik 
napról a másikra kisebbség lehet belőle. Viszont a tegnapi 
kisebbség, egy neki tetsző javaslatnál, alkatrészévé lesz hol- 
nap a többségnek, mert együttszavaz vele. 

Azt a féktelen zavart, mely alkotmányos életünkben dul, 
jelentékeny részben az a meghonosodott szédelgés okozza, 
hogy a Többség fogalmát fölcserélik a Ház fogalmával. A 
Ház jogát, akaratát, hatalmát elkeresztelték a Többség jogá- 
nak, akaratának, hatalmának. Egy politikai csoporttal helyet- 
tesitik a Házat. Úgy beszélnek e csoport véleményéről, mint 
a Ház véleményéről. Azt hiszik, hogy az alkotásokhoz ele- 
gendő e csoport bizalma és a mulasztásokat fedezi e csoport 
fölmentése. 

Pedig nem így van. A kormány a Háznak felelős, a Ház 
bizalmából kormányoz, a Ház hozzájárulásával alkot törvé- 
nyeket. Tetteire fölhatalmazást vagy jóváhagyást a Háztól 
nyer. A törvény, a közjog, az alkotmány csak Házat ismer, 
de nem Többséget. 

Lári-fári beszéd, hogy a Többség ezt vagy azt akarja. 
Semmi közöm hozzá, hogy a Lloyd-klubban kinek mi okoz 
bánatot vagy örömet. Az van és az lesz, amit a Ház akar. 
Amit pedig a Ház nem akar, hát nem lesz meg. Ha csillagot 
mg a Többség, akkor sem lesz meg. 

A kormány napirendet indítványozott öt hét előtt. Mond- 
ják, hogy a Többség helyeselte az indítványt. Mit bánom én! 
Semmi közöm sincs azok véleményéhez, akiknek nincs vélemé- 
nyük. A száraz tény az, hogy a Ház négy hétig nem adott a 
kormánynak napirendet. Mivel nem adott: nem volt. Ha ké- 
sőbb sem adott volna, most sem volna. Azonban az ötödik 
héten napirendet határozott a Ház. Most tehát van napirend. 
A Többség akaratából talán? Nem, hanem a Ház akaratából. 

Törvényt nem a Többség alkot, hanem a Ház. Miként hogy 
nem a fog, nem a nyelv, nem a torok és nem a gyomor táp- 
lálkozik, hanem az ember. 

Van hát a kormánynak napirendje, de nincs indemnitása. 
Pedig ez kéne neki. De nincs. A Többség úgy-e megadná? 
A Lloyd-klub már meg is adta. Ám, mi köze a magyar köz- 
jognak a Lloyd-klubhoz? Indemnitást csak a Ház adhat. 

Igaz ez? 

No, ha igaz, hát csak tessék várni. Ha megadja a Ház, 
akkor lesz indemnitás; ha nem adja meg, nem lesz. A Több- 
ség: semmi. A Ház: minden. 

És ha nem ad a Ház indemnitást? Mi lesz akkor? 

Furcsa kérdés. Ugyan mi lesz velem, ha meghalok? Bi- 
zonyára eltemetnek. Ennél nagyobb baj nem történhetik. A vi- 
lágrend ezért föl nem bomlik, sőt éppen ez a világ rendje. 

Hát a kormánnyal mi lesz, ha a kormányzás folytatására 
nem kap az illetékes fórumtól fölhatalmazást és eszközöket? 
Egyebet nem tehet, mint azt, hogy nem kormányoz. 

Ez csak világos. Az ember megy, ha lába van; ha nincs, 
nem megy. Az ember beszél, ha tud; ha megnémul, nem be- 
szél. A kormány is kormányoz, a míg ahhoz fölhatalmazása 
és eszköze van; ha nincs, nem kormányoz. Száz oka van 
annak, hogy nem kormányoz tovább. Az első az, hogy nem 
szabad. A második az, hogy nem lehet. 

A kormányzás legfőbb eszköze a pénz. Adószedéshez és 
adóelköltéshez még a korona sem adhat a kormánynak föl- 
hatalmazást. A Lloyd-klubban összesereglett csoportról szólni 
sem akarok. Ilyen fölhatalmazást csak a Háztól nyerhet a 
kormány. Ha megnyeri: szedhet adót és el is költheti a költ- 
ségvetés tételei szerint. Ha nem nyeri meg: sem adót nem 
szedhet, sem a készletekből nem költhet. 

Ez esetben nincs más mód, mint hogy a kormány isten- 
hirével távozik. Elmegy dolgára oda, a honnan jött. Egyebet 
mit tehessen? Nem teheti ki az országot annak, hogy a tiszt- 
viselők ne kapjanak fizetést, a katonaság ne kapjon zsoldot, 
a szelvény-tulajdonosok ne kapjanak kamatot. Az állam egész 
munkássága nem akadhat fenn azért, mivel Bánffy úr ma- 
radni óhajt. 

Persze van egy más megoldás is. Eltiporni a magyar al- 
kotmány becsét, hitelét és biztosítékát, csak azért, hogy Bánffy 
úr maradhasson. Ledönteni a közszabadság értékes oszlopait, 
megfosztani nemzetünket ősi jogaitól, összetépni törvény- 
könyvünk legdrágább lapjait . . . Bánffy úrért. Ez is egy 
mód. Csakhogy erre nem látok embert hazánkban. Mert nem 
ismerek olyan elvetemültét, aki ilyen gaz lázadást az alkot- 
mány ellen megkísérteni merészkednék. 

Miután csak e két esély között választhatunk, mégis csak 
inkább lemond a nemzet Bánffy úrról, mint a magyar alkot- 
mányról. 


A felirat. 
1898. november 27. 


Olvasgatom és bámulom a feliratot, mint a legcsodásabb 
politikai mesterművet. Nem az erőnek nagy lendülete, nem 
is velős szabatossága, nem is a formaérzés harmonikus illesz- 
kedése a tartalomhoz, lep meg engem ezen okiratban; ehhez 
szokva vagyunk, akár ha olvassuk, akár ha hallgatjuk Apponyi 
grófot. Hanem meglep és bámlatba ejt az államférfiúi böl- 
cseségnek az az éleslátása, mely egyetlen harcvonalba tudta 
sorakoztatni az ellenzék legkülömbözőbb színeit. 

A vezérkari talentumok között most mutatta be Apponyi 
gróf a legértékesebbet. Egyfelől megtalálta az ellenséges had- 
erő legkényesebb pontjait, másfelől megtalálta azt a jeligét, 
melyet az ellenzék minden csapatja buzgalommal hirdet. 

Ez a felirat távolról sem érinti az ellenzéki táborok egyé- 
niségét. Valamennyi megmarad saját zászlója alatt. De vala- 
mennyinek alkalmat ad, hogy egyetlen harckiáltás riadalmá- 
val intézze rohamait az alkotmányos elvek ellenségeire. 

A nemzet elámul, ha együtt látja előrenyomulni Thaly 
Kálmánt, a hajthatatlan kurucot és Zichy János grófot, a kon- 
Zervatív főurat, Molnár apátot és Kiss Albert prédikátort; de 

a csodálkozás csak addig tart, amíg kezébe vette a feliratot.. 
Olvasva az ott felvonuló alkotmányos tételek erősségeit: ön- 
ként rájön, hogy a küzdelem, ha meddő nem akar lenni, csak 
ezt az alakot ölthette; mert alkotmányunk fundamentális osz- 
lopzata lévén megtámadva, a hazafias csapatok szövetkezett 
erejére van szükség, hogy sikeres legyen a védelem. 

Ennél a szövetkezésnél a történelem önmagát ismétli. 
A mária-celli búcsún protestáns uraink is megjelentek. Mikor 
pedig Thun a protestáns önkormányzatra vetette magát, a 
katholikus egyház papi fejedelmei emeltek tiltakozó szót. 

A kormány alaposan félreismeri a magyar alkotmány 
természetét, mikor azt egy érdekcsoport szavazatával meg- 
semmisithetőnek véli. 

Más szelek is fújtak már! Ez az intézmény vért is szagolt 
s nyakán a hóhér kezét is érezte. Tudod mi az? A nemzet 
életere, miként életere a Duna hazánk földjének. Hát apaszd 
ki a Dunát, ha tudod. Vagy állítsd meg folyásában. Hová 
teszed a feltorlódó vizet? 

Most még csak ellenzéki táborok lépnek szövetségre. 
Majd jön a népáradat. Erősségünk a múltnak minden igaz- 
sága. Várbástyáink a király esküje. Hatalmunk a magyar nem- 
zet életösztöne. Zászlónk az alkotmány. Fegyverünk a tör- 
vény, az akarat, a kitartás és a hazaszeretet. 

Öt nap alatt kétszer dicsekszik a kormány, a korona bi- 
zalmával. De gondosan eltakarja, hogy mire vonatkozik ez 
a bizalom. Arra is, Hogy nyers erővel cserélje föl a törvénye- 
ket? Nem hiszem. E föltevés ellen tiltakozik a józan ész. 

Azok a szörnyű csapások, melyek együtt sújtották az ősz 
király szívét és a magyar nemzet életét, nem lohasztották, de 
bizonyára megedzették vallásos buzgóságát. Akit ily súlyo- 
san látogat a Gondviselés keze és a ki oly fenkölt megadás- 
sal viseli a balsorsot, az olyan férfiút esküszegésre bírni nem 
lehet. 

Ötven hosszú évnek nagy tapasztalásai fejlesztették ki 
fejedelmünkben az uralkodói kötelességek nemes erkölcseit. 
Harminc évnek tanúsága szól a mellett, hogy nemzetünk a 
békés fejlődésre használta föl alkotmányos szabadságát és 
napról-napra állandóan fokozta köteles hűségét a trón irá- 

nyában. ö felsége tehát méltán merítheti tapasztalásaiból azt 
a meggyőződést, hogy az alkotmányos élet egyformán emeli 
úgy a korona, mint a nemzet erejét. 

Bebizonyult, hogy ez a két erő egyetlen vonatkozásában 
sem ellentétes, hanem természetszerűleg egészíti ki egymást. 
Ez az alkotmányos korszak a tények igazságával hozta har- 
móniába a királyi hatalmat a nemzeti szabadsággal. És ha 
történt visszaélés az alkotmánnyal szemben, azt mindig a 
kormányok követték el, de sohasem a nemzet. 

Ilyen tapasztalás után nem vakmerő sértés-e föltenni a 
koronáról, hogy engedélyt ad a kormánynak az alkotmány fel- 
függesztésére, a törvénytelen kormányzásra és ezzel együtt 
annak a békés összhangnak a megzavarására, mely királyi ha- 
talom és a nemzet szabadsága között oly áldásosán kifej- 
lődött? 

Könnyelmű és üres fenyegetés tehát, mikor a túlsó tá- 
borból ex-lex állapotról beszélnek? Mi idézhet elő ilyen Vég- 
zetes zavart? Mi adhat okot arra, hogy nemzetünket erősza- 
kosan foszszák meg szabadságától? 

Lássuk a tényeket. Tény, hogy a kormány erőszakot és 
korrupciót használt a választásoknál, s ezzel megsértette az 
alkotmányos élet fundamentumát. Ez az alkotmánysértés most 
boszulja meg magát, mert a kormány nem bír azzal a Házzal, 
mely erőszakban fogantatott. A fegyver hátrafelé sült el. Az 
erőszak erőszakot nemzett. Tény tehát az is, hogy a kormány 
merőben képtelen a legkisebb föladat teljesítésére is. 

A kocsis nem tud hajtani. A szakács nem tud főzni. Ez 
a tény. Micsoda hóbort ebből a tényből azt következtetni, 
hogy törjük porrá a kocsit, tépjük szét a szerszámokat, üssük 
agyon a lovakat. Vagy azt, hogy bontsuk el a tűzhelyt, zúzzuk 
darabokra a konyhaedényeket és szórjuk világgá az élés- 
kamra tartalmát. 

Nem úgy, jó urak! Ha nem tud hajtani a kocsis és 
nem tud főzni a szakács; hát menjen dolgára. Keressen ma- 
gának olyan foglalkozást, amihez ért. Hegyezzen zabot, vagy 
heréljen malacot, de hagyja el a kormányrudat, ha olyan rö- 
vidlátó, ügyefogyott és képtelen, hogy zátonyra vitte az állam 
hajóját. 

Ez a dolgok rendje; nem pedig az, hogy addig marad- 
jon a rúdon, míg a hajó végképp elsülyed. 

A feliratnak ez a célja. Ezt kéri a királytól kilencven nép- 
képviselő — nyíltan. De lelke mélyén kétszáznál is több kéri. 
Mert a szabadelvű pártban is látják a veszélyt sokan, akik 
ragaszkodnak az alkotmányhoz, szeretik a hazát és a nemzet 
évezredes értékeit féltik az elsülyedéstől. 


Bonyodalmak. 
1898. december 6. 


Láttatok már korhadó hidat? Karja, lába, padozata re- 
ves. Fogyatkozásait rőzsével takargatják már régen. Szél ha 
fújja, ingadozik; víz ha mossa, alábbsüpped. Ha kocsi megy 
rá, roskadoz. 

Néhány ép gerenda tartja még benne az igét. Mi les-z e 
gerendák nélkül? Mikor már csak a felhalmozódott sár, iszap, 
por és hulladék tömege alkotja az összetartozandósági erőt? 
Mikor csak a szemétdomb ellenállási képessége lesz meg 
benne? 

Íme néhány gerenda felmondta szolgálatát a mentelmi 
ügyben. 

Íme Josipovich miniszter távozik. Becses cölöp volt; min- 
denki tudja. Élő kapocs volt Magyarország és társországai 
között. Kétértelműség nélkül tudott jó horvát és jó hazafi 
lenni. 

Barátaival ma tudatta Szilágyi Dezső, hogy ő is lemond. 
A leghatalmasabb oszlop hagyja ott a korhatag hidat. A Ház 
többsége úgy érzi magát, mintha egy oroszlán törte volna át 
vasketrecének korlátait. 

Izgalmas hírekkel telik meg a levegő. Láng Lajos is 
lemond. Bánffy ma jelenti be pártjának a provizóriumot — 
tehát a legvakmerőbb szószegést, mit valaha azon a polcon 
elkövethettek. 

Apponyi zárt ülést kér, hogy egy utolsó bizalmas kísér- 
lettel megmentse a megmenthető! Kossuth csatlakozik az 
Apponyi gróf felfogásához. Az ellenzék soha sem volt ilyen 
egyértelmű. Soha kormánypárt nem volt ilyen szétágazó. Pad- 
sorai fölött meg-meglebbenti sötét szárnyait az enyészet. Az 
összeomlás sejtelme olvasható le baljóslatú arcukról. Érzi az 
ellenzék, hogy rohammal jön a cselekvés órája. A gyors el- 
határozások e nagy pillanataiban mindenki meglát egy üres 
széket. Miért nincs itt Ugron Gábor? 

De mindegy. Van itt valami, Ugronnál erősebb, ékes- 
szólóbb, akcióképesebb. A nemzet igazsága. Ez a halhatatlan 
történelmi erő egész fenségével átköltözött az ellenzékhez. 
Elszánt butaság és vakmerő önzés szembeszállhat ezzel az 
erővel. Ám le nem győzheti. A kéz, mely érinti, elsorvad; 
a láb, mely eltaposni akarná, összeroskad, mint az a korhadó 
hid, melynek maholnap egyetlen ép gerendája sem lesz, 

Magyarázzák a Szilágyi Dezső lemondását és összekötte- 
tésbe hozzák a Berliner Tagblattal, Rothfeld úrral, sajtóiro- 
dával és egyéb mihaszna dolgokkal. Mivelhogy sugalmazott 
piszkot szórtak az elnök úr szeme közé — tehát lemond. 
Hogyis ne! Hát föltehető Szilágyiról, hogy ne ismerje állásá- 
nak magas méltóságát? Hiszen nem volt ő Bánffy úr közege, 
hanem a nemzeti közbizalom legitim tulajdonosa. 

Kötelességtudó vezér nem hagyja el alkotmányos őrállá- 
sát egy rongyos hírlapi közlemény miatt. Legjobb kincseivel 
halmozza el őt a haza. Állást, bizalmat, tekintélyt, népszerű- 
séget adott ennek a derék fiának. Hálátlan fiú volna, ha az 
egyéni nyugalmat többre becsülné, mint a közkötelességet. 
Nehéz időkben mindenkire szükség van. Az ő nagy tulajdon- 
ságai nem pótolhatók. 

Pedig nehéz időknek sötét válságai tornyosulnak hazánk 
egén. A Josipovich lemondásának indokolása egy rémes ak- 
kord az ítéletnap trombitájából. yAzon esetre, ha Magyaror- 
szágon január elsejével törvényen kívüli állapotok léptettet- 
nének életbe, nem maradhatnék a magyar kormány tagja.c 
Hozzáteszi, hogy vMagyarország és Horvátország csak az 
alkotmányosság alapján tud karöltve egymással haladni. Vé- 
gül kijelenti, hogy vmivel a törvénykívüli állapottal az alkot- 

mányosságot látom megingatva, ebből a helyzetből magamra 
nézve levonom a konzekvenciátc. 

Mit jelent az, hogy ezen kijelentéssel és a lemondással 
nem várt Josipovich január elsejéig? Azt, hogy a törvényen- 
kívüli állapot a múlt szerdán tartott miniszteri tanácsban már 
elhatároztatott. 

És mit jelent az, hogy Magyarország és Horvátország 
csak az alkotmányosság alapján tud karöltve egymással ha- 
ladni? Elszakadást? Hazánk területi integritásának szándék- 
bavett csorbítását? A magyar korona abroncsának elpattaná- 
sát s dc7ágaköveinek darabokra hullását? 

így vagyunk? Hát a magyar alkotmány sérthetetlen 
szentségét és a magyar korona sérthetetlen egységét nem 
külső inváziótól és nem lázongó oláhoktól kell féltenünk, ha- 
nem a magyar kormánytól, közjogi értékeink ezen hivatott és 
fizetett őrétől? Micsoda elvetemült lázadás ez? Van-e a világ- 
történelemben még ilyen butaság, mely ennyi veszélyt hor- 
dozna átkos méhében? Hát oka annak a nemzet, hogy Bánffy 
úr olyan terhet vállalt, mely alatt mozogni képtelen? 

Az alkotmány művét gonddal építette és szeretettel 
ápolta a lefolyt századok nemzeti bölcsesége. Tépelődve, szen- 
vedve, vérezve állták körül a nagy hősök. 

Fajunknak büszkesége ez a mű, mert benne nyilvánul 
meg hazánk egyénisége. Hazánknak ez a becsülete. Éhez fű- 
ződnek nagy tradícióink és legnemesebb életösztöneink. Éle- 
tünknek ez a jobbik fele; nemzetünknek ez a halhatatlansága; 
jövendőnknek ez a biztosítéka. 

Alkotmány nélkül a haza egy puszta földdarab, mely- 
nek ethikai becse nincs; a nemzet silány embercsoport, mely- 
ről lemállott az összetartozandóság minden erkölcsi kapocsa. 
Az alkotmány a mi egünk, a mi levegőnk, a mi testünknek 
élete, a mi lelkünknek üdvössége. 

A magyar nemzetnek ezt a mindenséget akarjátok lerom- 
bolni csak azért, hogy Bánffy úr hatalomban maradjon? Mert 
nem tud kormányozni az alkotmánynyal, tehát ő ne távozzék, 
hanem az alkotmány pusztuljon el? 

Merő képtelenség! Hiszen az a párt nem csőcselék. 
Egyeseken erőt vehet a lelki rondaság, de az egészet nem 

szennyezte be. Látjátok Szilágyit? Ne fogjátok rá, hogy hír- 
lapi pletyka mozdította ki helyéből. Magas polcáról csak azért 
szállhatott le, hogy a küzdők sorába álljon. Miként Josipo- 
vich, úgy ő sem akar Bánffy úrral közösségben lenni. 

Nem lesz egyedül. Az ilyen tehetségeknek vonzóereje 
van, miként az égi testeknek. Mikor lelépett az emelvényről, 
megindult a fajkiválás. Széli, Csáky, a két Andrássy, 
Hieronymi, Chorin, Láng, Emmer, Semsey, Falk, Teleki, 
Enyedy és annyi más .... Föltehető-e ezekről a hazafiakról, 
hogy alkotmányunk sírásói legyenek egy tökfilkó szolgá- 
latában? 


Ugron Gábor. 
1898. december 7. 


Kis táborunkat a legjobb harcos hagyta el. De nem 
tegnap, amint sokan hiszik. Ezt a bajnokot Szatmáron terí- 
tették le, hogy vezér nélkül maradjon a függetlenségi eszme. 
Győztes viadalunk, fényes ütközetünk azóta nincs. Jó, derék 
katonák vannak mind a két csapatban. Okos, tanult, buzgó 
harcos is van nem egy. Foly is a küzdelem nemes elszánt- 
sággal, erőfeszítéssel. 

De harcunknak tüze, igazságunknak szenvedélye, lel- 
künknek haragja azóta nincs. A politikai levegő azóta tes- 
ped, mióta nem zug a tisztító vihar. Bárányfelhő-csapat a 
függetlenségi párt csupán. Mindenki tudja, hogy nem rejt 
magában villámot. 

Hogy visszavonul: nem lett ezzel kisebb sem az igaz- 
ságunk, sem a kötelességünk. A századoknak tapasztalata, 
keserve, tanítása szabta meg utunkat. Tömérdek a rög s 
az egyengetés munkája nehéz. Sziklatömbök állják el az utat. 
Ő volt a robbantó elem. Nála nélkül lassú kézimunkára va- 
gyunk utalva. Kalapácscsal kell darabonkint szétmorzsolni 
azt, mit a dinamit egy robbanással elvégez. 

De nem lankadunk. Ha nem bírja meg a zászlót egy 
kéz: megragadjuk ketten, hárman, tízen; de sem porba esni, 
sem meghajolni nem engedjük. Megyünk tovább a köteles- 
ség útján szent hevülettel, reménytől duzzadva. 

Megtört erőnkhöz segítségül jön az idő. Az időnek 
történelmi igazsága, az események ereje, a korszellemnek 
bírói ítélete. Ki ne látná közeledni azt az igazságot, azt 
az erőt, azt az ítéletet? Ki ne látná ingadozni azt az intéz- 
ményt, melynek falait harminc év óta ostromoljuk? Két osz- 
lopra vala építve — az osztrák alkotmányosság és a ma- 
gyar alkotmányosság oszlopára. íme, az egyik oszlop már 
kidőlt. Nem mintha tervszerűen aláásták volna talapzatát, 
hanem mivel természetes utón kimosódott alóla a nép- 
lélek talaja. 

Ez a két oszlop szervi kapcsolatban van, miként az 
emberi törzs alatt a két láb. Ha megy a törzs: egyik láb 
követi a másikat. Másként nincs haladás. Már pedig haladni 
kell, enélkül nincs élet. Az osztrák láboszlop után követke- 
zik a magyar láboszlop. Egyik nem roskadhat össze, hogy 
a másik utána ne roskadjon. 

Volna segítség, ha volna ember a gáton. De nincs. 
Aki van: csak sietteti a roskadást. Bánffy urnák nincsenek 
alkotmányos ösztönei. Karikának termett ő a rézbőrűek 
közé. Az az érzékeny szerv, mellyel megérteni lehet a kor- 
szellem szavát, nála hiányzik. Csak engedelmeskedni tud és 
parancsolni. Engedelmeskedni Bécsben, parancsolni Budapes- 
ten. Nagy és komoly szerencsétlenség úgy a koronára, mint 
hazánkra nézve, hogy ily nehéz időben, midőn küszöbén 
állunk egy szétmálló múltnak és egy alakuló jövőnek, olyan 
kocsis kezében van a gyeplő, aki nem ismeri a hátraha- 
gyott utat és nem látja előre a jövendő útját. 

Elmélkedő ember tisztán érzi, hogy összes válságaink 
kútforrása nem egyéb, mint az, hogy az összbirodalmi eszme 
még mindig él, hat, követel, cselekszik, uralkodik. Ennek 
a fonák eszmének esik áldozatul e pillanatban hazánk törvé- 
nyes jogrendje. Gazdasági fölszabadulásunk gyümölcsének, 
melyet megérlelt az idő és ölünkbe ejtett a törvény, emiatt 
nem vehetjük hasznát. Ezt a fonák eszmét a szerencsétlen 

hadjáratok egész sorozata meggyöngítette, de eltemetni nem 
tudta. Mint élő tényező befészkelte magát a 67-es kiegye- 
zésbe. Ebből származik az ellenmondás, mely a XII. t.-c. szel- 
lemét jellemzi. Mesteri kéz szőtte össze e műben az össz- 
birodalmi eszme fonalszálait, a függetlenségi eszme fonal- 
szálaival. Mindhiába. Az államalakulásnak e két nagy ellen- 
tétét kibékíteni nem lehet. 

Kihúzogatni a törvényhozás tervszerű munkájával az 
összbirodalmi eszme szálait s pótolni a szövet hiányait az 
önrendelkezési jog izmos szálaival: ez lenne a békés kibon- 
takozásnak egyetlen módja. Kormányunk az ellenkezőt teszi. 
Odaállott ama fonák eszme szolgálatába. De az ilyen fél- 
szeg irányt még mindig balsiker koronázta. A nemzet csak 
addig tűrte, amíg álmodott. És csak úgy tűrheti el vég- 
képpen, ha meghalt. 

Meghalni azonban nem fog. Könnyebb megdőlni egy 
szerencsétlen intézménynek, mint meghalni egy nemzetnek. 
Végzetes összeütközéseknél a tenger és a hajó között: nem 
a tenger apad ki, hanem a hajó merül el. Ilyen hajó a 
67-es intézmény is. Harminc év óta lebeg a magyar nép- 
élet tengerén. E pillanatban az összeütközés napjait éljük. 
A hajó ellentétbe jött a néptenger létérdekeivel. Az osztrák 
viszonyok sziklazátonyán már léket is kapott. íme sülyed. 
Akik rajta élősködtek, nagy erőfeszítéseket tesznek, hogy 
megmentsék. Hasztalan erőlködés. A gerendák meghajoltak, 
a bordák recsegnek és a menekülni vágyók görcsös sietség- 
gel eveznek az abszolutizmus felé. 

Virágot kért Ugron a szatmári választóktól, hogy be- 
hintse vele az alkotmány ravatalát. Ám, nem az alkotmány 
,, bástyafalát sodorta veszélybe az idő, hanem csak a tornyot, 
mely 67-ben ráépült. Ez a torony ingadozik s le fog dőlni 
az események súlya alatt. 

De a bástyafal, melyre építve volt, megmarad és mi 
folytatjuk szerény munkánkat, virágot gyűjtve, hogy a bok- 
rétát átnyújthassuk Ugron Gábornak. Mert hogy visszavo- 
nulása nem végleges s hogy azt a bokrétát ő fogja föltűzni 
a szilárd bástya fokára, abban közülünk senki sem kételkedik. 

Megjegyzések. 
1898. december 28. 


Horánszky Nándor sohasem vétett a tisztesség ellen. 
Nem hazudott a közpályán, nem csalt a politikában és nem 
szennyezte be kezét korrumpálásra hivatott pénzzel. 

Károlyi István gróf és Szemere Miklós nemcsak kifogás- 
talan úriemberek, de minden képzelhető miniszteri vagy párt- 
befolyástól függetlenek. 

így lévén: a fölmerült ügy személyes részének elintézési 
módja sem aggodalmat nem ébreszt, sem kételyt nem támaszt. 
A mit hasonló vitában Károlyi István gróf és Szemere Mik- 
lós mond, ír, vagy cselekszik: az csak megnyugtató lehet 
Horánszkyra nézve; az ország közvéleményére nézve pedig 
irányadó. 

Horánszky egy körvonalazott vádat emelt Bánffy báró 
úr ellen. A vád igen lesújtó tényeket tartalmazott. E tények- 
ből azt a következtetést vonta le, hogy a miniszterelnök úr 
egyetlen kaszinónak sem lehetne tagja. Ez a következtetés 
kétségen kívül súlyos volt. Ám nem volt sem túlzott, sem 
igazságtalan, mert hiszen a Gajári Ödön lapja odáig ment 
következtetésével, hogy — arra az esetre, ha a vád igaz, 
akkor a kormányelnök úr ténye ygazemberségk. 

Ezt a szörnyű vádat a kormányelnök úr nem cáfolta meg. 
Ellenben Horánszky egész mértékben igazolta, részben leve- 
lekkel, részben a váddal összefüggő eseményekkel és csele- 
kedetekkel. 

Cáfolat és ellenbizonyíték helyett a kormányelnök úr go- 
romba levelet küldött Horánszkynak. Tehát a sértésre sér- 
téssel válaszolt. 

Aki érzi a maga igazát és a lovagias feladatnak is eleget 
akar tenni, más eljárást követ. Konkrét váddal szemben a 
tisztázásnak nincs más módja, mint a bizonyítás. Akit meg- 
határozott és körülirt diffamáló cselekvénynyel vádolnak, az 
nekem hasztalan párbajozik. Mert a párbaj nem tisztázási, 
hanem csak kiegyenlítési mód. 

Aki lopott — ezt nem a fenforgó esetre mondom — vagy 

csalt, vagy hamisított, hiába lő le akár egy tucat embert: azért 
mégis csak tolvaj, vagy csaló vagy hamisító a neve. Aki nem 
becsületes, azt a párbaj nem teszi becsületessé. A tényekben 
nyilvánuló erkölcsi zavarodást nem hozza rendbe sem a pisz- 
toly, sem a kard. 

Konkrét cselekedetre vonatkozó vádat nem enyésztet el 
a párbaj. 

Igenis a kormányelnök úrnak hetek óta sokszor volt 
alkalma párbaj útján egyenlíteni ki igen nehéz sértéseket. 
Ivánka Oszkár rendszeres célzatossággal nevezte a kormány- 
elnök urat hazugnak. Rakovszky István föltételes pofont ígért 
neki több minisztertársa hallatára s hogy ez az ígéret nemo- 
ban ne maradjon, hírlapilag is megjelent. Mások is gyakran 
illették a kormányelnök urat megbecstelenítő kifejezésekkel. 

Ezen esetek bármelyike ok és alkalom volt a párbajo- 
zásra, mert nem konkrét tényre vonatkoztak, hanem a férfi 
integritását támadták. 

Azonban a kormányelnök úr mindezt elnyelte, a mint 
most értesülünk, közjogi állására való tekintetből. Jó. Én ezt 
elfogadom ürügynek és csak annyit jegyzek ide, hogy köz- 
jogi állása tudtommal most sem szűnt meg. 

Van az ügynek egy másik oldala is. Már mondtam, hogy 
tényben nyilvánuló vádat a párbaj el nem oszlat. De ha 
mégis lovagias ügyet kívánt belőle a kormányelnök csinálni: 
akkor az általánosan fennálló szabályok szerint semmi jog- 
címe nem volt ahhoz, hogy goromba levelet írjon annak, aki 
őt megsértette. Még kevesebb jogcíme volt ahhoz, hogy le- 
velét, az elintézés előtt, közzétegye. 

Félművelt kiáltozok a börzén, vagy sihederek az utcán, 
vagy duhaj legények a csárdában, vagy kofák a vásárcsarnok- 
ban igenis sértegetéssel válaszolnak a sértésekre. A szóra 
szó, a szitokra szitok, a nyaklevesre pof. De a jó társasághoz 
tartozó művelt emberek a kényes természetű személyi ügyek 
elintézési módjához nem a csárda, nem is a börze, nem is az 
utca és nem a vásárcsarnok levegőjéből vesznek mintaképet. 

A párbaj éppen arra való, hogy a harag, a szenvedély, 
a megtorlási vágy és a férfias erő ne fajuljon el se piszko- 
lódássá, se dulakodássá. Amiből következik, hogy a ki szá- 
mot tart a kapott sértésnek lovagias mérkőzés utján való 

elintézésére, az nem folytat nyelvelést sem szóval, sem írás- 
ban, hanem segédeket keres és elégtételt követel. Ám a kor- 
mányelnök úr a tényleges adatokra alapított sértésre nyelve- 
léssel felelt, előre lemondva ezzel, hogy személyes ügye lova- 
gias utón befejezhető legyen. 

Ezen megjegyzések után könnyű megállapítani a vé- 
leményt. 

A kormányelnök bonyodalmas és szorongatott helyze- 
téből nem bontakozott ki. Magánszemélyét fedezi Gajári 
Ödön és Fejérváry Géza báró. Ehhez nincs szavam. A közér- 
zület e pontnál megoszlik. Lesznek, kik előtt föltétlen tekin- 
téllyel bír e két férfiú nézete. Ezek a kormányelnök úr vlova- 
giasx ügyét beefjezettnek tekintik. Viszont lesznek, kik előtt 
a Károlyi István gróf és Szemere Miklós nézete bír föltétlen 
tekintéllyel. Ezek tehát Horánszkyra nézve tekintik az ügyet 
lovagiasan befejezettnek. A közítélet alakulásánál bizonyára 
szerepet fog játszani az egyéni rokonszenv és a pártállás is. 

De a kérdés másik, sokkal fontosabb oldalának meg- 
ítélése kizárja az egyéni vonzalmakat és a pártállást. 

Bánffy kormányelnök úr saját kezdeményezésére alkut 
kötött egy tekintélyes ellenzéki párt vezéreivel. Kölcsönös ígé- 
retek történtek és kötelező megállapodások jöttek létre. Az 
ellenzék nyugalmat ígért a kormánynak; ezzel szemben a 
kormány jó és hasznos törvényt ígért az ellenzéknek, az or- 
szág számára. 

Az ellenzék megtartotta ígéretét. Bánffy úr nem tartotta 
meg. Az ellenzék becsületesen járt el. A kormányelnök úr 
játékot űzött szavából a közszabadság kárára és az ország 
nyugalmának megrontására. A megbízhatatlanságnak olyan 
förtelmes példáját adta ezzel Bánffy úr, a milyenre a magyar 
közéletben példa nincs. 

Az ügynek ezt az oldalát nem fejezték be a segédek. Ez 
már nem személyes, hanem országos ügy. A miniszterelnöki 
szék e pillanatban egy megbecstelenítő vád súlya alatt fe- 
cseg. Ha nem tisztázza Bánffy úr a vádat és nem hagyja el 
azt a széket, akkor miatta a miniszterelnöki tekintély törik 
össze. Már pedig ezt mindenkinek félteni kell. Itt megszűn- 
nek a személyes indulatok és a pártállások. 


306 


Abban a székben nem ülhet akárki. Elnézhették a tu- 
datlanságot, a képtelenséget, az együgyűséget. De a becs- 
telenség vádját az a szék nem bírja el. 


Törvénytelen úton. 
1898. december 3.1 


A minisztérium kormányzása elé akadály gördült. Nem 
nyúlhat semmiféle közpénzhez. Ezt az akadályt az alkotmá- 
nyos élet gördítette a kormány elé. Ez az akadály a törvényes 
tilalomnak minden kellékével bír. Aki áthágja: bűnbe esik. 

Ilyen vége van nálunk az esztendőnek. Sötét múlt, borús 
jelen, bizonytalan jövő. 

Az ellenzéknek joga van vitatkozni, tárgyalni, szavazni. 
Nem tett egyebet, mint élt ezzel a joggal. E jognak gyakor- 
lása miatt a kormány nem kapott indemnitást. Ha mégis köz- 
pénzhez nyúl: sikkaszt. Kezelése alatt lehet tisztátalan forrású 
pénz is, miként volt a választásoknál. Személyes uralmát ezzel 
tengetheti néhány hétig. De az alkotmányra hazánk minden 
tisztviselője fölesküdött. A ki utalványoz és fizetést teljesít 
a közadók terhére: esküszegő lesz úgy az isteni, mint az em- 
beri törvények szerint. 

Néhány óra múlva belépünk a forradalmi állapotba. Nem 
éhes tömeg hozza létre a fölfordulást, hanem egy jól táplált 
hatalmi cimboraság. Ismétlődik a mi szomorú históriánk. 
A hatalom föllázad a törvény ellen. 

Mit mond a népképviseleti rendszer első törvénye? 

Egyszerűen azt: hogy a mely kormány nem tudja aka- 
ratát keresztülvinni: hagyja oda helyét. Százszoros súllyal 
nehezedik ez a törvény egy olyan kormányra, mely nemcsak 
akaratát és terveit nem tudja keresztülvinni, de nem rendelke- 
zik a kormányzás folyó ügyeinek elintézéséhez megkívántató 
elementáris eszközökkel sem. 

Hasonló helyzetbe két alkotmányos tényező hozhatja a 

kormányt, egyik a korona, másik a törvényhozás. Mindkettő 
egyenlő joggal. Ezúttal a képviselőház vonta meg a kormány- 
tól azt az eszközt, mely nélkül tovább törvényesen fenn nem 
állhat. 

Mondják, írják, hogy nem a képviselőház, hanem a ki- 
sebbség halmozta föl az akadályokat és tette lehetetlenné a 
kormányzást. Bocsánat! A nemzet nem választ sem kisebb- 
séget, sem többséget. Választás után nem egy többség és 
nem egy kisebbség konstituálódik, hanem maga a képviselő- 
ház. Az alkotmányos szervek közé nincs a kisebbség, vagy 
a többség mint intézmény beillesztve. E szervek között van 
falu, város, vármegye, parlament, főrendiház, bíróság, pénz- 
ügyi hatóság, minisztérium, egyház, iskola és sok más intéz- 
mény, — de többség, kisebbség nincs. 

Az 1861-iki küzdelem alkalmával voltak sokan a felirat, 
mások a határozat mellett. De a többség csak a szavazásnál 
tűnt ki. Az 1866-iki közjogi vita alkalmával egy klubban 
tanácskoztak azok, kik létrehozták a kiegyezést, azokkal, 
kik azt mai tartalmában nem fogadták el. A Deák-párt csak 
akkor alakult meg és vonult elkülönített klubba, mikor már 
a kiegyezési mű a 65-ös bizottságban teljesen elkészült. A 
K. K. és R. R. idejében a kerületi gyűléseken készítették elő 
a diéta tanácskozási rendjét, és azokban minden párt, és min- 
den nézet képviselve volt. 

Ilyenformán a többség sohasem jelentkezett mint insti- 
túció, hanem mindig csak úgy, mint szavazási eredmény. Szi- 
gorú parlamenti felfogás szerint a többséget előre tudni nem 
is lehet, mert a tanácskozás és vita hatása alatt a vélemények 
idomulnak és váltakoznak. Ebből következik, hogy a többség 
akarata akkor irányadó és kötelező, ha a többség a szavazás 
által valóban kiefejezésre jutott és nyilvánult. Az indemnitás 
fölött még nem volt szavazás. Ennélfogva a többség sem ki- 
fejezésre nem jutott, sem meg nem nyilvánult. Mikor tehát 
ellenfeleink a többség akaratára hivatkoznak, akkor egy nem- 
létező akaratot állítanak előtérbe. A világos és egyszerű tény 
az, hogy a képviselőház nem adott indemnitást a kormánynak. 
Ezen világos és egyszerű tény fölébe a kifejezésre nem jutott 
többségnek nemlétező akaratát szeretnék helyezni. 

Kérdem: igaz-e, hogy a kormány nem nyert meghatal- 
mazást a közadók felszedésére és eltörlésére? Igaz-e, hogy a 
törvény tiltja az országgyűlésileg meg nem szavazott adók 
behajtását és elköltését? Igaz-e, hogy pénz nélkül kormá- 
nyozni nem lehet? Igaz-e tehát, hogy a kormány tényleg meg 
van fosztva a kormányzás törvényes eszközétől? 

Józaneszű hazafi ebből nem következteti azt, hogy már 
most használjon a kormány törvénytelen eszközt. Ha ezt le- 
hetne következtetni, akkor egy fakovát sem érne az alkot- 
mány, mert akkor a közszabadságnak nem volna az erőszak 
ellen biztosítéka. A költségvetési jog fegyver a nemzet kezé- 
ben. A legfőbb és jóformán egyedüli fegyver. Hadüzenési, 
kinevezési, bíráskodási és végrehajtási hatáskörénél fogva 
minden erő a hatalom birtokában van. E szörnyű nagy erővel 
szemben a pénz- és véradó megszavazása marad a nemzet 
kezében. 

Mikor tehát a kormány meg nem szavazott indemnitás 
nélkül vezeti az ügyeket, akkor megfosztja a nemzetet leg- 
főbb jogától és rálép a legmerevebb abszolutizmus terére. 
Rálép azzal az indokolással, hogy a kisebbség akadályozta 
meg az indemnitás megszavazását. 

Hát aztán? Mi köze hozzá, hogy a háztól miért nem 
kapott fölhatalmazást. Az eredményre nézve tökéletesen mind- 
egy, hogy minő okokból hiányzik a törvényes eszköze a tör- 
vényes kormányzásra. Tény, hogy hiányzik. Akár azért hiány- 
zik, mivel nem kérte ezt az eszközt, akár azért, mivel a szava- 
zásnál nem kapta meg, akár azért, mivel szavazásra nem ke- 
rült sor: a le nem tagadható valóság az, hogy nincs birtoká- 
ban ama történetes eszköznek, a mellyel törvényesen kor- 
mányozhatna. 

Itt nincs helye distinkciónak. A kormány nem válogat- 
hat az indokokban ilyenformán, ha ezen ok miatt nem kapok 
törvényes eszközt, akkor nem kormányzók tovább; ha pedig 
azon ok miatt nem kapok, akkor tovább kormányzók törvény- 
telenül. Mert törvénytelen kormányzásra soha semmi körül- 
mények között nincs joga a kormánynak. 

Pusztuljon a helyéről! Ezt kiáltja a szeme közé az ellen- 
zék. Bármi idézte elő a helyzetet, inkább pusztuljon a kor- 
mány, mint az alkotmány! Ezt kiáltja szeme közé a kilépet- 

tek nemes tábora. És a nemzet? Ha majd észreveszi, hogy 
drága szabadságát kobozza el az erőszakos kormány, egy ha- 
szonleső cimborasággal, majd oda kiált az is nekik és meg- 
érteti velük, hogy vérrel szerzett alkotmányát vérével is meg- 
oltalmazza. 

A törvénykönyvvel kezünkben lépünk néhány óra múlva 
az új évbe. Harcainkban ez lesz a paizs. E paizszsal védni 
fogjuk a rendet, mert ez a nemzet életmódja és védni fogjuk 
a szabadságot, mert ez a nemzet életföltétele. A jövendő 
Isten kezében van. Kötelességünket ismerjük. 

Aki a szabadság és a rend ellen vét, midőn alkotmányun- 
kat és jogainkat támadja, annak ellentállunk. Aki eszközül 
szolgál az alkotmány eltiprására, azt gaznak és sehonnainak 
tekintjük. Aki romba dönti az alkotmányt, csakhogy hatalmát 
megtarthassa, azt felségáruló bitangnak nevezzük. 

Lelkiismeretünk nyugodt. A történelem ítélőszéke virág- 
gal hinti be az ellenzék emlékét, mert bitorlókkal szemben 
védte az ország jogait. Akik pedig haszonlesésből tőrt döf- 
nek az alkotmány kebelébe, azoknak emlékét a história le 
fogja köpni. 


1899. 


Szemfényvesztés. 
1899. január 4. 


Ide jegyzek egy új vySzózatc-ot: 


Felszólítás a magyar nemzethez. 


yAmint a magyar pénzügyminiszter rendeletét olvastam 
az adóhátralékok behajtásának felfüggesztéséről, azonnal er- 
kölcsi kötelességemnek tartottam az új év legelső hétköznap- 
ján az adóhivatalba felsietni és ott mind az elmúlt évi hátra- 
lékomat, mind a jelen 1899-ik évi első évnegyedi adóilleté- 
kemet befizetni. 

És ezennel felszólítok mindenkit, aki a hazát igazán sze- 
reti, akinek a nemzet becsülete, az ország hitele drága, hogy 
kövesse a példámat, s adóját, mellyel nem a kormánynak, de 
a hazának tartozik, fizesse be, hivatalos figyelmeztetés, kény- 
szerítés nélkül. 

Hiszem, sőt bizonyosan tudom, hogy felszólításom nem 
lesz kiáltó szó a pusztában. 

Budapesten, 1899. január 2-án. 

Jókai Mór dr., 
adózó polgár, 

Ez a szózat a y)Nemzetx című lapban jelent meg 1899. 
január 2-án, reggel 4-5 óra között. Szolnokon, Cegléden, 
Érsekújváron olvasható volt január 2-án, reggel 10 órakor. 
A fővárosi közönség január 2-án, reggel 7 órakor olvashatta. 

Mit? 

Azt, hogy Jókai Mór január 2-án befizette első évnegyedi 
adóját. 

Sőt a szerkesztő még korábban olvasta; nemkülönben 
a szedő, a korrektor és a revizor. Ezek, ha nem csalódom, 
már január 1-én este olvasták, hogy Jókai Mór január 2-án 
adót és adóhátralékot fizetett. 

Nagy költőnk erkölcsi kötelességének tartotta az új év- 
legelső hétköznapján az adóhivatalba felsietni és ott mind az 
elmúlt évi hátralékát, mind a jelen 1899-iki évi első évnegyedi 
adóilletéket befizetni. 

Én elhiszem, ha mondja. 

Csakhogy: értsük meg egymást. Azt ugyanis elhiszem, 
hogy erkölcsi kötelességének tartotta úgy a hátralékot, mint 
az első negyedévi illetéket befizetni. Azt azonban, hogy er- 
kölcsi kötelességét be is váltotta volna, vagyis, hogy az adó- 
ját tényleg be is fizette volna, ezt már nem hiszem el. 

Jókai felszólít mindenkit, aki a hazát igazán szereti, hogy 
kövesse példáját. 

Kohn úr, Schlesinger úr és a többi adófizető Úr félreér- 
tették Jókait. Mert Kohn úr, Schlesinger úr és a többi adó- 
fizető úr valóban befizették az adót, tekintet nélkül az erkölcsi 
kötelességre. Ellenben Jókai hirdeti ugyan az erkölcsi köte- 
lességet, de ezt nem az indicativi perfectumban teljesíti, ha- 

nem csak az infinitivumban. Kohn úr, Schlesinger úr fel- 
siettek az adóhivatalba és fizettek. Jókai kötelességének tar- 
totta felsietni és fizetni. Csakhogy sem föl nem sietett és 
sem nem fizetett. 

A m. kir. adóhivatalt csak reggel 8 órakor nyitják ki. 
Kivételt nem tesznek sem Jókaiért, sem január 2-áért. Ebből 
következik, hogy Jókai csak 8 óra után fizetett adót. Szózata 
azonban már reggel 4-5 óra között megjelent a Nemzetben. 

Az elsietés világos. A szózat olyan bevégzett tényről ad 
hirt, amely még nem történt meg. Itt egy filiusról ante matrem 
vesz tudomást a közönség. Az egész eset a szemfényvesztés- 
nek egy kellemetlen botlása. 

Csekélység, a míg botlás, szégyen, mihelyt félrevezetés: 
cinizmus, ha szándékosan történik. Az erkölcsi tőke tékoz- 
lása, mikor Jókai adja oda magát eszközül. 

A szemfényvesztő mutatványhoz háttérül alkalmaztatik 
a hazaszeretet, az ország hitele és a nemzeti becsület. yKö- 
vesse példámat — mondja Jókai, — a ki a hazát igazán sze- 
reti, a kinek a nemzet becsülete, az ország hitele drága.x 

Melyik példáját? Azt a halhatatlan munkásságot-e, me- 
lyet a Jókai élete nemzeti irodalmunk nagy dicsőségére kifej- 
tett? Ezt a példát valóban jó volna követni. De halandó em- 
ber erre nem képes. 

Avagy a másik példát — hogy összezavarjuk a szándékot 
a cselekedettel, a fizikai lehetetlenséget a megtörtént valóság- 
gal, a nemzeti becsületet egy valótlan állítással, a hazaszere- 
tetet egy szemfényvesztő szózattal — ezt a példát kívánja 
Jókai velünk követtetni? Rosszul ismer. Erre sem vagyunk 
képesek. 

Mert sok fogyatkozás van a nemzeti jellemben és ijesztő 
módon meglazult a közerkölcs, de ilyen példát mégsem köve- 
tünk. Ha egyéb nem tart vissza, hát visszatart a számítás. 

Jókainak könnyű. Ő vesztegethet. Nála jut is, marad is. 
De nekünk vigyázni kell a magunk szerény értékére. Jókai 
eltörheti a lábát botlás közben. Megmarad a szárnya. De mi 
óvatosak vagyunk, mert nekünk csak lábunk van. 

Nekünk, lábon járó napszámosoknak, legyen kegyes 
Jókai megengedni, hogy mi is szeressük a hazát. Hiszen tőle 

tanultuk ezt a szent érzelmet. Azt is engedje meg nekünk, 
hogy drága legyen szívünknek a nemzet becsülete és az or- 
szág hitele. Ezt a nemes indulatot is ő oltotta belénk. Elhi- 
heti: jó tanítványok vagyunk és az oltás megfogant lel- 
künkben. 

Éppen azért mi nem fizetünk országgyűlésileg meg nem 
szavazott adót, miként nem fizetett az xÚj földesúrx zsémbes 
táblabírája. Emlékszik rá? Nem azért nem fizetünk, mivel jól 
esik a nemfizetés, hanem mivel az alkotmány parancsa min- 
den hazafit arra kötelez, hogy védje meg Magyarország tör- 
vényes rendjét. 

Sajnálatos, hogy Jókai nem tesz külömbséget a Lloyd- 
klubb egzisztenciája és a magyar alkotmány fennállása között. 
Mi szem előtt tartjuk a nagy külömbséget. A Lloyd-klubbot 
szeretni: még nem hazaszeretet; a Lloyd-klub becsülete még 
nem nemzeti becsület: a Lloyd-klub hitele még nem az ország 
hitele. A külömbség ez: Jókai félti a LIloyd-klubbot, mi félt- 
jük a hazát. 

A Lloyd-klub persze összeomlik és a kormány elmehet 
Pattagóniába, ha nem fizetünk adót. Ha pedig adót fizetünk, 
akkor virágzik a klub, marad a kormány, de elpusztul az al- 
kotmány legfőbb biztosítéka — az adómegtagadás. Jókai vá- 
lasztott; mi is választottunk. Jókai adót fizet, hogy helyén 
maradjon a kormány és elpusztuljon az alkotmány biztosítéka. 
Mi nem fizetünk adót, hogy pusztuljon a kormány, de épség- 
ben maradjon az alkotmány. 

Ez köztünk a külömbség. 

Van-e joga a kormánynak meg nem szavazott adót 
szedni? Nincs. Miért nincs? Azért, hogy a kormánynak ne 
legyen törvényes eszköze a kormányzás folytatására. Ám, 
Jókai befizeti a meg nem szavazott adót. Tehát önként ad 
eszközt arra, hogy a nemzet jogai eltiportassanak. 

Megszavazott adót fizetni igenis kötelesség. De meg- 
nem szavazott adót fizetni: áthágás az alkotmány tilalmán; 
eldobása annak a fegyvernek, melyet az alkotmány minden 
polgár kezébe adott, a törvényes rend és közszabadság oltal- 
mazására. 

Bármi legyen az ok: a ki költségvetés, vagy felhatalma- 

zás nélkül kormányoz, törvénytelenül kormányoz. Nem leté- 
teményese a közhatalomnak, hanem bitorlója. Aki bitorolja 
az ország hatalmát: ellensége az országnak. Aki pedig önkén- 
tes eszközt nyújt a bitorlás folytatására: szövetkezik az or- 
szág ellenségével. 

Alkotmányunk szellemének más magyarázata nincs. 

Ne emlegessen tehát Jókai hazaszeretetet és nemzeti be- 
csületet. Haza és nemzet az alkotmányban nyer kifejezést. 
Alkotmány nélkül van egy darab körülhatárolt föld, de haza 
nincs; és van egy összeverődött népcsoport, de nemzet nincs. 
Mert annak a földnek és annak a nemzetnek szerveket, egyé- 
niséget, lelket, összetartozandóságot, érzületet, karaktert, 
erőt, ellenállási képességet és trónt csakis az alkotmányban 
élő intézmények, tradíciók, szabadságok, jogok és kötelessé- 
gek adnak. 


A gyógyulás módja. 
1899. január 8. 


Önámítással ne foglalkozzék a kormánypárt. Az ellenzéki 
pártok igenis óhajtják a kibontakozást. Ez az óhajtás őszinte 
és nem is most keletkezett. De cseberből-vederbe nem aka- 
runk jutni. 

A kilépett férfiak részéről természetes vágy lehet a sza- 
badelvű párt rekonstrukciója. Ott éltek, ott nőttek meg, s 
némelyiket az alkotások emlékezete is odafűzi. De személyes 
momentumok a bonyodalmat meg nem oldják. A küzdelem- 
től nemcsak kormánypárti csereberét, hanem valódi eredmé- 
nyekéi várunk. 

Nem vagyok a táborkar tagja; sőt pártkörhöz sem tarto- 
zom. De a katonák sorában állok én is, és a harcosok közt 
ismerem a hangulatot. Ezek a harcosok nem vadak. Tükör- 
darabokért és üveggyöngyökért valódi értéket nem adnak. 

Az ütközés tárgya nemcsak Bánffy, nemcsak a kiegyezés 
és nemcsak a választási reform. A pillanat hevében ez; mert 
Bánffy az ország szégyene, a kiegyezés kérdése éget S a vá- 

lasztási reform érett gyümölcs. De minden bajoknak kútfor- 
rása a pártmonopólium. 

Más dolog az enyhülés és más dolog a gyógyulás. Ki- 
cserélni Bánfffyt, elfogadni egy féléves kiegyezési provizó- 
riumot és megígérni a választási reformot: ez bizonyára csil- 
lapitószer. Ám, nem felgyógyulás. Mert mindaddig, míg az 
alkotmány keretében törvényesen működő pártok úgy elvi- 
leg, mint tényleg el vannak zárva az érvényesüléstől, tartós 
parlamenti béke — ezen föltétele a rendszeres munkának - 
nem remélhető. 

Hozzá kell már egyszer törődni ahhoz az igazsághoz, 
hogy az ország nem párttulajdon. Huszonöt év óta annak 
nézik. Ezzel együtt át kell látni, hogy a kormányképtelenség- 
ről fölállított tan parlamenti abszurdum, mely egyik oldalon 
kimerülést, másik oldalon elkeseredést szül. 

A hosszas monopólium megtermetté hazánkban a családi 
politikát. Ennél veszélyesebb dudvája a parlamenti talajnak 
nincs. Tüskés és szapora, mint a szerbtövis. Mindenkire nézve 
haszontalan és káros, csak maga az alkalmatlan növény hízik 
és annak összes mellékága. 

Népünk hite szerint a szerbtövis magvát kozák lovak 
sörénye hozta be földünkre. A családi politika a pártmono- 
póliumban vert gyökeret és nőtt nagyra. 

Egy önző csapat lefoglalta a hazát a pártnak. Célja ked- 
véért feláldozta elvét, hitelét, politikai becsületét. 

Így született meg a pártmonopólium. 

A csapat vezére alkotott maga körül egy testőrséget, 
mely minden fondorlatra, minden változásra kész volt, csak- 
hogy felszínen maradhasson. Dolgozott, rombolt, liberális 
volt, reakcionárius volt, papokkal traktált, papokat üldözött; 
ma kacérkodott a demagógiával, holnap nyalta az udvar talpát. 
Mindenre kapható volt saját uralma kedvéért. Mozgékonyabb, 
kíméletlenebb, ha szükség, durvább volt, mint mások. A lelki- 
ismerettel éppen úgy leszámolt, mint az elvekkel. Uralmi cél- 
jával egyesítette a haszonlesést. 

Így született meg a családi politika. 

Óvakodom a túlzástól, hogy ne legyek igazságtalan. De 
bármilyen enyhén nevezzem el a kormánypártot, azt mégsem 
mondhatom egy barlangnál egyébnek. Utjai sötétek, hivatása 


315 


nincs, levegője romlott, egészben terméketlen. Barlang. Bol- 
tozatán denevércsoportok függnek egymásba kapaszkodva. 
Azért denevérek, mert a politikában az átmeneti lények szere- 
pét öltötték magukra. Egy lélegzet alatt egerek is, madarak 
is. Más lények, ha fegyelmezik őket, mások, ha szabadjára 
hagyatnak. Éppen úgy képesek a pillanatnyi átalakulásra, 
mint a mozgó fényképek. Mintha gép mozgatná a lelküket. 

Most a családi politikát szolgálják. Tegnap dicsőítették 
Szilágyit, mert miniszter volt. Ma ócsárolják. Holnap leborul- 
nak előtte, ha hatalomhoz jut. így tettek mindenkivel. Szá- 
párynak, Wekerlének, Csákynak ugyanez a sorsa azoknál a 
barlanglakóknál. 

Multos numerabis amicos, a míg köztük vagy. De 
próbálj kilépni a barlangból szabadabb levegőre: íme proskri- 
bálnak téged is, miként Apponyit, s ha makula nélkül való 
vagy: íme, kiássák édesapád koporsóját és benyálazzák szep- 
lőtlen hírnevét, miként a mászkáló csiga a virágnak tiszta 
szirmát. 

Rekonstruálni a pártmonopóliumot annyi, mint állandó- 
sítani a parlamenti kormányzat betegségét. Annak a pártnak 
szét kell esni, mert csak önmagáért él, és nem az országért. 
Tudom, hogy a nemtelen organizmusban több az életösztön, 
mint a nemesben. A gyomirtás nehéz és fáradságos munka. 
De a kilépett férfiakra nézve más feladatot nem látok. 

Új alakulásra van az országnak szüksége. Elvi külömbsé- 
gek nem választják el a közjogi alapon álló pártokat. Nos 
hát, miért nem tömörülnek? A kinnlevök a bennlevőkkel 
miért nem fognak már egyszer nyíltan kezet? Hiszen tudjuk, 
hogy kik a vicinálisták. Azt is tudjuk, hogy kik vittek vezér- 
szerepet a Tisza-javaslatnál. Nem kell őket külön meg- 
bélyegezni. 

Mindazok, kik egyéni gazdagodás céljából űzik a politi- 
kát s kik hajlandók voltak személyi uralmuknak a magyar al- 
kotmányt föláldozni, egyszerűen kizárandók az új alakulásból. 
Ez az egyetlen mód az alkotmány megmentésére és a parla- 
menti béke állandó helyreállítására. Röviden: alakuljon egy 
új kormánypárt a közjogi alapon álló férfiakból, az imkompa- 
tibilisták szigorú mellőzésével. Ez az alakulás valódi gyógy- 
szer. Minden egyéb vagy kuruzslás, vagy értéktelen enyhülés. 

Helyzet-kép. 
1899. január 11. 


Hogy is voltak azok az ischli kihallgatások? Az én em- 
lékemben csak ennyi maradt: 
yMenjen kérem Budapestre és beszéljen minisztertársai- 
val.x Megtörtént. 
yMenjen kérem Bécsbe és beszéljen Thun gróffal.x Meg- 
történt. 
yMenjen kérem Gasteinba és beszéljen Goluchovszky 
gróffal.c Megtörtént. 
yMost hozza el nekem Thun grófot.x Megtörtént. 

yHozza el nekem Goluchovszky grófot.x Megtörtént. 

yJöjjenek külön-külön.x Igenis, értem. yMost már jöjje- 
nek együtt.x Igenis. 

. . . )Elmehetnek.c 

Hát most miként foly a dolog? 

pMenjen és beszéljen a szabadelvű párttal.x — Értem, 
Felség. 

yMenjen és beszéljen a disszidensekkel.x — Jelentem 
Felség . . . 

yMost menjen és beszéljen az ellenzék férfiaival.x Igen, 
Felség 

Mit jelent ez? Bizalmat? A patvarban is, ez nem nagy 
bizalom. Tudja meg ezt, tudja meg azt; küldje ide ezt, küldje 
ide azt. Aztán együtt jöjjenek ám! Mintha külön-külön mást 
beszéltek volna. 

Hogy is mondta egykor Calonne annak a balsorsu ki- 
rálynénak? xSi ctest possible, cfest fait, impossible? cela se 
fera.x Ettől a szerencsétlen kezű Calonnetól tanult-e Bánffy 
úr miniszterkedést? vHa lehetséges, megvan; ha nem lehet- 
séges, meglesz.x 

Ő felsége valóban jó ember. Látja a görcsös kapaszko- 
dást s megszánja ezt a szájhőst, aki mindenre vállalkozik és 
mindenre képtelen. Nem küldi el. Várja, hogy önmagától rá- 
jön arra, amire az ország régen vár. 

De ez az ember eszelős. Nem bolond, csak beteg. Vala- 

melyik idegszál az agyában nem normális. Azt hiszi, hogy 
az országnak szüksége van reá. Miért? Azt nem kérdezi. 
Van-e világos célja? Terveit az ország javára mikor állapí- 
totta meg és kinek mondta el? A kibontakozásra nézve van-e 
véleménye? 

Mindegy. Ő akar. Ezzel minden meg van fejtve az ő 
laza lelkiismeretében. Dolgok, viszonyok, emberek nem ér- 
deklik. Ha szolgabíró volna, teljesítené a felsőbbség parancsát 
vakon, és rendelkeznék a községekben határtalanul. Rá nézve 
a kormányelnökség egy nagykiterjedésű járás szolgabírósága. 

A közszabadságok tekintetében a magyar nemzet fö- 
lötte nagy igényeket nem táplál. Mindenütt megkívántatik a 
hatalmi egyensúlytól, hogy a fejedelem uralkodjék s a felelős 
megbízott kormányozzon. Nálunk ez az egyensúly fölfordult. 
Úgy siklottunk át az abszolút kormányzás elvébe, hogy alig 
vette valaki észre. 

Ő felsége átvette a kormányzás terheit, miután meggyő- 
ződött kormányelnöke képességeiről. Évek óta nincs a kor- 
mánynak terve, célja, akarata. Nem tanácsosa a koronának, 
hanem végrehajtó közege. Ügynökösködik. Hozza és viszi a 
híreket. Ott engedelmeskedik, itt parancsol. 

Valódi kormányférfi megszűri elméjében hazája szükség- 
leteit. Ebből megállapítja a tennivalót. Ezt előterjeszti a fel- 
ségnek. Ha megnyeri a hozzájárulást, iparkodik a nemzet be- 
leegyezését is megnyerni. Ha nem: otthagyja állását. 

De kormányunknak nincs véleménye. Háta, homlokzata 
viaszból való. Odaviszi a kihallgatásra lágyan, puhán, olva- 
dékonyan. Elláthatják odafönn tetszésszerinti bélyeggel. Ez- 
Zel hazaállít. 

Itthon az öklét veszi elő, mely nem viaszból van. Hajrá! 
Pattog az ostor. Hol a boxerosztály? Hát a sábel-pistolen- 
mannok? Nosza főispánok, vonuljatok föl a körvadászatra! 
Kinek hány a hajtója? Vigyázzatok, hogy a körből ki ne sza- 
lasszátok az igazságot, a meggyőződést, a törvényt, a Sze- 
mérmet, mert ez mind lebunkózandó. 

Ilyen kormánynak soha sincs alkotmányos oka a lemon- 
dásra. Addig él, amíg ura élteti. Pedig láthatná, hogy már 
az urának sem kell. Hiszen arra kapott parancsot, hogy tár- 
gyaljon az ellenzékkel. 

Hogyan? Hát az ellenzék nem kisebbség? Hát mégis 
tényező? Hát mégsem lehet rajta csak úgy sundán-bundán 
keresztülgázolni? No lám! Ezt a Bánffyt — még megérjük 
- kitanítja ő felsége arra, a mit a tanárok és könyvek vele 
szemben elmulasztottak. Persze, ő ebben a parancsban sem 
lát egyebet, mint parancsot. Pedig egyéb is van benne. 

Először is benne van, hogy a parlament sem nem vadá- 
szat az ellenzéki dúvadak ellen, sem nem csatatér, a hol a 
többségi mindenhatóság szempontjából az ellenvéleményt le 
kell lövöldözni. Ez nem az elvi megsemmisülés szégyenletes 
mezeje, hanem az elvek kiegyenlítésének tanácskozó háza. 
Itt az akadályokkal éppen úgy számolni kell, mint a mozgató 
erőkkel. 

Másodszor benne van a királyi parancsban, hogy a mit 
eddig Bánffy úr művelt, az nem helyes. Tessék más útra 
lépni. Erőszakoskodása nem vezetett célra. íme nem kapott 
sem indemnitást, sem kiegyezési provizóriumot, sem újon- 
cot, sem horvát provizóriumot. A kvótaügy is függőben van. 
Az alkotmány is a levegőbe került. Pedig az alkotmánynak 
egyik legintegránsabb része a trón. Ilyen értékeket nem sza- 
bad levegőben lógatni, mint valami vizes tarisznyákat. Térjen 
hát le az eddig követett útról és egyezkedjék az ellenzékkel. 

Lehet-e a Felségnek ennél világosabban beszélnie? 
Gyöngédebben meg lehetne-e mondania, hogy az úr nem 
tud kormányozni? De Bánffy úr nem értelmes ember. A ko- 
rona világos szavait nem értette meg. A legkisebb méretű 
önérzet is cserben hagyta. A helyett, hogy bejelentette volna 
lemondását, hogy a Felség által rendelt új útra más lépjen, 
kit a régi út nem kompromittált — ő arra is vállalkozott, 
hogy a most rendelt utat kövesse. 

Ám jól tudja, hogy vele az ellenzék szóba sem áll. De 
neki ez is mindegy. Közvetítőket használ inkább, semhogy 
lemondjon eszelős hatalmi vágyáról. 

